
Peljite internet na sprehod. 


Instant Internet WiFi za več uporabnikov, " 


na mesec ZTE 


Instant Internet WiFi bo hitro postal vaš najboljši prijatelj, saj je ubogljiv in prijazen za uporabo. Z njim lahko več 
uporabnikov hkrati brska po spletu, s pomočjo mobilne dostopne točke ZTE MF6O UuFi, ki je lahko vaša že od 
9 EUR"" naprej. V promocijskem obdobju pa smo za tri mesece znižali tudi ceno paketov Instant Internet. Sedaj 
lahko internet uporabljate že za 5,5 EUR"" na mesec, brez dodatnih stroškov, tudi nad vključeno količino. 


"Omrežje Mobitel HSPA« omogoča teoretične hitrosti prenosa podatkov do 21,6 Mb/'s v smeri k uporabniku (HSDPA) in do 5,76 Mb/s v smeri od uporabnika (HSUPA). Dejansko dosežene hitrosti so manjše od teoretičnih; 
odvisne od kakovosti radijskega signala, povezav in naprave. Za prenos podatkov velja princip pravične uporabe storitev prenosa podatkov, kot je opredeljeno v Splo$nih pogojih. 

"Akcijska ponudba (50% popusta na naročnino za obdobje treh mesecev) velja v obdobju od 21, 3. 2012 do vključno 31. 5. 2012. Velja ob skleriltvi novega naročniškega razmerja ali podaljšanju obstoječega naročniškega 
razmerja za 24 mesecev za storitve Mobitel za pakete internet mini, Internet start in Internet neornejeno, Velja za vse, ki nimate veljavnega aneksa GSM št, 8/2005 oz. GSM št. 8/2005 Povezani (12 mesecev) ali aneksa 
UMTS št. 14/2005 oz. UMTS št. 14/2005 Povezani (24 mesecev) ali samostojnih aneksov GSM št. 16/2009 (24 mesecev) oz, GSM št. 18/2009 Povezani (24 mesecev), UMTS št. 17/2010 (24 mesecev) ali UMTS št, 
18/2011 (24 mesecev), in izpolnjujete ostale pogoje. Akcijska cena naprave ZTE MFGO uFi 9 EUR velja za paket internet neomejeno. 

V akcijski ponudbi so količine naprav omejene. Slike so simbolične. Cene so navedene v EUR in vključujejo DDV. Telekom Slovenije, d. d.. si pridržuje pravico do sprernemib cen la pogojev, ZA več kifomacij o oborina 
Mobitel in za ostale pogoje nakupa naprav po ugodnih cenah obiščite najbližji Telekomov center, www.mobitel.si ali pokličite Center za pomoč uporabnikom na 041 700 700 ali OBO 8000. 


WWW.MOBITEL.SI 

Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Ednas Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Veseli bomo, če nas podpre čimveč bralcev. Hvala. 

Veliko pridevnikov 'novi": novi ipad, novi gefor- 
ce, novi Final Fantasy, nova sezona Game of 


Zato se velja ozreti tudi nazaj. Stari Space 
Ouest. Stari Eye of the Beholder. Stari MDK. 


Thrones, novi Silent Hill, novi Resident Evil ... 


Stari DMC delorean. "Novi Joker seka, stari!" 


IROVJE, KONZOLEGCO O 


MS Flight Super Crossfire Final Fantasy XIlI-2 
Wargame: Mali opisi za PC - Ninja Gaiden 3 s 
European Escalation 24 Eye of the Beholder Il 42 |IAmaAlive 13 
Ridge Racer Unbounded 26 Predelave 51 Star Wars Kinect 74 
Unity of Command 28 Wing Commander Saga: Grand Slam Tennis 2 15 
Yesterday 28 The Darkest Dawn 52  Resident Evil: 
Crusader Kings Il 30 Street Fighter X Tekken 68  Operation Raccoon City — 75 
Defenders of Ardania 31 Silent Hill: Downpour 69 Mali opisi za konzole 16 
Rochard 32 FIFA Street 70  Drkamož T1 

Povej s črtami Črtne kode so simbolj sodobnega potrošništva. Mi povemo ozadje in ospredje. 18 
Mesnine dežele klavske Snajpanje med padalstvom in sprožanje najmanjše atomske bombe. 38 


Prigode vesoljske snažilke Tam, kjer sta dva vodika na kubik, sta tudi metla in odčepnik. 38 
Vrnitev nadzvoka /Va sound blasterje smo skoraj pozabili, nakar dobimo iz Singapura kar tri! 56 
Nvidia vrača žogico Za tiste, ki imajo pol jurja odveč, je tu nov najhitrejši geforce. 56 
Tretja tablična pomlad je prišla z novim ipadom, ki je tokrat retinski. 64 


Nazaj v preteklost Štorija o avtomobilu, ki ga pozna marsikdo, v resnici pa ne ve nič o njem. - 
Vojna petih kraljev Začela se je mnogo pričakovana druga sezona Igre prestolov! 


POGOSTO STALNE RUBRIČICE | 


Uvodnjak 

Uma Turban ži 
Slikosuk 84 
Črkožer 85 

Referendum o družinskem zakoniku je še 
enkrat pokazal, kako sprt je lahko celo tako 
majhen narod, kot smo Slovenci. Večina je, 
tako kot Butalci, vlekla vsak na svojo stran 
in nasprotnike prikazovala kot najbolj zani- 
čevanja vredne. Tisti, ki so rjoveli ZA!, so 
slikali podobo krutega klerikalnega sovraga 
v talarju, ki nas bo vse skupaj povlekel nazaj 
v srednji vek. Oni, ki so kričali PROTI!, pa 
so upodabljali družbo, polno zlobnih pedrov 
in lezb, ki bodo množično posvajali z naroči- 
lom v tujini rojene otroke ter jih vzgajali v 
pokvarjeno polento brez vrednot, od katere 
ne bo vnukov. Mediji so to seveda podžigali, 
nad čemer imam dober pregled, saj jih sp- 
remljam tako z leve kot z desne. Z gotovost- 
jo lahko rečem, da pri nas ni kvalitetnega 
splošnega medija, ki bi znal stvari prikazati 
v trezni luči. Pri tako skregani naciji itak ne 
bi šel v promet. 

A nič bati, nismo sami. Zadnjič sem osuplo 
bral poročilo naše gore listov s Kitajske, ka- 
ko se pri njih neusmiljeno preklajo za naj- 
manjše reči, od postavitve nekih nesrečnih 
kočur do barve riža. In da si ne bi kdo mislil, 
da so taki le komunajzarji. V zibelki demo- 

kracije niso nič drugačni. Ameriški Electro- 
nic Arts je v preteklih tednih dobil na tisoče 
pisem, v katerih organizirane skupine na- 
sprotnikov gejev in lezbijk vreščijo, da mora 
založnik iz svojih igric, kot sta Mass Effect 3 
in The Old Republic, nemudoma izbrisati 
vsa istospolna razmerja. Protestniki, med 
katerimi sta v ospredju Florida Family Asso- 
ciation (FFA — sumljivo blizu 'FAFA") in Fa- 
mily Research Council, zatrjujejo, da so to- 
vrstne izbire v špilčkih le zaradi pritiska 
LGBT-skupin in da je njihov namen med 
drugim vsiliti homoseksualnost otrokom. 
FA ni popustil in BioWaru ne bo treba izdati 
zaplate še za to plat Mass Fffecta, ob čemer 
so si oddahnili, saj morajo zaradi glasnih fa- 
novskih pritožb že predelovati konec. Toda 
vzporednice z afero Ciciban in vikom-kri- 
kom, ki se je dvignil okrog tega, so jasne. 
Sprtost zaradi sovraštva pa univerzalna. 
Vojne so zato, ker je eno pleme gorko dru- 
gemu, zato se stepeta za jablane in mlako z 
ribami. Pretepi so zato, ker je ena opica fovš 
drugi, ko ima ta več oreščkov in lepši raz- 
gled na prerijo. Zjebat drugo pleme in drugo 
opico, kajti Jaz sem merilo sveta! Sneti 

red časom so računalniške in množične 
medije napolnile vesti ter reportaže o raz- 
merah v Foxconnovih tovarnah. Da obrati 
tega največjega kitajskega zasebnega pod- 
jetja in največjega izdelovalca elektronike 
na svetu spominjajo na delovna taborišča. Da mnogi 
od neuradnega milijona zaposlenih garajo za tekoči- 
mi trakovi kot črna živina dvanajst ur dnevno. Da so 
gromozanske fabrike pravzaprav samozadostna bival- 
na mesta za stotisoče, a s slabimi, omejenimi živ- 
ljenjskimi razmerami. Da se vodstvo v nižanju stroš- 
kov ne meni za ekologijo, marveč zastruplja tako 
okolje kot delavce. Da so uslužbenci deležni praznih 
obljub in kilavih mezd. In da vse to vzrokuje števil- 
nim samomorom, celo skupinskim. 
Foxconnova izjava za javnost je vse obtožbe katego- 
rično zanikala. Da druga kitajska podjetja ne poskrbi- 
jo za nastanitev proletariata, marveč celo spodbujajo 
prenočevanje na proizvodni liniji, dočim so oni zgradi- 
li bivalne bloke in kavarne. Da imajo zaposleni na vo- 
ljo 'sprostitvene' sobe, kamor gredo lahko na odmor z 
nasprotnim spolom. Da imajo v primeru stiske mož- 
nost obiskati hišno posvetovalnico. In da so ob zad- 
njih tragičnih dogodkih za preprečitev dodatnih smrti 
na stavbe namestili mreže (!!), ki odtlej uspešno lovi- 
jo nesrečnike. 
Pri takih štorijah nikoli ne gre docela verjeti le eni st- 
rani, kajti mediji v iskanju šokantnosti radi potvarjajo 
ali najmanj pretiravajo. Vesela zgodba pošteno treti- 
ranih poševnookih delavcev po novinarski doktrini ni 
novica in se ne prodaja. Bolj nas pritegne naslovna 
fotka otroka, ki priklenjen gara za skorjo kruha. Vse- 
eno je v pripovedih kitajskih radnikov veliko resnice, 
medtem ko je samoumevno, da bodo oddelki za od- 
nose z javnostmi leporečili, da se bo kar cedilo od 
njih. Poleg tega je šef in ustanovitelj Foxconna, Taj- 
vanec Terry Guo, večkrat jasno izpričal svoj kapitali- 
stični pogled na delavsko rajo. Ne kot s sužnji, z njo 
dela kot z roboti. Za na zahodu tako čislano funkcijo 
HRM oziroma upravljanje s človeškimi viri v tistih kra- 
jih še niso čuli. Zgovorne pa so tudi mnoge objavljene 
slike neustreznih delovnih in bivalnih prostorov ter ki- 
tajske pregovorne neskrbi za naravo. 
V povezavi s tovarno se je največkrat omenjal Apple, 
saj Foxconn v celoti izdeluje njihove mobilije. Par ne- 
srečnikov, ki si je vzelo življenje, je bilo bojda prav iz 
linije, ki sestavlja iphone. Protijabolčni aktivisti in bor- 
ci za človekove pravice so pohiteli z izjavami, da je 
delavska kri na rokah vseh uporabnikov ifonov in da 
grdigrdi Apple ve, v kakšnih razmerah nastajajo nji- 
hove naprave, a jim je najbolj pomembna nabavna 
cena. To je bila seveda licemerska kampanja, kajti 
Foxconn sestavlja naprave tudi za Microsoft, HP, Nin- 
tendo, Sony, Nokio, Cisco, Samsung, Intel in še stoti- 
ne drugih. Ni sodobnega doma, ki ne bi imel kakega 
tamkaj pridelanega elementa. Poleg tega so razmere 
slične v vseh obratih vrste made in china, najsigre za 
tkalnice, urarje ali rudnike. Še slabše je v deželah ju- 
govzhodne Azije, kjer je doma veliko tekstilne in obut- 
vene industrije. Konec koncev pa imamo javne pri- 
mere izkoriščanja delavcev tudi pri nas. 
Kolikšna je potemtakem odgovornost potrošnika? 
Smo računalnikarji krivci za podplačane Kineze, last- 
niki superg za izkoriščane vietnamske dečke, obisko- 
valci hitrih menz za nehumano pridelavo mesa, jedci 
tunine za kolateralno pobite delfine, ljubitelji čokolade 
za tlačanske Slonokoščence in kupci novogradenj za 
stisko ubogih Bosancev? Niz sličnih vprašanj si lahko 
takisto postavimo na rovaš ekološkosti, bodisi glede 
rabe papirja, ki krči gozdove, bodisi govejih šniclov, 
katerih predhodna oblika ustvarja toplogredne pline. 
Navaden potrošnik ne razmišlja daljnosežno, marveč 
plača ceno na etiketi in njegove roke so s tem čiste. 


marelj 2012 (8) 


UVODNJAK 


Nekoč se je na smetišču znašel kos elektronike. 
Iz njega je otrok na bregovih Rumene reke z 
ročnim orodjem spraskal barvne kovine. 

Danes po atomih tega bakra tečejo elektroni v 
mojem telefonu. Ob letu osorej bo aparat dobil v 
roke nekdo drug, ki mu bo recikliranje elektron- 
skih odpadkov edina možnost za preživetje. 


Če dobi dodaten popust, toliko bolje. Toda v bolj oza- 
veščenih plasteh Zemljanov so se pričeli uveljavljati 
izrazi družbena inteligenca in ekološka inteligenca, ki 
pomenita človekov odnos do obeh entitet v omenjenih 
besednih zvezah, ter njun presek, potrošniška inteli- 
genca. Apostoli teh razsvetljenih miselnosti na vpra- 
šanja v prejšnjem odstavku odgovarjajo pritrdilno. 
Razgledan potrošnik lahko in mora s svojo premišlje- 
no izbiro vplivati na pošten odnos do družbe in nara- 
ve, saj se zaveda ozadnjih davščin planetu, človeštvu 
in lastnemu telesu, torej cene, ki je očem skrita. 

Žal je zdaj najmanj ugoden čas za tovrstne apele. 
Ljudstvo se bori za preživetje in ga dobrobit nekoga 
na drugem koncu našega geoida prav malo briga, ka- 
moli hosta in sinje nebo. Ekoživila, delfinom prijazen 
ulov rib, zavzemanje za pravično trgovino, podpora 
slovenski industriji in naravovarstveni avtomobili sta- 
nejo znatno več od robe, ki nastaja na plečih tretjega 
sveta in okolja. Po drugi plati pa smo še vedno tako 
sijajno butasti, da ne bomo kupili izdelka v preprosti, 
reciklirani embalaži, marveč mora biti vsaka stvar v 
trojnem, pisanem in bleščavem ovitju. 

Premalo se zavedamo, da živimo v ekosistemu oziro- 
ma da smo obkroženi z mrežo vplivov. Surovine, go- 
rivo, delavec, sociala, izdelek, odpadek, okolje - vse 
to je medsebojno povezano. Kupujemo, trošimo, me- 
čemo stran, prebavljamo. Vsaka reč ima zgodovino in 
prihodnost. Nekoč se je na smetišču znašel kos elek- 
tronike. Iz njega je 12-letnik na bregovih Rumene re- 
ke z ročnim orodjem spraskal barvne kovine. Danes 
po atomih tega bakra tečejo elektroni v mojem telefo- 
nu. Ob letu osorej bo ta aparat dobil v roke nek drug 
otrok, ki mu bo recikliranje sodobnih odpadkov edina 
možnost za preživetje. Proizvodnja, goriva in materia- 

li, ki jih uporabljamo, zvečine izhajajo iz časov večje- 
ga obilja, manjše porabe, nižjih cen in skopega zave- 
danja nasprotnih učinkov. A v zadnjih sto letih pospe- 
šene industrializacije smo določene vire domala iz- 
trošili, zavdali prirodi, se čezmerno namnožili in druž- 
bo zapeljali v jako vprašljivo smer. 

S socialnimi, ekološkimi in potrošniškimi inteligenca- 
mi ni nič narobe, toda dovolj je, če poženemo v tek 
splošno inteligenco. Narave itak ne bomo nikoli uniči- 
li, ta zna dovolj dobro poskrbeti sama zase. Človek bo 
izumrl mnogo preden bo padlo zadnje drevo. S svoji- 
mi dejanji koristimo in škodimo izključno sami sebi. 
Pametnejši moramo biti glede posledic našega polno- 
ritnega vsakdana. Vsi skupaj in vsak posameznik, v 
razmišljanju, dejanjih in vzgoji, kar mora priti v kolek- 
tivno podzavest. To pomeni tudi pri izbiri izdelkov, teh 
poreklo pa mora biti razumljivo predočeno, tako kar 
se tiče surovin kot delovne sile in navsezadnje oglji- 
kovega odtisa. (To ni utvara, na takih 'deklaracijah' 
se že dela, reče pa se temu strokovnjaško radikalna 
transparenca.) 

Na prvi pogled se sicer zdi, da bomo v primeru bolj 
poštenega gospodarstva višjo ceno plačali kupci. A 
večja izobraženost potrošnika bo rodila novo konku- 
renčnost. Ko gremo v šoping, gremo vendarle na vo- 
litve. Zaslužki podjetij bodo le še zemeljski, nič več 
astronomski. Nemara bomo ob večjem zavedanju, 
kako naše dobrine nastajajo, manjkrat žrli hambur- 
gerje in druge zmlete bradavice. Toda proizvajalčevo 
požvižganje na zdrav prostor in potrošnikovo zatiska- 
nje oči pred očitnim zastrupljanjem okolice, lastnega 
telesa in družbe je kratkovidno. 


David Tomšič 

Asteroldni razirnik 


Iridij ni ruda iz Command 8 Conguera, marveč eden od res- 
ničnih elementov. V periodnem sistemu ga najdemo v oddel- 
ku plemenitih kovin, ima atomsko število 77 in oznako Ir. 
Njegove soli so pisanih barv, zato so mu ob odkritju v začet- 
ku 19. stoletja dali ime po antični mavrični boginji Iris. 

O žlahtnosti iridija priča podatek, da je njegov letni izkop in 
s tem poraba vsega štiri tone. Gre namreč za enega najbolj 
redkih atomov v zemeljski skorji. Zlato je recimo štirideset- 
krat bolj prisotno, platina desetkrat. Naš planet ga je sicer ob 
rojstvu dobil pošten odmerek, toda večina zaloge je v sredici. 
Razlog za to je iridijeva teža oziroma gostota, saj je med na- 
ravnimi, neradioaktivnimi elementi skupaj z bratom osmijem 
najbolj jedra snov, katere liter tehta dobrih 22 kilogramov. 
Kar je dvakrat več od svinca. Večini površinskega iridija zato 
pripisujejo izvenzemeljsko, asteroidno poreklo. Iz te predpo- 
stavke izhaja morebitni odgovor na eno največjih prazgodo- 
vinskih enigem: zakaj so izumrli dinozavri. V geološki plasti s 
konca krede, torej stari 65 milijonov let, so odkrili nadpov- 
prečno veliko iridija, iz česar je na koncu prejšnjega stoletja 
izšla teorija o padcu gromozanske skale, ki je za vselej zav- 
dala strašnim kuščarjem. 

Čeprav marsikdo za iridij niti slišal ni in ga je v vsakdanjem 
življenju rariteti primerno malo, je material vseeno izredno 
uporaben, saj se odlično obnese v najhujših pogojih. Poleg 
trdote ima zelo visoko tališče, moč ga je ultrafino zloščiti in 
je najbolj na rjo odporna kovina, ki ji ne škodi niti namakanje 
v zloglasnem kislinskem koktajlu, znanem kot kraljevska vo- 
dica. Zaradi tega iz njegovih zlitin izdelujejo talilne kalupe, 
najbolj obremenjene letalske dele in konice elektrod 

a se vseeno nekaj prahcev iridija znajde tudi v kakem pre- 
stižnem izdelku, recimo v konicah dragih nalivnih peres in 
okvirjih sončnih očal. Namen je kajpakda zgolj marketinški. 
Po novem pa je to prvino moč uporabljati celo za osebno hi- 
gieno, kajti firma Zafirro, ki je lani predstavila 2000-dolarski 
ročni brivnik iz titana in nato takega iz zlata za 18 tisočakov, 
je šla še par nadstropij više. Tistim, ki jih v garaži čaka vey- 
ron in na kuhinjski mizi skodelica kopi luwaka, pred tem pa 
si operejo zobe s pravodo iz severnega pola in si nato naredi- 
jo diamantni piling vsega telesa, je namenjen ultimativni ko- 
palniški pripomoček zafirro iridium. Gre za razirno orodje 
standardnega videza, vendar po zagotovilih proizvajalca z 
nadmočnimi lastnostmi. Držalo ni zlitina, marveč je vlito iz 
čistega iridija, skupaj ga držijo po švicarskih standardih izde- 
lani platinasti vijaki, poseben dosežek pa sta klinici. Ti sta v 
konici debeli vsega sto atomov oziroma sta 5000-krat tanjši 
od kocine. Kakšen je končni rezultat britja, ne vemo, a dvo- 
mimo, da je sorazmeren postavki 100.000 dolarjev. Kako 
zelo napihnjena je številka, pove podatek, da je sto gramov 
kovine vrednih od oka tri jurje. Investicija za stara leta torej 
brivnik ni. Je pa ceni v zagovor treba omeniti vključeno dvaj- 
setletno zastonjsko čiščenje in brušenje onegaja. To skoraj 
prevesi tehtnico, kajneda? 

Skratka, kdor želi imeti v kopalnici košček morilca dinozav- 
rov oziroma mu reči često padajo v kislino ali lavo, naj pohi- 
ti. Zafirro bo namreč izdelal le 99 primerkov in nič ne dvomi- 
mo, da bo teh deset milijonov dolarjev zelo hitro obrnil. Gla- 
dežu množic navzlic imajo bogatuni le še več 

cvenka in preseratorski artikli gredo za 

med. (1f) 


Nebesno japljevstvo 


Ker živimo v žepni Sloveniji, nam nuja po premagovanju ve- 
likih razdalj ni domača. Še kako pa ta potreba obstaja v veli- 
kih deželah, kot so Združene države, ki obsegajo skoraj deset 
milijonov kvadratnih kilometrov (Slovenija ima 20.200 km"). 
Pri nas je nekaj odročno, če je pol ure z avtom v hrib, v takih 
državah pa se razdalje merijo v stotinah kilometrov. Zato ni 
čudno, da se folk čez prerijo prevaža z letali, saj je avto le 
pogojno uporaben, ko je najbližji sosed oddaljen toliko, kot 
je od Kopra do Maribora. A če imaš pod palcem, ne pridejo v 
poštev dvokrilci iz prve svetovne in baloni. Ni dobro za imidž. 
Še bolje za slednjega je, če aviona niti ne potrebuješ, ampak 
si ga omisliš, ker si zadosti premožen, da se lahko na ekcep- 
tionalen način voziš na golf. 

Puvaškim, pa tudi praktičnim nagibom skuša zadostiti icon 
AB. Stajliš naprava sodi v razred lahkih športnih letal (LSA, 
Light Sport Aircraft), ki je v Ameriki kot uradna kategorija 
nastal leta 2004. Tedaj je Zvezna letalska administracija 
FAA prevetrila pravila in omogočila pridobitev izpita za 
športnega pilota. Pri nas se temu okvirno reče pilot motornih 
letal (PPL, Private Pilot Licence), vendar pri čezlužnikih raz- 
red obsega širši nabor strojev, od motornih in jadralnih avio- 
nov prek motoriziranih padal do frčečih triciklov. S tem so 
odprli vrata rekreacijskemu letenju podnevi, v lepem vreme- 
nu in tam, kjer ni gneče v zraku. V to tržno nišo se je zapičilo 
že kar nekaj proizvajalcev, med njimi ajdovski Pipistrel z več 
modeli, kot so sinus, virus in taurus. Ravno oni so s štirise- 
dim električno gnanim taurusom G4 lani medijsko odmevno 
zmagali na Nasinem tekmovanju Green Flight Challenge. A 
čeprav so Pipistrelovi čmrljčki na pogled lepi in smo Sloven- 

ci nanje upravičeno ponosni, ne vzamejo sape tako kot A5. 
Oče letala, s katerim je moč virtualno poleteti v ravno ta me- 
sec opisani igri Microsoft Flight, je poslovnež, inženir in pilot 
Kirk Hawkins. Ta je do svojega prvega izdelka ubral applov- 
sko pot, ki združuje ličnost z uporabnostjo. Na A5 se oko po- 
mudi samodejno, saj je nemudoma všečen z zadaj namešče- 
nim trikrakim propelerjem, spotegnjenim nosom, velikim ka- 
binskim steklom in srebrno-rdečo barvno kombinacijo. Last- 
nosti so simpatične, saj naprava meri slabih sedem metrov v 
dolžino, dobrih deset čez krila in dva v višino ter gola tehta 
400 kilogramov. Stokonjski motor jo požene do 193 kilome- 
trov na uro, nese jo 555 kilometrov daleč in 4500 metrov vi- 
soko ter jo dvigne v zrak, če skupna teža ne preseže 650 kil. 
To zna biti hitro, če na sedeža v kokpitu sedeta malo korpu- 
lentnejša osebka z nekaj prtljage. Vendar icon ni frčoplan za 
prevažanje debelih riti in kupov tovora, marveč za sloke ari- 
stokrate, ki si oprtajo pedertošl, monokel in zložljivo ribiško 
palico ter gredo lovit krape. Zaradi tega pride prav dokuplji- 
va sposobnost pristajanja na vodi. Moč si je takisto omisliti 
padalo, ki napravo v primeru odpovedi motorja ali zmanjka- 
nja bencina nežno spusti na tla, in zložljiva krila, da ga lahko 
v prikolici pelješ po avtocesti. Tam lahko hkrati natočiš 75 
litrov superja, saj sprejme tako avionsko kot navadno gorivo. 
To ni edina povezava z avti, saj se jabolčna filozofija odraža 
na vsakdanji intuitivnosti rabe. Kontrolna plošča spomni na 
avtomobilsko, z velikim GPS-zaslonom in MP3-radiem vred, 
dočim je A5 med letom jako stabilen. Tudi zato, ker je nad- 
vse odporen na vrij (spin). 

Serijska proizvodnja naj bi stekla kmalu, saj prototipe testira- 
jo že štiri leta in je prednaročenih več kot petsto komadov. 
Ara je 5000 $, končna cena pa v ZDA 139.000 dolarjev plus 
davek. V relativnem smislu ni hujšega, nekateri privatniki 
dajo toliko za malo izdatneje opremljeno nemško garo. (sn) 

Max Payne 3 


ar težko je verjeti, da mineva že enajsto leto, odkar smo se prvikrat preselili 
K: hrbet Maksa Bolečine in se maščevali barabam, ki so neusmiljeno po- 

končale nič hudega slutečo družino nekoč Remedyjevega, danes Rockstarje- 
vega tragičnega junaka. Nadaljevanje iz 2003., v katerem je Max našel in izgubil 
(razen če smo špil končali na najvišji težavnosti, pomnite?) novo ljubezen Mono 
Sax, je bilo podobno zamorjeno. Zato ni presenetljivo, da bomo v trojki, ki jo 
ustvarja - in kar naprej prestavlja - kanadska podružnica avtorjev Grand Theft Au- 
ta, znova nadzorovali pobitega akcijskega heroja. Tistega, ki se nasmehne le, ko 
se svinčeno izživlja nad kriminalnimi nepridipravi. 
Prizorišče strelskega masakra bo brazilski Sao Paulo, kamor bo vidno postaranega 
in brezvoljnega bivšega newyorškega detektiva povabil stari znanec ter mu pri lo- 
kalnem veljaku poiskal službo osebnega stražarja njegove mlade soproge. Za ci- 
ničnega Maksa, ki je tugo v preteklih osmih letih utapljal v kozarcih viskija in zdra- 
vilih, bo nov posel prepotrebno dramilo. Toda stvari se bodo zakomplicirale, ko bo 
gobezdavo ženšče končalo v krempljih tolpaških ugrabiteljev, začetni poskus 
reševanja pa se bo ponesrečil zaradi vmešanja skrivnostnih plačancev. Ravno pre- 
bujeni in z novim srdom napolnjeni Maks bo tisti, ki bo moral nastalo situacijo sa- 
nirati ter ugotoviti, kdo vleče niti neznanih napadalcev. Ti bodo ves čas korak pred 
njim in bodo imeli po vsem sodeč v žepu mestne oblasti ter okrožno policijo. 


Skupaj s starim protagonistom se bo vrnilo za serijo značilno tretjeosebno 
rešetanje, za katerega se Rockstar trudijo, da bi izpadlo karseda tekoče in filmsko. 
V ta namen odvijanje rdeče niti ne bo potekalo skozi vzdušne stripovske sekvence, 
ki so zaznamovale oba predhodnika, pač pa potom nebroja holivudsko zrežiranih 
animacij, ki bodo brezšivno prehajale v akcijo. V enem trenutku bomo še gledali 
junaka, ki se bo neodvisno od naših dejanj vrgel skozi steklo stadionske VIP-lože in 
pristal na tribunah. Takoj ko se bo možicelj pobral, pa bomo že prevzeli vajeti in 
nadaljevali s srditim pokanjem. Kovači svečano obljubljajo, da odsotnost pripo- 
vednih premorov in pametno prikritih nalagalnih zaslonov ne bo šla na rovaš glo- 
bine štorije, ki se po utoru ne bo bistveno razlikovala od prejšnjih. Južnoameriška 
lokacija bo bolj eksotična in sončna od zamorjenega New Yorka, značilno noirsko 
vzdušje serije pa bosta kot nekoč potencirala vseskozno Maksovo prvoosebno iz- 
povedovanje in (igralni) prebliski iz likove problematične polpreteklosti. 

Akcija, smo rekli. Starci, ki smo podolgem in počez preigrali enko in dvojko ter se 
vmes pozabavali s solidnimi kloni, kakršen je bil Stranglehold, večjih presenečenj 

ne bomo deležni. Vrača se ponarodeli krogelni čas (bullet time), ki bo ob sprožitvi 
za nekaj sekund botroval upočasnjenemu dogajanju na zaslonu, lagodnejšemu iz- 
mikanju kroglam in natančnejšemu merjenju v vitalne dele od vsepovsod uletava- 
jočih kanalj. Bolečinko pa se bo kot v starih časih zdravil s pobiranjem in poži- 
ranjem belih tabletk. Novost bo za današnje tretjeosebnice malodane standardna 
možnost skakanja v zavetje okoliških elementov, česar pa se bo Maks posluževal 
le občasno. Špil bo namreč (ostal) streljačina po vzorcu 'run 6 gun', kjer štejeta 
predvsem hitro in spretno polaganje merka na sovrage ter vsestransko izmikanje 
nevarnosti. 
Payne bo nosil dve lažji in eno težjo pokalico ter si z istočasnim vihtenjem krepel z 
levico in desnico omogočil številne orožarske kombinacije. Z uzijem bo pri merje- 
nju primerno bolj okreten kot z ogromno dvoročno brzostrelko, medtem ko bo po- 
gon Euphoria, ki smo ga občudovali v GTA4 in Red Dead Redemptionu, botroval 
življenjski animaciji in poudarjeni fiziki. Ta bo vidno vlogo imela zlasti pri reali- 
stičnem krušenju stebrov, razletavanju lesenih konstrukcij ter razpadanju preosta- 
lih uničljivih gradnikov v tostransko izredno bogatih stopnjah. Zaradi tega bo na- 
slov ogledno še bolj spominjal na filmske umotovore mojstra Johna Wooja. 
Skratka, hude prelomnosti od Maxa Payna 3 ne gre pričakovati, saj bo šlo v mar- 
sikaterem pogledu zgolj za osvežitev desetletje stare osnove. Obetamo pa si bučno 
akcijado z neumornim tempom, odraslo zgodbo, preverjenimi in dopolnjenimi 
strelskimi mehanikami, podrobno grafiko ter razvejano večigralnostjo. Njena po- 
sebnost bodo izdatno nagrajeni spopadi z zapriseženimi posameznimi ter klanski- 
mi sovražniki, ki se bodo kasneje selili v Grand Theft Auto V in druge bodoče 
Rockstarjeve titule. Še malo potrpi, Maks. Bolečina se pripravlja. (cs) 
Rockstar za PS3 in xbox 360 (18. maja), PC (1. junija) 

mesecev. A Ubisoft je koncem marca z naslova končno potegnil krinko, zato se 

spodobi, da bralstvo farbovitega magazina seznanimo s sočno vsebino. Po iz- 
danem sodeč namreč sumimo, da bo šlo za najboljši del v nizu zgodovinskih ak- 
cijskih pustolovščin. S potomcem Altairja iz enice in donjuanskega Ezia iz dvojke 
ter Brotherhooda se bomo spet skrivali, ploščadili, raziskovali in ašašinirali. Tokrat 
tudi s tomahavkom! 


| zid tretjega, pardon, petega Assassin's Creeda je sicer oddaljen dolgih sedem 


Logično, kajti Assassin 3 bo umeščen v obdobje med letoma 1753 in 1783, v čas, 
ko je v Čezlužju pri evropskih priseljencih začela tleti težnja po neodvisnosti od bri- 
tanskega imperija in je kmalu vzplamenela sredi vojnih zubljev. (Mimogrede, da 
ne bi mešali - gre za spor, ki je bil predhoden ameriški državljanski vojni. V njej so 
se severnjaki in južnjaki okrog odprave suženjstva in drugih vzrokov mikastili sla- 
bih sto let kasneje.) Igrali bomo kot Connor Kenway, mladenič pol evropejskega, 
pol indijanskega porekla, ki bo domorodno grudo branil pred tiranijo bledoličnih 
kolonialistov. Kasneje se bo v skladu s tradicijo serije kajpak zapletel v večni spo- 
pad med ašašini in templarji, za katerega kanadski razvijalci vnovič obljubljajo za- 
brisano mejo med dobrim in slabim. Dozdeva se nam sicer, da bo največ pripad- 
nikov reda morilcev najti med 'pravičnimi' revolucionarji in največ templarjev med 
'zlobnimi' Angleži. A pustimo se presenetiti, kajti Revelations je znova zavil v ma- 
lo odraslejšo zgodbovno smer. 


V srcu privlačnosti prejšnjih Creedov so bila navdušujoče podrobno oblikovana 
zgodovinska mesta. Podobno bo v trojki, kjer se bomo potikali vsaj po New Yorku 
in Bostonu. Nadalje bomo med ubijalskimi in špijonskimi odpravami prisostvovali 
številnim zgodovinskim dogodkom, denimo bostonski čajanki, ko so se tamkajšnji 
meščani uprli uvedbi davka na okusne zeli, v morje zmetali več kot tristo zabojev 
le-te, britanske terjalce pa premazali s katranom, jih povaljali v perje in jih prisilili, 
da so pili mlačen in preveč sladkan čaj. Huronsko! Videli in doživeli naj bi razen te- 
ga še marsikaj, saj Ubisoftovci omenjajo Georga Washingtona, Thomasa Jefferso- 
na, Benjamina Franklina (nadomestek za Leonarda da Vincija iz dvojke?) in števil- 
ne druge znane osebnosti. 

A tisto, česar se gre najbolj veseliti, je neokrnjena divjina, ki zemljepisno povezuje 
omenjeni ameriški metropoli iz 18. stoletja. Connor bo namreč ogromno časa 
preživel v širnih hostah in prerijah, kjer se bo v slogu Red Dead Redemptiona - za 
tega avtorji priznavajo, da jim je bil v velik zgled - ukvarjal z lovom divjačine ter 

kopičenjem in prodajanjem živalskih kožuhov. Kakor tudi s presenečanjem potu- 
jočih soldatov, ključnih oficirjev in drugih dihajočih tarč. Pri tem si bo pomagal z 
indijansko bojno sekirico in posebnim štrikom, s katerim se bo neslišno spuščal z 
dreves ter nasprotnikom zategoval goltance. 

Tako je: drevesa, ki so bila eden izmed elementov, na katera v predhodnih Cree- 
dih ni bilo moč splezati, bodo odsihmal pomembna zavetišča in odskočne točke. Z 
visokih vej se bomo recimo odrivali do premikajočih se vozov s kupi sena, ki so bi- 
li doslej v nizu statični. Glede vpliva mrtve narave kovači poudarjajo vlogo dina- 
mičnega snega, ki bo hkrati naš zavetnik in nasprotnik. V belo opravo oblečenega 
junaka bo po eni strani izenačil z ozadjem in ga skril pred pogledi paznikov, po 
drugi pa mu bo ob zadostni količini oteževal premikanje. Tega bodo bržkone naj- 
bolj veseli medvedi, za katere bomo tedaj lahek plen, hehe. 


Našteto ni vse, kar bo v AC3 novega ali nadgrajenega. Ubisoftovci so ponosni na 
dodelano grafično srčiko AnvilNext, ki bo tako na konzolah kot na pecejih omo- 
gočala izrisovanje dvatisočglave množice in bo menda botrovala neverjetno tekoči 
animaciji. Veliko likov na zaslonu bo ključnega pomena tudi za poustvarjanje slo- 
vitih bitk na bojnih poljih, kjer bo Connor kot slaboritna nindža plesal med vojaki z 
mušketami, se po potrebi vključeval v spopade in uporabljal sveže trike, kot je iz- 
koriščanje nasprotnikov za človeške ščite. 
Obeti so veliki, saj so imeli Kanadčani za razvoj cela tri leta časa - s polnopravno 
trojko se namreč ubadajo od splovitve drugega dela. Če bo na nivoju tudi multi- 
player, na katerem dela ločen Ubisoftov studio, bo Assassin's Creed 3 resen kandi- 
dat za igro leta. V tem primeru mu bomo vsekakor nazdravili s skodelico čaja. (cs) 
Ubisoft za PC, PS3 in xbox 360, 31. oktobra 

Prihaja izboljšani Witcher 2 za xbox 360 

CD Projekt je najavil izdajo frpjke The Witcher 2 za 
xbox 360. Kot je šlo od marljivih Poljakov pričakovati, 
špil ne bo zgolj ziheraška predelava izvirnega drugega 
dela za abake, ki si je v Jokerju 215 prislužil oceno 90, 
marveč nadgrajena verzija z jerbasom sveže vsebine. 
Vključeni bodo kvesti, dodatna oprema, arenski mo- 
dus in morilska težavnost- 
na stopnja, ki sta jih raču- 
nalniški različici doprinesli 
obe večji zaplati. Vendar bo 
kupec poleg tega dobil še 
marsikaj. Na primer novo 
uvodno in zaključno sek- 
venco ter številne dodatne 
animacije, nikoli prej videne 
like in lokacije s pripada- 
jočimi bonusnimi pustolov- 
skimi odpravami za Geralta 
ter nadzorno shemo, prire- 
jeno igranju z joypadom. 
The Witcher 2: Assassins of 
Kings — Enhanced Edition bo za Microsoftovo sobno 
konzolo na voljo 17. aprila po običajni ceni. A pozor, z 
novo vsebino se bodo mogli isti dan kratkočasiti tudi 
lastniki pecejaške izdaje, do katerih jo bodo poljski ko- 
vači ponesli z novim popravkom. Zastonj! In ker so 
res carji, bo na ipadu in iphonu istočasno debitiral 
brezplačni Čarovnikarjev interaktivni digitalni strip, na 
Steamu pa izboljšana verzija prvega dela za Applove 
abake in PC, ki bo veljala 8 evrov. Še kaj? Ah, malen- 
kost — na portalu GoG.com bo Witcher 2 na voljo sle- 
hernemu lastniku špila, ki bi ga utegnil zanimati dol- 
poteg varnostne kopije. Ne glede na to, kje in v kakšni 
obliki je igro nabavil. Klanjamo se, CD Projekt! 

Rovio kupil Futuremarkov odddelek za igre 

Avtorji Angry Birds zdaj vedo, kaj napraviti z goro de- 
narja, ki jim jo je prinesel mobilniški hit. Širili se bodo. 
V ta namen so od podjetja Futuremark, ki jih najbolj 
poznamo po programju za testiranje grafičnih kartic 
3D Mark, odkupili vejo, ki je nedolgo nazaj izdala luš- 
kani špilčič Unstoppable Gorg. Fantje bodo zdaj zna- 
nje izkazovali pri novih inkarnacijah ptičje destrukcije. 
Z nakupom sta zadovoljni obe strani. Pri Roviu pravi- 
jo, da so veseli nove talentirane ekipe, dočim Future- 
mark napoveduje, da se bodo odslej posvečali le še 
testnemu programju, kar naj bi prihodnje leto kronali 
z novim 3D Markom. Ta naj bi prvič primerjal izkušnje 
med povsem različnimi platformami in celo operacij- 
skimi sistemi. Kako nameravajo priti do tega, ni raz- 
kril, kot tudi ne, koliko denarcev je ob omenjeni tran- 
sakciji zamenjalo žepe. 


Dark Souls za PC! Vsak up opustite!!! 

tudi na PC, zibelko tovrstnih špilov. Kako se bo japon- 
ska tretjeosebna frpjka, v kateri ni niti za trohico ani- 
mejskosti, marveč je vsa gotska in temačna, obnesla 
na računalnikih, naj bi videli avgusta v Dark Souls: 
Prepare to Die Edition. Imela naj bi nove šefe, vse 
ostalo pa naj bi bilo glede na PS3 in xbox 360 nedota- 
knjeno, z naprednim borilnim sistemom, kaznova- 
njem za sleherno neprevidnost in težaškim vzdušjem 
vred. Upamo, da to ne pomeni, da niso odpravili zopr- 
nih padcev gladkosti, ki so v konzolni verziji radi bot- 
rovali smrti in bili eden glavnih vzrokov, zakaj so Dark 
Souls v Jokerju 221 dobile 'le' 87. Pa še kak drug po- 
pravek bi bil na mestu, od dodatnega uravnotežanja 
do finesnih posegov v inovativni spletni modus, ki 
omogoča napadanje ostalih igralcev, skupno obraču- 
navanje z glavarji ter pisanje simbolnih opozoril na tla, 
da prej nič hudega sluteči postanejo oprezni. 


Tretji Hudič 15. maja! 


"When it's done' ima v primeru Diabla 3 naposled da- 
tumski pomen: 15. maj. Ne 2017, ampak letos. Ven- 
dar se Blizzardovci niso ognili težavam, saj z večig- 
ralskim delom še niso zadovoljni in ga ob izidu ne bo. 
Obljubljajo, da ga izgotovijo čimprej in brezplačno 
dospe v posodobitvi. Naslov je že na voljo v predna- 
kupu z Blizzardove spletne štacune, kjer košta 60 
evrov, enako kot bo v trgovinah iz opeke in betona. 
Predkupci bodo imeli tako igro ob odprtju strežnikov 
že naloženo in pripravljeno za klanje, medtem ko bo- 
do privrženci kampiranja pred trgovinami pri nas 
imeli to možnost v Big Bangu, ki bo imel diablovsko 
polnočno prodajo. Za dodatne ugodnosti bo treba po- 
seči po zbirateljski verziji za 90 evrov. Tam bodo do- 
bili še 208-stranko buklo z lepimi risbicami grdih 
monstrumov, ploščke z muziko in filmi o nastanku ig- 
re, Diabla 2 z dodatkom ter kup digitalnih priboljškov 
za poziranje v Azerothu. S sklenitvijo enoletne na- 
ročnine na World of Warcraft si je moč Diabla 3 zago- 
toviti le do 1. maja, zato zainteresirani pot pod prste. 
Pa na dopust v službi ne pozabite. 


THE ULTIMATE DIABLO" |! EXPERIENCE 


Uvoznik Videotop zagotavlja, da bo kolektorska 
edicija Hudiča tudi v slovenskih trgovinah. Ta bo 
poleg oprijemljive robe prinesla ekskluzivnega 
udomačenega šamana za intimno družbo. 


Čenče o next-gen konzolah 


Stare babe ne nehajo šušljati, zlasti ne na netu. Pri- 
spel je tako nov pakeljc 'napovedi iz zanesljivih virov', 
ki se tika naslednje generacije konzol. Najbolj žmoht- 
no je poročilo, da bo playstation 4, kodno menda 
imenovan orbis (latinsko 'krog', kar z 'vito' tvori živ- 
ljenjski krog ...), na voljo že za Božič naslednje leto. 
Procesor bo kao AMDjev, grafični čip pa iz družine 
southern islands taistega proizvajalca, kakršne imajo 
radeoni HD serije 7000. Sony naj bi se namreč zaradi 
previsokih stroškov in težav pri programiranju edin- 
stvene arhitekture odpovedal razvoju posebnega 
hardvera, kot je procesor cell v PS3. Naveza AMDje- 
vega hardvera zadostuje za razločljivost 4K (4096 x 
2160), ki bo v roku nekaj let prišla v uporabo, in glad- 
ko stereoskopijo v 1080p. Poleg tega naj bi imel PS4 
vdelano tehnologijo proti poganjanju rabljenih iger. 
Vsak špil naj bi bilo treba nujno povezati z določenim 
spletnim (PSN-) računom in če bo mašina ugotovila, 
da je nek plošček ali digitalna kopija že bila upora- 
bljena, naj bi moral novi lastnik plačati za njen od- 
klep. Kakšen naj bi ta strošek bil, se ne ve. Niti, ali je 
karkoli od tega res. Sony ni ničesar potrdil, a tudi ne 
izrecno zanikal. 

Podoben sistem bo menda uporabljal naslednji xbox s 
šifrirnim nazivom durango, kar je ena od mehiških 
zveznih držav. Ta bo baje prišel na police ob enakem 
času kot PS4 in imel po eni inačici govoric pogon blu- 

izmišljene slikice, se je očividno upehala. Bume- 
rangov in CD-playerjev smo že naveličani. 


ray ter po drugi nikakršnega. Znabiti Microsoft pripra- 
vlja dve verziji stroja, dražjo in oskubljeno. Ni pa tež- 
ko verjeti napovedim, da ga bo spremljal krepkejši ki- 
nect, ki naj bi znal prepoznavati celo gibe prstov in 
drobne grimase. 

Ostane še poročilo, da wii u ne bo močnejši niti od 
xboxa 360 in PS3, kaj šele na ravni PS4 in X720. Nin- 
tendov komentar se je glasil: "Važne so igre." Stvarca 
naj bi se na policah ameriških štacun znašla 18. no- 
vembra letos za 300 $, na Japonskem teden kasneje. 
Evropa? Kdaj smo pa mi že zares zanimali Nintendo? 


Euro 2012 bo dodatek 


Govora je seveda o nogometni igri UEFA Euro 2012, 
tradicionalni pokalni osvežitvi Fife. EAjevi šefi so se v 
navalu zdrave pameti odločili, da ne bodo izdali sa- 
mostojnega špila s polno ceno, temveč dolpotegljiv 
dodatek za dvanajsto inkarnacijo najboljše fuzbalske 
simulacije (sorči, Pro Evo). lpak bo plačljiv, kajti za 
špas bomo na računalih, PS3ju ter xboxu 360 morali 
odšteti dobrih 20 evrov. Preveč? Premalo? Hja, bržko- 
ne ravno prav, saj je videti, da bo količina sveže vse- 
bine znatna. Začenši pri uradni licenci Eura 2012, ki 
bo prinesla vseh 53 državnih reprezentanc, ki bodo 
od 8. junija merile moči v Ukrajini in na Poljskem. Na- 
daljevavši z uradnim pokalnim modusom, osmimi 


Euro 2012 bo prva pokalska razširitev za Fifo, ki ne 
bo naprodaj kot samostoječa fuzbalščina. EA, ki nas 
ne nateguje? Svašta. 


novimi stadioni, žogami, himnami, proslavitvami in 
kar je še drobcenih reči, ki bodo skrbele, da bo vz- 
dušje na zelenici pravo. Končavši pa pri spletnem ser- 
visu, ki bo zrcalil dogajanje iz resničnega tekmovanja 
in nas zasuval z avtentičnimi izzivi (' Nadoknadi za- 
ostanek proti Grčiji s Portugalsko, ki je ostala brez 
Ronalda' in slično), ter načinu expedition. Ta nam bo 
omogočil sestavo idealnega zvezdniškega moštva, 
pri čemer bomo omiljene starocelinske žogobrcarje 
pridobili tako, da jih bomo odtujili premaganim repre- 
zentancam. Vse bo jasno 24. aprila, ko bo UEFA Eu- 
ro 2012 na voljo v internetnih prodajalnah. Za PC ver- 
jetno le na Originu. 

OZNANILA 


Zopet v Baldurjevo 


Poleti se vračamo v že skoraj pozabljena Pozabljena 
kraljestva, konkretno na zahodno obalo Faerina, ki 
se mu reče Obala mečev. BioWare je namreč v sode- 
lovanju z delavnico Overhaul Games, ki je HD-poso- 
dobila MDK 2, napovedal prenovitev legende Baldur's 
Gate. Visoka frpika, ki je leta 1998 prerodila mirujočo 
zvrst, je še dandanes vsepogledno nadmočna. Ima 
odlično zgodbo, dinamično druščino, svobodo razisko- 
vanja, zanimive pogovore in veliko globino. Pred- 
vsem pa se njena 2D-podoba dobro upira zobu časa. 
Grafični pogon zato ostaja, le dodelujejo ga, enako 
velja za vsebino, ki bo nadgrajena. Poleg vključenega 
dodatka Tales of the Sword Coast to pomeni nove 
kraje, dialoge in kveste ter svežega tovariša. Še ved- 
no pa se bo pustolovščina pričela v Candlekeepu, 
kjer glavni lik nabira kačjo slino in žabjo mreno za 
čarodeja Goriona, in se zaključila v spopadu z zlob- 
njakarskim polbratom Sarevokom. 


Izboljšan Baldur's Gate pride poleti tudi na ipad, 
stal pa bo manj kot 10 evrov in omogočal shranjeva- 
nje v icloud. Ali bo ultravisoki ločljivosti, ne vemo. 


Predelava bo naprodaj v digitalnih trgovinah za PC, 
mac in celo za ipad, pri čemer bo omogočeno sodelo- 
valno večigranje med različnimi sistemi. Kaj več kon- 
kretnosti, recimo o morebitni prevetritvi pravilnika 
DGD, ni znanih. So pa mimobežno navrgli, da bo 
enojki kmalu sledila dvojka in, če bo prodaja zadovo- 
ljiva, še Icewind Dale ter Torment. In to še ni vse, kar 
je novega v zvezi z Baldurjem: šef Overhaul Games in 
soustanovitelj BioWara, Trent Oster, je potvital, da je 
dolgoročni cilj vseh vpletenih Baldur's Gate Ill. Jupi! 


BioWarov odgovor na 
konec Mass Effecta 3 


Če ste se v preteklem mesecu potikali po igričarskih 
forumih, vključno z našim, ste zasledili, da so zagreti 
pristaši serije Mass Effect okoli konca tretjega dela 
zagnali vik in krik galaktičnih proporcev. Nekateri so 
razočarani, da so si številni zaključki med seboj pre- 
več podobni, saj je v marsikaterem drugačna le barva 
eksplozij ter izbrani kratki prizori v finalni sekvenci. 
Druge moti, da se različne (moralne) odločitve, ki 
smo jih igralci sprejemali in jih potom shranjenih po- 
ložajev prenašali iz dela v del, v koncih ne odražajo na 
bistven način. Spet tretji jamrajo nad luknjami v pri- 
povedi in nedorečenostjo zaključne špice, ki si ne 
vzame veliko časa, da razloži daljnosežne posledice 
Shepardovih poslednjih dejanj ter končno usodo nje- 
govih zvestih kompanjonov. In še kaj bi se našlo. 

Nam so se tovrstne ogorčene pritožbe zdele in se nam 
še vedno zdijo pretirane, saj odlični Mass Effect 3, ki 


marelj 2012 


je v prejšnjem Jokerju prejel 90 (podobne so bile tudi 
ocene preostale strokovne javnosti), kot naslov ne 
glede na malce brzinskih zadnjih petnajst minut v 
predhodnih tridesetih urah mojstrsko sklene večino 
pripovednih niti, ki sta jih začela predhodnika. Za 
oceno zato stojimo. Je pa zanimivo, kaj si o vsem 
skupaj misli BioWare. Ray Muzyka se je na internetno 
izlivanje žolča odzval tako, kot je šlo pričakovati od 
šefa priznane in spoštovane kovačije, ki ji za klientelo 
ni vseeno. V sporočilu za javnost je zapisal, da vod- 
stvo tvrdke sicer podpira kreativne odločitve razvoj- 
nega moštva, da pa niso gluhi za nezadovoljstvo. Za- 
to bodo za spravo naredili zastonjski dodatek 'Exten- 
ded Cut'. Ta Mass Effecta 3 ne bo oplemenitil z novi- 
mi konci, pač pa bo obstoječe razširil z dodatnimi 
filmskimi sekvencami in dialogi, ki naj bi pojasnili vse 
zaključne, no, nejasnosti. Sumimo, da dobronamerna 
poteza ne bo v celoti polegla prahu. A kakorkoli že, 
DLC bo na voljo poleti in bo zastonj. Prav tako brez- 
plačni razširitveni skupek 'Resurgence Pack', ki 
večigralskemu modusu doda šest svežih igralnih li- 
kov, dve karti in tri orožja, pa je že moč pretočiti. Na- 
valite masovno. 


Prva orenk umetnostna 
razstava iger 


Znameniti washingtonski umetnostni muzej Smithso- 
nian je marca otvoril novo razstavo The Art of Video 
Games, ki bo do septembra gostovala še v desetih 
drugih ameriških mestih. (Če kanite pohajkovati po 
deželi strička Sama, vrzite uč na urnik na american- 
art.si.edu.) Cilj projekta je poznavalsko in laično jav- 
nost popeljati skozi štiridesetletno videoigralsko zgo- 
dovino, od magnavox odysseya do playstationa 3. 
Poudarek je seveda na umetniškem licu te panoge, 
torej na grafiki, zvoku in kreativnem podajanju zgod- 
be. Na ogled je mnogo starih konzol, predstavitve 
prepoznavnih likov, videozrezki pomembnih prizorov, 
mejniki v industriji in galerija slik 240 najboljših iger, 
za katere so glasovali ljudje z vsega sveta. 

Izpostavljenih je pet naslovov, ki so kao definirali ne- 


Razstavo je pospremila bukvica The Art of Video 
Games: From Pac-Man to Mass Effect. To je 200- 
stranska slikovita enciklopedija videoiger, ki pride 
na Amazonu od oka 30 evrov. 


ko obdobje in jih imajo obiskovalci možnost zaigrati. 
Toda izbira se jim po našem mnenju res ni posrečila: 
Pac-Man, Super Mario Bros., The Secret of Monkey 
Island, Myst in Flower. Vzporedno bo potekala vrsta 
drugih aktivnosti, od maškarade prek nagovora dizaj- 
nerja Hidea Kojime (Metal Gear Solid) do okrogle mi- 
ze, kako so igre vplivale na vsakdan, izobraževanje in 
celo obrambo države. Med drugim so ob tej priliki iz- 
dali novo igričarsko trdovezano enciklopedijo From 
Pac-Man to Mass Effect. Vsekakor je razstava v enem 
največjih ameriških hramov kulture velik poklon 
igram in obenem priznanje njihovi umetniškosti. 

Nič masovnega Warhammerja 40.000 

Nad ambiciozni THOjev mmorpg v svetu vesoljskih 
marincev in alienskih spak Warhammer 40.000, Dark 
Millennium Online, so se februarja zgrnili temni oblaki, 
ko je založniku zmanjkalo novcev za razvoj. Takrat so 
kravatarji objavili, da skušajo najti partnerja z veliko fi- 


nančno brizgo. To jim očitno ni uspelo, kajti Dark Mil- 
lennium je sedaj izgubil pripono Online in ga spremi- 
njajo v klasično frpjko z nekaj večigralskimi modusi. 
Skladno s krčenjem projekta je na cesto letelo 118 lju- 
di iz studijev Vigil in Relic. Datuma izida še niso poda- 
li, niti potrdili konzolne inačice. 


Omerta, gangsterska strategija 

Po Mafijah, GTAjih in njihovih klonih bi se prilegla ka- 
ka kriminalna taktično-poslovna strategija — in res jo 
bomo konec leta pecejaši dobili v Omerti: City of 
Gangsters spod rok bolgarskega studia Haemimont. 
Tam so poskrbeli za zadnja Tropica, v Omerti pa nas 
bodo odpeljali v čas prohibicije, v dvajseta leta 
prejšnjega stoletja. Potepali se bomo po slikovitem 
Atlantic Cityju v New Jerseyju, ki je hkrati prizorišče 
mafijaške nanizanke Boardwalk Empire (Imperij pre- 
grehe). V realnočasovnem načinu bomo počeli lum- 
parije vseh vrst, od šmuglanja šnopsa do izterjav, in 
se skušali zavihteti na vrh lokalnega podzemlja. Ko 
bodo zapeli samokresi in thompsoni, bo igra skočila v 
potezni moštveni način, nemalo podoben tistemu v 
seriji UFO. Koliko bo lupčkanja na lička, mafijskih kra- 
vat in klavirskih žic, še ne vemo. 


EA proglašen za najslabše podjetje v ZDA 

Z veliko močjo pride velika odgovornost, je rekel Spi- 
der-Man, a internetu to še ni jasno. Na spletni strani 
Consumerist so zopet priredili letno tekmovanje za 
najslabšo firmo onkraj velike luže, kjer masovno gla- 
sujejo tisti, ki se jim ljubi klikati. Finale je poteklo med 
Bank of America in Electronic Arts, med 250.000 gla- 
sovi pa jih je dejansko 160.000 dobil EA, ki je v prejš- 
njih krogih premagal AT8T in Walmart. Se pravi: pod- 
jetje, ki dela igrice, prodaja DLC in zaračunava deseta- 
ka za porabljene kode za internetno igranje, si po 
mnenju večine zasluži več prezira od oderuške banke, 
ki ima na grbi kup tožb in uničuje življenja ljudi, ter od 
verige veleblagovnic, ki stiska dobavitelje za vsak 
cent, demontira manjše trgovce in ima zaposlene v 
domala suženjskem razmerju. Zamera za bojda nepo- 
srečeni konec Mass Effecta 3 je šla vseeno malo pre- 
daleč ... (Ali, drugače rečeno, folk je postal tako kolo- 
salno zabit in škodoželjen, da bi mu bilo treba internet 
vzeti, ker ga ni vreden.) 


OZNANILA 


Resident Evil 6 


Desetletje po grozotah Raccoon Cityja v Resident Evilu 2 je zloglasni virus T, ki 
ljudi spreminja grgrajoče spake, v rokah vseh mogočih odpadniških skupin in 
svet pretresajo bioteroristični napadi. Ameriški predsednik se odloči, da bo 
javnosti razkril ozadje dogodkov, a tiskovka zavije v zanimive vode, ko se sam 
spremeni v zombija. Njegov zvesti stražar Leon S. Kennedy mu je primoran po- 
slati kroglo med oči in se nato odpraviti po New Yorku v iskanju odgovornih. 


Kennedy pa ni edini stari znanec (vodili smo ga v dvojki in štirici), kajti ob 
istem času se na drugem koncu sveta Chris Redfield, protagonist enice in peti- 
ce, ubada z zajezitvijo epidemije na Kitajskem. Izmenično bomo tako v znani 
tretjeosebni obliki vodili oba možakarja, pri čemer se bosta igrala različno. 
Kennedyjev del bo bolj preživetveno-grozljivski, medtem ko bo Redfield grdo- 
be odstranjeval z bučnim arzenalom in čebljavimi kompanjoni. Brofist, yo! Bo- 
mo igrali tudi kot Weskerjev sin? Več se bomo skrivali za priložnostnimi zaklo- 
ni, tako kot v Gears of War, in uporabljali celo tanke. Seveda bo nasproti stala 
zbirka posebej nagnusno mutiranih zverin. To ne bo več omejen virusni izbruh, 
marveč vsesplošna vojna, Resident Evil 6 pa največji naslov v seriji doslej. (ag) 

Capcom za PC, xbox 360 ter PS3, oktobra 


Gratuitous Tank Battles 


Cliff Harris in njegov neodvisniški studio Positech Games sta nas nazadnje raz- 
veselila s taktično vsemirsko nažigancijo Gratuitous Space Battles. Raketiranje 
brez pametnega razloga (kar 'gratuitous' pomeni) je bilo uspešnica, zato je 
Cliff zaključil, da se radi za brezveze streljamo in koncept iz vesoljskih križark 
prevedel na tanke. Ter poleg še hodeče robote in pehotni kanonfutr. Nesmisel- 
ne tankovske bitke se bodo dogajale v alternativnozgodovinskem univerzumu, 
kjer se prva svetovna vojna ni končala, zato Nemci še vedno nosijo ošpičene 
čelade, le da imajo poleg laserje. Toda tu enot ne bomo pošiljali v ogenj v for- 
macijah kot v vzorniku, marveč bo šlo za igro vrste tower defense s kar nekaj 
zanimivostmi. Na vsaki karti se bomo odločili, ali želimo postavljati stolpiče ali 
pa bomo jurišali z jeklenim valjarjem. V slogu GSB bomo enote sestavljali sami, 
medtem ko je izdelovalnik kart takisto zajamčen. Predvsem pa se napadalec ne 
bo nemo kotalil mimo obrambnih linij, ampak bo udaril nazaj. Zato igranje zle- 
pa ne bo golo matematično preračunavanje postavljanja stolpičev, marveč 
mrzlično krpanje v ognjenih zubljih načete obrambe. Naslov je v neodvisniški 
maniri na Gratuitoustankbattles.com že na voljo za nakup v inačici beta za sla- 
bega dvajsetaka. (ag) Positech Games za PC, v mesecu ali dveh 

Trials 
Evolution 


Finski obrtniki Redlynx so ar- 
kadno motorščino Trials HD z 
nadgradnjami dodobra pokrpali 
in razširili. Obvladovanje živčne- 
ga dvokolesnika z dodajanjem 
plina, bremzanjem in nagiba- 
njem dirkača bo poanta tudi na- 
daljevanja. Poglavitna novost bo 
sveže okolje, saj bomo vzdržlji- 
vost prstov in živcev preizkusili 
na progah, posejanih po širnem 
zelenem peskovniku. Med vsa- 
kovrstnimi preprekami in kaska- 
derskimi rekviziti nas bodo na 
poti do cilja ovirala tudi drevesa, 
potoki in drugi gradniki narave, 
dasiravno bodo dirkališča po lo- 
gični sestavi podobna onim iz 
inačice HD. Kar pomeni, da bomo v večini primerov še vedno vozili od leve proti de- 
sni v eni sami ravnini. A za to omejitev se bomo bržda komajda zmenili, saj bomo 
ves čas na udaru živahne fizike, spreminjajoče se gravitacije, eksplozij, rušečih se 
struktur in drugih hecnosti, ki jih za nas pripravljajo vse spretnejši avtorji. Nemalo jih 
bo vključenih v ducat svežih spretnostnih miniigric v slogu lovljenja ravnotežja na le- 
tečem krožniku, špilček za Xbox Live Arcade pa se bo mogel takisto pohvaliti z lo- 
kalnim in spletnim tekmovalnim multiplayerjem za štiri igralce. Omogočeno bo na- 
dalje globalno deljenje lastnih poligonov, ustvarjenih z vsemogočnim urejevalnikom, 
ki bo potekalo prek namenskega spletnega zbirališča. Finci so očitno pomislili na 
vse, mi pa si že nadevamo ščitnike. (cs) Microsoft za xbox 360, aprila 

Disney Epic Mickey 2: The Power of Two 


Prvo Mikijevo epopejo na wiiju je kazila neposlušna kamera, ki je delala večje akro- 
bacije kot naslovni junak. Warren Spector in sodelavci v studiu Junction Point so si 
kritike vzeli k srcu in pravijo, da je bila izpopolnitev pogleda prvo, česar so se lotili 
pri snovanju dvojke. A Epic Mickey 2 bo mnogo več kot dodelan izvirnik. Pri sled- 
njem je Spector sledil duhu prvotnih nemih Disneyjevih risank, zato tamkaj junaki 
povečini momljajo. Tokrat pa si za zgled jemlje kasnejše, bolj muzikalične naslove, 
kot je Sneguljčica. Miki in kompanija bodo to pot obilno čebljali, občasno pa se jim 
bo strgalo in bodo začeli jodlati. Spregovoril bo celo Mikijev predhodnik, zajec Os- 
wald, ki v risankah nikoli ni črhnil besede! Prav Oswald nas bo tokrat spremljal na 
potepanjih po čarobni deželi, saj bo The Power of Two zasnovan kot naslov za dva 
igralca, pri čemer bo dolgouhca pri špilanju v solo nadomestila umetna pamet. 
Mišak bo spet mahal s čudežnim čopičem in tako izbiral pot pobalina ali dobrohot- 
neža, medtem ko bo znal Os- 
wald s priročnim daljincem 
nadzirati elektriko. V drugo 
ploščadenje ne bo omejeno 
na wii, saj dospe tudi na dru- 
ge sisteme. (ag) Disney In- 
teractive za PC, xbox 
360, PS3 in wii, jeseni 

OZNANILA 


Enciklopedija Britannica posihmal le še na zaslonih 
Najbolj spoštovana zakladnica znanja, Encyclopedia 
Britannica, se po 244 letih poslavlja od trde izdaje. 
Poslej bodo njihovi članki, ki so jih med ostalimi pisa- 
li Albert Einstein, Marrie Currie in Lev Trocki, na voljo 
izključno v digitalni obliki. Korak je samoumeven, kaj- 
ti bukve so nastajale več let in podatki so bili ob izidu 
mnogokrat zastareli, celo netočni, zaradi česar je trpel 
obči ugled ustanove. Zdaj bodo vse sile usmerili v 
sprotno ažuriranje prispevkov, pri čemer pa seveda 
ne bodo povzeli Wikipedijinega javnega modela, mar- 
več bodo vpisi še vedno v domeni urednikov in stro- 
kovnih sodelavcev. Določeno znanje je na njihovi stra- 
ni na razpolago zastonj, dočim je za celoten dostop 
treba odšteti 90 evrov letno oziroma 13 za mobidično 
aplikacijo. Do razprodaje zalog je še vedno naprodaj 
zadnja, petnajsta knjižna izdaja, ki obsega 32 debelih 
zvezkov. Luksuzna zbirka, ki na knjižni polici gotovo 
pritegne poglede, je znižana na 1400 evrov in se zara- 
di tega prodaja za med. 


Apple dosegel nov rekord 

Mejnikom in dosežkom cupertinskega podjetja ni kon- 
ca. Ob Stevovi smrti oktobra lani je njihova delnica ve- 
ljala 380 dolarjev, danes je njena cena več kot 600. Za 
to je odgovoren tudi novi ipad, ki je dosegel rekordno 
prodajo, preden se je sploh pojavil. Applova vrednost 
je ocenjena na 550 milijard, s čimer je postal naj- 
močnejša javna firma na svetu. Vreden je več od naf- 
tarjev Exxon, Petrochina in Shell ter več kot IBM in Mi- 
erosoft skupaj. Ob koncu fiskalnega obdobja sredi 
marca so imeli na računu kar 97 milijard gotovine, kar 
je znatno več, kot ima tekočega kapitala ameriška vla- 
da. Po izplačilu dividend kanijo večino sredstev inve- 
stirati v odkup delnic, s čimer jim bodo dodatno dvig- 
nili vrednost. Druga plat medalje pa žal ni tako sijajna, 
saj je znano, v kakšnih suženjskih pogojih Kitajci izde- 
lujejo iNaprave. Prav tako Apple slabo podpira medije, 
češ, da dodatnega oglaševanja blagovna znamka itak 
ne potrebuje, saj se o njej piše več kot dovolj. Fuj in fej. 


Instagram odslej Facebookov 

Spletno mesto za nalaganje in deljenje posnetkov s te- 
lefonov, ki je med uporabniki iphona imelo skorajda 
kulten status, je postalo tarča pozornosti. Najprej so 
prve dni aprila izdali aplikacijo za androidne naprave, 
kar je ujezilo precej fanatičnih jabolčnežev. Na veliko- 
nočni ponedeljek pa so najavili, da so se prodali Face- 
booku za milijardo dolarjev. Ni slabo za stran, ki sta jo 
pred dvema letoma naredila dva zanesenjaka. 

Cena se zdi pretirana, sploh ker ni šlo ne za najboljšo, 
ne za najbolj uporabljano slikovno spletno ropotarnico. 
Je pa imela visok družbeni status. Tisto, kar je ločevalo 
Instagram od ostalih podobnih servisov, je bilo enosta- 
vno nalaganje sličic z mobilnih naprav, ki je podpiralo 
tudi popularna družabna omrežja. Poprej pa si čeznje 
napopal kak umetniški filter in jih tako spremenil v ver- 
no podobo svojega notranjega jaza. Ni čudno, da je In- 
stagram postal ljubljenec tiste sorte iphonarjev, ki radi 
izražajo svojo kulsko bit. Ti so se ob izidu aplikacije za 
Android počutili izdane. Ali bo servis ostal samostojen, 
ali pa ga Facebook namerava preprosto integrirati v 
svojo ponudbo, zaenkrat ne moremo reči. 


Piratebay z neba 


Odkar je maja leta 2006 švedska policija prvič zaseg- 
la Piratebayeve strežnike, je to razvpito mesto nalinij- 
ske izmenjave podatkov zapleteno v igro mačke in 
miši z oblastmi in pravniki velikih založniških hiš. Os- 
rednji strežniki, kjer čepi stranka in kjer so podatki o 
uporabnikih, so že dolgo na skrivnih lokacijah, do ka- 
terih dostopamo prek anonimizacijskih proksistrež- 
nikov. Slednje se da onemogočiti z blokiranjem, grož- 
njami upravniku ali celo zasegom in v več kot desetih 
državah po svetu, med drugim večini zahodnoev- 
ropskih, se ta hip po sodiščih valjajo zahtevki po one- 
mogočanju njihovega delovanja. Zato se možje pri Pi- 
ratebayu trudijo napraviti to omrežje karseda 'neulo- 
vljivo' in so sedaj objavili namero, da bi hardver pre- 
stavili na jato brezpilotnih zračnih plovil, kjer bi jih 
preganjalci lahko onemogočili le s fizičnim ali, po nji- 
hovo, 'vojnim' posegom. 


Organizacija Pirate Bay je pred petimi leti hotela 
kupiti odsluženo naftno ploščad in ustanoviti na 
njej lastno državo. Zato najbrž ni daleč dan, ko se 
bodo dobesedno povzdignili nad zemeljske zakone. 


Anonimizacijski strežnik je majhna stvarca in jo lahko 
strpaš v škatlico z na primer miniračunalničkom, ka- 
kršen je raspberry pi. Ti 'low orbit server stations' ali 
LOSS, kakor reč pompozno imenujejo njeni avtorji, bi 
lebdeli na višini nekaj kilometrov in se s tlemi spora- 
zumevali radijsko. No, gre za precej očitno populi- 
stično objavo, saj brezpilotna letala še ne premorejo 
zanesljivosti, s katero bi dolgo časa ostajala v zraku. 
Komercialni električni modeli izdihnejo prej kot v uri, 
vojaški jadralniki pa zmorejo več dni ... za ceno mili- 
jonov dolarjev. Še najboljša opcija za PBjevce so 
bržda baloni. Morda več izvemo v prihajajočih mese- 
cih, saj kanijo kmalu začeti s poskusnimi poleti. Aja, 
v vesolje tudi hočejo in so se oklicali za 'najvzdrž- 
ljivejši spletni portal v galaksiji'. Tri pikice. 


Oglasi krivi za odtekanje 
škratov elektronov 


Sodobni mobilniki so železninsko naphani in uslužno- 
stno vsemogočni. A silne številke, tehnologije in za- 
slona sijaj terjajo električni davek, tako da je vsako- 
dnevno polnjenje obvezno. A čeprav se zdi logično, 
da enourno streljanje tičev in prašičev hitro sprazni 
majcen akumulatorček, so na neki ameriški univerzi 
prišli do presenetljivih zaključkov. Pod drobnogled so 
vzeli par najbolj popularnih zastonjskih programčkov, 
vključno z Angry Birds, in dognali, da so oglasne pa- 
sice tiste, ki so daleč največji požeruh škratov elek- 
tronov, ne računanje grafike, piskanje zvoka in priži- 

Ne samo, da so tele pasice zoprne in grde, zdaj ve- 
mo, da so glavni potrošniki električne energije. 
Sprašujemo se, kdo za vraga nanje sploh klikne? 


ganje pikslov. Oglasni pogoni, ki neprestano pošiljajo 
lokacijske in druge informacije od uporabnika, v za- 
meno pa dobivajo ciljane oglase, so namreč tako sla- 
bo optimizirani in potratni, da znajo zaradi nepresta- 
nega vklapljanja podatkovnega prenosa in celo GPSa 
pokuriti kar 75 % energije. Raziskovalci so že napisali 
apel razvijalcem softvera in oglasnih platform, naj iz- 
delajo učinkovitejše, bolj ekonomične protokole. Ko- 
ristna uporabniška rešitev je, da med daljšim igra- 
njem na terenu izklopite podatkovni prenos. Špil tako 
ne bo nasmeten z motečimi pasicami, na katere itak 
klikneš zgolj po pomoti, in baterija bo zdržala dlje. 


Očala za drugačen 
pogled na svet 


Nedolgo tega smo omenili Microsoftov projekt obo- 
gatene resničnosti, ki naj bi deloval prek kontaktne 
leče. Pri Googlu oziroma njihovem raziskovalnem la- 
boratoriju X ne nameravajo biti tako vsiljivi očesu, 
kajti Project Glass, ki so ga nedavno predstavili kot 
koncept prihodnosti, uporablja bolj klasično tehnolo- 
gijo - očala. Že res, da so videti futuristična in deluje- 
jo bolj kot modni dodatek, ne zaresen kos tehnologi- 
je. Vendar je treba v isti sapi povedati, da je to že (na- 
pol) delujoč prototip, dočim je Microsoftov naočesni 
prikazovalnik zaenkrat le še fikcija. Z dotičnimi špegli 
se je namreč 5. aprila na prireditvi fundacije za boj 
proti slepoti pojavil Googlov direktor Sergej Brin. 


Prosojni zaslonček, pripet na okvir očal, je le eden 
od možnih prototipov, s katerimi se trenutno igra 
Google. Morda bo tak, najverjetneje pa ne. 


Vmesnik, ki so ga prikazali v predstavitvenem videu, 
ni nič kaj futurističen, marveč povzema funkcional- 
nost androidnih telefonov, vključno s klici. Celokupno 
so si reč zamislili ne toliko kot dopolnjevanje res- 
ničnosti, bolj kot plast uporabniškega vmesnika prek 
žive slike, kar daje končni podobi nezgrešljiv videz 
računalniške igre. Tudi sami priznavajo, da še niso 

OZNANILA 


povsem zadovoljni s tem, kako reč deluje v praksi, in 
kažejo le vizijo. Se pa običajnemu človeku le-ta zdi 
dosti bliže in realno izvedljiva kot podobni projekti, ki 
mejijo na na fantastiko. Za tiste, ki očala že nosijo, bo 
moč dobiti le elektronski del, ki se bo pripel na njiho- 
ve lastne korektorje vida, so še dodali. 

New York Times je smelo zapisal, da bi lahko bila 
očala na voljo kupcem konec letošnjega leta, cena pa 
naj bi bila primerljiva z boljšimi mobilniki. A ta napo- 
ved je bržkone preveč optimistična, kar so ugotovili 
tudi sami in ta podatek iz novice umaknili. Najprej za- 
to, ker Google sam priznava, da so pokazali le enega 
od morebitnih dizajnov, ki nikakor ni končen. Nadalje 
pa, ker se sploh ne ve, ali bo šlo za dodatek obstoje- 
čemu telefonu ali za samostojno napravo. Špekulaci- 
je o ceni bi kazale na slednje, vendar to nucnost to- 
vrstnega gizma takoj postavi pod vprašaj. Le kdo bi 
namreč zamenjal resnično večnamensko napravo za 
krepko manj uporabna, dasiravno kulska očala, in 
povsod strašil z njimi? Ali ves čas s sabo nosil oboje? 
Ne, ne trudite se z odgovorom. 


Subway service 
suspended. 


Project glass bo ves čas po spletu tipal za po- 
membnimi podatki o vaši okolici. Nadzorovanje 
naj bi bilo glasovno in precej podobno, kot to poč- 
ne Apple s Siri. Napravica naj bi rabila tudi razme- 
ram sproti prilagajajoči se navigaciji. Kulsko. 


Umrl je Jack Tramiel 


Dostikrat poročamo o smrtih znanih dizajnerjev in 
programerjev, tokrat pa je red prišel na poslovneža, ki 
nam je s svojo žilico v osemdesetih priskrbel odlične 
računalnike in s tem mnogo lepih igric. Pri 83 letih se 
je namreč 8. aprila poslovil Jack Tramiel, nekdanji 
šef Atarija in Commodorja, kjer je bil med najbolj za- 
služnimi za legendarna modela C64 in atari 520 ST. 
Slovo velikana, torej. 

Decembra 1928 se je rodil na Poljskem kot Jacek 
Trzmiel ('Črmrlj') in se po grenki izkušnji v nemških 
koncentracjonlagrih novembra 1947 izselil v Združe- 
ne države. Tam je postal vojak in se naučil popravlja- 
ti pisarniške stroje, kar mu je prišlo prav, ko je šest let 
kasneje odprl servis te robe. Kmalu je začel uvažati 
češke pisalne stroje, in sicer skozi podjetje Commo- 
dore Business Machines, ki ga je zaradi omejevalnih 
ameriških zakonov ustanovil v Kanadi. Leta pozneje 
se je firma v iskanju novih trgov razširila na področje 
računalnikov, kjer je doživela velik uspeh zlasti z mo- 
delom commodore 64, ki ga ni treba posebej predstav- 

ljati. Razen spectrumovcem, ki ne vejo nič. Dosti so 
spravili v promet tudi predhodnika VIC-20, ki je prvi 
med abaki presegel milijon prodanih kosov. Prav Tra- 
miel je bil tisti, ki je začetkom osemdesetih izrekel 
moto podjetja: "Računalniki za maso, ne za klaso." 


Tramiel ni bil inženir in ni ustvaril C64. Bil pa je 
spreten poslovnež, ki je znal ponuditi prave izdelke 
in na njih pustiti pečat. 520 ST so rekli 'jackintosh' 
in je imel TOS — Tramiel Operating System. 


Januarja 1984 je - še pred lansiranjem amige - odšel 
iz Commodorja, vendar je po spletu naključij že pole- 
ti prevzel nekdanjega največjega tekmeca, Atari, ki 
se je po zlomu trga leto prej sesedal sam vase. Iz nje- 
ga je spet naredil dokaj močno firmo, ki pa ni bila več 
plejer, ko je začela minevati doba šestnajstbitnikov, 
kamor je sodil znani atari ST. Njihova zvezda je zašla 
sredi devetdesetih s faliranim jaguarjem. 

Tramiel odtlej za industrijo ni bil več ključen, Atari pa 
je pred prelomom tisočletja romal v lastništvo Has- 
bra. Toda vobče je bil pomemben mož. Vedite zanj. 


Mobilni platosuk 


Mladič sploh še ni slišal za LP, starič pa se morda 
spomni, kako je v davnih časih poslušal Nove fosile 
in Nedo Ukraden z velikih črnih plošč. Vinilke smo jim 
rekli oziroma LPji in za večino so postali muzejski ar- 
tefakt že z nastopom kaset. Toda kljub CDju, DVD- 
Aju, SACDju in vsem ostalim digitalijam ozek krog 
avdiofilov še vedno prisega na edinstven značaj oziro- 
ma zven analognega zapisa zvoka. Skupnost je dovolj 
velika, da proizvodnja sukalnikov teh medijev, tako 
imenovanih gramofonov, še živi. Med ostalimi jih iz- 
deluje ameriška firma lon Audio, ki je nedavno po- 
nudbo popestrila z unikatnim prenosnim modelom 
LP2go. Zadevica je le držalo-sukalo in plate sploh ne 
objame, zato gre v vsako torbo. Poleg tega je samo- 
zadostna, saj jo napajajo štiri AA-baterije in ima vgra- 
jen zvočnik, pri čemer vrti vse sorte plat - male, veli- 
ke, take, ki so posnete s 45 in 33 obrati na minuto. 
Poleg tega, da bo ob primerni vsebini v središču vsa- 
kega žura na prostem, je predvajalnik USB-prik- 
ljučljiv na PC, s čimer je moč zbirko vinilk digitalizira- 
ti. Posrečeno in s ceno 70 evrov 

ne predrago. 


Mobilni gramofonček je zanimiv hec za tiste z zbir- 
ko vinilk. Ker je na baterije in je moč nanj priklopi- 
ti slušalke, deluje tudi kot hodimož, dasiravno 
trimčkanju ni namenjen. 

Ste se med piskanjem čitalnika pri blagajni v supermarketu kdaj vprašali, ka- 
razišče, kako smo prišli do črtic, ki krasijo 
domala vsak trgovinski izdelek, kmalu pa bomo z njimi opremljeni tudi sami. 


ko stroj ve, kaj ste kupili"? 


andanašnji je v štacunah skoraj nemo- 
goče najti predmet, ki ne bi na sebi imel 
vsaj ene črtne kode. Če je nima, posumi- 
mo, da je z njim nekaj narobe. Črtna ko- 
da, ki so jo ustvarili na začetku petdesetih 
let prejšnjega stoletja, je postala neločljiva stalnica 
informacijske dobe in v teh nekaj desetletjih rodila 
veliko naprednejših potomk. A hkrati trmasto vztra- 
ja v eni od svojih prvinskih oblik ... 


NE, IBM, 
KODA MI SAMO TVOJA 


Avtorji poljudnih člankov radi zapišejo, da so si črtno 
kodo izmislili pri Velikem modrem, in IBM se ne trudi, 
da bi govorico zatrl. Najbolj znana in uporabljana ko- 
da UPC (Universal Product Code) je sicer res njihov 
domislek iz leta 1971. A zgodba se je pričela dve de- 
setletji prej. Računalniški gigant je v zgodbi imel vlo- 
go, vendar ni zaslužen za izum. Ta pripada diploman- 
toma Filadelfijske tehnične univerze, Bernardu Silver- 
ju in njegovemu prijatelju Normanu Josephu Wood- 
landu, ki je takrat na univerzi poučeval. Silver je leta 
1948 med pohajkovanjem po faksu slišal pogovor 
med dekanom in direktorjem trgovske verige, kjer je 
slednji moledoval univerzo, naj si izmisli sistem za 
označevanje izdelkov na policah, ki bi omogočil hi- 
trejši obračun na blagajni. 


Silver in Woodland sta pričela mozgati. Najprej sta 
poskušala s črnilom, ki bi se pod ultravijolično lučjo 
svetilo, a se ni obneslo. Woodland je nato jel eksperi- 
mentirati z Morsejevo abecedo in v glavi mu je zasve- 
tila žarnica: pike in črtice je le 'podaljšal' navzdol in 
tako napravil prvo pravo črtno kodo. Kot medij je vzel 
filmski trak, kjer je na podoben način že bil zapisan 
zvok, in glej zlomka, napisano je zmogel strojno pre- 
brati! A preden je zamisel patentiral, je kodo spreme- 
nil. Namesto vertikalnih črt je raje uporabil koncen- 
trične kroge, da bi koda bila berljiva z vseh strani. Pa- 
tent je dobil leta 1952. 

Medtem ko so se uradniki ukvarjali z njegovim izu- 
mom, je Woodland dobil službo pri IBM, kjer je takoj 
pričel promovirati svoj domislek. Ostali inženirji so ga 
vzeli pod drobnogled in se strinjali, da ima zadeva pri- 
hodnost. Zataknilo pa se je pri bralniku. Kakorkoli so 
se trudili, jim ni uspelo napraviti dovolj majhnega in 
enostavnega, da bi deloval na blagajni. Prototip sta 
skupaj s Silverjem izdelala kar v Josephovi dnevni 
sobi, sestavljen pa je bil iz petstovatne žarnice in na 
svetlobo občutljive vakuumske elektronke, prikloplje- 
ne na osciloskop - enak princip kot pri analognih 
filmskih projektorjih. V prvem poskusu sta listek s ko- 
do dobesedno prismodila, vendar sta vrednost le 
odčitala! 

Šefi pri IBM so njunemu dosežku priznali določeno 
vrednost, a ugotovili, da gre za izum, ki je vsaj pet let 
pred svojim časom, saj ga v praksi ni mogoče upora- 

biti. Vseeno so jima ponudili odkup tehnologije - za 
mizerno vsoto, kar sta odklonila. Svojo ponudbo so 
kravatarji parkrat povišali, a so na koncu ostali praz- 
nih rok. Patent je namreč leta 1962 kupilo danes že 
pokojno podjetje Philco in ga zatem prodalo druge- 
mu tedanjemu ameriškemu elektronskemu velikanu 
RCA. Tam so končno našli način, kako tržiti izum, a 
šele nekaj let po tistem, ko je patent že potekel. 


ŽELEZNIŠKA REVOLUCIJA 


S podobnim problemom kot trgovci so se srečevali 
železničarji. Niso namreč imeli sistema, s katerim bi 
lahko sledili vagonom, ki potujejo po vsej državi, se 
posojajo drugim podjetjem in nasploh živijo cigansko 
življenje. Na pomoč jim je priskočil David Collins z 
MIT, ki si je zamislil barvno kodiranje. Za prikaz vsake 
številke od 0 do 9 je uporabil kombinacijo modre in 
oranžne črte. Ob progi je bil nameščen čitalnik, ki je 
obsvetil kodo in prebral prikazano številko. 

Testno so sistem zagnali leta 1961 in ga v petih letih 
razvili do te mere, da so ga naročile vse železniške 
družbe. A bil je drag in neroden, zato je Collins šefom 
pri podjetju, ki se je ukvarjalo s trženjem čitalnika, 
predstavil novega, boljšega. In cenejšega, saj je upo- 
rabljal le črne črte. Njegovo idejo so zavrnili, zato je 
šel na svoje. Namesto žarnice je za odčitavanje upo- 
rabil novost - laser. Z izumom laserske diode v šest- 
desetih in pohodom tranzistorjev so namreč te napra- 

Barvni vzorec zgoraj je železničarska koda za ozna- 
čevanje vagonov, dočim je spodaj slavni zavojček 
žvečilnih gumijev, ki so ga prvega poskenirali v 
trgovini. Nato so črtice postale simbol potrošništ- 
va, na kar so znali mediji pikro pokazati. Tudi Jo- 
kerju koda kazi naslovnico, zato jo tiskamo na DVD. 


vice postale dovolj cenene za industrijsko rabo in se 
izkazale kot odlična zamenjava za žarnico, s katero se 
je mučil Joe Woodland. Davisovo podjetje Computer 
Identic je svoj prvi čitalnik namestilo v tovarni Gene- 
ral Motors v Detroitu. 

Tačas je RCA pričela vohljati okoli trgovcev in jim 
Woodlandov patent ponujala kot možno rešitev. Usta- 
novili so konzorcij, ki je leta 1970 postavil prve smer- 
nice za rabo črtne kode, in ena od verig se je javila za 
pilotski projekt. RCA je svojo okroglo črtno kodo 
predstavila na trgovskem kongresu naslednje leto in 
sprožila velik pomp. Kako bi ne, saj so blagajne s 
čitalnikom delovale hitreje od klasičnih! To ni ušlo 
budnim očem mož pri IBM, ki so se spomnili, kako so 
spušili patent. A še vedno so imeli izumitelja in v stra- 
hu, da izgubljajo pomemben trg, so njega ter še kup 
drugih učenjakov nagnali delat boljšo kodo. Okrogla 
je namreč kmalu pokazala bistveno pomanjkljivost: 
težko jo je bilo enakomerno natisniti in vsakršen za- 
mik jo je napravil nečitljivo. IBMova ekipa v Severni 
Karolini je našla pravi odgovor: kodo UPC, katere izu- 
mitelj je uradno inženir George Laurer. 


UNIVERZALNA 
PEKLENSKA KODA 


9 781318'461012 


Koda UPGC je sestavljena iz dveh razdelkov, ki ju 
razmejujejo tri vodilne dvojne črte — na začetku, 
sredini in koncu. Njena posebnost je, da so števil- 
ke v levem razdelku predstavljene z drugačnimi 
kombinacijami črt in presledkov kot tiste v des- 
nem. Cifre so dodali zato, da jo lahko preberemo 
in vnesemo ljudje, ko čitalnik odpove poslušnost. 
Prve tri označujejo državo registracije. Slovenska 
je 383. 977 je rezervirana za tiskane medije, kot je 
Joker. Zadnja številka je kontrolna, dočim so tiste 
vmes poljubne in označijo tako proizvajalca kot iz- 
delek, celo njegovo količino. 


DVOR ALALNIi M 
VEDEZ 


IBMova UPC, ki jo z majhnim spremembami upo- 
rabljamo še danes, je bila pravi odgovor na vse 
zahteve. Bila je majhna, preprosta, berljiva tudi 
človeku in še posebej odporna na napake pri tiska- 
nju. Predvsem pa ni zahtevala blaznih posodobitev 
obstoječih sistemov, ki so bili med sabo povsem 
nezdružljivi. Zato so jo po hitrem postopku sprejeli 
kot industrijski standard. Baje so spremenili le obli- 
ko številk, da so bile bolj vidne. 
Ravno to, da UPC ni bila patentirana (navsezadnje je 
nastala kot evolucija standarda UGPIC, ki ga je za 
konzorcij razvilo podjetje Logicon) in jo je smel upo- 
rabiti vsak, ji je na široko odprla vrata. Po osemnajst- 
mesečnem testiranju je leta 1974 pričela delovati 
prva blagajna s bralnikom črtne kode. Prvi prodani 
artikel, ki ga je poskenirala, je bil paket žvečilnih gu- 
mijev juicy fruit. Le-ta je še danes na ogled v muzeju 
Smithsonian. 
Koda UPC posamezne številke ponazarja s kombina- 
cijo dveh črt in dveh presledkov različnih debelin, raz- 
delke pa ločujejo tri dvojne črte. Ravno te tri so bile 
nekaj časa kontroverzne: po obliki so namreč podob- 
ne kodi za številko 6, kar je nekatere spodbudilo k 
dokazovanju, da je IBM Satanova firma, črtna koda 
pa v resnici oznaka Zveri, kajti v vsaki se skriva šte- 
vilka 666! To je moral demantirati celo sam izumitelj 
Laurer, ki je z diagramom pokazal, da vodilne črte ni- 
so šestice, saj so na sredini in ne zamaknjene v levo 
kot 'prava' šestica Toda zakaj bi se zarotniki ozirali na 
take nepomembnosti? Satan! 
V kodo UPC je vdelan tudi preprost varnostni mehani- 
zem. Zadnja številka je namreč kontrolna in se izraču- 
nava po posebni formuli. Ko bralnik prebere kodo, jo 
s to številko preveri, ali jo je odčital pravilno. Če je ni, 
je to najpogostejši razlog, zakaj na blagajni kakega iz- 
delka 'ne potegne'. No, danes v trgovinah uporabljajo 
kodo EAN, le malo razširjeno UPC. EAN je svojčas 
pomenilo evropsko oznako artikla (European Article 
Number), zdaj pa je to mednarodna oznaka artikla. 
Kratica je vseeno ostala. 
Celotnih kod, vsaj v trgovinah, ne dodeljuje posebno 
telo. Na večino proizvodov jih natisnejo proizvajalci in 
trgovci jim samo zavedejo v inventar. Ravno fleksibil- 
nost srednjega dela omogoča, da v trgovini položimo 
zelenjavo na tehtnico in dobimo natisnjeno samosvo- 
jo kodo, ki blagajni točno pove, kako debele kumare 
nam teknejo, čeprav natisnjena številka nima na prvi 
pogled s kilogrami nobene zveze. 


PREKLETO, PREMALO 
PODATKOV! 


EAN je sicer dorečen standard, a za posebne potrebe 
ima nekaj podrazličic, recimo kompaktno EAN8 za 
majhne proizvode, Čeprav so standard UPC ustvarili 
za prikaz milijona milijonov kombinacij, pa je zoprno 
omejena na številke, ki morajo osrednjemu računal- 
niku nekaj pomeniti vnaprej. Z EAN ni mogoče kodi- 
rati črk ali ločil, pa tudi kulskega sporočila ne spraviš 
v dvanajst znakov. Zato so se pričele pojavljati alter- 
native, ki bi znale kodirati še kaj drugega. Da bi ohra- 
nili kompaktnost, smo tako dobili dvodimenzionalne 
kode, kjer ne skeniramo le v eni ravnini, marveč ce- 
lotno ploskev oziroma matriko. Ena najpreprostejših 
je koda, ki jo dostikrat uzremo na pismih, spuščenih 
skozi samodejni sortirnik. Ja, tiste oranžne črte raz- 
ličnih višin. 

Na večjem marketinškem udaru so prave ploskovne 
kode, med katerimi trenutno prednjači OR (Ouick Re- 
sponse, koda za hitri odziv). To so pred osemnajstimi 
leti razvili pri Toyoti, da so z njo sledili rezervnim de- 
lom, nakar so jo dali v javno last. Njena posebnost je, 

Kode danes najdemo povsod, od trgovin, kjer lah- 
ko blagajno upravlja nepismena oseba, do pošte, 
prtljage in celo ušesnih številk sosedovih krav. La- 
serski čitalnik, orožje sodobnega trgovca, deluje 
po enakem principu kot bralnik CD-ploščkov. Zarek 
osvetli črtice, odbito svetlobo prebere tipalo in 
enostavno kontrolno vezje jih prevede v niz številk, 
ki jih potem pošlje računalniku v obdelavo. 


april 2012 


Če si lastite sodoben telefon in niste prečitali OR- 
kode na naslovnici februarske izdaje, ste zamudili 
nekaj lepega. Dajemo vam možnost, da to grobo 
napako popravite. 


da lahko z njo kodiramo ne le naših črk, marveč celo 
japonske pismenke, zato se je uspešno prijela v Deže- 
li vzhajajočega sonca kot piktogram, s katerim lahko 
hitro zajameš informacijo v mobilni telefon. Od tam je 
počasi prikapljala k nam, čeprav je njena raba izven 
oglasov in povezav do Android Marketa redka. Lepo- 
ta kode GR je v tem, da se velikost pikic prilagaja ko- 
ličini informacije, ki je vanjo zapisana. Shrani lahko 
več kot 7000-mestno številko, 4000 znakov besedila 
(skoraj celostranski opis v Jokerju) ali slabih dva ti- 
soč japonskih pismenk, pa je še vedno berljiva za te- 
lefon s solidnim aparatom. GR ne vsebuje le kontrole, 
marveč tudi korekcijo napak, zato je moč podatke 
rešiti celo s poškodovane kode. 

Še slabše se godi kodi HCCB, kot se uradno reče Mi- 
crosoftovi pogruntavščini iz leta 2009, ki jo ponujajo 
pod imenom tag. Gre za kodo, ki uporablja štiri osnov- 


DVOM ALALNILiM 
VEDEZ 


ne tiskarske barve (berljiva je tudi v odtenkih sive), in 
in trikotnike namesto črtic, so jo pa po besedah avtor- 
ja ustvarili ravno zato, ker GR izven Japonske ni 
odživela uspeha. Njena primarna raba naj bi bila po- 
dobna, torej usmeriti uporabnike pametnih telefonov 
na določeno spletno stran, in je zategadelj v prvi vrsti 
marketinško orodje. HCCB je baje sposobna shraniti 
3500 znakov na kvadratni palec, a v Redmondu jo 
uporabljajo po svoje. Čitalnik lahko tag pošlje nepo- 
sredno Microsoftovemu strežniku, ki vrne pravi URL. 
Tako z lahkoto sledijo posameznim uporabnikom; še 
več, v programu je možnost, da skupaj s tagom poš- 
ljete svojo lokacijo! Zbrane podatke o obisku nato po- 
sredujejo naročniku. Čeprav tovrstno obnašanje kode 
ni obvezno, je ravno to Microsoft strankam izdatno 
promoviral kot prednost pred kodo GR, kjer tovrstne- 
ga sledenja ni. Ni čudno, da se je začetno navdušenje 
nad tagi med ljudstvom hitro poleglo. Nihče noče, da 
prodajajo njega. Medtem se GR v naših krajih pojavlja 
malo pogosteje, a še vedno precej sramežljivo. 


lise 


Gotovo ste podobne črtice že opazili na prejetih pis- 
mih. Gre za poštarsko kodo, namenjeno samodej- 
nim sortirnikom. Spodaj je Jokerjev naslov v plos- 
kovni kodi PDF147, takisto za poštarske namene. 


SPET NIMAŠ PRI ROKI TISTE 
TELEFONSKE, KI JO TAKO 
ZELO POTREBUJEŠ? 


marelj 2012 

ONKRAJ POTROŠNIŠTVA 


Namen črtne kode je bil torej poenostaviti trgovsko 
poslovanje, a se je hitro izkazalo, da poceni sistem de- 
luje v praktično vsaki gospodarski panogi in za najraz- 
ličnejše namene: popisovanje inventarja, številčenje 
vzorcev, označevanje živali ... Še dobro, da se koda ni 
pojavila pred drugo svetovno vojno, kajti pedantni na- 
cisti bi jo gotovo tetovirali taboriščnikom na roke, kar 
bi njeno posvetno rabo docela onemogočilo. Tako k 
sreči ostaja le popolni simbol potrošniške družbe - 
prav tiste, o kateri je Andrej Šifrer nekoč prepeval, ka- 
ko smo vsi številke in nismo več ljudje. In prepozna- 
vna tetovaža elitnega morilca s kodno številko 47 ... 
Skupek črtic je pač le še en dokaz, da so najbolj bri- 
ljantni izumi ponavadi skrajno preprosti. Celo tako, da 
smo jo iznašli, še preden smo jo znali uporabljati. 


Microsoft tag oziroma HCCB (High Capacity Color 
Barcode) ni dobesedno črtna koda. Podatke nam- 
reč kodirajo barvni trikotniki. Poleg tega ima vo- 
hunske sposobnosti, kar ni kul. 


Enostavno. Vedno. Povsod. 


MINI VEDEŽ 


deeč 


š dn ZVreraX 


> Vam svetuje že od 
leta 


dat 


Pa? » 
s 


ri je pomembna za vampirje, ki so na zma- 

govitem medijskem pohodu. Še važnejša 

pa je za ljudi, ki brez nje ne morejo živeti. 

Zategadelj je krvodajalstvo plemenito de- 

janje, ki ga opraviš z lahkoto. Slovenci se 
tega zavedamo, saj na krvodajalske akcije hodimo 
obilno in redno, zato pomanjkanja krvi pri nas niti ni. 
Morda imamo pa premalo vampirjev? 


Kaj pomeni moja krvna skupina? 

Ste se kdaj vprašali, zakaj imajo dirkači na avtomobi- 
lih ob imenu neke črke s plusi in minusi? Odgovor je 
na dlani: ker se bavijo z nevarnim športom, se kaj 
lahko zgodi, da jim lahko ob nesreči življenje reši le 
pravočasna transfuzija krvi. Še bolj skrivnostno je, da 
je taisti podatek pogosto prisoten pri opisih likov v ja- 
ponskih videoigrah. Čemu? Poševnookci verjamejo, 
da krvna skupina pove veliko o človekovi osebnosti, 
značaju in predvsem združljivosti z drugimi. To sicer 
ne drži, je pa vseeno fino vedeti, kaj dejansko pome- 
nijo A, B in 0 ter pluski in minuski. 


My Blood Type. 


eže Japonci menijo, da krvna skupina določa člove- 
kov značaj in temperament. Bržkone ne vedo, da jo 
lahko zamenjaš, če ti presadijo kostni mozeg. 


Kri, čeprav je tekoča, spada med tkiva. Od bolj trdnih 
delov telesa se razlikuje v tem, da se njene celice ne 
držijo skupaj, temveč so razpršene v tekočem mediju, 
ki mu rečemo krvna plazma. To ji daje unikatno spo- 
sobnost, da potuje po telesu in nepremičnim sestri- 
cam prinaša hrano ter kisik, nakar odnese smeti in jih 
odloži na deponijo. Že v osnovni šoli se učimo, da po- 
znamo tri glavne vrste krvnih celic: rdeče krvničke 
(eritrociti) so namenjene prevozu plinov in jih je daleč 
največ, bele (levkociti) službujejo kot vojaki, ploščice 
(trombociti) pa so tiste, zaradi katerih se kri strdi in 
zapre rano s krasto. Krvne celice volumsko predsta- 
vljajo malo manj kot polovični delež krvi. 

Funkcija krvi se je dohtarjem dolgo izogibala. Že v 
antiki so vedeli, da je ena nadvse pomembnih te- 
kočin, katere manko povzroči smrt. Vendar začuda ne 
obstajajo zapisi, da bi jo kdo skušal nadomestiti. Še 
več, marsikatero bolezen so radi 'zdravili' s pušča- 
njem krvi in pijavkami. Prvi poskus transfuzije je tako 
dokumentiran šele v 15. stoletju, ko so skušali s krvjo 
treh dečkov rešiti življenje papeža Inocenca VIII. Po- 


Guattro se poglobi v skrivnosti najpomembnejše 
življenjske tekočine. Torej tudi v to, kako lahko z 
majhnim prispevkom sila pomagamo sočloveku. 


skus je spodletel, saj so bili ob življenje vsi štirje. Fant- 
ki zato, ker so jim vzeli preveč krvi, nakar so jo neza- 
vestnemu papežu vlivali v usta. Ni se posrečilo. 
Povečano zanimanje za človeško telo v renesansi je 
prineslo nova spoznanja o krvožilju. Prvikrat so jih zb- 
rali v knjižici De motu cordis (O gibanju srca), ki jo je 
leta 1628 objavil angleški zdravnik William Harvey. 
Tako so v 17. stoletju v Franciji opravili prvo uspešno 
transfuzijo - z ovčjo krvjo. Tudi druga je bila uspešna, 
nakar so pacienti pričeli umirati kot po tekočem tra- 
ku. Danes vemo, da zaradi alergične reakcije. Ne- 
uspeli poskusi so privedli do prepovedi tega mazašt- 
va, najprej v Franciji, potem v Angliji, na koncu pa je 
usodo posega zapečatil papež. i 

Ideja o prenosu krvi je znova zaživela v 19. stoletju, a 
je dajala mešane rezultate. Je pa javna debata o to- 
vrstnem početju zašla celo v sloviti Stokerjev roman o 
Drakuli. Potem je leta 1900 Avstrijec Karl Landsteiner 
končno odkril, da imamo ljudje tri različne tipe krvi, in 
jih poimenoval A, B ter 0. Za to je leta 1930 prejel 
Nobelovo nagrado. Dve leti kasneje je par Italijanov 
odkril, da obstaja tudi tip AB. Črke pomenijo različne 
vrste RDEČIH krvničk. Tiste iz skupine A imajo na 
površini specifične antigene (substance, ki spodbuja- 
jo tvorbo protiteles), na katere so alergična protitele- 
sa iz plazme skupine B, in obratno. Skupina AB ima, 
logično, oba antigena, protiteles pa ne, drugače bi se 
kri 'sesirila'. Skupina 0 nima antigenov, ima pa proti- 
telesa proti A in B. V praksi to pomeni, da lahko člo- 
veku s krvno skupino AB brez škode damo kateroko- 
li kri (je splošni prejemnik), dočim lahko skupina 0 
kri komurkoli podari. 

Krvna skupina je dedna, pri čemer je O recesivni gen, 
A in B pa sta dominantna. Zato iz krvne skupine star- 
šev ne moremo kar tako določiti otrokove. Če imata 
na primer starša eden A in drugi B, ima lahko otrok 
katerokoli skupino. Celo 0, če oba nosita recesivni 
gen. No, če imata oba A, mali pa B ali AB, potem za- 
gotovo niste ata. 

Opogumljeni s tem znanjem so zdravniki pričeli reše- 
vati življenja v prvi svetovni vojni. Zlasti ko so odkrili, 
da lahko kri nekaj časa hranijo, če ji dodajo citrat, saj 
se potem ne strdi. A vendarle je v nekaterih primerih 
prihajalo do komplikacij. Rešitev se je nakazala v 
ZDA, kjer sta imunologa Levine in Stetson preiskova- 
la smrti novorojencev zaradi hemaglutinacije, to je 
zlepljenih rdečih krvničk. Njuno delo je znova povzel 
Landsteiner in našel še en, nov antigen, ki ga je po- 
imenoval Rh faktor, ker je pri poskusih uporabljal kri 
opic rezus. Danes poznamo najmanj trideset različnih 


faktorjev v krvi, ki so važni predvsem pri presajanju 
organov. Za transfuzije pa sistema ABO in Rh nače- 
loma povsem zadoščata. 

Če želite dati kri, je torej ključno vedeti, katero skupi- 
no imate. Če ne veste, ni problema, določijo jo pred 
odvzemom in je nato zapisana v vaši kartoteki. Da pa 


« postanete krvodajalec, morate izpolnjevati še nekaj 


pogojev. Stari morate biti od 18 do 65 let, imeti vsaj 
petdeset kil, ne smete biti okuženi z virusom HIV, he- 
patitisa B ali C, nikoli si niste intravenozno vbrizgali 
mamila, ne seksate za denar ali drogo in predvsem 
niste moški, ki je imel spolne odnose z drugim moš- 
kim. Predvsem slednje se sliši diskriminatorno. Zavod 
za transfuzijo razlaga, da tovrstne spolne prakse po- 
stavljajo dejavnik tveganja za okužbe s hudimi bolez-' 
nimi, ki se prenašajo s krvjo, zato imajo pravico od- 
kloniti vsakogar, ki spada v potencialno rizično skupi- 
no. Edini namen je zaščititi prejemnika transfuzije, 
kajti znani so primeri, ko so se pacienti okužili z viru- 
som HIV ravno s krvjo darovalca. 

Krvodajalski postopek je enostaven. Najprej vam od- 
vzamejo kri za preiskave. Nato vam zapičijo v komol- 
čni pregib velikansko iglo in odtočijo 450 mililitrov 
krvi. Nemara manj, če ste bolj drobne sorte. Moški 
lahko darujejo vsake tri mesece, ženske vsake štiri. 
To da organizmu dovolj časa, da si opomore, kajti 
plazmo nadomestimo že v par dneh, celice pa v dob- 
rem mesecu. Včasih ste za-svoj prispevek dobili klo- 
baso, zdaj delijo sendviče, pa v službi dobiš prost dan. 
In deležen si toplega občutka, da si nekaj napravil za 
so-človeka. Nikoli ne veš, kdaj boš kri potreboval sam. 
Razen če si Jehovova priča, ti namreč tujo kri zavra- 
čajo iz verskih razlogov. Lahko pa prejmejo lastno, za- 
to je nemara pametno ustvariti si zalogo. Skratka, če 
ste zdravi, ni razloga, da ne bi darovali krvi. Nekdo jo 
potrebuje vsakih pet minut. 


eže Transfuzija ni razlog, da bi za morebitno zlo- 
činsko dejanje na podlagi krvi obtožili napačnega. 
Naši eritrociti nimajo jeder, torej tudi DNK ne. 


APRIL 2012 


aši očaki niso zastonj skovali ne reka o 
bosi kovačevi kobili, ne o zarečenem kru- 
hu. Ni še tako dolgo, ko sem kritično ra- 
zlagal, češ, kako ima gmajna plašnice in 
navija le za en sistem, dočim ji manjka 
širši pogled. Pa me poglej, strica, s pohabljenim 
jezdnim živinčetom in polnim vampom sveže pečenih 
žemljic! Z grozo sem bolj kot ne po naključju odkril 
slepo pego v svojem poznavanju zgodovine iger. Je 
bež barve in njen logotip ima tretjo črko abecede, ki 
jo krasita rdeč ter moder trakec. 
Jep, govorim o znamenitem slonokoščencu C64 - 
kultnem osembitnem mikru, ki letos piha nič manj 
kot trideseto svečko. Od 1982 so ga tržili po vsem 
svetu, od ZDA prek Evrope do Japonske, ga prodali 
več kot 17 milijonov kosov, kar je rekord med oseb- 
nimi računalniki, ustvarili več izpeljank, denimo C128 
z dvakrat več rama in dodatnim procesorjem, ter ga 
nehali proizvajati šele z bankrotom družbe Commo- 
dore leta 1994, To pomeni, da je - zadihan, opotekav, 
a vendarle - tekel vzporedno z neprimerno močnejši- 
mi stroji, kot je bila amiga. Tisto dvanajstmesečje, ko 
je šel pod rušo, so ga spravili v promet nič manj kot 
175.000 kosov. Mimogrede, ravno 8. aprila je umrl 
nekdanji šef Commodoreja in Atarija, Jack Tramiel. 
No, o zgodovini in tehnikalijah C64 smo se razpisali v 

analnem članku v Jokerju 174 (id na stranki 4510). 
Na tem mestu obravnavamo mojo sramoto, maximo 
culpo in pepel na betici, ki si zasluži drgnenje s sirko- 
vo krtačo, ker je vnemar pustila svetel kos zgodovine. 
S komodorcem sem bil namreč do pred kratkim se- 
znanjen najslabše med vsemi osemitniki. Razlog? Ba- 
nalen: čustvena pripadnost drugi strani. Kajpak ne 
atarijevski ali amstradovski, kajti 800XL in CPC 464 
sta bila pri nas le opazovalca titanske bitke med 
ključnima računaloma osemdesetih, ZX spectrumom 
48K in C64. 


Winter Games (1985) so združevale pobesnelo 
gonjo džojstika s preciznim usmerjanjem. Izšle so 
tudi za DOS, a sumim, da so najbolj sedle na C64. 


Ta je bila mnogo ostrejša od aktualnih rivalstev med 
konzolastiki in pecejaši ter xboxaši in playstationovci. 
Zakaj? Zato, ker si danes lahko marsikdo privošči po 
več sistemov, tedaj pa je bil veliko razkošje že en ra- 
čunalnik. Nadalje si ga priklopil na domači televizor, 
ki je bil zopet samo en, ker če si imel dva, si bil vsaj 
Titov pribočnik. Zatorej si nabavil eno in tistemu pri- 
padal z vsem srcem. Življenje je hotelo, da sem dobil 
spectruma, ki me je z Jet Set Willyjem, Head over He- 
els, 3D Deathchasem, Starguakom in podobnimi hiti 
sceloma ožigosal. 
Dolgo ni prišlo v poštev niti obsežnejše poganjanje 
emulatorjev C64, dokler se nisem zavedel, da imam 
podzavestno blokado. Na nek način sem v glavi ostal 
ujet na šolskem igrišču, kjer sem branil superiornost 
svoje platforme pred komodorjevci, da bi se počutil 
močnega in boljšega od njih. Kakšen Impossible Mis- 
sion, lepo prosim, ko pa vsak ve, da je boljši Sabo- 
teur! Arkanoid? Pffft, Batty vlada! Paradroid? Drek, mi 
imamo Skool Daze. To je šlo v take absurde, da sem 
bil pripravljen trditi in si verjeti, da so gumice boljše 
od proper komodorčevih tipk, da microdrive preseže 
disketnik in da mavričin piskač izvablja ušesu slad- 
kejše zvoke od čipa SID v C64. 
Z leti je najprej prišlo streznenje glede kakovosti 
spectrumovih iger v modernem času. Večkrat sem že 
imel idejo, da bi spisal anale o kakem ZXovem naslo- 
vu, a ko grem na Zxspectrum.net, kjer poklikam 
želeno titulo izmed stotin in jo špilam v spletnem 
brskalniku, me vse mine. Grafika 256 x 192 z 
barvnimi artefakti pri prekrivanju objektov in 
katastrofalen zvok navzlic lepim spominom 
padeta čez rob tistega, kar imam za sprejem- 
ljivo. O tem sem nekaj besed rekel že v na- 
šem spominjavcu spectrumovih iger v 
Jokerju 166 (id 3852). 
Še bistvenejši korak za dosego blaženo 
razsvetljenega stanja pa je bil uvid, da 
se je nekdaj osovraženi sistem pos- 
ne bistveno bolje od mavrice. Lo- 
gično, saj ima močnejši drob, od 
pomnilnika prek ločljivosti 320 x 200 
do namenskih čipov. Dočim pri mavrici 
vse delo opravlja osrednji procesor, je 
moč izris grafike in predvajanje zvoka pri 
C64 zaupati ustreznima kosoma silicija. 


V 
s 


see 


LESTUTNA dd. 


Uradna lestvica revije JOKER 
AL PRESS d.o.o., lunajska zi 
1880 Ljubljana, MHH.JOKER.SI 


NAJBOLJ IGRANE ZADNJEGA ČASA 


I6RA: CENA: 
di. FIFA 12 39 
OZ. MOHERM MARFRRE 3 82 
93, SKYRIM 87 
64, BATTLEFIELD 3 84 
45. PORTAL Z 30 
66. MORLI OF HARZRAFT OO 66 
67, COD BLACK OPS 84 
98, UNCHARTED 3 87 
99. LEAGUE OF LEGENDS VR 
io. TEnil FORTKESŠ Z 99 


STRANKE NAJBOLJ CAKAJJ NA 
- 6TA U, 3105HOCK INFINITE, 
DIABLO 3, TOME RAIDER 


NAGRAJENCA ŽREBANJA 
- Manca Štrah iz Polzele 
(Infamous 2), 

- Stefan Horvat iz Ljubljane 
(NF5: The Run) 


"Moja žena ja ful otročja. 
ko se kopa, vedno uleti 
v kopalnico in mi potopi 
vse papirnate ladjice! 


Programerji so morali na spektrumu na roko pisati ru- 
tine za premikanjge gibljivih sličic, dočim so na ko- 
modorcu zgolj naročili elektroniki, kaj naj kam pre- 
makne. Tudi zato se mi zdijo titule za C64, kot so Uri- 
dium, Maniac Mansion, Bard's Tale, Mayhem in Mon- 
sterland ter M.U.L.E., še zmerom užitne. Razlika je 
najbolj očitna pri predelavah, kjer komodorjeve 
inačice z današnjega stališča praviloma kruto porazi- 
jo spektrumove, naj govorimo o Cybernoidu, Elite, 
Monty on the Run ali Raid over Moscow. 

Izrečeno ne pomeni, da sem postal kvizlinški konver- 
tit, saj spectrum ostaja čudovit del moje mladosti. To- 
da če mi je danes gnanje mavričinega softvera z red- 
kimi izjemami muka, je s slonokoščencem ravno na- 
sprotno. WinVice in C64 Forever sta se ugnezdila na 
namizju, razmišljam o nabavki USB-edicije džojstika 
competition pro, trdi disk čuva pet giga komodorčeve 
ohranjevalne zbirke TOSEC (The Old School Emula- 
tion Center). Najbolj pa sem vesel, da sem se znebil 
butastega črtenja 'konkurenčne' platforme. Kar pri- 
tiče otroku in najstniku, moškemu ne več. 

Honolii Cove 
Less than 3.7 km away. 

Zlati časi težkokategorne simulacije civilnih letal Fiight Simulator so do 
nadaljnjega minili. -<i si najprej otre grenko solzico, nakar poprime za | 
krmilo čisto novega Microsoft Flighta, katerega aduti imajo drugačna krila. Na 


er stevardese ne ocenimo po tem, koliko 
matematičnih nalog zna rešiti v odreje- 
nem času, marveč je pomembno, da ti 
ponudi vodo in dve veliki blazini, velja ta- 
koj zavdati napačnemu pojmovanju MS 
Flighta. To ni, ponavljam, ni resna oponašalka avio- 
nov. Je lahkotnejši naslov, ki se osredotoča na vi- 
zualno letenje (VFR - Visual Flight Rules, za razliko 
od onega po instrumentih, IFR - Instrument Flight 
Rules) in se trudi magijo nebeškega drsenja pred- 
staviti manj zahtevnim. Zagrizeni sobni piloti bi go- 
tovo radi videli pravo nadaljevanje že šest let starega 
Flight Simulatorja X. A ostre besede naj letijo na za- 
ložnika, ki se ne zmeni za goreče odjemalce, name- 
sto na izdelek. 
Odstranimo zdaj izpod prednjega kolesa še en kamen 
spotike. Namreč tistega, ki se tika dojemanja zabave. 
Le-ta je najpogosteje adrenalinska; se pravi, zabavno 
je tisto, pri čemer občutiš vznemirjenje, najsi gre za 
luknjanje porednih Arabcev ali rezanje nohtov z de- 
monskih tac. Toda na mestu je vprašanje, če od iger 
vsi pričakujemo edinole rompompom. Oziroma zakaj 
bi ga morali. Zabavnost je tudi v skuliranju, počitku 
od siceršnjih obremenitev, selitvi v drug svet, katere- 
ga pravil se ti ni treba besno učiti. Pa v vznesenosti, ki 
jo občutiš, ko počneš nekaj, kar sliči na realnost, a se 
ti bo stežka izpolnilo. Recimo to, da v enomotorcu po- 
letiš nad Havaji. V Flightu to brez velikega truda storiš 
na impresiven način - za kar ti v osnovi ni treba 


iš Če je sila, lahko pristaneš na cesti ali ravnici. Postopek ni težak: poravnaš se, 
5 poskrbiš za kolesa in zakrilca, odvzameš moč ter nadzoruješ spust proti tlom. 


odšteti niti prebite pare. Temeljni špil, čigar namesti- 
tev stegneš z Microsoft.com/games/flight, je namreč 
zastonj. A če zaradi novodobnega tržnega modela 
pričakuješ skropucalo, se motiš. 


Prvič gor ni težko 


Učna urica s pomirjujočo muziko in prijazno narator- 
ko, ki si je deležen kmalu po zagonu, hitro razkrije us- 
merjenost v začetnike in nezahtevneže. Čeprav je do- 
bra analogna palica vzdušna, kaj šele v navezi s pe- 
dali, je špil ne zahteva, marveč mu zadostujeta game- 
pad ali samo miška. (Gola tipkovnica je s svojo digi- 
talnostjo vseeno nekoliko pregroba.) Ljubitelji realiz- 
ma bodo celo pri izklopu vseh pomagal ugotovili, da 
čmrlji ostajajo nenavadno stabilni, čeprav jih pod- 
vržeš hudim figuram. 

Toda kot rečeno, Flightova moč leži drugje kot v imi- 
tiranju pilotske izpitne pole. V prvi vrsti gre občudo- 
vati okolico. Igra je ostavljena na havajsko otočje, ki 
ga tvori osem večjih in manjših zaplat zemlje. To je le 
deloma podjarmljena dežela, kjer so mesta ter vasi 
palčkasta v primerjavi s širjavami gozdov, rek, hri- 
bovja, sotesk, aktivnih vulkanov, cikcakaste obale in 
širnega morja. Leteti je moč iz prve ali tretje osebe ob 
katerikoli uri dneva, tudi v mraku in ponoči, ter v šte- 
vilnih vrstah vremena, od jasnega neba do nevihte in 
vsega vmes. Pri tem se razmere spreminjajo, saj lah- 
ko iz nizke oblačnosti zaideš v vihar. Nastavitev tega 


Razborita havajska narav 


M ki se dviga iz vulkanskih žrel. Lovljenje tegale obroča zato ni tako enostavno. 


je stvar par klikov. Škoda, da so tla sumljivo negibna, 
saj ni ne avtomobilov, ne ljudi, tako da so plaže opu- 
stele. Tudi na morju so redka plovila in v zraku doma- 
la ni drugih letal. 

A kljub temu mi je igralo srce, ko sem kilometer za 
kilometrom brnel čez džunglo, skale in vodo, švigal 
pod mostovi in delal lupinge po soteskah. Taka nare- 
zana površina je idealna za žurersko šviganje tik nad 
tlemi! Navdušili so me svetlobni učinki, ko je pojema- 
joče sonce drselo čez steklo kabine in razkrivalo paj- 
čevinaste raze na njem ... težko sem dihal, ko sem v 
daljavi videl nizke oblake, za katere sem vedel, da se 
jim velja ogniti ... in neopisljiv je bil trenutek, ko sem 
se v megli približal gorskemu vršacu, nakar sem pre- 
bil belkasto zaveso in se znašel nad kadečim se jeze- 
rom lave. Da ne omenjam strašljivosti, ko sem se v 
lahki prdalici sredi morja znašel v poštenem nalivu, in 
kimanja, ko sem preletel mesto Honolulu in historični 
zaliv Pearl Harbor z ostanki ameriške flote. Občutek 
hitrosti je krasen in letenje VFR fantastično, saj se 
zlahka orientiraš brez karte in instrumentov. Čudovi- 
tost vizualij je prišla do izraza, čeprav sem zbil detajle 
in ločljivost, toda naslov je tako dobro optimiziran, da 
šiba s šestdesetimi frejmi v 1920 x 1080 na par let 
starem hardveru. 

Med uživanjem v naravnih danostih sem se sprostil in 
si spočil od vsakdanjega ferkera, kar je eden bistve- 
nih namenov tega prijaznega špila. Toda ne na neu- 
men način! 


soo PEFITO 


a vpliva na frčanje, saj se letala odzivajo na vroč zrak, 


Navzlic par manjkajočim prvinam, kot je delujoč radio, so kabine interaktiv- 
ne. Klikaš lahko po gumbih in če se pomudiš nad instrumenti, dobiš podatke. 


Resda mi ni bilo treba študirati petstostranskih pri- 
ročnikov, ki so tipični za žanr, se vsako sekundo uba- 
dati z nemirnim umetnim ptičem in si gristi nohtov, 
kaj bo ob pristanku, saj vanj ni treba vložiti nevemko- 
liko truda. Vendar moreš od naprednejših elementov 
na lastno pest izvajati drugače neobvezne čekliste 
pred in po poletu, tako da z miško klikaš po gumbih 
in ročkah v interaktivnah kabinah, ter ročno določati 
mešanico goriva. 

V zraku pa moraš, če izključiš bergle, paziti na zračne 
tokove. Lahkotno, napol jadralno letalce, kakršno je 
ultramoderni icon A5, bo sila občutljivo tako na veter, 
ki je lahko dovolj močan, da ti skorajda prepreči pre- 
mikanje naprej, kot na dviganje toplega zraka, reci- 
mo če letiš čez lavo. Okoliško plinovje manj vpliva na 
težje civilne avione, kot so dvokrilec boeing PT-17 
stearman, tovorno živinče maule M-7-260C orion in 
akrobatski van's RV-6A, ter na vojaškega lovca iz 
druge svetovne P-51D mustang. A niti z njimi ne letiš 
kot po maslu. Sape te bezajo in tresejo, zato je vtis 
drugačen kot v starejših simulacijah, kjer tega ni. 
Zaradi vetra resda ne boš padal spod neba kot zrela 
hruška in nenehno bentil ob nesrečah, ki so neimpre- 
sivne. Malo se zavrtiš, prekucneš in to je to, namesto 
da bi okoli leteli kosci ali bi kaj razneslo. Bo pa trpel 
tvoj ponos, ko boš naloge in izzive opravil še slabše, 
kot bi jih sicer. Kajti Flight kljub letenju po mili volji 
ima krovno strukturo. Vsako letalo si lasti svoj niz izzi- 
vov, ki se tikajo pristajanja, pičenja skozi raznobarvne 
obroče, zbiranja prstanov in podobnega. Vsak je oce- 
njen z bronom, srebrom ali zlatom in če hočeš osvojiti 
najvišje odličje, moraš biti dokaj spreten ter pazljiv. 
Misije pa so širše narave in recimo od tebe zahtevajo, 
da nekega človečka dostaviš na različna letališča, na 
reki najdeš kajakaša ali se dvigneš nad kopreno, da 
bo astronom ugledal zvezde. Poleg tega ima vsako le- 
tališče zadolžitve, ki ti ponavadi velijo, da dostaviš ne- 
ko robo od točke A do točke B. 

V igro je takisto zapečen posrečen lov na virtualne za- 
klade. Dosti jih je razporejenih vnaprej, poleg česar po 
netu vsak dan dobiš enega svežega. Pobereš jih tako, 

J Tule se na izi spuščam proti muzejski bojni ladji Arizona v zalivu Pearl Harbor. 
B Flight me spomni na Nintendove Pilotwings ali na Test Drive Unlimited v zraku. 

da zletiš skoznje ali se jih dotakneš peš, kajti iz letal 
lahko stopiš. Ampak za vsakega veš le približno loka- 
cijo. Natančno najdeš na spletu, kar ti Flight omogoči 
z enim klikom. (Ironija: privzeto se iskanje izvaja sko- 
zi MSjev iskalnik Bing, ki delo opravi slabše od Goo- 
gla.) Tako si zapomniš, v kateri mlaki gnezdijo plašni 
ptiči, kje je roba s snemanja nadaljevanke Lost in po- 
dobno, nakar za tem oprezaš v igri. Še pomembneje 
pa je, da te začne okolica s tem resnično zanimati in 
ni več le kup satelitskih kart, posejanih s poligoni. Za 
vsa opravila hkrati dobivaš izkušnje in levelaš pilota, s 
čimer odklepaš dostop do težjih opravil. 


Sestavljanje kot iz kock 


Flight ustvarjalcem daje veliko manevrskega prosto- 
ra. Kljub neosredotočenosti na simulatorske norce bi 
sedla še kaka nastavitev realizma, saj bi bil trud, vlo- 
žen v to plat, zaradi naveze z dinamičnim vetrom bo- 
gato poplačan. Fino bi bilo oživiti okolico in poskrbe- 
ti za še več misij ter izzivov. Tudi večigralstvo je še v 
povojih, saj počneš natanko isto kot v samotarstvu, le 
da je zraven do petnajst drugih. A zgodi se lahko še 
veliko. Microsoft izdelka po splavitvi ni pustil vnemar, 
kajti dodali so že novo letalo, japonski lovec zero, ob- 

— Havaji nudijo številne lepo- | 
te, od katerih ti Flight pred- 
stavi le ozemeljske. Lahko | 

bi bilo kaj v slogu turistične 

razglednice ali zgodovins- 
kega pregleda otočja. 

Preden kupiš novo letalo, lahko dolpotegneš predogled, kar pa ne vključu- 
je testnega kroga med oblaki. Nasploh so cene kovinskih ptičev zasoljene. 


ljubljajo pa med drugim helikopterje in celotno novo 
področje, Aljasko. 

Tvoje poglavitno vprašanje je bržda, ali se splača 
odšteti novce za odprtje celotne igre. Tega ne storiš 
tako, da pljuneš trgovinskih 40 evrov, temveč sesta- 
vine prek spleta dokupuješ modularno. Zastonjska 
inačica ti da štartni otok Hawai'i, ki je velik in zadosti 
razdrapan - med drugim je tu najvišja gora, Mauna 
Kea s 4205 metri -, dve kul letali (icon A5, PT-17) in 
v redu reženj misij, izzivov ter zakladov. Čeprav 
početju na tem mestu manjka raznolikosti, je več kot 
dovolj, da dobiš občutek, ali ti igra ustreza. Če nato v 

Games for Windows Live odšteješ 20 evrov oziroma 
1600 Microsoftovih točk, odkleneš čudoviti preosta- 
nek arhipelaga, kar pomeni vseh sedem manjkajočih 
otokov z Oahujem in Mauijem vred, lep kup raznote- 
rejših nalog ter fletni frčoplančič RV-5. Glede na to, 
kar dobiš, strošek ni prevelik. So pa zasoljena posa- 
mična letala, saj hočejo za zera sedem evrov, za mu- 
stanga osem in za maula petnajst. To je oderuško, naj 
ima še tako lepo virtualno kabino. 

Ampak Microsoft ve, kaj dela, kajti s Flightom meri 
zlasti na starejše, ki imajo nekaj pod palcem in jim 
bolj od paranja vesoljcev ter garanja za joystickom 
dogaja mirna plovba med oblaki. EMŠO, pa to. 


Na karti ni označenih naravnih in kulturnih znamenitosti. Čas je moč prilagodi- 
ti resničnemu, žal pa to ne velja za dejanske vremenske razmere na Havajih. 


Kahoglawe 

edno se mi zdi škoda, da so igre s tematiko 

hladne vojne zvečine omejene na zahtevne 

potezne strategije. Bržda zato, ker po njih raje 

posegajo malce starejši, ki so sami izkusili ti- 
sto nepredvidljivo obdobje (več o njem v vedežu na 
Joker.si pod številko 2186). Mladež hoče po drugi 
strani streljati teroriste, če pa ji že prodaš kaj zgodo- 
vinskega, mora imeti Hitlorja, ker so naciji najbolj 
oprijemljivi zlobneži. Hladna vojna je stvar staršev in 
oni so dolgočasni za umret, model. Pred petimi leti je 
položaj rahlo omilila strategija World in Conflict, toda 
njena pripoved je bila tako za lase privlečena, da so- 
di bolj v znanstveno fantastiko kot v odsev resnične- 
ga spopada med blokoma. Kdor si je želel iz ptičje 
perspektive izkusiti tesnobo čakanja na jedrsko vojno 
v sedemdesetih letih prejšnjega stoletja ter na rožlja- 
nje sovjetskega jeklenega valjarja čez severnonemš- 
ke planjave, je moral tako čakati do sedaj. Na War- 
game: European Escalation. 


Kvišku kamero 


Igra prihaja spod rok veteranov pri francoskem stu- 
diu Eugen Systems, ki jih poznamo po odlični strate- 
giji Act of War: Direct Action ter takisto solidni in ino- 
vativni R.U.S.E.. Za Wargame veliko bralcev bržda še 
ni slišalo, ker tvrdka zanjo ni našla velikega založnika 
in je pompa manj. Verjetno so se kravatarji ustrašili 
brezosebnega imena, ki nakazuje, da gre za resnejšo 
reč od lahkotnih predhodnic. Pa Hitlorja nima. 

A preden se ustrašite: tudi Wargame je realnoča- 
sovna strategija, za katero ti ni treba na pamet znati 
rajde natovskih vojaških simbolov. Na bojišče gleda- 
mo iz leč kamere, ki jo je moč prosto sukati in jo v 


a 


IGROVJE 


Wargame: 


vsem pa je globok bojni sistem, na kar namigne že 
začetek, ko tvoj tank faše kritični zadetek in začne pi- 
skati z 'resetiram balistični računalnik', medtem ko 
se polovici posadke trga, druga polovica pa kriči 
ukaze. Mahnjencem na sodobno vojaško tehnologijo 
bo takoj postalo vroče. Ko bodo videli še protioklep- 
ne rakete vijugati v značilnem vzorcu leta žično vode- 
nih izstrelkov, jim bo pa prišlo. 


Jekleni grom 


V C8SCju je protitankovska raketa pač ena stvar, ki 
nekam leti in tam naredi bum, da tankec izgubi deset 
posto zdravja. V realnosti, ki ji Wargame močno sle- 
di, pa lahko vsak tak izstrelek pomeni takojšnjo smrt. 
Zato ti ob letečih projektilih zastaja dih. Sicer redko 
izgubiš vozilo že ob prvem zadetku, toda zlahka ti 
onesposobi kak ključen del sistema, kot je strelna 
optika. 

Enote imajo poleg običajne zaloge življenjskih točk 
še kupček dodatnih lastnosti. Oklep je spredaj mno- 
go debelejši kot na bokih, zadku in strehi. Vozila med 
operacijami lokajo gorivo, njihovi topovi pa zobajo 


Vodene rakete so uravnotežene in rade odvijugajo v tri krasne, zato lov- 
ci na tanke niso premočni. Ko pa zadenejo, je rezultat takole 'ognjevit'. Wež 


slogu Supreme Commanderja gladko oddaljevati, 
dokler zaslon ne objame celotne karte. Ob odmikanju 
se posamezni oklepniki združijo v gruče, ozemlje pa 
poselijo strateški sektorji. In obratno, približevanje je 
omogočeno do te mere, da se s pogledom naposled 
zaletiš v tankovsko kupolo. Goseničarje, pehotne 
transporterje in pešake lahko nadzorujemo posamič- 
no ali jih združimo v vode in jih po bojišču pošiljamo 
z mišjo kot v vseh drugih RTSjih. A prizorišča niso 
mali starcraftovski zamejeni kotički, marveč prostra- 
ne planjave, kjer je na voljo obilo prostora za napred- 
nejše manevre. 

Wargame si namreč kljub začetni enostavnosti z res- 
nejšimi simulacijami ne deli le imena, marveč tudi 
nekatere igralne lastnosti. Gradnje baze ni in omejene 
okrepitve kličeš preko koridorjev v zameno za točke, 
ki jih nabiraš z držanjem strateških sektorjev. Pred- 

Ko izstrelki poletijo, posadke dobijo cmoke v grla. 
Tedaj je od njihove izurjenosti in izkušenj odvisno, 
kako dobro bodo streljale in zadevale nazaj. Pri zele- 
nih rekrutih je včasih dovolj zgolj koncentriran zapor- 
ni ogenj, da jo pobrišejo, četudi ni bil nihče zadet. 
Wargame je s tem za stopnjo ali dve globlja zadevšči- 
na od česarkoli, kar je ta hip prisotno med realno- 
časovkami. 


Neizprosna realnost 


Prvi od štirih konfliktov, ki jih igra obdeluje, se začne 
leta 1975, ko je vojak Werner Weinhold tudi v resnici 
zbežal iz komunistične Nemške demokratične republi- 
ke na Zahod in pri tem ubil dva graničarja. Vzhod je 
zahteval izročitev, česar Zvezna republika Nemčija ni 
upoštevala. A če v resničnosti to ni sprožilo vojne, tu 
požene oklepne kolone čez železno zaveso. Na podo- 
ben način se položaj izrodi v ostalih scenarijih, ko de- 
nimo Sovjetska zveza natovsko vojaško vajo Able 
Archer iz leta 1983 razume kot prikrito pripravo na 
napad in raje sama prej 'ukrepa'. Skozi kampanje 
igramo tako na strani Nata kot Varšavskega pakta. 

granate, ki jih moramo sproti obnavljati, da se pred 
sovražnikom ne znajdemo goli in bosi. To počnemo 
ročno s transportnimi tovornjaki, ki lahko poškodo- 
vane enote tudi popravljajo in se napajajo le v poseb- 
nih preskrbovalnih bazah. Dotične je treba zato pose- 
bej dobro varovati. ln še tam zalog lahko zmanjka, 
zato moramo biti z bombardiranjem varčni. 

Vojaštvo se v blatu in gostem podrastju rado zagozdi, 
a preden ga pošlješ na ceste, moraš upoštevati, da te 
lahko v grmovju za naslednjim ovinkom čaka protio- 
klepna zaseda z raketami TOW in ti da vedeti, da si 
tov. Izvidovanje s tonamenskimi vozili in helikopterji 
je izjemno pomembno, medtem ko težka orožja držiš 
malce zadaj v pripravljenosti. Pedantno moraš skom- 
binirati vse vrste opreme, ker lahko pričakuješ, da jo 
bo tudi sovrag in te najprej udaril z artilerijo, preden 
bodo izza gozda prihrumeli jurišni helikopterji. 


Ko ti po ličnih formacijah tankov užge artilerija, je treba vzeti pot pod 
gosenice, sicer tankisti kmalu odpovedo poslušnost in jo jadrno ucvrejo. 

Skupek obsega dvaindvajset nalog na področju 
osrednje Evrope. Avtorji so uspeli resne vojaške tak- 
tične koncepte, kot je obramba pred obkoljevanjem, 
preliti v igranje, ki ne dolgočasi. V misijah se tako iz- 
menjujejo podpora zaveznikom, evakuacija iz kori- 
dorja pod nasprotnim ognjem in drugo. Je pa res, da 
je dogajanje popolnoma usmerjeno v vojaško delo- 
vanje in neke pametne pripovedi ni. Glede na to, ka- 
ko ponesrečena je bila tista v R.U.S.E., jim niti ne za- 
merim. Le bralci morate vedeti, da Wargame ni za ti- 
ste, ki bi radi štorijo, marveč za ljubitelje sodobnejših 
vojaških spopadov. 

Za sentimentalnosti prostora ni tudi zato, ker je 
težavnost na visokem nivoju. Tepeni boste malo za- 
radi solidne umetne pameti, ki zna izkoristiti slabosti, 
malo pa spričo zahtevnih pogojev, saj se protinapadi 
vrstijo od vsepovsod. Nekatere kasnejše misije so kot 

tiste iz vojaških učbenikov v poglavju 'kako se re- 
ševati iz izgubljenih položajev'. Obenem so ob os- 
rednjih ciljih na bojišču še drugotni, ki jih je fajn 
doseči, ker z uspehi zbiramo lične zvezdice. Z nji- 
mi namreč odklepamo nove enote in njihove nad- 
gradnje, tako za kampanjo kot večigralstvo. To si- 
cer počnemo zgolj enkrat, nakar je vse odklenje- 
no. A ker je v igri več kot tristo enot, ni mačji ka- 
šelj. 

Orožarski navdušenci bodo cepetali od sreče ob 
arzenalu osmih držav, po štirih s posamezne stra- 
ni Berlinskega zidu. Na Zahodu so to Zahodna 
Nemčija, Velika Britanija, Združene države in 
Francija, na Vzhodu pa Sovjetska zveza, Čehoslo- 

Vozilca, kot so tile nemški protiletalski gepardi, so napravljena imenitno. Škoda, da jih med 
igro redko opazuješ iz take bližine. Kamero lahko sicer tudi med gibanjem zalepiš na tank, 
a to je čisto lepotni prijem. Večino časa na soldate zreš tako odmaknjen, da so le še pikice. 

vaška, Poljska in Vzhodna Nemčija. (Preden kdo 
omeni Jugoslavijo - mi smo bili neuvrščeni.) Na 
spisku je ogromno megakrepalic iz tistih let, od 
zahodnih tankov leopard in T-72 do strupenih 
sovjetskih oklepnikov BMP, BTR in BRDM. Ome- 
niti velja, da so od letečih strojev prisotni le heli- 
kopterji, saj letal ni, a jih po pravici rečeno ne po- 
grešaš. Kot tudi ne ladij, ker gre za kopna bojišča, 
ali jedrskih orožij. Osebno mi je manjkal nemški 
raketomet LARS, je pa po drugi plati notri nekaj 
prototipnih idej, kot je tank MBT-70. 

Se bolj neizprosna linija 
Čeprav je kampanje za skoraj trideset ur, je Wargame 
močan tudi v večigralstvu. Iz opisane orožarne si iz- 
beremo petindvajset naprav oziroma vrst soldatov, ki 
jih lahko prikličemo na bojišče. Zaloge so omejene, 
zato je ključno varovanje slehernega vozila, zlasti ve- 
teranskih. Na velikih večigralskih kartah, ki niso 
omejene s predpripravljenimi pogoji kot kampanjske, 
pride briljantna globina igre še bolj do izraza, saj je 
obilo prostora za manevre in psihološko izigravanje 
nasprotnika. Kul je, da se lahko enote z iste strani 
blokov udarijo med seboj. Tarnam pa nad malce 
omejenimi možnostmi, saj lahko igramo le v enako 
velikih moštvih do štirih soigralcev, torej do štiri na 
štiri. Predvsem pa je skirmish omejen na enega člo- 

Helikopterje lahko pošlješ v divji prelet s salvami in topovskimi rata- 4 
li. A najbolj nevarni so, ko tik iznad gozdov pošiljajo rakete od daleč. 


vie V Mase 


— AV 2004 


mit rami | 
PURE PO5 sTOP 

veka proti enemu siliciju. Na enajstih kartah razen te- 
ga pogrešam raznolikost, tako v prizoriščih kot nagu- 
banosti, saj je hribovij malo in vsa igra izpade v stilu 
severnonemških zelenic. 

Ravno to je ena poglavitnih zamer. Kje so izraelsko- 
arabski spopadi ali nemara Indokitajska, morda Afri- 
ka? Vem, da Eugen ni imel neomejenih sredstev, to- 
da drgnjenje ravnic vselej enakega videza ti začne 
presedati. Malo bolj bi se lahko potrudili tudi z govo- 
rom. Dočim mirno, mehanično čebljanje posadk do- 
bro ponazori sterilnost bojnega aparata, so vzkliki v 
žaru borbe nedoživeti. 

A največjo neumnost sem prihranil za konec. Kakor- 
koli je že Wargame: European Escalation globoka in 
resna igra, ga polomi pri osnovni, zelo pomembni 
stvari: nadzoru enot. Tanki z boka kasirajo mnogo 
huje kot frontalno - toda sam ne moreš določiti, kam 


š take manjše zaselke, ki šibkejšim e 
d ponujajo začasno zavetje. Toda 95 % terena predstavljajo farbovite njive. 

naj bodo obrnjeni! Ne, ni tiste puščice in vlečenja z 
mišjo kot praktično v vsaki drugi taki igri. Oklepniki 
se ob uzretju sovraga resda sami usmerijo tako, da 
karseda učinkovito odbijajo izstrelke, a da bi jih mi 
predhodno pripravili na to, ne gre. Kako so lahko na 
kaj takega pozabili, mi ni jasno. Žal je nerodnosti pri 
kontroli še nekaj. Na primer pomanjkljivo določanje 
obnašanja ob stiku s sovražnikom, saj je treba izvid- 
nikom za vsako posamezno orožje ročno nastavljati, 
naj ne užgejo po vsem, kar vidijo, in naj bodo raje po- 
tuhnjeni ter dajo mir. 

Taki grdi in povsem nepotrebni spodrsljaji iz Warga- 
me napravijo 'samo' zelo dobro namesto odlično ig- 
ro. Avtorji sicer obljubljajo priobliženje, a čakanje na 
to je vsaj tako mučno, kot je bilo nekdaj oprezanje za 
Brežnjevimi oklepnimi kolonami v koridorju pri nemški 
Fuldi. 

Idealna nadzorna metoda je 
analogni kontroler, v redu pa 
gre tudi s tipkovnico, kjer fine- 
sno odmerjanje smeri in plina 
nadomesti znano tapkanje. 

urc je s temi sedmicami, ocene mislim. Tipi- 

čen bralec jih ošine in se tekst nad njimi spra- 

vi brat šele kasneje, če sploh, saj večini po- 

menijo nekaj povprečnega. Bom rekel dvoje. 
Prvič, v Jokerju so špili, ki dobijo od 70 do 79, mišljeni 
kot solidni. In drugič, čeprav novega Ridge Racerja 
objektivno ne morem divje odobravati, sem vanj stočil 
več časa in se imel bolj fino, kot bi bilo moč sklepati 
glede na relativno skromnih 77. Kljub felerjem je igra 
namreč nadvse zabavna in obenem izzivalna. 

Moja mama je strela 


Znajdeš se v sodobnem mestu Shatter Bay, razdelje- 
nem na predele, ki jih zaporedoma odklepaš z uspehi 
v ločenih dirkah. Avtomobil je nelicenčen, kot vsi os- 
tali oblikovan po resničnih predlogah japonskih sušil- 
nikov za lase in ameriških mišičnjakov. Gledaš ga od 
zadaj ali preklopiš v prvoosebni pogled iznad odbija- 
ča. V redu ga pičiš po širokih cestah starega jedra, se 


butaš z drugimi udeleženci dirke in nabiraš energijo za 
zelo pomembni nitro. To počneš z vožnjo v zavetrju, 
drgnjenjem pločevine, odnašanjem riti v ovinkih in 
uničevanjem okolice. 

Slednjo fizikalno dinamično podiraš že med normalno 
vožnjo, saj se od avta odbijajo kandelabri in se rušijo 
kipi ter stebri, ko pelješ skoznje. Bolj zadovoljujoča pa 
je destrukcija, ko med rabo nitra treskaš v drugače 
smrtonosne zidove, ki so uslužno na veliko označeni. 
S tem odnoriš skozi trgovino ali preskočiš most, pri 
čemer okrog tebe v upočasnjeni kameri ob dramatič- 
nem sukanju pogleda letijo opeke, iz počenih cevi pa 
švigajo zublji. Udariš tudi v parkirane tovornjake, kar 
sproži eksplozijo. Nekozmetična posledica je, da s ta- 
kimi podvigi ubiraš bližnjice in spet dobivaš nitro. 

Še bolje je, če med turbaškim norenjem, ki traja nekaj 
sekund, treščiš v kakega tekmeca, da ga sukajoč in 
plameneč odnese s proge, medtem ko kosi frčijo vse- 

naokoli. Isto preti tebi, ko ugledaš rdeč odsev, ki kaže, 
da je za tabo nekdo z nitrom. Vendar računalniški na- 
sprotniki s tem ne pretiravajo, kar je del hvale na ro- 


Avtov sta od oka dva ducata in se obnašajo zaznavno drugače. Nekatere 
odlikuje najvišja hitrost, drugi so krepki, tretji fejst pospešujejo. Pat 
močnejših je že moč kupiti kot DLG ali jih dobiš v zbirateljskiedic 

vaš umetne pameti. So hitri, vendar ne prehitri, saj si 
z dobro vožnjo običajno uspešen, niso pripeti na ela- 
stiko, butajo se med sabo, ubirajo krajšnice, redko 
goljufajo ter ustvarjajo krasen vtis dinamike. Silicijeva 
inteligenca je v tej zvrsti redno kamen spotike, tako 
da je Unbounded v tem pogledu presenečenje. 

Kljub sesuvanju mesta in zaletavanju kmalu ugotoviš, 
da je osnova spretnega šofiranja drsenje skozi zavoje, 
tako kot veli častitljiva zapuščina dolgometražne, do- 
slej konzolastične serije Ridge Racer. Drift je v navezi 
s povzročanjem nesreč, pustošenjem mesta, izleti po 
zraku in iskanjem bližnjic glavni sprožilnik vznemirje- 
nja. Brez nitra, ki ga prejemaš z vsem tem, je furanje 
namreč zgolj zadostno. Screamerjevskega drsenja ni 
problem sprožiti, saj zgolj obrneš kolesa in stisneš na- 
vadno ali ročno zavoro. Druga pesem pa ga je vzdrže- 
vati, kar terja pravilno odmerjanje smeri in plina ter 
kar najboljšo vstopno in izstopno točko. Šajtrgo bo 
znal vsakdo spraviti v drift, le znalci pa ga bodo glad- 
ko speljali, ne da bi pojahali okolico, druge dirkače ali 
občasni civilni promet! 

Moj foter je grom 

Adrenalina spočetka na žalost ne izkusiš prav dosti. 
Kar nekaj ur moraš namreč vložiti, da z nabiranjem 
zvezdic in točk v različnih dogodkih odkleneš boljše 
avtomobile. Čeprav se s tem dodobra seznaniš z me- 
haniko igranja in postaneš domač z različnimi predeli 
mesta, skozi katere so pod raznimi koti speljane pro- 
ge, je ta del Unboundeda precej duhamoren. 

Malce se začno ponavljati tudi dogodki. Imaš navadne 
dirke na dva ali tri kroge in take, kjer ne moreš rušiti 
okolice ter krepavati ostalih voznikov. Zadoščenje do- 
biš v eventih, kjer je čas omejen, ti pa moraš s tovor- 
njakom ali močnejšim navadnim bolidom, ki se mu 
nitro stalno avtomatično polni, demolirati čimveč tek- 
mecev ali nesposobnih policistov. Pred slednjimi tak- 
isto bežiš, na progi pa ostaneš čisto sam, ko moraš z 
driftom nabrati zadosti točk ali čimprej doseči cilj raz- 
brazdane steze, polne skakalnic in predorov. Vmes ci- 
ljaš žetone za ustavitev ure. Ne bi škodila zgodba, ki je 
samo nakazana, ali bitke s kakimi mofo vozniki. Toda 
na to ne gre upati, saj konkurenti nimajo niti imen. 
Najbrž bi bil manj siten, če bi bilo mesto bolj živo. 
Resda ima veliko predelov, med drugim obiščeš srči- 
ko s šoping centri in velikimi zasloni njujorškega Ti- 
mes Sguara, podzemne tunele, revno predmestje, ob- 
voznico in luko. Pri tem navdušijo žarki zahajajočega 
sonca, ki spreminjajo pročelja stolpnic v stopljeno je- 
klo. A vse prevevajo strašanska opustelost, statičnost 
in mrtvilo, saj se komaj kaj premika. Takisto so proge 
vedno krožne in praktično nenehno speljane po ravni- 
ni. Manjka življenjskosti in raznolikosti, kakršno je us- 
pela pričarati serija Burnout - slavna trojka s selje- 
njem širom zemeljske oble, Paradise pa s svobodo 
vožnje koderkoli, kar je vključevalo poljane in hribe. 
Criterionovega arkadnodirkaškega niza ne omenjam 
zaman, saj sproži eno glavnih kritik na rovaš Unboun- 
deda. Finska skupina Bugbear, ki je izdelala Flatout 1 
in 2, je namreč vse premalo truda vložila v lastno 
identiteto igre. To je ob slavnem imenu hudo nena- 
vadno, kajti svojčas so se drugi zgledovali po Ridge 
Racerju, zdaj pa se on po konkurenci. Špil požre 
ogromne kose Burnouta (kompletna estetika, enake 
nesreče in upočasnjeni posnetki ...), Split Seconda 


Kotrljajoči se, med nebotičniki leteči, plameneči, 
punčkasto vreščeči hvali svojo obilno zad- 
njico. Drugače bi ga še bolj zanašalo. 


noro zabavno ritodnašajoče arkadno 
dirkanje v hitro nalaganje ter ins- 
tantni reštarti v dobra pamet in ve- 
liko izziva v lušten urejevalnik prog in brzinski 
dostop do stotin uporabniških prog v premalo iz- 
virnosti in lastne identitete x na začetku nevzne- 
mirljiva x statična, enolična okolica x slabotno 
večigralstvo Bugbear / Namco Bandai 

(uničevanje okolja) in Project Gothama (dizajn prog), 
čemur pridruži drobnarije iz Trackmanie (kaskader- 
ske steze) ter, heh, Splinter Cell Convictiona. Od tam 
so sneli velikočrkovno projiciranje podatkov o trenut- 
nem krogu in zaostanku oziroma prednosti na mimo 
drseče zidove. Nakar vse to združi s poudarjenim dr- 
senjem kot bistveno lastnostjo Ridge Racerjev. Prese- 
netljivo je od Flatoutov ostalo bore malo občutka, kaj 
šele, da bi skozi šajbe letela telesa. 


Ce hočeš bit' z mano 

Toda četudi je upravičeno zahtevati več originalnosti 
in živosti, se RRU po težavnem začetku izkaže - ravno 
nasprotno kot Split Second, ki štarta močno, nakar se 
upeha. Ko dobiš dostop do boljših avtov in novih pre- 
delov, med katerimi se lahko po mili volji seliš, nasto- 
pi najpomembnejše: vozniški žur deluks. Pri dvesto na 
uro se odpre nov svet pehanja stroja do skrajnih meja, 
vratolomnih driftov, milisekundnih odločanj, ko te 
pred pogibeljo reši le refleks, in strateškega načrtova- 
nja, kdaj se podati v gnečo ter kdaj porabiti nitro za 
kar najbolj gladko nizanje pospeškov. 

Stalno turbakanje kot v nekaterih predhodnicah je si- 
cer mogoče le redko, a si že brez tega zadosti prepo- 
ten, ko steze postanejo zlobno široke in polne zidov, 
odskočišč ter pravokotnih zavojev. Res ga je fanta- 
stično tiščati do deske - dej stran to desko! - po tune- 
lih, koder kot za stavo krušiš podporne stebre, mimo 
hotelov in pošrek po širokih avenijskih zavojih, kjer je 
ničkoliko spremenljivk, kako boš odpeljal, medtem 
pa se trudiš ostati živ, ko ti avtomobil že golta ogenj. 
(Energija je omejena in poškodbe so, čeprav na vož- 
njo ne vplivajo.) Pri tem je postopek daleč od rutin- 
skega, kajti igra nima izbire težavnostne stopnje in je 
trd oreh. Nekaj časa gre gladko, nakar moraš za odpr- 
tje naslednjih dogodkov zbrati ne le vse zvezdice, 
marveč zadosti točk. 


Po eni strani je to problematično, kajti tisti, ki niso do- 
volj spretni ter ne morejo vložiti dovolj časa in truda, 
Unboundeda ne bodo končali. Po drugi pa ravno zara- 
di zahtevnosti dojameš, kako finesno sestavljeni so 
elementi. Nitro recimo dobivaš tudi v zameno za izpol- 
njevanje ciljev med dirkami, kot so visoka hitrost, 
dolg nitro ali fentanje par tekmecev zapored, kar se 
naučiš vključevati v strategijo. Polno je takih drobna- 
rij, ki skupaj dajo enega boljših arkadnih dirkaških 
sistemov zadnjih let. 

Noben problem ni igre na brzaka pognati za par dirk, 
saj je včitavanje poskočno, dirko pa reštartaš v tre- 
nutku. Sliši se kot malenkost, a ni - ravno zaradi te 
praktičnosti ti v glavi stalno odmeva znani "samo še 
eno, pol pa spat!" Tudi strojna zahtevnost ni visoka. In 
če se naveličaš enoigralske kampanje, lahko instant- 
no skočiš v internetne obračune. Tam iščeš klasične 
dirke proti do osmim konkurentom in skačeš v doma 
narejena mesta, ki jih je gmajna sestavila s prak- 
tičnim, minimalističnim urejevalnikom, koder skušaš 
preseči že postavljene rekorde. Editor lahko kakopak 
poženeš še sam in ni težak za uporabo. Morda je teč- 
no le, da sestavine zanj odklepaš v kampanji, ki proti 
koncu postane malo garaška. 


Stori hud rompompom! 


Res škoda, da kvalitetna dirjaška sredica ni bolje pod- 
prta z ostalnikom. V tako igro bi kot bencin v rezer- 
voar sodila inačica Autologa iz Hot Pursuita, da bi pri- 
merjal rezultate s prijatelji. Žal ga ni, tako kot ne dirk 
na čas z duhcem. Ostale maluse sem že naštel, čemur 
naj prištejem še občasno nedelujoč multiplayer, ki bi 
lahko bil obsežnejši ter bolj domiseln, in hrošče, ki 
znajo vplivati na gladkost (rešitev za čudne zamike v 
grafiki je preklop v okno). Kljub temu pa sem se v Un- 
boundedu imel zelo dobro in na neki povsem osebni 
ravni je sedmica zanj pravzaprav osmica. 


Kaskaderske jifoje mnogo dolgujejo 'Wackmaniji, čeprav se bolj držijo 


TIME 


90: 13.00 


destrukciji kot oe 


o vle 
| dovanju. Ime "Tekken" ni naključje, saj uče, sj viri gala, ča m 


realnosti:-Za'najboljši čas'je važbo, dp pobereš vse žetone, ki uro'Usta- 
vijd;-imda voziš dizn 


oda nadzorovano. Pjpavljal boš velikokrat. 


TIME EXTENDED! 
12 SECONDS 


DRITING 44m MINI 


Levo so moje, nemške enote, ki skušajo v danem č 


% Nemci imajo dostikrat možnost priklica letalskih na- 
padov, Rusi pa v sovražnem zaledju redijo partizane. 


4 SM 
SRŽ 


Mostove lahko rušiš in obnavljaš ter iz zraka dostav- 
ljaš oskrbovalne pakete enotam v največjih težavah. 

Bolje kot izpolnjuješ cilje, več prestiža dobiš v nas- 
lednjih misijah, kar ti omogoči priklic več okrepitev. 


asovnem okviru osvojiti ci 


emkaj, do sedeža visokega poveljstva, ni 
slišati vreščanj umirajočih vojakov, ki se 
poslavljajo od sveta, medtem ko si tlačijo 
čreva nazaj v trebušno votlino. Tu ni sladk- 
obnega smradu, ki visi nad bojišči, polnimi trupel, 
in generalom so prihranjene očitajoče otroške oči. 
A tako mora biti, kajti če bi razmišljali o opu- 
stošenju, se ne bi mogli osredotočiti na nalogo: z 
modrim poveljevanjem poraziti sovražnika. Naj 
bodo to Rusi, ki se leta 1942 med drugo svetovno 
vojno upirajo proti Stalingradu prodirajočim Nem- 
cem, ali Švabi, ki hočejo osvojiti zaloge nafte v 
južni Rusiji in si tako zagotoviti gorivo za blickrig. 


Od čustev ograjen 


Bojno polje, razdeljeno na šestkotnike, gledam iz 
oddaljene ptičje perspektive in s klikanjem pote- 
zno odrejam premike različnih vrst pehote ter 
oklepnikov. Za vsak spopad si lahko v miru ogle- 
dam, kakšen bo predvideni izid. A to je le ocena, 
za katero ni nujno, da se uresniči, saj na dejanski 
rezultat vpliva nemalo faktorjev. Vrsta in šte- 
vilčnost enote sta sicer pomembna, toda ne edina 
dejavnika. Takisto štejejo vremenske razmere, saj 
je gibljivost v blatu in snegu slabša, važne so iz- 
kušnje, kajti veterani so bistveno močnejši od ze- 
lencev, tu je vkopanost, ki okrepi obrambo ... 
Absolutno pa je treba upoštevati še dvoje izvirnih 
elementov. Prvi je 'specialist step', ki odredi, 
kakšne posebej opremljene može enota poleg os- 
novnih še vsebuje, recimo protitankovske, izvid- 
niške in take, ki zmanjšanjo možnost umika. Če 
denimo oklepniki napadejo pehoto, ki vsebuje 
protitankovske soldate, bodo zapadli v težave. 
Druga, še bolj ključna lastnost je preskrba (sup- 
ply). V grobem rečeno je zelo zaželeno, da so bor- 
ci na šesterokotnikih, ki so v dometu oskrboval- 
nih postaj. Te vojakom lifrajo strelivo, gorivo in 
čike. Če preskrbe ni, sile kmalu ne morejo več na- 
padati in se premikati. To je zelo važno pri prodo- 
rih, saj kleč ni le v tem, da nasprotnike poraziš, 
marveč da z zasedbo postaj in železniških prog 
zagotoviš oskrbo. Prehitro drvenje v sovražno za- 
ledje se ti zna brž maščevati, sploh ker je umetna 
pamet prefrigana in ne gleda samo na boj, mar- 
več te ob prvi priliki odreže od oskrbe. To je zlasti 
neugodno pri Nemcih, ki imajo v večini misij st- 
riktne časovne omejitve (bliskovita vojna, pač!). 

Delana za širši krog 


Lepota špila, ki so ga naredili hrvaški sosedje in ga za 
30 evrov digitalno kupiš na Unityofcommand.net, je 
v ravnotežju med kompleksnostjo in preprostostjo. 
To ni trdojedrna poteznica, saj ji manjkajo napredno- 
sti, kot so stacking (več enot na enem polju) in 
istočasni napadi z več heksov. Toda številne finese 
zagotavljajo, da je vseeno čisto zadosti globoka, ra- 
zen za največje heksofrike. Podobno kot pri starem 
Panzer Generalu in njegovi odlični novodobni izpe- 
ljanki Panzer Corps (J217, 87) si zvečine osvobojen 
mikromendžmenta in obilja podatkov, tako da se lah- 
ko posvetiš prečiščeni taktiki. K prijaznosti prispeva 
tudi barvita grafika s stiliziranimi kipci. 

Žal pa ustvarjalci niso naredili paketa, ki bi resnično 
pritegnil tiste, ki v šesterokotniških vojaških potezni- 
cah niso domači. Ni namreč določanja težavnosti, 
računalnik pa je brutalen. Zato se je treba vsaki misi- 
ji v desetdelni nemški ali sedemdelni sovjetski kam- 
panji, ki beležita pot Nemcev do Stalingrada ter nato 
beg od njega in se občasno vejita, posvetiti sceloma. 
Ker ni preklica poteze in shranjevanja položaja v več 
fajlov, je včasih dovolj ena napaka, da gre vse po zlu. 
Manj potrpežljivi ne bodo očarani. Škoda, kajti nalo- 
ge se skladajo s splošnimi zgodovinskimi okoliščina- 
mi in so odlično načrtovane, zlasti če hočeš osvojiti 
kar največ prestiža. Ta se v kampanjah - za razliko 
od izkušenj - prenaša med misijami in če prej nisi bil 
efektiven, te zna to kasneje udariti po prstih. Poti do 
zmage je veliko, saj so fronte široke in enot na duca- 
te, zato ni odveč ločeno preigravanje scenarijev. Ne- 
kaj manj je privlačno večigralstvo za dva, kjer se po 
spletu priklopiš naravnost na določen IP ali se izme- 
njavaš za tipkovnico. Pogoji v dosti misijah so v skla- 
du s historičnimi okoliščinami namreč zastavljeni ta- 
ko, da je ena stran v prednosti. 


Krmežljav priporočim 

No, navzlic tem problemom in še par očitkom (ni 
moč začeti kampanje z drugo stranjo, ne da bi zbrisal 
obstoječo, ni sistema morale, ki bi denimo obkoljene 
prisilil k predaji, manjka povezovanje z naključnimi 
ljudmi s spleta, najde se kak hrošč) je Unity of Com- 
mand odlična reč. Hvaležno teče v oknu na namizju 
in te izziva s šahovskimi, precizno izrezbarjenimi sce- 
nariji, kjer nikakor ne šteje zgolj udarna moč. Ni malo 
odzivov iz publike, ki pravijo, da je to igra, zaradi ka- 
tere so potezne strategije s tematiko druge svetovne 
vojne spet zabavne. Rdečeučen in neprespan se stri- 
njam. 


leli pozabi na to, da mora prašinarjem voziti 
tinkturo proti sramnim ušem, zato mu vsi pom- 
rejo zaradi divjega praskanja po jajcih. 


| zvita umetna pamet v poudarek na 


J 
ge! 


oskrbi v če se je že lotila biti pri- 
jazna do splošne publike, bi lahko to storila, kot 
se spodobi x prgišče drugih minusov x 


2x2 Games / Matrix 


april 2012 


z španskih Pendulo Studios že skoraj deset- 

letje prihajajo okrancljani pustolovski pake- 

ti, nad katerimi smo po odprtju vsakič zno- 

va razočarani. Serija Runaway nam je z ne- 
zrelimi ugankami vztrajno kravžljala živce, pri 
lanskem The Next Big Thing pa je kakovost 
igranja dodatno popustila. Novinec v nizu, ki 
poustvarja vtis klasičnih avantur, je zdaj Ye- 
sterday. Podoba je nedvomno najbolj zvezd- 
niška doslej in prvi vtis takisto. Je Pendulu le 
uspel korak naprej? 


Zlobni dvojček 


Grafična odličnost takoj izda poreklo, a bridko 
se zmotiš, če pričakuješ še eno v nizu lahko- 
srčnih, zafrkantskih zgodbic. Šale je konec, 
kajti zgodba je temačna in te klofne s kontro- 
verznimi temami, kot so satanizem, sadizem in 
resne psihološke motnje. Prične se v New Yor- 
ku, ko mlada prostovoljca, ki naj bi pomagala 
brezdomcem, zatavata v podzemno železnico. 
Namesto izgubljenih duš se zapleteta s pripad- 
niki čudaške sekte, a to je le uvod v nekaj pre- 
cej globljega. 

Žaromet se zatem usmeri na Johna Yesterday- 
ja, ki je izgubil spomin. Od kod se je vzel in kaj 
je tam počel, mu pomagaš odkriti postopno in 
ob pomoči asociacij. Tipovi preteklosti ne 
manjka zanimivosti, saj igra s kopanjem po 
zgodovini in turnejo širom sveta spomni na 
Broken Sword. Pelje te v Pariz, kjer si nastanjen 
v hotelu z jacuzzijem, pa v gorski brlog slepega 
senseija, daleč na Škotsko in še kam. 

Povsod uživaš v pregovorno odlični risankavo- 
sti in domiselni rabi stripovskih kadrov, ki 
poživljajo tako vmesne sekvence kot dvogovo- 
re. Tu v velikem planu spremljaš izjemno ek- 
spresivne obraze, ki so jim dodali vrhunsko sin- 
hronizacijo. Tudi igralno mehaniko so omehčali 
na znan način: naenkrat operiraš le z nekaj pri- 
zorišči hkrati, dvoklik junaka prežarči na izbra- 
no mesto, namenski knof prikaže vse aktivne 
točke. 


Peklenske muke 


A čeprav smo te elemente vzeli za sestavne de- 
le sodobnih avantur, se tu že prične zatikati. 
Vmesnik sicer veliko da, a tudi marsikaj vzame, 
kajti skoraj vsak element kazijo pomanjkljivo- 
sti. Označbe točk na razkazovalni kopreni so 
drobne in se sproti ugašajo. To raziskovanje 
napravi mukotrpno, ker je sleherni kraj nastlan 
z aktivnimi mesti. Prezreti ne smeš skoraj 
ničesar, kajti predmeti ležijo povsod, najraje v 
smetnjakih in škatlah z odsluženo kramo. Vse- 
bina žepov je nadvse raznolika: najdejo se pip- 
ci, vijaki, hotelske brisače, kabli, kolonjske vo- 
dice, igrače, razglednice, katane, kemikalije in 
celo avtomobilske gume. 

Kako iz pobranega sestaviti mozaik ugank, je 
naslednji kamen spotike. Naloge so nejasne in 
smisel početja redno zavit v temo, naj gre za 
razvozlavanje alkimističnih formul, iskanje skri- 
tih sporočil ali vlamljanje. Namigovalni sistem 
te pri tem sicer po korakih usmerja. A kot v 


Next Big Thing se nanj preveč navlečeš, ko 
ugotoviš, kako neorgansko je špil zmetan sku- 
paj. Posebej kričeča je odsotnost različnih 
rešitev. Razbiti moraš recimo požarno steklo, 
da prideš do sekire. Pri sebi imaš orodje, na- 
pravljeno iz cirkularne žage, dile in kovinske 
vezice, s čimer si prej uspešno naluknjal zid. 
Toda po šipi se z njim ne da udariti, temveč 
moraš to opraviti z roko, ovito v cunjo. Enako 
bentiš ob čiščenju zaraščenega križa, za kar je 
namesto običajne metle očitno potreben pe- 
klenski napitek. Brez slepega poskušanja ne 
gre, pa še to so zagrenili s tem, da se moraš s 
problemom najprej srečati, preden lahko 
pričneš s kombiniranjem predmetov. John to- 
rej vnaprej 've', da bo nekaj storil, kar tudi ko- 
mentira, vendar dejavnost odklanja, dokler se 
ne sprožijo pravi dogodki. Posebne logike v 
tem ni. 

Poleg diletantskih ugank se vse bolj razmaka 
štorija. Zalaufa sicer dobro, ko ti s svojo nepo- 
srednostjo vzame dih. Močna plat so zanimivi 
junaki, med katerimi John najde ljubezenski in- 
teres. A bliže kot si osem ur oddaljenemu kon- 
cu, manj je razbit stil odvijanja všečen. Koncev 
je sicer več in so odvisni od jasnih izbir tik pred 
zaključkom, vendar celostnega vtisa to ne po- 
pravi. 


Inkvizicija za telebane 


Čeprav je v vseh pogledih bolj dodelan, Yester- 
dayu spodrsne na podoben način kot vsem 
Pendulovim avanturam. Predstavitvena plat 
podira rekorde, izvedba pa šepa. Novinci mar- 
sikatere nerodnosti morda ne bodo opazlli, to- 
da pustolovski veterani s špilom ne bodo zado- 
voljni. Pravih inovacij ni in uganke so 
neživljenjske, zato ob rešitvah ne čutiš za- 
doščenja. Ponavljajoč se pristop, kjer najprej fi- 
ligransko prečešeš prizorišče in si žepe na- 
bašeš z vsem mogočim, da lahko nato ugibaš, 
kaj bi z nagrabljenim počel, ni znak kakovosti. 
Poleg tega se ob tem odpira ogromno sekun- 
darnih oken, po katerih moraš zamudno klikati 
za ogledovanje in interakcijo. Zato je ukvarja- 
nje z okolico neverjetno drobnjakarsko. 

Čeprav so opisi radodarni in se špil celo potrudi 
komentirati napačne poskuse, ne deluje pri- 
stno. Skrajno lepa podoba, profesionalna sin- 
hronizacija in presenetljivi zgodbovni zasuki ne 
morejo skriti, da pri načrtovanju sodelovalo 
premalo ljudi z občutkom, za kaj gre pri avatu- 
rah. Le kdaj bodo pri Pendulu svoje vrste na- 
darjenih animatorjev nadgradili s kom takim? 


V krvavi zarji Navi s sebe otrka prah in zasu- 
šene kaplje telesnih tekočin. Služba je mi- 
mo in danes bo kmalu včeraj. 


izjemna stripovska estetika v 
4 zgodovinski poudarki v privlač- 
ni liki v plehek sistem ugank x 
ponesrečen vmesnik x ni inovacij x 


Pendulo Studios / Focus Home Interactive 


Od Pendulovih risank nismo vajeni torture, krvi in razno- 
likih metod ubijanja. Igra rada šokira in to ji kar uspeva. 


Ta pariška starinarnica bi bila čisto po okusu Georga in 
Nico iz Broken Sworda. Podrobnosti se tu skriva ogromno, 
a žal jih Yesterday ne vključi v res kakovostne uganke. 


Skoki v preteklost in pogledi skoz mo amnezije so stal- 
nica. Zgodba se sestavlja po koščkih, kot v psihoanalizi. 


THAT'S NOT IT. BUT DONT THINK IM GOING TO FLATTER 
YOUR MALE EGO BY SAYING OTHERWISE. | DONT KISS UP TO 


"JEM VWA 


— NA 
Bos in razoglav na vršacih? Poleg sadizma je na pohodu še 


Grusader Kings Il 


rižarski kralji so na prvi pogled le 

še ena odprta realnočasovna stra- 

tegija izpod tipkovnic specialistov 

za te zadeve, hiše Paradox. A to- 
krat ne gre le za (vojaško) frajhanje orjaš- 
kega osrednjega zemljevida Evrope v poz- 
nem srednjem veku, na katerem bolj ali 
manj neodvisne državne entitete mezijo 
druga čez drugo. Poudarek je na vodenju 
dinastične diplomacije z dogovorjenimi po- 
rokami, vzgajanjem usranega potomstva, 
rinjenjem nožev v hrbte prijateljev in/ali 
sorodnikov, peklenskim spletkarjenjem, 
zadovoljevanjem nizkotnih osebnih intere- 
sov in ostalimi pritiklinami, ki bi jih bolj 
pripisali kakšnim Simsom. 


Kako in kaj 


Osnovna pravila so posplošena. Prevza- 
memo vodenje ene od krščanskih grofij, 
kraljevin oziroma cesarstev (Svetega rim- 
skega ali Bizantinskega) na poljuben da- 
tum med zavzetjem Britanije leta 1066 in 
1337, ko se je pričela stoletna vojna. Up- 
ravljanje večjih in vojaško prisebnejših en- 
titet je lažje, četudi vzame precej več časa. 
V večigralskem načinu lahko to stori do 
dvaintrideset ljudi na istem prizorišču, dru- 
gače ostale vodi umetna inteligenca. 
Preden se ozremo po okolici, je dobro naj- 
prej poskrbeti za red na domačem pragu. 
Obdavčiti je treba podložnike, (nad)graditi 
mesta in trdnjave, s trdo roko prijeti vazale 
in premeteno izbrati svetovalce med splet- 
karskimi dvorjani. Kakšno četo je tudi do- 
bro imeti pri roki, če že ne za boj, pa za to, 
da nas močnejši sosedje ali morebitni nad- 
rejeni modrokrvneži ne zajebavajo preveč. 
Da ne govorim o vplivnem kleru, ki srdito 
poziva k križarskim vojnam proti neverni- 
kom. 

Predvsem se je treba množiti kot zajec in 
pikolovsko skrbeti za lastno dinastijo. Ne- 
varni časi, pač. Posebnost te igre je na- 
mreč, da po smrti vladarja mesto prevza- 
me sorodnik v ravni črti ali njegov poto- 
mec. Podrobnosti, kdo vse je to lahko, vk- 
ljučno z ženskami, se da pogojno prilaga- 
jati v zakoniku. Igre je konec, ko se vladar 
stegne brez primernega naslednika, dose- 
žemo letnico izteka 1457 ali izgubimo po- 
slednjo trdnjavo. Končne točke, merjene s 
prestižem, lahko nato arbitrarno primerja- 
mo glede na zgodovinske dinastije. 
Bojevanje ima drugotno vlogo in je poeno- 
stavljeno. Saj ne, da se v teoriji ne bi dalo 
osvojiti celine zgolj z močno armado. Bolj 
je težava v tem, da gre silna vojska ostalim 
v nos, niti kohorte vitezov pa ne morejo 
preprečiti noža v hrbet s strani razsrdenih 
sosedov. Poleg tega so oborožene sile, ki 
obsegajo po dve vrsti konjenice, lokostrel- 
cev in pešadije ter mornarico, drage, pred- 
nost pa je skoraj vedno občutno na strani 
branilcev. Dodajmo dolgotrajno pešače- 

nje, večletna obleganja in upore, pa smo 
tam. Hitreje in predvsem ceneje je napum- 
pati petnajst otrok, jih lepo vzgojiti in jih 
nato poženiti ter pomožiti vsevprek. Tako 
brez kaplje krvi in nepotrebnih zamer pri- 
dobimo vpliv, zaveznike ter, z malo sreče, 
celotna ozemlja. 


Evgenika deluje 


Tako pridemo do tistega res zabavnega 
dela. Dnevno se križajo poti tisočih pre- 
težno historičnih oseb vseh mogočih staro- 
sti, razredov in poklicev, od Riharda Levje- 
srčnega do oglejskih patriarhov. Vsaka 
ima svoj značaj. Nekaj je podedovanega, 
na primer telesne hibe in pamet, nekaj pri- 
učenega - vzgoja, interakcije v mladosti, 
usodni preobrati. Na podlagi tega sledijo 
individualne želje in zvrhana mera naključ- 
nih dogodkov, od slabih letin do lovskih 
nesreč, kar še nadalje premeša karte od- 
nosov. 

Recept za uspešno dinastijo je torej pre- 
mišljeno križanje prestolonaslednika z iz- 
brano nimfomansko princeso z velikimi 
joški in majhnimi podplati. Vnukom priskr- 
bimo le najboljše guvernante, vsem osta- 
lim, ki bi lahko imeli slab vpliv nanje (ci- 
nični strici, škodoželjni ministri, tuji ašaši- 
ni), pa razkažemo celice od znotraj. Seve- 
da so posledice vidne šele čez več genera- 
cij in vmesni rezultati se lahko pokažejo 
tudi v obliki pritlikavih kosmatink, debilnih 
lahkoživcev ter homoseksualnih živčnih 
razvalin. Speči geni, pa to. 


Razsodba 


Mehanika igranja je lepo prečiščena, gra- 
fični strojček je poznan iz Hearts of Iron 3 
in Europe Universalis 2, žužkov praktično 
ni. Pogosto nastajajo humorne, a ne ne- 
mogoče situcije. Varanje s šestnajstletno 
vnukovo ženo kar kliče po internem regici- 
du, marsikdaj je nujna napotitev celotnega 
psihopatskega sorodstva v obloženo čuzo, 
škofje z baštardi tudi niso redki. Hudirja, s 
primernim lobiranjem lahko še musliman 
pride na papeški tron! 

Žal pa bo Crusader Kings II kot prava veli- 
ka strategija všeč le ljubiteljem žanra, si- 
movski elementi gor ali dol. Preveč je za- 
pleten za začetnike in premalo je razlag, 
povezati dogajanje v logične zaključke je 
dostikrat nemogoče, razvlečenega učenja 
na napakah je čisto preveč. Analiziranje 
tekočega dogajanja ni pregledno, saj se 
pomembne tabele nemalokrat skrivajo v 
globini in tudi s filtri je želen podatek ob- 
časno težko priklicati. Avtomatizma je pa 
tudi manj, kot bi si ga včasih želeli. Ampak 
če ste pripravljeni na desetine ur glavobol- 
nega mozganja, kar v nabavo. Se bo spla- 
čalo kasneje. Vsekakor eden boljših tovrs- 
tnih naslovov v zadnjih letih. 


Težko je ustvariti kakovostno dinastijo, ugotavlja 
. Dobri geni niso za vsakim vogalom. 


prečiščenost v humorni zapleti 
širina v mukotrpno učenje x neiz- 
koriščen vojaški in raziskovalni po- 


tencial x analiza tekočega dogajanja 


Paradox Interactive 


€ Crusader Kings Il bi lahko označili kot megalomanski realnočasovni 
šah z zgodovinsko predlogo. Taktičnih spopadov ni in škoda, da niso 
zato bolj izpostavili bojevanja na strateški ravni. | 

| 
€ Preglednost ni najboljša in klikanja je čisto preveč, kar je razvidno | 
tudi iz tega zaslona. K sreči so filtri v veliko pomoč. | 

| 


EU re pionir 3 samce poma hove boat pom lani | 
Carey. bar or Temen ud HI mok nkol | 


€ Ob koncu svoje dosežke primerjamo z zgodovinsko dinastijo, s kate- 
ro smo igrali. Če smo nagrabili več ozemlja, bogastva in vpliva od nje, 
se to krepko pozna pri zaključnem točkovanju. 

radnja obrambnih stolpov je iznenada nad- 
vse priljubljen žanr, zato ni čudno, da sku- 
šajo podjetja svoje izdelke na razne načine 
napraviti čimbolj samosvoje in se tako ločiti 
od množice. Defenders of Ardania vzame fantazijski 
svet strategije Majesty in na tej podlagi zgradi igro, 
kjer tvoja naloga ni le ubraniti se pred naleti so- 
vražnikov, ampak jim vrniti v isti meri. Tower de- 
fense in offense v isti igri! 


Klasični bunker 


Defenderji te v kampanji, ki obsega ducat in pol na- 
log na prav toliko zemljevidih, poučijo, kako se TDju 
streže po novem. Na enem koncu je tvoj grad, na 
drugem nasprotnikov, med njima pa je mreža, po 
kateri razpostavljaš stolpe. Teh je več vrst, vsaka s 
svojo namembnostjo. Samostrel kosi posamezne 
vojake, balista je namenjena skupinam, ognjemet 
počisti hitre enote ... Poleg tega obstajajo še pasivne 
zgradbe, ki ti prinašajo več cekina, upočasnijo na- 
sprotnike ali jim zbijejo oklep. Za gradnjo morata bi- 
ti izpolnjena dva pogoja: imeti moraš dovolj denarja, 
ki ti stalno priteka, in nov stolp mora biti v vidnem 
polju enega od že postavljenih. Število je na vsaki 
stopnji omejeno, prav tako spočetka niso na voljo 
vsi, marveč se odklepajo postopoma. V enakem slo- 
gu napreduje dokaj plitka fantazijska zgodbica. 


4 4 ' je g, Li 4 
Branjenja gradov ima že čez glavo; 

V nakar ga na cedilu pusti še Ardania: 
ži -— branjenje s stolpiči, k j 
gi ez jih ma 

/ db, napadaš - veliko takti nih od- / 


na pamet nedelujoče veči ralstvo < 


p ločitev osnovnošolska umet- /—5 4 € 
Območja, po katerih se spopadaš z grdobci, so pe- 
s stra in raznolika. Ko bi bili tako pestri in raznoliki 


pa tudi spopadi, bi bili Defenderji deležni višje ocene. 
z EI 

s s" 4 //) 4 ue ks 4 ; no 
Vsaka frakcija ima sebi lastne stavbe in enote. Toda 
njihova namembnost je povsem enaka. V večigralstvu " 
bi tako zlahka prepoznal, čigavo je kaj — 


Defenders s" Ard 


Stolpiče lahko za ustrezen cekin enkrat nadgradiš, 
nekatera posebna polja pa jim povečajo vidni krog ali 
ti prinesejo dodaten cekin. Takih polj je malo, zato je 
kar pomembno, da se do njih dokoplješ čimprej. Do 
gradu dostikrat vodi več poti, ki jih s stolpi zapiraš in 
s tem usmerjaš tok barabinov. Zato si vedno v prece- 
pu, ali je bolje nadzorovati bonuse ali se osredotočati 
obrambo. Oboje hkrati ne gre, posebej ker sočasno 
isto počne nasprotnik. In hkrati nadte pošilja vojaške 
valove. 


Najboljša obramba je napad 


Seveda mu ne ostaneš dolžan in nadenj pošiljaš la- 
stne bojevnike. Sprva so na voljo le štirje: stražarji 
začenjajo v skupinah po tri, vojaki imajo boljši oklep, 
kleriki so ultra počasni, a znajo zdraviti, tekači pa so 
hitri, a šibki. S tem, ko jih pošiljaš na bojno polje, 
vsaka od njih dobiva izkušnje, ki jim okrepijo zdravje 
in udarno moč. Ko jih dovolj nabildaš, lahko pošlješ 
nad sosednji grad še heroja ustrezne vrste. Vojaški bo 
naredil masivno škodo in tekačica bo nasprotniku 
ukradla denar. Kasneje se jim pridružijo škratje, ki 
napadajo napredujoče sovražne enote, pa coprniki, 
ki znajo poškodovati stolpe, in celo leteče enote do- 
biš. Moraš pa njihovo rabo doplačati na vsaki karti 
posebej. Bitke je konec tedaj, ko nasprotnikovemu 
gradu požreš vse življenjske točke. 


če bi delovalo! 

Val napadalcev lahko sestaviš po želji. Sprva je v 
njem pet poljubnih enot, lahko pa ga nadgradiš na 
deset. Znova si omejen z največjim skupnim števi- 
lom vojačkov in seveda denarnimi sredstvi. A za to 
obstaja zdravilo: mošnje. Ena poveča število enot, 
druga poceni gradnjo stolpov, tretja nabilda skrinjo s 
cekini. Taktičnih odločitev, v kaj naložiti denarce, da 
boš kaj najhitreje vzgojil neustavljivo armado, tako 
ne manjka. 

Ko rekrute poženeš iz gradu, nad njimi nimaš nepo- 
srednega nadzora. Sami bodo šli po najbližji poti do 
tarče. Vseeno jim moreš postaviti zborno točko ali 
nakažeš točno določeno enoto, po kateri naj užge- 
jo, če imajo to sposobnost. Za povrh so tu še tri co- 
prnije: z eno se zdraviš, z drugo rušiš stolpe, zadnja 
pa začasno okrepi ogenj s stolpov. 

Temeljna naloga je vedno enaka: poraziti nasprot- 
nika. Obstaja pa več variant, kako priti do tega ci- 
lja. Na nekaterih kartah se pomeriš s tremi nasprot- 
niki, spet drugje moraš enega ščititi, občasno se 
najde taka, kjer prežijo pasti na vse vojske, ali ona- 
ka, koder moraš določen čas braniti nevtralno 
zgradbo, da enote ne vstopijo vanjo. Ni ogromno, a 
dovolj, da razbije monotonost. 


Gorje premaganemu 


Toda Ardaniji se ipak zatakne, kajti umetna pamet 
je daleč od bleščeče. Obzidava se kot nekoč slo- 
venska nogometna reprezentanca, a se stalno po- 
zablja braniti pred določeno vrsto vojske. Ko po- 
gruntaš, katera je to, je pot do zmage samo zerg 
rush. Vsakič, brez izjem. Sploh ker ga lahko izvedeš 
dovolj hitro, da računalu ne uspe podreti nepotreb- 
nih stolpov in zgraditi tistih, ki so proti navalu 
učinkoviti. 

Ker naj bi kampanja v grobem rabila seznanitvi s 
špilom, nakar bi se igralec podal v večigralski na- 
čin in se poskusil proti pametnejšim, človeškim 
možganom, to morda ne bi bila velika težava. Am- 
pak je, ker grupna razpaljotka še dva tedna po izidu 
ne dela! Avtorji sicer trdijo, da imajo problem samo 
igralci, ki so za routerji - kar je dandanes večina - 
in da je dovolj nastaviti posredovanje pravih vrat. 
E, ni. In sploh, običajen uporabnik se s tem ne bo 
ubadal. Takisto manjka igranje v lokalni mreži 
Ardania bo potrebna korenitega popravka, ki bo 
usposobil multiplayer, za katerega so ga pravza- 
prav naredili, ali pa bo utonila v pozabo. Brez gru- 
paka ni vredna petnajstih evrov na Steamu. 


7 Na karte-so lepo vkomponirani od igralca neodvisni dogodki, 
ki zavdajo vsem armadam. Tale demon je že tak. Še bolj fi- 
no je, da ga lahko za primerno žrtev pridobiš nasvojo stran: 


to] 


o sem z debelušnim vesoljskim rudarjem Joh- 
nom v tej od strani gledani fizikalno-tuhtalni 
ploščadni igri prečkal zaslone, mi je po glavi 
odmevala ena sama misel. "Škoda, da na špi- 
lu niso delali tudi avtorji Portala, temveč le finski de- 
butanti Recoil, sicer bi bil Rochard zlahka eno prese- 
nečenj letošnjika!" 
Naslovček, ki je poleg na Steamu za deset evrov na- 
prodaj v Playstation Storu in Xbox Live Arcade, je 
prepričljiv v marsikaterem pogledu. Odlično je deni- 
mo izvedeno karafekanje z gravitacijo, ki jo s 


glasom omogočiš daljši skok. Ko je težnost nižja, lah- 
ko s topom, podobnem onemu v Half-Life 2, z razda- 
lje prijemaš in prekladaš večje zabojnike. Če jih držiš 
pred sabo, se braniš pred izstrelki vesoljskih piratov 
in varnostnih robotov, ki te vseskozi obremenjujejo, 
če jih v idealnih razmakih lučaš na modro energijsko 


Z 


Risankasta grafika se dobro posoja polresni zgodbi in hudomušnim 


likom. Sploh pristno je južnjaško zavijanje heroja Johna. 


Super Grossfire 


repričan sem, da mora biti vsaka strelska igra 
tudi miselna. Saj včasih je fino brezmožgans- 
ko prazniti nabojnike v horde trapcev, a prav 
dolgo to ne more zadržati pozornosti. V sle- 
herni odličnejši nažigačini je treba preučevati sovraž- 
ne vzorce, iskati varna območja in predvidevati, kaj 
se bo zgodilo. To najbolj velja za vesoljske streljanke, 
shoot'em upe iliti šuterje. Kristalno jasen primer je 
Super Crossfire iz garažne kovačije Radiangames, ki 
se je uveljavila na xboxu 360. 
Le digitalno trženi špil se v temelju zgleduje po pra- 
davnih Space Invaders, kar pomeni, da od zgoraj gle- 
daš na omejeno, nepremično polje, v katerem moraš 
s svojo ladjico postreliti vse tujce. Ti se v urejenih lini- 
jah premikajo levo, desno, gor in dol - tem hitreje, 


€ Rdečkarji v sredini so neranljivi, dokler ne fen- 
taš njihovih oprod ob straneh. Prilagodi se! 

podlago, ki zadržuje le nežive predmete, pa lahko po 
njih skačeš in se na ta način prebiješ do oddaljene 
police. Tovrstnih 'force fieldov' je več tipov, Rochard 
pa jih inteligentno kombinira in te sili, da gruntaš, ka- 
ko boš ključen predmet iz enega predela trenutne lo- 
kacije prenesel na drugega. Denimo varovalko, ki po 
namestitivi v vtičnico sprosti prehod na nov zaslon. 
Rdeče obarvana polja ne prepuščajo žive snovi, ru- 
mena ne laserjev in eksplozij, dočim so bela nepre- 
hodna za vse. Ko osnovno orožje nadgradiš, da blju- 
va energetske bobke in lepljive mine ter ti z magne- 
tnim curkom omogoči, da po tarzansko prečkaš 


Rescuč PR 


čim manj jih je. Toda glede na avtomatno klasiko iz 
predkambrija se Super Crossfire odvija hitreje, odet je 
v neonsko estetiko, ki je postala zaščitni znak Radian- 
games, in ima izvirno finto. S pritiskom se namreč s 
spodnjega roba preseliš na zgornjega in obratno. 

Prijem se ne sliši kot blazno poseben, vendar je bist- 
ven. Le z instantnim šviganjem gor in dol, med kate- 
rim si neranljiv, lahko namreč razbiješ vse bolj strnje- 
ne, številčne, zvito sestavljene in razgibane alienske 
formacije, ki te tako obsipavajo z izstrelki, da se špil 
mestoma spogleda z bullet hellom. Eni stilizirani ba- 
rabniki so z ene strani oklepljeni, tako da moraš skoči- 
ti na drugo, naslednji imajo ob sebi generatorje ščitov, 
tretji ob smrti izpljunejo cel grozd krogel. Nujno je tre- 
ba loviti ritem prestavljanja in modro prežati v vrzelih. 
povprečnežu, dočim višanje zahtevnosti in skok v 
drugi sklop nivojev silovito povečata adrenalin ter s 
tem težavnost. Četudi ob hipnotični trens-dens-haus 


O Uničenci zapuščajo leščerbe, ki jih pobiraš in si 
tako dvigaš rezultat. Zal ni spletnih lestvic. 


Vesoljski gusarji za brkatega rudarja niso hujša ovira. Krepot je naj- 
večkrat posledica nerodnega postavljanja doskočnih zabojnikov. 


brezna, se raznolikost kočljivih situacij še poveča. 
Enkrat ti jo zagode negativna gravitacija, ki vse sku- 
paj obrne na glavo, naslednjič ogromne vetrnice, ki 
te odpihnejo v vertikalo. 

Na žalost pa zagonetke, ki so jih navdihnile metroid- 
vanie in Portal, le izjemoma dosežejo genialnost ter 
zahtevnost miselnih orehov iz slednjega. Niso slabe, 
vendar se jih drži pridih rutine. To hkrati velja za stre- 
ljanje, saj se nasprotniki komaj kaj upirajo in so bolj 
kot ne površinska sitnost. 

No, Rochard se vseeno izkaže za zabavno platform- 
ščino Trinovega kova s pisano grafiko, hudomušnim 
protagonistom, ki ima službeno številko 90210 in de- 
la za podjetje Skyrig, ter za žanr presenetljivo užitno 
zgodbico o zlobni korporaciji, starodavnih artefaktih 
in alienih. Dolžina je spodobna in cena primerna, zato 
bi si špil upal odsvetovati le najbolj elitističnim ljubi- 
teljem ploščadaric hibridnega kova. 

Recoil Games 


glasbi crkuješ po tekočem traku, se vračaš, piliš 
spretnost in nabiraš pike za odklep nadgradenj ladje. 
Poleg tega so tu začasne, ki jih vklapljaš in krepiš po 
lastni izbiri, od hitrosti premikanja plovila prek širine 
strela do moči curka elektronov, ki deluje kot special- 
ka. Te izbire so taktične in do neke mere krojijo, kako 
se boš lotil situacij. 

Super Crossfire bi potreboval še kako vrsto sovražni- 
ka več, saj je izbira malce ohrna, in internetne lestvi- 
ce rekordov. Dobrodošli bi bili šefi in modus za dva. 
A za par evrov, kolikor stane na Radiangames.com 
(PC, mac) in App Storu (iOS), ti da nepričakovano 
mnogo uric nalezljivega podiranja rekordov in študi- 
ranja vzorcev. Saj se strinjava o bistvu streljačin, ne? 


ni šel na CES v Las Vegas, a se 
ob tej lučkavosti počuti kot tam. 


Radiangames 


/A BOTILIS WAVE! Sa 
— 

C Če si bolj spreten ali izkušen, lahko hitro greš v 
temnejšo polovico igre, kjer so pogoji težji. 

PINEAPPLE SMASH CREW 


o prvih minutah igranja te neodvisne streljačine 
B mi je srce igralo. Šestnajstbitniško, da ne rečem 

minecraftovsko kvadratna, a barvita in svojstve- 
no moderna grafika z orjaškimi eksplozijami! Živahna 
chiptunasta muzika plus hreščeči zvočni učinki! Tra- 
pasti komentarji podanikov! Igranje, ki meša Cannon 
Fodder in SmashTV! To zgleda tako, da iz nagnjene 
ptičje perspektive, ki je ne moreš sukati ali približeva- 
ti pogleda, s tipkami WASD vodiš skupino štirih ve- 
soljskih borcev v bojnih oklepih, z miško pa meriš in 
streljaš. Čaka te delno nepremočrten niz lažjih do tež- 
jih plovil, sestavljenih iz soban, ki jih je treba očistiti 
sovražnikov. V slogu Binding of Isaac lahko greš takoj 
do ciljnih, kjer moraš fentati vse in pobrati zahtevano, 
torej digitalne ananase, smeh. Ali pa nelinearno pu- 
caš ostale čumnate, kjer dobivaš kredite, nabiraš iz- 
kušnje in odkrivaš bonusne koordinate. 


O Šefovski krožnik, ki se plazi po tleh, stanuje v večji 
sobani, kjer mu delajo družbo številni podrepniki. 
Vendar pa so ti obračuni presenetljivo omledni. Če 
drugega ne, se lahko skrivaš po kotih, kjer imaš mir. 


Tvoja banda se premika hitro in rešeta kot navita. Bo- 
disi z mitraljezi, ki se sčasoma pregrejejo, bodisi z 
uporabo močnejših orožij. Te pobiraš v obliki simbo- 
lov, ki letijo iz razbitih škatel in nasprotnikov. Vsak lik 
nosi po eno in segajo od bombe prek ognja do zaščit- 
ne membrane ter zdravilnega polja. Ker je treba za 
njihovo uporabo po izstrelitvi znova klikniti ob pra- 
vem času, vmes pa manevrirati s četo, je vznemirje- 
nja nemalo. K temu pripomorejo tudi mnogi eksplozi- 
vni elementi, ki jih nezdravo raznese čez pol zaslona. 
Začetne stopnje so nenevarne, kmalu pa prideš do 
prizorišč, označenih s 'hard', kjer poleg štartnih glist 
in nepremičnih stolpičev srečaš zombaklje, pajkce ter 
robote, ki imajo za mitraljeze neprebojen ščit. 

Sliši se fino in dejansko je pokanje po udarnem začet- 
ku nekaj časa fino. A že čez kako uro ugotoviš, da se 
je začel Pineapple Smash Crew krepko ponavljati in 
da se je globina izčrpala. Ladje, ki jih preiskuješ, so 
goli skupki naključno vkup zmetanih prostorov brez 
zgodbe in značaja, ki jih je vse bolj mukotrpno in dol- 
gočasno preiskovati, sovražniki se komaj kaj spremi- 
njajo, prijemi za njihovo odstranjevanje pa tudi. Šef je 
denimo le ene oblike, po tleh drseč krožnik, in je pre- 
tirano benigen. Tudi izven streljanja ni ničesar - nabi- 
raš denar, ki ga nimaš kod porabiti, liki se avtoma- 
tično krepijo, a je to komaj opazno, temeljno orožje je 
samo eno ... Da ne omenjam naprednejših želja, kot 
bi bila delitev skupine ali večja količina taktičnosti v 
slogu Laser Sguada. Nema. 

Igra v preveč pogledih deluje kot polizdelek, da bi bi- 
la vredna celo polovice zahtevanega desetaka na 
Steamu. Dokler je garažni avtor Rich Edwards orenk 
ne dopolni, kar je obljubil še pred splovitvijo, jo spre- 
mljaj od daleč. Sneti 

RichMakeGame e 10 EUR 

0.U.B.E. 


udi ne najbolj razgledanemu igralcu postane ob 
T pogledu na 0.U.B.E. koj jasno, da se zgleduje po 

obeh Valvovih odličnicah Portal. Kot tam gre za 
prvoosebno ugankarico, sestavljeno iz številnih li- 
nearno nanizanih, sterilno belih soban, v katerih se je 
treba z mozganjem in nekaj skakalne spretnosti pre- 
biti do izhoda. Toda za razliko od Portala si pri tem ne 
pomagaš s črvinami, temveč s kockami in kvadri, ki 
so razmetani po vsaki stopnji. Štiroglata telesa vlečeš 
iz površin, da ti rabijo kot odrivne ploščadi, z njimi fli- 
peraško manevriraš velikansko žogo ali jih sučeš v 
prostoru in jih kombiniraš, da ustvariš potko. Lastno- 
sti različnih kvadrov so povezane z njihovimi barvami. 
Rdeči se raztegnejo za več dolžin, modri te katapulti- 
rajo v luft, rumeni pa so vedno v skupinah po tri in se 
raztegnejo v obliki stopnic. Kasnejše stopnje so op- 
remljene še z gumbi, s katerimi rotiraš odseke sten, 
kar puzlam doda nekaj globine. 
Tako pridno napreduješ skozi levele, a slejkoprej se 
začneš spraševati, zakaj to sploh počneš? Portala sta 
mojstrsko povezala dobre zagonetke, odlično zgodbo 
in fantastično vzdušje, ki ga je prispevala zlasti diabo- 
lična umetna pamet GlaDOS. V K.O.C.K.I. o čem ta- 
kem ni ne duha, ne sluha. Kmalu pričnejo najedati tu- 
di brezoblične sobane, dočim bi lahko razvijalci po- 
srečeno mehaniko izkoristili bolje, saj je večina zago- 
netk preveč enostavnih. Bolj izkušenim bosta v izziv 
le kaki dve stopnji in bodo s špilom opravili v še manj 
kot štirih urah. Razen če jim poti ne bo prekrižal kak 
hrošč, zaradi katerih se zna kocka zaleteti v neviden 
zid ali zdrsniti v vidnega. 


6 Le redke stopnje res obremenijo sive celice. Ta ni 
ena od njih, saj moram le še malo zavrteti steno in 
krogla bo zlezla skozi zelenkasto odprtino. 


Res je, da primerjava O.U.B.E. s Portaloma ni docela 
poštena, saj gre za neodvisnico brez kritja široko- 
plečnega založnika, in kljub napakam igra ni zanič. A 
če so se že lotili kopiranja tako znane in odlične fran- 
šize, bi se ji morali vsaj približati. Sako 

Toxic Games e 11 EUR 


DEEP BLAGK: RELOADED 


e morajo avtorji igre opisovalcem svetovati, naj 
njihovega izdelka 'ne primerjamo s hardcore na- 


slovi', to ni dobra popotnica. Ko te že v uvajalni 
nalogi Deep Blacka slabo skriptan robot petič zapo- 
red pošlje spat z ribami, se ti začne svitati, zakaj. 
V osnovi špil ni napačno zastavljen. Gre za tretjeoseb- 
no streljanko s špeganjem iz zaklona kot v Gears of 
War ter zanimivimi podvodnimi vključki, od katerih 
pobere ime. Dogaja se v bližnji prihodnosti in naš ju- 
nak, bivši-soldat-zdaj-pa-najemnik Pierce, je odet v 
poseben potapljaški oklep. To ga napravi nesramno 


podobnega protagonistu iz Deep Spaca, ampak v re- 
du, ker lahko raketno dirka pod vodo in nabada sov- 
rage na svojo harpuno. (Vseh pet fanov Game Over: 
brez porednih misli, prosim.) Trenutki, ko iz vode po- 
tuhnjeno izstreliš ost in potegneš nesrečneža pod gla- 
dino, so redki dobri. 


€ Pod vodo te naskakujejo robotki, ki jim z izpolnje- 
vanjem OTE-sekvenec zariješ nož med zobnike. Zal pa 
njihovo odstranjevanje postane rutina. 


Tudi zato je presenetljivo, da inovativno kolovratenje 
v globinah poplavljenih jam in pristanišč predstavlja 
manj kot petino igre. Večino časa si na kopnem, kjer 
oklep ne pomeni dosti, ker te hitro zrešetajo, zato mo- 
raš objemati stene. Tako duhamorno kolebaš od ene- 
ga do drugega zavetja, se nagibaš čeznje in polagaš 
nepridiprave s streli v glavo. Kar je loterija, kajti zaz- 
nava headshotov je nenatančna. Povrhu je pokazatelj 
samoobnavljajočega se zdravja hudo nezanesljiv, za- 
radi česar smrt pride čisto iznenada. Pierce je okoren 
kot stara mama in ne zna metati granat izza vogala 
brez izpostavljanja. Najboljši trenutki pa so, ko sovra- 
gi jurišajo nate. Tedaj moraš drkati knof in upati, da 
boš prej štihnil nasprotnika kot on tebe. Ob tem spet 
vstaneš izza zaklona in te lahko med animacijo mirno 
pihnejo. Kajpada se ti to pripeti ravno pred itak blesa- 
vo postavljeno shranjevalno točko in znoriš. 

Če bi igra vlekla s čim drugim, bi morda šlo. A prizo- 
rišča segajo iz industrijsko kovinske barve v industrij- 
sko betonsko, med falote v podobi specialcev pa se 
kasneje pomeša zgolj kak robot. Orožja, kjer najdemo 
avtomate in kako bazuko, so podobno brezdušna. Pri- 
poved pa ... ojoj. Poznate ceneno ameriško filmsko 
produkcijo z mišičastimi najemniki? Dudikoff in kom- 
panija? No, tam je boljša. Večigralstvo pa bi tudi rade 
volje preizkusil - če bi uspel na netu koga najti. 

Deep Black: Reloaded je za 23 evrov dosegljiv z De- 
sure in je bil sprva mišljen kot konzolni naslov. To se 
mu pozna povsod, tudi v tem, da na peceju ne moreš 
nastaviti gumbov. Zavoljo mentalnega zdravja konzo- 
lašev upam, da tja nikoli ne pride. Aggressor 

Just a Game e 23 EUR 


€ Takole preživiš štiri petine špila. Nasprotniki ti 
včasih skušajo priti na bok ali te naskočijo, a taki tre- 
nutki so zaradi slabe mehanike zgolj tečni. 

DEAR ESTHER 


raga Estera! Pišem ti s samotnega otoka nekje 
D daleč na severu. Zato me ne sprašuj o zagorelo- 

sti, saj nisem pobegnil na počitnice. V pustinjo 
sem se prišel hladit in odložit natrgane misli. Življenje 
se mi je zapletlo in v tem odljudnem kraju najdem 
vsaj nekaj tolažbe. Si mogoče kdaj obiskala Penumb- 
ro ali Barrow Hill? No, tule je prvoosebno občutje po- 
dobno, le bolj uglajeno in prečiščeno. Kot bi viste s 
tropskih počitnic pretvoril v nordijski mol in to očesno 
melodijo predvajal v svet. 


CO otok sem obiskal že leta 2008 v brezplačnem modu, 
napravljenem s pogonom Source. Upal sem, da bom 
tokrat v svetilniku našel kaj uporabnega, a zaman. 


Na otoku ni sonca in modrega neba, saj vlada večen 
polmrak. Namesto palm šelestijo planjave drobnih 
cvetlic, namesto peska mi pod čevlji škripajo kozje 
stezice. Lepota je prav boleča, sploh ker so potke ob- 
dane z bodečo žico. Od kod se je vzela, praviš? Težko 
razložim, ampak ni edini ostanek človeške aktivnosti. 
Med raziskovanjem pogosto naletim na razpadajoče 
priče nekih preteklih življenj. Vame bolščijo prazni zi- 
dovi, nasedle ladijske razbitine in smeti, ki govore o 
ugaslih dušah. 

Tudi sam sem izgubljen. Kaj pravzaprav počnem tu? 
Katero bolečino utapljam? Ugank, da bi poleg čustev 
vsaj malo zaposlil tudi možgane, ne najdem. Živega 
ni nič razen rastlin, zato sem še najbolj nevaren sam 
sebi. Edina fiksna točka v daljavi je antena z utripa- 
jočo lučjo, ki se ji med vzpenjanjem po gričih počasi 
bližam. Skoraj fatamorgana, a dovolj resnična, da me 
norost povsem ne posrka vase. 


O Če bi bila tole Penumbra, bi izza kapnikov skakali 
pajki. Tu ne. Jame so najbolj meditativno okolje na 
otoku. Dvorane so prostorne in lepo osvetljene. 


Ker na svoji poti ničesar ne jemljem s sabo, mi nič ne 
obtežuje žepov in misli. Tudi sicer štedim z energijo, 
saj nimam moči za tek in skakanje. Premikam se zlož- 
no in vdano v usodo, eno z vetrom in šumenjem va- 
lov. Slednji so se globoko zajedli v apnenčaste klife. V 
tej pušči bi čisto otopel, če me ne bi vsakič znova pre- 
vzele jame, s katerimi je otok prepreden kot kos sira. 
Tu samo zame igra simfonija igre svetlobe med kapni- 

€ Ko pade noč, nemir narašča. Povzpel sem se že vi- 
soko, spodaj se v siju lune razprostira že raziskana 
pokrajina. A nekaj me vleče više in više ... 


ki, tolmuni in bučečimi slapovi. Včasih me skušnjava 
premaga in zabredem v vodo. A če zaidem preglobo- 
ko, me morje nezavestnega spet naplavi na obalo. 
Kontemplativni mir se pne čezme kot težka odeja, 
čeprav se poti včasih slepo končajo in moram brez 
smisla koračiti nazaj. No, saj še sam ne vem, kaj na- 
tanko me vleče v osrčje otoka. Prepuščam se ohlap- 
nim kažipotom prižganih sveč, stenskih kracarij in 
psiholoških drobcev, ki jih med samogovori naplavlja 
razrvana podzavest. Bojim se, da se ti bodo te moje 
besede na trenutke zdele pretenciozne. Žal svoje 
zgodbe ne znam razložiti tako, da me ne bi na vsakem 
koraku bolela. 

Esther, tegale mojega pisma najbrž ne boš brala več 
kot uro in pol. Kar je glede na sedem evrov poštnine 
na Steamu nekam malo. Morda vsega ne boš razume- 
la in boš list večkrat vzela v roke, da bi med vrsticami 
razvozlala kak skrit pomen. Oprosti, če sem te zme- 
del, saj besede in slike še sam sestavljam le mukoma, 
po koščkih. Ampak potrudil sem se po najboljših 
močeh in upam, da ti bo izkušnja ostala v spominu še 
dolgo potem, ko me ne bo več. Pozdrav. Navi 
Thechineseroom e 7 EUR 


THE SIMS 3: SHOWTIME 


ele šesta razširitev za Simse 3 je tale Showtime 

(dvojka jih ima osem), pa se mi že zdi, da so av- 

torji ob večino svežih idej. Njen prvi vsebinski te- 
melj namreč spominja na tretji dodatek, Late Night. 
To so trije novi poklici pevca, akrobata ter iluzionista, 
ki se naslovu primerno tičejo španciranja po odrih. 
Sledenje sanjam o nastopanju je v vseh treh primerih 
podobno. Sprva se krotovičimo na javnih površinah 
za nekaj cvenka v klobuku, nakar skušamo na avdici- 
jah prepričati kravatarje, da nam odpro vrata vse bolj 
uglednih prizorišč. Igra pozna tudi svojo inačico šova 


CO Nastopi so interaktivni, saj moraš zagotoviti raz- 
nolike točke, v pevčevi vlogi pa tudi prisluhniti ob- 
činstvu. Le-to na oder žal ne meče gat. 


Talentov, ki pa je nerazdelana in ne vsebuje zajebava- 
nja žirije. Kot polkariera brez napredovanja je vključe- 
no še kvarjenje sicer povsem dobre glasbe, beri di- 
džejstvo, drugače pa ima paket še simpatično novo 
mestece, holivudsko obarvani Starlight Shores. 

Drugi steber Showtima je zlivanje s socialnimi omrež- 
ji. Če smo prijavljeni v Simovski račun, nam lahko 
prijatelji med igranjem najedajo s pogovornimi oken- 
ci. Tečno za starošolske veterane, medtem ko bo Fa- 
cebookova generacija temu bolj naklonjena. Uporab- 
nejša posledica povezanosti je SimPort. To je mož- 
nost pošiljanja pevca, maga ali cirkusanta na nastope 
v mesta soigralcev. Na povabilo naš Simček za dva- 
najst igrinih ur izgine v inozemstvo. Če je kolega ta- 
krat priheftan v igro, ga lahko spremlja in mu meče 
paradižnike v glavo, nakar oba dobita priboljške. Na 
ta način se odklepajo prelestnosti za opremljanje od- 
rov, zato je povezovanje obvezno. 

Petje ni ravno bogvekaj. Napenjanja glasilk se hitro 
naveličaš, saj Showtime nima lastnega repertoarja za- 
pomnljivih komadov. Niti v zbirateljski ediciji s Katy 
Perry v glavni vlogi, kjer poleg nastopajoče Katke do- 
bimo le nekaj dodatne okrasne krame. Akrobat in ča- 
rodej sta zabavnejši profesiji, ker vsebujeta veliko no- 
vih, hecnih animacij. A človek se ne more znebiti obč- 
utka, da bi moralo vse to biti že del Late Nighta. Mi- 
mogrede, čeprav imaš oba dodatka, ni moč združiti 
pevca in tamkajšnjega benda. Hoja v goste je sprva 
fajn, a ji manjkajo reportaže, saj svojega nastopača ni 
mogoče videti. Poleg tega potrebuješ domiselne prija- 
telje. Showtime je tako s svojimi 27 evri spet izdelek 
za zakrknjene ljubitelje trojke, a tudi ti naj premislijo, 
če se splača. Aggressor 

Electronic Arts e 27 EUR 


OIL RUSH 


rafični pogoni testnih programov za grafične kar- 

tice niso koristni le za netenje forumaških vojn, 

marveč za konkretne igre. 3DMarkov Future- 
mark je že ponudil streljanko Shattered Horizon, zdaj 
je na vrsti še Unigine Corp z istoimenskim srčkom, ki 
ga poznamo po Heavenu. Ja, tistem zmajskem orodju 
za merjenje teselacijske sposobnosti čipov. 
Oil Rush je torej reklama za Unigine, ki ga ne gre me- 
šati s podobno zvenečim Unityjem. A to ne pomeni, 
da gre za plehko igro. Nasprotno, je simpatična in ino- 
vativno zastavljena akcijska strategija. Najprej: po- 
vsod je voda. Teče namreč leto, ko je Zemlji dovolj in 
nas skuša utopiti. Neuspešno, kajti človeštvo posne- 
ma Kevina Costnerja in si zgradi plavajoča mesteca. 
Srž je v zasedanju ter branjenju takih tovarn in naftnih 
ploščadi, ki so enakomerno raztresene po kartah. 


€ Piovilca se znajo v formacijo postaviti sama, z 
oklepnicami spredaj in ostalimi ladjami za njihovo 
trdo kožo. Se ti pa včasih stoži po ročnem nadzoru. 


april 2012 


Fabrike je moč zavarovati z do petimi obrambnimi 
stolpiči treh vrst (artilerija, mali bunker, protiletalske 
rakete), spričo česar ima naslov pridih tower defensa. 
A utrdbe niso kaj prida odporne in bistveneje je pravil- 
no usmerjati svoje flote. Te s tekočih trakov prihajajo 
samodejno, saj se načrpana nafta iz vrtin porablja le 
za gradnjo bunkerjev in posebne sposobnosti, med- 
tem ko je edina surovina za ladjice in letalca čas. Vsa- 
ka tovarniška ploščad proizvaja le eno vrsto enot, zato 
je ključno nadzorovati prave, da si čimbolj učinkovit. 
Barkače imajo namreč svoje močne in šibke plati - ta- 
ko je ladja z minometom fajn za udrihanje po stolpičih 
in ranljiva na ostala plovila. 

Ključni hec se skriva v nadzoru. Sile lahko pošiljamo 
samo od ene ploščadi do druge, zato ni mikroupravlja- 
nja. Izbereš zgolj, ali boš pot pod valove zaukazal četr- 
tini, polovici ali vsem enotam ob določeni tovarni, in 
to je to. Oil Rush je tako miselni izziv, kjer tuhtaš, koli- 
ko enot poslati, da bodo še lahko zasedle dobro bra- 
njeno točko, da pa hkrati ne boš pustil zaledja preveč 
ranljivega za morebiten protinapad. Ja, nekaj takega 
kot Galcon (Joker 201). 


Č stolpiče moreš dvakrat nadgraditi, s čimer denimo 


osnovni protiladijski bunker kasneje užge tudi po le- 
talih. A še vedno je to samo zasilna obrambna linija. 


Zasnova deluje in videz je krasen. Ima pa špil vseeno 
probleme. Enoigralska kampanja je dolgočasna in jo 
spremlja gladkega pozabljenja vredna pripoved. S ko- 
ličkaj resnimi izzivi postreže edinole proti koncu, zato 
ni napak, če se takoj vržeš v skirmish, kjer te umetna 
pamet hitro po tazadnji, ali v večigralstvo. Tu pa malo 
prehitro izkusiš vse, kar Oil Rush nudi. Kart za do štiri 
igralce je dovolj, a enot je le sedem - gliserček, mino- 
metalka, oklopnjača, podmornica, letalce, helikopter 
in konvertiplan. Kdor je pričakoval epske spopade ve- 
likih bojnih ladij, naj jih pozabi. In ko preizkusiš vsa tri 
drevesa nadgradenj z bonusi, trčiš še na nekaj neurav- 
noteženosti, ki jih bodo morali popiliti. 

Res je, da igra košta le 16 evrov, kar je primerna cena. 
A od nakupa bodo še največ imeli tisti, ki radi prina- 
šajo žive soigralce okrog s spretnimi zvijačami, med- 
tem ko se bodo ostali kmalu dolgočasili. Aggressor 
Unigine Corp e 16 EUR 


J.U.L.I.A 


riložnostne igrice z iskanjem skritih predmetov, 
B polaganjem cevi, sestavljankami in podobnim 

so prigrizki za nezahtevne. J.U.L.I.A svojo župco 
strese iz podobne vrečke, a zraven zakuha nekaj sira 
in zelenjave, da bi se prodala kot nekaj novega. 
Izstreli te več stoletij v prihodnost, kjer postaneš edina 
preživela potnica na raziskovalnem plovilu sredi tuje- 
ga osončja. Rachel Manners je astrobiologinja in bi s 
kolegi iskala zunajzemeljsko življenje, če se ne bi ne- 


marelj 2012 


€ V enem od okenc je posnetek govorečega. Rachel 
je rdečelasa kuštravka, toda omejeni proračun ji na 
mavčni obraz ni zmogel zarisati niti senčice čustev. 


kaj zalomilo. Kaj, odkrivaš ob pomoči ladijskega ra- 
čunalnika po imenu Hal ... no, Julia. Čeprav je osrčje 
pustolovsko, igranje ne poteka iz klasične tretjeoseb- 
ne perspektive. Namesto da bi Rachel sprehajal na- 
okrog, si posajen pred vmesnik z gumbi in okni. Na 
njih se rolajo posnetki zunanjega sveta, uganke, dvo- 
govori in ostala igralna mašinerija. Pristop spominja 
na avanturo The Experiment, kjer je bila mladenka 
ujeta v ladji in si jo spremljal prek nadzornih kamer. 
Tvoje oči tu nadomešča robot Mobot, ki ga pošiljaš 
na površje planetov raziskovat. 

Špilanje ni ustaljeno pustolovljenje, temveč ga sesta- 
vlja kup podiger. Niz se otvori z zbiranjem surovin za 
servisiranje postaje, sledi množica strojnih puzel, na- 
kar se greš kriptografijo in celo prevajaš vesoljščino. 
Posebne naprednosti ne dočakaš, saj špiliči terjajo 
kvečjemu kak refleks, blag razmislek ali potrpljenje. A 
ker je nabor raznolik, sistem nekako steče. V naspro- 
tju s tem je raziskovanje planetov okorno in poteka v 
obliki diapozitivov, cepljenih z elementi tekstovnih 
avantur. Pot je posuta z opustošenimi bazami, trupli 
sodelavcev, strupeno atmosfero in podobnimi neprili- 
kami. Lepše je le na gozdnatem planetu, kjer naletiš 
na misteriozne artefakte in vesoljce. S tem se razkriva 
eterična fabula o duhovnih vidikih konkvistadorstva, 
posiljeni etiki in ostali prtljagi B-kategorije. 

Možna zaključka sta dva in katerega dobiš, je odvisno 
zgolj od izbire tik prek koncem. Vse skupaj je z 
ležernimi petimi urami v redu za kak popoldan kon- 
templacije, kako sta mogla vse to zbiti skupaj le dva 
češka zanesenjaka. A hkrati je škoda šibko udejanje- 
ne ideje. Takemu špilu bi lahko z močnejšim pro- 
računom in boljšim občutkom za pripoved vdihnili več 
globine in užitka. Čeprav pristop stremi k interaktiv- 
nemu zgodbarstvu, je komaj kaj več od kupčka pleh- 
kih mini iger z neprimerno visoko ceno. Navi 

CBE Software e 25 EUR 


€ zeleni planet najprej kartiraš tako, da z odkritimi 
posebnostmi polniš mrežo. Dobro si je zapomniti le- 
go posameznih najdb, ker se tja večkrat vračaš. 


VESSEL 


nogi si želijo ustvariti nekaj trajnega, po če- 
M mer jih bodo pomnile prihodnje generacije, 

toda v anale se zapišejo redki. Eden od njih je 
brezimni junak te s strani gledane platformske ugan- 
karice. V steampunkovskem svetu, polnem zobnikov 
in smrdečega oglja, je zaslovel z nenavadno iznajdbo. 
Domislil se je iz tekočine sestavljenih robotov, ki na- 
domestijo ljudi v garaških in monotonih službah. 
Gmajna izumiteljskemu geniju poje hvalospeve, toda 
roboti se nenadoma uprejo. Njihov umnik bi rad last- 
noročno razrešil zmedo, zato se poda na pot skozi to- 
varno in nasad ter v rudnik, kjer so nekooperativneži 
ohromili proizvodnjo. 
Pri tem veliko skače s ploščadi na ploščad in se ogiba 
pastem ter prepadom. A upiranje gravitaciji je drugot- 
nega pomena, kajti najpomembnejše je ubadanje z 
roboti. Ko pritiskaš gumbe in vrtiš ročice, odpirajo 
duri na mestih, ki so ti nedostopna. Sprva je na voljo 
le ena vrsta robota, nakar naletiš na evolvirane oblike 
z različnimi vzorci obnašanja. Eni te lovijo, dokler se ti 
samomorilsko ne razpacajo v fris, drugi bežijo pred 
svetlobo, spet tretji jo iščejo. Počasi se veča tudi re- 
pertoar snovi, iz katerih služabnike sestavljaš. Poleg 
vode razpolagaš z lavo, fluorescentno žarečo tekočino 
in rdečo ter modro plazmo, ki skupaj tvorita eksplozi- 
vno mešanico. Kombinacij robotov in tekočin je napo- 
sled obilo in če si krut, lahko ustvariš žarečneža s foto- 


fobijo, ki bo, iščoč temo, manično tekal naokoli. 


€ Junakov edini kos opreme je vodna pištolica, ki jo 
lahko modificiraš z različnimi šobami. A nobena od 
njih ne šprica kot brizgalna brizga na sliki. 


Uganke so povečini dobro zastavljene in zaposlijo sive 
celice, težavnostna krivulja pa se hitro in strmo sloči. 
Toda žal so za to odgovorni tudi skakalna nepreciz- 
nost, ki rada botruje padcu v smrt, in slaba umetna 
pamet robotkov ter njihova krhkost. Nemalokrat 
počno nasprotno od tega, kar od njih želiš, še večkrat 
se pa ob najmanjšem stiku s tvojim likom ali nečim v 
okolici razletijo in jih moraš na novo ustvarjati. 
Morda pa je tako zato, ker zgodba, podana skozi 
brihtneževo beležko, črpa iz znanstvenofantastičnih 
del tipa Jaz, robot, kjer se roboti uprejo človeškemu 
gospodarju, ter Darwinove evolucijske teorije. Nočejo 
namreč spodjesti človeštva, želijo le, da jih ne izra- 
bljamo kot neumne garače. S tem opozarjajo na tre- 
nutne razmere delavcev in na mogočo prihodnost, ko 
se bodo človeške stvaritve osamosvojile. 

Na Steamu boš moral za ta naslov odšteti 14 evrov, 
za kar dobiš osemurno mozgalico, ki kljub malusom 
prijetno vleče z zanimivo fabulo in dobrimi puzlami. 
Te so razporejene linearno, a niso zaklenjene, zato se 
lahko kasneje vrneš na nerazrešene. Moj štempelj od- 
obravanja Vessel ima. Sako 

IndiePub e 14 EUR 

o Earthworm Jimu je bilo moštvo kalifor- 
nijskega Shiny Entertainmenta sredi de- 
vetdesetih izgubljeno. Vedeli so, da se mo- 
rajo iz dvorazsežnosti premakniti v 3D, a 
niso vedeli, kako. Pa ravno je njihov vodja 
David Perry izpopolnil tehniko 2D-animiranja na me- 
ga drivu, ki jim je dajala prednost pred konkurenco! 
A če je treba, je treba, in Dave je iz lastnega žepa na- 
bavil par postaj silicon graphics ter nateral sotrpine, 
da so se začeli učiti poligonstva. Mogoče bi šel trud v 
nič, če ne bi odbiti britanski dizajner Nick Broody 
imel enega svojih trenutkov razsvetljenja, ko je med 
žlampanjem piva dobil idejo in jo načečkal na prti- 
ček. Zamislil si je tipčka, ki mora Zemljo očistiti or- 
jaških strojev iz vesolja, saj ti teptajo površje, krade- 
jo rudo in so polni alienske nesnage. "Hotel sem na- 
rediti špil, v katerem bi lahko nekoga pihnil v oko s 
kilometra in pol oddaljenosti," pravi Broody. 

In ga je. 


MDK 


... na računalnikih ni bil velikanska uspešnica, najbrž 
zaradi tega, ker je šlo za tretjeosebno in ne prvooseb- 
no streljanko. A vseeno si je nabral lepo število zagre- 
tih ljubiteljev, ki so se zatreskali v njegovo edinstve- 
nost. V igri sami ni bilo dosti zgodbe, toda ozadna je 
bila taka, kot bi se John Cleese nadihal opojne zdra- 
vilne zeli in se vrgel na pisanje nadrealističnega sce- 
narija s tremi žlehtnimi irskimi škrati. Glavni junak, 
Kurt Živčni (Hectic), je hišnik na vsemirski postaji 
Jim Dandy (ta izraz pomeni 'nekaj odličnega svoje 
baže'), kjer doktor Poc (Fluke) Hawkins med sestav- 
ljanjem štirirokega robotskega psa Maksa (!) naleti na 
omenjene stroje, Minecrawlerje. Kurta obleče v leder, 
mu nadene snajpersko čelado in ga iz orbite zapore- 
doma pošilja nad tujske mašine. V znani padajoči se- 
kvenci se mora naš heroj ogibati iskalnim žarkom in 
raketam, nakar pristane na gromozanskem teptalu. 

Sledi razpaljotka deluks, kjer Kurt šiba po hodnikih, 
sobah in odprtih arenah ter fila hecne stvore z ne- 
skončno zalogo streliva iz mitraljeza, prišvasanega na 
roko. Uporablja tudi bombe, zlasti pa ostrostrelko, ki 
je zavarjena v kljunasto kacigo. Pogled je mogoče 
približati tja do stokrat in s tem uresničiti Broodyjevo 
željo po plasiranju krogel v uče. Pobiraš še druge 
vrste streliva, kot so eksplozivni naboji in granate, ki 
jih v minometnih krivuljah lučaš skozi odprtine za 
prezračevanje. Tako podkuriš poplesavajočim alie- 
nom, ki ti kažejo osle izza kao neprebojnega stekla. 

ESNINE 
EŽELE 
LAVSKE 


So brez miru okrog divjali, 
"Kam?!" se tožno spraševali 
Bleščavci, ki so Jima dali. 
A idejno niso drugim krali! 
Svojo igro so sklamfali 
in hecno jo poimenovali. 
Po petnajstletni štali 

zdaj jo spet zapali. 


Včasih so tako predrzni, da te izzivajo s kazanjem tarč 
ali celo riti, kar seveda promptno kaznuješ. Če ne 
drugače, z 'najbolj zanimivo bombo na svetu' ali 'naj- 
manjšo jedrsko ekplozijo sploh'. 

MDK ni ne blazno zakomplicirana, ne dolga in težka 
igra. Je pa ena prvih, ki je v 3D elegantno spojila stre- 
ljanje s ploščadnim skakanjem (vmes pride prav kult- 
no pentljasto padalo za jadranje na vročem zraku in 
upočasnjevanje padcev) ter lahkotnim mozganjem ti- 
pa 'hmm, kaj storiti z veliko tarčo na tleh, če imam v 
inventarju eksplozivno telo?' Tako mešanje zvrsti je 
danes sicer nekaj docela običajnega in modernega 
igralca zna grdo groba grafika odvrniti od tega, da bi 
na Gog.com pljunil slabih pet evrov. A tempo je nepo- 
pustljiv, stalno se zapletaš v nove situacije in poharski 
humor je tako značilen, da sem se imel vseeno fino. 
P.S: 'Murder Death Kill' je dejansko ime, ki so ga ime- 
li Shiny za špil nenehno v mislih, a so ga morali zako- 
dirati v kratico, da bi ga lahko prodajali v družinsko 
zaskrbljenih veleblagovnicah. Nekatere stvari se ni- 
kdar ne spremene. 


MDK2 (HD) 


Nadaljevanje, ki je izšlo dvatisočega, so ustvarili Bio- 
ware, kar se pozna. "Storili so tisto, kar sem pričako- 
val - naredili so biowarski MDK. So trdojedrni frpjaši, 
zato so ga zakomplicirali," pravi Perry o sekvelu, ki je 
zmutiral v nekaj večjega, a ne nujno bolj uživantske- 
ga. Zdaj ne nadzoruješ le Kurta, marveč dobiš tudi 
šestnogega psa Maksa in dr. Hawkinsa. Maksovi nivo- 
ji so orenk nažigantski, saj vihti do štiri krepelca naen- 
krat (Darkness, požri se!; Master Chief, pojma nimaš!), 
dočim so Hawkinsovi cerebralnejši, saj kombinira 
predmete in izdeluje prifuknjena orožja. Streljanje po 
vnovič neumnih sovražnikih je dokaj preprosto, ven- 
dar te špil obsipava z vedno več nasprotniki in nizom 
simpatičnih šefov ter te prisili, da opazuješ okolico. A 
po drugi strani je v MDK2 konkretno več ustavljanja, 
ogledovanja okolice in iskanja ključavnic ter ploščadi 
za skok. Enica se mi je zdela čistejša in zato bolj fajn. 
Zanimivo je, da smo dobili HD-predelavo dvojke in ne 
enice. Za 15 dolarjev jo digitalno kupiš na Beamdog. 
com, vendar ne pričakuj česa blazno naprednega. Vi- 
dez kljub predelanim teksturam in učinkom ni ravno 
HD - še najbolj so se potrudili z liki, ki so opazno po- 
drobnejši, in z glasovi. Poleg tega so znižali težavnost 
za začetnike in povečali ono za mojstre. Toda pogon 
je slabo optimiziran, hrošči povzročajo sesipanja in 
nadaljevalne točke znajo biti postavljene debilno. 


veča 


Goraj je šef, ki na veliki razdalji meni, da je na var- 
nem. A povečava je stokratna, kar omogoči plasi- 
ranje krogle direkt v čelo. V sredini vidiš Kurtovo 
pentljasto padalo, ki upočasni padanje, spodaj pa 
vrata, ki jih odpreš z najmanjšo jedrsko bombo. 


Recept za dvojko se ni spremenil, je pa drugačna 
razporeditev elementov, saj je več ustavljanja. Ko 
sem vzporedno igral oba špila, mi je prvenec bolj 
sedel, čeprav sem dvojki v Jokerju 83 dal 91, piko 
manj kot enki v davni cifri 44. 

PoENOVA 


ui? 


a. 


Prenavljate dom, vrt ali ga 


Izdelki zlljeoricje za pre 


6. 


Farmakogenetika 


Revolucija — 
v diagnostiki 
osteoporoze 


Surova 


ORICODE mi GOE.JSKE 


SNAZILKE 


Frostrani vzenir, Frgišče buckazoidov, Hetla, 
zkaf in odčepnik, Fo, jedeci, utopl, jen in razneseni 
blonidinec z luknjo v čelu ter črevi na plotu, Ba,j 


je to? pace Uuest, vendarle, 


nedavno 


izda, jo fanovzke predelave izkorizti za čazoplav 
zkozi to legendarno seri, jo pustolovščin, 


rečno začeto in žalostno zaključeno 

hištorijo založbe s prepoznavno goro 

Halfdome v logotipu smo popisali v 

članku Kraljevski niz (id 7976), zato 

kronike podjetja zakoncev Williams 
ne kanim popisovati. Ken in Roberta jesen življenja 
spokojno preživljata na barki, naj jima bodo vetrovi 
naklonjeni. Sierra je žal mrtva in na pokopališču zgo- 
dovine so vsi njeni Kvesti, ki so jih sredi osemdese- 
tih let prejšnjega stoletja spočeli nadobudni progra- 
merji v delavnici pod yosemitskimi gorami. A spomi- 
ni igralcev na čase, ko so bile avanture prvorazredna 
zvst, še obstajajo. Da ne bi popolnoma zbledeli, se 
Joker redno vrača v dobo velikih pikslov, majhnega 
števila barv, piskajočih zvokov, počasnih disket in 
zelo pogostih umiranj. 


(Er naši 
 —e heard of ASTRO CHICKEN? 


Fanta z Andromede sta se pojavila v Space Ouestu Ill. 
Mark, uni brez brade, je bil risar in je med ostalim 
dizajniral Sierrin logotip. Ustvaril je grafike za 
mnoge igre, od King's Ouesta do Earthsiega ter 
ostal v poslu po odhodu iz Sierre. Bradač Scott je 
po letu 1999 docela opustil igrarsko obrt in vodi 
mlečnocestno franšizo Monolith Burgerja. 


DUOJICA ANDRBO- 
MEDARNJEV 


Za tole zgodbo je pomemben nek drug naftalinski 
dvojec. To sta fanta z Andromede, znana tudi po ze- 
meljskih imenih Scott Murphy in Mark Crowe. Do- 
tičnika sta se spoznala med razvojem otroškega 
špilčka Black Cauldron in sta koj našla skupno točko 
v znanstveni fantastiki. Beseda je dala besedo in so- 
delavcem sta predočila zamisel o komični vsemirski 
avanturi. Vsem se je to zdela posrečena ideja, saj je 
bil dotlejšnji Sierrin program zvečine pravljičen. 

Kompliciranja tiste dni ni bilo. Nadobudneža sta dobi- 
la zeleno luč, Scott je programiral in Mark je risal. V 
dobrega pol leta je tako nastal Space Ouest: The Sa- 


Phuy droid. 


Junačka hlačka smo premikali s kurzorji, za deja- 
nja pa smo na roke tipkali besedne zveze v slogu 
TAKE ROCK, PUSH BUTTON, USE MOP in SEARCH 
BODY. To je naredilo že tako težke uganke še težje, 
rešitve pa so bile večinoma nedostopne. Sam sem 
si občasno pomagal z revijami iz Celovca, nakar 
sem vedenje delil v Mojem mikru. 

rien Encounter, s čimer se je rodila druga Sierrina 
dolgoročna nanizanka. Dogodivščina je uporabljala 
poznan hišni pogon AGI (Adventure Game Interpre- 
ter), ki je dotistihmal trikrat uspešno predstavil Kra- 
ljevo nalogo. Čeprav je koda risala največ 16 barv v 
ločljivosti 160 x 200, piskala skozi PCjev interni zvoč- 
nik in zahtevala vpisovanje ukazov, je šlo za vrhunsko 
tehnologijo. Navsezadnje so imeli računalniki tistega 
veka v najboljšem primeru 512 KB pomnilnika in tisti, 
ki je namesto monokromatske Herculesove grafike 
premogel barvno kartico EGA, je bil glavni na vasi. 


V prvih dveh igrah snažilec ni imel zakoličenega 
poimenovanja, saj je bilo mogoče vpisati svoje 
ime. Če tega nisi storil, je bil privzet naziv Roger 
Wilco. Sele v trojki je Roger postal nedvoumno Ro- 
ger. Besedna zveza izhaja iz radijskega sporazu- 
mevanja, kjer roger pomeni 'sprejeto', wilco pa 
"will comply' oziroma 'bo storjeno". 


SAGA SE 
NADAL JUJE 


Vsemirska zadača se je kljub kratkosti izkazala za ta- 
kojšnji hit. Vesoljskost je bila splošno priljubljena, av- 
torja pa sta jo prežela s štoparskim humorjem in voj- 
nozvezdnimi parodijami. Simpatičen je bil tudi glavni 
lik, neroden čistilec, ki mu je bila metla dosti bliže od 
laserjev. Vendar Andromedarja pri izbiri junaka nista 
bila izvirna, saj sta podobo in poklic kratkomalo sko- 
pirala od Infocomovega Planetfalla, kjer je bil v glavni 
vlogi prav tak vesoljski pometač. Nenavadno, da si je 
Sierra upala privoščiti kaj tako očitnega, kajti Info- 
com, prav tako delavnica avantur, proslavljena z Zor- 
kom, je bil tedaj neposredna konkurenca. 

Uspešnemu prvencu je kmalu sledilo zelo podobno 
nadaljevanje, dočim so trojko v vseh pogledih nad- 
gradili, zato je večglasno muzicirala skozi soundbla- 
ster in imela lepšo grafiko. Čeprav smo ukaze še ved- 
no tipkali, smo fanta po novem okoli sprehajali z miš- 
ko. Nova dopolnitev je prišla z naslednjim delom, ki je 


It wouldn't be so bad, except for 
do the sudden stop at the end. 
a Next time, don't get so close to 
g the a S a 


Crkovanja je bilo v Sierrinih špilih ve vedno na pretek, 
zato so bila tale sporočilna okna stalnica. Vendar 
je bil Space Ouest zaradi negostoljubnega vesolj- 
skega okoliša rekorder tako po številu kot vrsti 
smrti. Roger je bil tolikokrat pojeden, razuden, de- 
zintegriran, raztreščen in ustreljen, da so iz tega 
nastali polurni kolažki na YouTubu. 

Glejte televizijo 


na tablici, prenosniku ali pametnem telefonu. 


Za več informacij o storitvi in brezplačni uporabi pokličite 


ali obiščite spletno stran 


», CO v:-xožvavi (9 telemach 


www.d3go.si Moj svet udobja. 

SDACE GUEST 
COLLECTION 


Danes je za deset buckazoidov s Steama mogoče 
sneti paket vseh Space Ouestov. Priročniki, ki so 
obenem protipiratska zaščita, so vključeni in igre 
tečejo tudi na Windows 7. A moji občutki ob vrnit- 
vi v skorajda pozabljene svetove so bili mešani. 
Okus starih časov mi je sicer prijal, toda v spomi- 
nu sem imel kakovostnejše izkušnje. 

S tem ne cikam na tehnično izvedbo in okoren 
vmesnik s pol ducata ikon. Močno sem bil razoča- 
ran nad štorijami, ki so kratkomalo podpovpreč- 
ne, nesmiselne in se zdijo, kot da bi jih sproti na- 
pletal otrok. V ospredju so z lopato nametane, 
često posiljene reference na vse možne ZF-filme, 
od Zvezdnih stez prek Muhe in Terminatorja do 
Robocopa, ter neprestano duhovičenje, ki polaga 
količino pred kakovost. Takisto se zdi, da sta si 
avtorja dala več dela z izmišljanjem najbolj krvavih 
smrti in spremljevalnih poslovilnih besedil kot s 
samo fabulo. Sierrin znameniti trojček opcij 'Re- 
store Restart Ouit' je zato premnogokrat viden na- 
pis. Nadalje zavdajajo pogosto neumni in zoprni 
problemi, med katerimi je več neposrečeno ek- 
sperimentalnih, ki zahtevajo natančnost in tempi- 
ranje. Ko dodaš nezemeljsko tematiko, ki botruje 
množici neznanih predmetov, je neprivlačna te- 
žavnost na višku. Resda se obča kakovost s pog- 
lavji viša, vendar skupaj vzeto Space Ouest itak ni- 
koli ni bila najjača igra, ki bi pustila pečat sama po 
sebi. Če pritisneš šestkrat, sledovi v tkanini časa 
pač ostanejo dlje. 

Če bi kdo rad zastonj podoživel stare čase oziro- 
ma prvič preizkusil Space Ouest, mu priporočam 
fanovsko predelavo dvojke, snemljivo s strani In- 
famous-adventures.com. Dobil bo čistokrvno 
spacekvestovsko vsebino z vsemi pripadajočimi 
plusi in minusi, ozaljšano s podobo ter uporab- 
niškim vmesnikom iz štirice. 


SPACE PEST W a SN v 


Meli tj: Milco, it 
certain apPearo as though 
you' re a ida to become al 
washed 


Space Ouest: The Sarien Encounter (1986) 

Serija se otvori na raziskovalni ladji Arcada, ki jo 
napadejo zlonamerni Sarieni in ukradejo zvezdni 
generator. Edini preživeli je čistilec, ki se po mno- 
gih prigodah na tujskem planetu, kjer med ostalim 
ubije zverino Orata, naposled maščuje zlobcem. Iz- 
virnik iz leta 1986 je dandanašnji mogoče igrati le v 
brskalniku na sarien.net/spaceguest. V kompilacijo 
je namreč vključena nadgrajena različica na sliki 
spodaj iz leta 1991, ki ima ikone. 


Suddenly, a Labion Terror Beast 
buzzes into the room lik: 
tornado? And he looks like he 
could do as muoh damage as one. 


Ž rape keast. 


Space Ouest II: Vohaul's Revenge (1987) 
Darthvaderjevski Vohaul snuje maščevanje zaradi 
pokvarjenih načrtov z zvezdnim generatorjem. Nad 
planet Xenon bo zato poslal bataljon kloniranih za- 
varovalniških akviziterjev! Roger to prepreči tako, 
da pomanjšan vstopi v mašino, ki Vohaula ohranja 
pri življenju, in jo izklopi. Ne baš zapomnljivo pog- 
lavje, ki pa pokaže multipraktičnost odčepnika. Z 
njim se Wilco oprime stene, da ne pade v kislino. 


Score: 238 of 738 Space Ouest JIL 


Space Ouest Ill: The Pirates of Pestulton (1989) 
Trojka, ki se prične na ogromnem odpadu in v kate- 
ri Roger rešuje dva tipa z Andromede iz suženjstva 
softverske hiše, ima mnogo legendarnih koscev. 
Recimo oštarijo Monolith Burger, videoigro Astro 
Chicken, robotskega lovca Arnoida ter igračo Orat 
ona stick. You can open his mouth, and close his 
mouth! Hours of fun for all! Več problemčkov je bi- 
lo rešljivih na več načinov! Všečen kos. 

Space Ouest IV: The Time Rippers (1991) 

Štirica igralnega dela sploh nima, kakor se to nena- 
vadno čuje, kajti uvodoma je Roger prežarčen v SO 
XII: Vohaul's Revenge Il. Tam sreča svojega sina in 
se ponovno sooči s starim sovražnikom Vohaulom. 
Potem skoči v babji SO X: Latex Babes of Estros in 
nazadnje celo v prvi del. Zaradi dobre prodaje so 
poldrugo leto kasneje izdali CD-romarsko izvedbo s 
simpatičnim komentatorjem. Mimogrede: naslov- 
nica, na kateri se Rodo sovražnika loteva z odma- 
ševalnikom, je zavajajoča. Tega božjega orodja v 
špilu sploh ni! 


Space Ouest V: The Next Mutation (1993) 

V tej parodiji na Star Trek Roger postane kapitan 
smetarske ladje, spozna mamo bodočega Rogerja 
mlajšega in reši galaksijo pred epidemijo. Na dogo- 
divščini ga tokrat spremlja posadka, kar je dobro- 
došlo. Tudi uganke so iskrive. Vseeno je zaključek 
nekam medel, dočim najbolj razočara nemost špila, 
dasi je izšel za govorjeno CD-verzijo štirice. Baje je 
za govorce zmanjkalo časa in denarja. 


Space Ouest 6: The Spinal Frontier (1995) 
Šestico so grafično povzdignili na mrežo 640 x 
480. Četudi je imela nekaj nedodelanosti in neizko- 
riščenosti, ni bila slab izdelek. Uganke in okoliši so 
bili vseh vrst, od vsakdanjih banalnosti do razisko- 
vanja človeškega prebavnega trakta. K vzdušju pa 
sta doprinesla komentator in dejstvo, da je bilo 
umiranje to pot bolj kozmetika, saj se je Roger sa- 
modejno vrnil v trenutek pred smrtjo. 

Tole so prizori, kako so razvijali peto vesoljsko pustolovščino: izdelovanje notranjosti vesoljske ladje, 
snemanje enega od mnogih Rogerjevih umrtij pred modrim zaslonom, digitaliziranje njegovega frisa in 
grafično dodelovanje 'na računalniku". 


vpeljal ikonski vmesnik (s katerim se avtorja sprva 
nista strinjala) in 256-barvno paleto. Obenem je bilo 
četrto poglavje, v katerem je Roger potoval skozi čas, 
najbolj ambiciozno in zadnje, ki sta ga družno napra- 
vila Mark in Scott. Sierrina rast je namreč neugodno 
vplivala na personel in delovne pogoje, kar je ekipo 
razdvojilo. Novo igro je razvijal le še Mark, in sicer 
pod Sierrino vejo Dynamix, pri šestici pa sprva ni so- 
deloval nihče od para, nakar so v zadnji fazi zraven 
potegnili Scotta. Ta je špil dokončal po svojih najbolj- 
ših močeh, vendar so ljubitelji opazili dosti lukenj in 
nedoslednosti, ki so izhajale iz menjavanja in hitenja. 
Pisalo se je leto 1995. 


£ANOUSKE 
AVUAN TUNE 


Ljubiteljski projekt SO7 je žal propadel, vseeno pa 
obstaja šest doma narejenih, zastonjskih Rogerjevih 
pustolovščin. Najbolj starošolska sta SGO: Replica- 
ted in vmesnik med dvojko in trojko The Lost 
Chapter. Oba furata predpotopno srce od izvirne 
enice, večina grafike je kar neposredno pokradene 
in celotna izdelava je precej amaterska. Bolje se 
odrežejo Space Ouest IV,5: The Voyage Home, In- 
cinerations in Vohaul's Revenge, pri čemer imata 
slednja avtorsko podobo, ne Sierrine. Kdor je bil 
nekoč navdušenec nad serijo, naj jih preizkusi, le 
pričakuje naj ne preveč. 


Incinerations in Vohaul's Revenge (na sliki) sta 
sestrska projekta in vsak od njiju je obsežnejši kot 
katerokoli poglavje uradne serije. Prvega zaženite 
s tokratne natlačenke, drugega snemite. 


Najbolj ambiciozen pa je projekt predelave Space 
Ouesta Il, ki jo je udejanila ekipa Infamous Adven- 
ture, taista, ki je naredila že predelavo King's Oue- 
sta lll in razvija še nov kraljevski del. A kakor je ta 
rimejk izdelan bolj dovršeno od ostalih omenjenih 
krožkarskih igric, ima po drugi plati nizko izvirno- 
stno vrednost, saj je vsebinsko preslikava originala, 
le z drugo grafiko. 


marelj 2012 


GLDESTI PADEJO 
U CRNO LUKNJO 


Ken Williams je leto kasneje Sierro prodal konglome- 
ratu CUC, s čimer je blagovna znamka stopila na za- 
četek poti h koncu. Preden je 2008. prišla pod streho 
Activision Blizzarda, je zamenjala še štiri lastnike in 
vsak od njih je zgolj klestil. Najbolj na udaru so bile 
pustolovščine, saj so v ospredje prišli drugi žanri. 
Vseeno je Scott pričel leta 1997 pisati Space Cuest 7 
z delovnim podnaslovom Return of Roman Numerals. 
Beden dražilni video, ki je napovedoval izid za konec 
1998., so celo priložili kompilaciji vseh Rogerjevih 
peripetij. A kaj več pravzaprav ni bilo za pokazati in 
zaradi neambicioznega dizajna ter slabe prodaje ko- 
lekcije so razvoj ustavili. 


SPACE GUEST IH 
NEMEAKE 


Uvodne dele svojih glavnih serij je Sierra kasneje po- 
izdala v sodobnejši podobi, vendar se poteze niso iz- 
kazale za ekonomsko upravičene, zato so početje 
opustili. Že nekaj časa pa delo nadaljujejo krožki za- 
nesenjakov, ki vlečejo iz naftalina in predelujejo že dav- 
no pozabljene titule. Ena takih je avantura Space 
Guest ll, v kateri Vohaul, zlobnež iz enke, grozi pome- 
taču, da bo njegov rodni planet Xenon preplavil z za- 
varovalniškimi agenti. Roger se zaradi tega spet znaj- 
de na negostoljubnem svetu, finale pa se odvije na 
zlobčevi vesoljski postaji, kjer med drugim izkoristi 
vsemogočnost sekretnega odmaševalnika. 

Na žalost je igra zelo očitno iz nekega drugega časa. 
Takrat nas ni motilo, da dneve, tedne nismo uspeli 
rešiti določene uganke ... da nas je na vsakem zaslo- 
nu čakalo več vrst krutih smrti ... da smo lahko spo- 
četka spregledali nek predmet in nato obtičali na po- 
lovici špila ter morali dobršen del odigrati ponovno ... 
da zgodbe sploh ni bilo, marveč je šlo le za skup 
vrženo zaporedje različnih prizorišč in preprek ... 


creature caught in the snare 
ei th oskino pinkish skin. He looks, to 
e less He melec tall. esn't 
icament. 


seem ke thriled with his pr 


Ker sem tole lokacijo sprva zgrešil in posledično 
tegale rožnatega škratka nisem rešil, sem moral 
kasneje en del ponovno odigrati, saj poti naprej ni. 
Igra ima še dve taki slepi ulici. 

Nihče ne ve, kakšne sorte špil naj bi Scottova sedmi- 
ca sploh bil, kajti slišati je bilo govorice o 3Dju, prvo- 
osebnosti in možnosti sodelovanja po mreži. Andro- 
medar je v nekem intervjuju navrgel, da je bila ukini- 
tev modra odločitev, saj bi bila igra zaradi dirigiranja 
uprave zelo verjetno obupna. Kasneje so projekt vno- 
vič zagnali, in sicer kot trirazsežno arkado. Toda ope- 
racija je umrla, ko je tedanji lastnik Cendant razpustil 
še poslednje koščke starih studiev. Glede na to, kako 
so sfižili King's Guest, Police Cuest in Larryja, je bo- 
lje, da se je serija zaključila zvesta koreninam. 


Z izjemo dodanega Rogerja je tole ena redkih res- 
ničnih sličic iz arkadnega, zvečine poskakovalnega 
Space Ouesta 7, ki so ga na začetku tisočletja raz- 
vijali za xbox in playstation 2. Projekt razen glav- 
nega junaka, ki je vihtel odmaševalnik odtokov, ni 
imel nič skupnega s predhodniki. 


Nekoč sem bil velik oboževalec Sierre, toda vsi ti 
novodobni rimejki se mi zdijo najmanj vprašljivi, če 
ne kar nesmiselni. Ko bi jim vsaj nadeli sodobna 
oblačila, s čimer bi ancientne izdelke resnično pre- 
rodili in približali današnjim igralcem. Tako pa 16- 
barvne izvirnike s konca osemdesetih let z orodjem 
Adventure Game Studio zgolj povzdignejo v videz z 
začetka devetdesetih. To pomeni nadgradnjo na 
256-barvno grafiko in ikonice, kar je bolj kot ne 
blažev žegen. Dve desetletji stara podoba, zoprn 
vmesnik, okorna mehanika, slabe uganke in nepre- 
stano umiranje ne bo prevzelo nikogar, še zlasti pa 
ne prepričalo mladih potencialnih pustolovcev. 
Sam ga zato svetujem edinole tistim, ki bi radi ek- 
sperimentalno izkusili svet Space Ouesta. 

Razen problema z labirintasto mesojedo rastlino je 
igralna vsebina dopičično enaka originalu iz leta 
1987, kar drži tudi za večino teksta. Je sicer nekaj 
kozmetičnih popravkov, zlasti na koncu, vendar 
brez kakršnihkoli iskric. No, nasneli so celoten go- 
vor, kar je nekaj vredno. A namesto da jalovo pre- 
oblačijo stare zgodbe, naj navdušenci vendarle trud 
vlagajo v lastne, originalne projekte, za katere bi 
nemara dobili celo denarno podoporo! 


Kot da pet ikon ne bi bilo preveč, sta dodani še 
dve neuporabni, jezik in nos. Dasi svaka čast av- 
torjem za trud, bi si želel več originalnosti, vsaj 
prevetritve vsebine sodobnosti. 


RUMPLKAMRA 


Ene of He efofder TI 


v širokih svetovih, kot so Skyrim, Amalur 

in Witeher, spravim igrat njihovo staro na- 
sprotje, Eye of the Beholder ll: The Legend of 
Darkmoon iz leta 1991. Namesto da bi vandral 
po stepah, nebo uzrem le na začetku, ko s šti- 
ričlansko druščino iz prve osebe hodim po goz- 
diču. Kmalu potem stopim v tempelj Darkmoon, 
kamor me napoti čarodej iz mesta Waterdeep; 
taistega, ki sem ga rešil v prvencu iz 1990. Zlo- 
vešči mavzolej me sceloma pogoltne ... 
Resda se ne spuščam zgolj globlje in globlje pod 
zemljo kot v enici, ko sem z drugari oslepil be- 
holderja Xanatharja. Čeprav je prvi del dolge 
odprave sličen, saj se plazim po zatohlih ječah 
in mlatim ostude, kot so okostnjaki ter pajki, se 
nato dvignem nad površje. Natančneje rečeno v 
tri zglancane, grafično značilne stolpe - srebrne- 
ga, azurnega in škrlatnega. A vsevdilj sem zazi- 
dan v hodnike, tako da zelene livade vidim sa- 
mo za redkimi linami. 
Tak je pač 'dungeon crawling', potikanje po 
ječah, kakršno je 1987 najbolj utemeljil Dun- 
geon Master in ki danes živi v naslovih, kot sta 
Legend of Grimrock in Dark Souls. Je redkejše 
od ravničnega, odprtosvetovnega - tudi zato, 
ker ljudje raje dihamo s polnimi pljuči, kot da bi 
se grbili pod tonami kamenja. Pa vendar ne 
manjka takih, ki nam to dogaja, in po pravljično 
trikrat sedmih letih sem (znova) ugotovil, da je 
EoB2 eden boljših doživljajev te vrste. 


SNETI 
Z GNUSOBO 


O naprednosti izvedbe ne gre govoričiti, saj je 
Beholder ll za špico zaostajal že ob izidu. Taiste- 
ga leta je prišla sorodna Ultima Underworld 
(rumplkamra v J216), ki se je ponašala s pravim 
3D-grafičnim pogonom, kar je obsegalo poligo- 
ne, razgiban teren, skoke, nagibe, plavanje, lete- 
nje in celo fizikalni srček. EoB2 pa je ostal v za- 
vetju koračnega premikanja po ravnih tleh z 
obračanjem za 90 stopinj, s pikslasto grafiko 
brez poligonov in rudimentarno animacijo. 
Zadevščina je dandanašnji res starinska. Doga- 
janje zavzema le dobro četrtino ekrana, ostalo 
gre za kompas, like, gumbe in podatkovna okna. 
Bojevanje pa je hudo nazadnjaško. Špil upora- 
blja pravila namizne igre Dungeons $ Dragons in 
izid mnogih dejanj odreja naključno, s čimer si- 
mulira nepredvidljivost. (V sodobnosti za to skr- 
bijo drugi elementi.) Ko naletiš na capina, z des- 
nim klikom na ikonico orožja oziroma sredstvo 
za uroke sprožiš udarec ali magijo. Vendar ni 
rečeno, da bo napad uspel, saj se nevidno zako- 
talijo kocke, ki določijo verjetnost, ali se bo ne- 
kaj pripetilo. Ta je lahko visoka, a ne smeš se 
čuditi, če zapored sfališ deset bodljajev. Takisto 
se je treba privaditi primitivni hoji, kjer med bo- 
jem stopicaš levo in desno in vmes udarjaš, tolo- 
vaj pa ti mrtvomožgansko sledi, ter zamudnemu 
počivanju za lizanje ran in obnavljanje urokov. 


C uden je občutek, ko se po modernih frpjih 


42 


d J 
x j 
Za. 

ge 


TESNI 
S TESNOBO 


Ima pa realnočasovni tepež vseeno adute. Četu- 
di način udarjanja ne šteje dosti, je važna pre- 
udarna sestava druščine, ki obsega različne po- 
klice, od bojevnikov in paladinov do coprnikov 
ter zdravilcev. Prav tako ne gre brez stalne pri- 
pravljenosti. Naštimati si je treba prave coprnije, 
saj si teh ne moreš obnoviti, dokler ne počivaš, 
in biti venomer pazljiv, kajti EoB2 nič ne veseli 
bolj od tega, da te ubije. Recimo s stalnim obna- 
vljanjem nasprotnikov, ki te radi obstopijo, ko te 
ugledajo. Zato je treba taktizirati in vedeti, kaj 
imaš okrog sebe. Če se da, zidove in ne sovraž- 
nikov. Teh je obilica vrst, saj črpajo iz gromo- 
zanskega bestiarija DED, in so te sposobni za- 
strupiti, paralizirati ali ubiti z enim dotikom. To 
zlasti velja za beholderja, nagravžno večočesno 
lebdečo globulo, ki je imuna na vse čarovnije. A 
če je bil beholder najhudejši monstrum v enici, 
je tu le eden v trumi duhov, kač, demonov, veli- 
kanov, meduz ter baziliskov, z mastnim zmajem 
za na rep. 

Še večja prepreka so prizorišča. Darkmoonove 
pasaže se ne kartirajo samodejno, temveč jih 
moraš risati na karirast papir ali imeti odličen 
spomin. Polne so zaklenjenih vrat, ročic, tele- 
portov, pasti, skritih stikal in nevidnih zidov. Na- 
migi so redki in zavajajo, ponekod v celem štu- 
ku ne moreš počivati, drugod moraš za odprtje 
vrat imeti s sabo robo, ki si jo odvrgel bogvekje 
oziroma je za nevidno steno. Vračaš se na že ob- 
delana prizorišča, grabiš po zakletih orožjih, 
mozgaš ob kriptičnih vprašanjih v rimani an- 
gleščini, ki ti jih zastavljajo žnablasta usta na zi- 
dovih, in na par sekund snemaš položaj, kajti 
pripeti se, da ob izbiri napačne možnosti ostaneš 
za večno zaprt. Eden od dizajnerjev Joseph Bo- 
stic pravi: "Gradili smo na temelju EoB1, ki je bil 
tako zahteven kot Dungeon Master, a naredili 
težjo igro. Hoteli smo postaviti izziv za tiste, ki so 
zamojstrovali prvenec." 

Novodobnim igralcem Darkmoona ne bi pripo- 
ročil. Ni le staromoden, temveč zastarel, in ni le 
težek, marveč žleht. Toda geriatriki bodo kmalu 
padli noter in ob tem spoznali, koliko so igre iz- 
gubile s streženjem najnižjemu imenovalcu. Pri- 
stopi v Beholderju II se mojstrsko in navdihnjeno 
mešajo, vzdušje je krasno ter občutek uspeha, 
ko rešiš puzlo ali se znebiš zadirčne tečnobe, 
nadmočen. Čuden je občutek, ko je tega zdaj ta- 
ko malo. 


Dvojka je najboljši del trilogije EoB, a če nisi iz- 
kušen, najprej poskusi z nežnejšim prvencem. 
Trojke niso naredili Westwood in je bolj robata 
ter usmerjena v bojevanje, vendar se mi ni zdela 
tako slaba, kot gre o njej internetni glas. Vse tri 
brezplačno stegneš z Oldgames.sk v obliki, ki je 
prirejena novim Oknom. Priročniki in rešiteljske 
knjižice pa so na Replacementdocs.com. Sneti 
Westwood / SSI, 1991 — PC, amiga. 

BEVIE 


Zgoraj vidiš beholderja in posledice prevelikega optimizma. 
Boljša taktika od stanja pred njim je 'udri i beži'. Druščina, ki 
jo sestavljajo štirje začetni in dva pridružena lika, ima tako 
več možnosti za preživetje. Spodnji margojli so manj zajeba- 
ni, jih pa ponekod ni konca. 


GNERIS 


| PARCHMENT TAKEN. 


k 


Tudi tebi bodo privrele solze na oči, če ne boš našel ankhaste- 
ga oltarja za oživitev. Ta je skrit, pa še samo tri like ti vrne od 
mrtvih. Zgodbe ni dosti, vendar jo spletaš iz najdenih svitkov, 
sporočil na zidovih in jokavih izjav omaganih avanturistov. 


april 2012 


Rayman Origins Ubisoft 
Prej: PS3, X360 in wii (Joker 221, 91). Zdej: PC, vita. 
Radosti vredno: najprej ga ni kupil nihče, a spričo 
univerzalno pozitivnega kritiškega odziva, tudi naše- 
| ga, je Rayman Origins počasi le prišel do sape in 
odrajžal na druge platforme, med drugim PC. Stari 
-%, junak, brezuda žwau Žarko šiba od leve proti desni 
« in rešuje rožnate friske Electoone, bitja čiste svetlo- 
be Lume ter pojoče nimfe. Kar pa kljub fantastični ri- 
sankasti grafiki in Disneyja vredni animaciji ni prav 

nič infantilno. Vsak nivo je izpiljen do potankosti, saj 
s Lk je treba v nabirko vseh Lumov in 'Toonov vložiti bi- 

Stacking Double Fine 
Prej: PS3 in X360 (Joker 212, 86), Zdej: PC. 
Radosti vredno: Stacking je ena od najiger prejš- 
njega leta. Zato smo veseli, da računalniki niso pri- 
krajšani za domislice guruja Tima Schaferja. Le on 
se je lahko spomnil napredne pustolovščine z ba- 
$ buškami in jo postavil v trideseta leta prejšnjega sto- 
letja. Igraš kot Charlie, najmanjša od babušk, ki re- 
šuje družino iz krempljev industrialističnih mogot- 
cev. Ko bunklja vandra naokrog, lahko skoči v za 
eno stopnjo večjo lutko in prevzame njene lastnosti. 
Te so res hecne. Ene figure udarjajo s ponvama, 


m. —— 


mA | Ginger monkeys his way 
V around the landscape! 


> » 1 nd 
Worms Ultimate Mayhem 

4 Prej: PC. Zdej: PC, X360. 
Radosti vredno: Radosti vredno: za 14 evrov na 


Team17 


Steamu v enem paketu dobiš dvoje starih tridi- 
menzionalnih črvov, Worms 3D in W4: Mayhem. 


Brezkostneži so humorno simpatični, ko potezno 
streljajo na sovražnike, skačejo, se skrivajo in upo- 
rabljajo predmete. Vsebine je dosti in omogočeno 
je spletno večigalstvo, lokalno pa je samoumevno. 
Povodi za jamranje: trirazsežni Črvi upravičeno ve- 
ljajo za baštarde v seriji in Ultimate Mayhem tega v 
ničemer ne spremeni. Ploščadenje je v nasprotju z 
2D-epizodami nerodno, streljanje nenatančno, po- 
ligonska grafika slaba in kamera za stepst. Ze v 
prvih dveh partijah me je popadlo več hroščev. 
Sam pejmo. (Sn) črvivo 


BR 


zdiš 


stveno več truda kot v mimogredno prečenje. Za- 
četek je lahek, toda kmalu se potreba po natančnosti 
bistveno zveča, pri čemer pa igra ni zoprna, saj nima 
omejenih življenj in ne skopari z nadzornimi točka- 
mi. Raznolikost jemlje sapo, saj ringlšpilu ni ne kon- 
ca, ne kraja — med drugim s skakanjem delaš muzi- 
ko, plavaš, letiš s komarjem in poraziš nadmočne 
šefe. Vrednost ponovnega igranja pa je orjaška, saj 
se lahko vračaš na že opravljene nivoje in tam z no- 
vimi sposobnostmi grabiš teže dostopne, mojstrsko 
razporejene skrivnosti, se ubadaš z odličji in izbolj - 
šuješ časovne rekorde. Lik lahko menjavaš in na od- 


S 


druge berejo rune, tretje vržejo trnek, četrte predirlji- 
vo vreščijo, pete migajo z ritjo. Različne sposobnosti 
so ključ do izpolnjevanja večrešljivih nalog. Te so 
kratke, toda zabavne in polne dobrih domislic ter 
straniščnih štosov. S tem delajo izkušnjo hkrati lah- 
kotno in globoko. Obenem je svet starinsko čudovit 
in živ, saj imajo tudi neigralčeve babuške svoja pota. 
Ko se z njimi neobvezno zabavaš, odkriješ ogromno 
detajlov, ki utrdijo vsesplošno kakovost in iskrivost. 
Povodi za jamranje: nad blodnjavo kamero smo že 
bentili in žal se ni bistveno poboljšala. 

Novosti v tej inačici: matična igra je ostala enaka, le 


Tiger Woods 12: The Masters EA 
Prej: PS3, X360 (J214, 84). Zdej: PC. 

Radosti vredno: nov golf za PC, k'nede. Sam po 
sebi je za silo. Ima vsaj dosti igrišč in turnir mojst- 
rov v Augusti, kjer stopiš v Tigrove smegmaste 
čižme. 

Povodi za jamranje: Woods 12 za pece ni niti pri- 
bližno enak istoimenskemu špilu za PS3 in xbox 
360. Grafika in fizika sta bistveno slabši, saj sta 
površno preneseni iz Tigra Online, dočim je vsebi- 
ne opazno manj. Čeprav EA v spletni štacuni Origin 
(verzije na ploščku praktično ni najti) računa 40 
evrov, moraš po treh mesecih doplačati za spletno 
vez. Ta ne osmišlja le večigralstva, temveč omo- 
goča pridobivanje denarja in izkušenj v samotar- 
stvu. (sn) 20 


pravo greš sodelovalno v družbi z do tremi ljudmi, 
kjer si pomagate pri skokih in se oživljate ali si naga- 
jate s tepežkanjem ter kvarjenjem odrivov. 

Povodi za jamranje: iste napačice kot v prvotni verzi- 
ji, se pravi malo premalo izvirnosti in odsotnost in- 
ternetnega večigralstva. 

Novosti v tej inačici: jih ni, tako kot ne podrobnih 
grafičnih nastavitev (2D!). Je pa nadzor s tipkovnico 
zadosten, čeprav za finese vseeno pride prav kon- 
troler, dočim je cena PC-inačice na Steamu le 30 
evrov oziroma na ploščku marsikod še manj. Špil 
SEKA! (sn) 94 


da nadzor zdaj uboga kombinacijo tipk WASD in 
miši. Večja novost je dodatek The Lost Hobo King, ki 
je bil na konzolah dokupljiv. Tu gre za ločeno misijo, 
kjer Charlie pomaga prijatelju Leviju iskati kralja po- 
tepuhov. Za popravilo krone potrebuje troje ko- 
vačev, ki so zaprti v ribjih konzervah, zato jih je treba 
oteti na iznajdljive načine. Recimo tako, da v nemr- 
tve stražarje mečeš kose smrdljivega sira. Prvič si 
skozi v manj kot uri, a za iskanje preostalih rešitev % 
gre nekajkrat toliko časa. Skupaj z osrednjim delom 
to nanese okrog deset ur, kar je za 13,5 evra na 
Steamu več kot odlično. (nv) 86 


WarioWare, Inc Nintendo 
Prej: GBA (J119, 90). Zdej: 3DS. 

Radosti vredno: zbirke miniiiger so danes običaj- 
ne, pred devetimi leti pa se je WarioWara držal pri- 
dih novega. A nekaj posebnega je še danes, saj ga 
tvori na ducate nekajsekundnih refleksnih in pove- 
zovalnih izzivov. Stisniti moraš recimo gumb v 
pravem trenutku, da se Mario ogne sodu, ali ga 
drkati, da nos posrka nazaj vase smrkelj. Ko izziv 
opraviš, se spremeni v časovnega, ki te preizkusi v 
vzdržljivosti in povečevanju hitrosti. 

Povodi za jamranje: razen neizboljšav glede na 
GBA jih ni, kajti ta izvirna odbitost še danes seka, 
meni bolj od nadaljevanj. Ne more pa do nje vsak 
3DSovec, saj je (brezplačno!) na voljo le tistim, ki 
so konzolo kupili pred pocenitvijo. (sn) norišnica 


Wing Commander je vstalod mrtvih, a 
ne zato, ker bi Electronic Arts Srečala 
c-- pamet. Nak, frišni del kultne vesoljske". 
6%) VB bojne serije je udejanjila ljubiteljska 
| skupinica. pa pove, da WC Saga ni 
še en napol dokončan fanovski projekt. 


Veleeksplozije je moč lepo 
dosegati zgolj z miško 
(neobčutljivo cono zmanjšaš 
v razdelku za joystick). A 


1 pravi občutek da šele 

ze nalogamilti komarffanti pojasnijo;kaj moraš storiti. Mačkoninas 


čejo izrebiti— m6S uničijo postajo z 10-000 dušami: Temačna zora je to! 

Ladje nimajo ne omembe vredne mase, ne inercije, nad čemer se bo' 
kdo zmrdoval. Toda Wing Commanderji so bili vedno arkadni. 


MARKHAM 


red desetimi leti 
je bil Anton Ro- 
manyuk le eden 
iz velike horde za- 
ljubljencev v Wing 
Commander, ki so se vse grenkeje 
zavedali, da bo preteklo še dosti vo- 
de, preden bodo zopet dobili prilož- 
nost razsuvanja vsemirskih mačko- 
nov Kilrathijev. Če sploh kdaj! Na- 
povedana nova trilogija se je po pe- 
tem delu, Prophecy iz 1997., skrila 
neznanokam, kajti založnik EA je 
Vinka Manderja postavili na hladno. 
Za velike izdajatelje se je doba ve- 
soljskih simulacij končala. Prišla je 
era teroristov. 

A Nemci se s tem niso strinjali. Tako 
kot so še naprej skrbeli za redno do- 
stavo onega drugega 'mrtvega' žan- 
ra, pokaži-in-klikni avantur, so se 
oklepali space simov. V ospredju za- 
nimanja je bil Egosoftov odmevni niz 
X, ki se s trgovskimi elementi zgle- 
duje po Elitu. Toda v ozadju, tam 
nekje v hladu za Plutonom, je Roma- 
nyuk z mednarodno ekipo nadarje- 
nih prostovoljcev marljivo sestavljal 
tajinstveni projekt Wing Commander 
Saga: The Darkest Dawn. Brezplač- 
nico, storjeno na temeljih pogo- 
na klasične vesoljščine Free- 
space 2, so na WCsaga.com 
izdali 22. marca in v prvih štiri- 
indvajsetih urah zabeležili pet- 
deset tisoč dolpotegov. Pred 
kakim letom priobčeni Prolo- 
gue je zadostoval, da si 
je naslov dobil obilo 
slediteljev. Pri tem 
EAjevi odvetniški 
tigri začuda niso 
posredovali. lmet- 
nik licence projek- 
ta ni odobril, a tudi 
ne prepovedal, do- 
čim Vinko Mander- 
jev oče Chris Ro- 
berts ni niti čivknil. Ne v 

živo, ne na Twitterju. 


Del množice, ki je takoj po izteku 
odštevanja klikaje navalila na doma- 
čo stran in ustvarjalcem tako teme- 
ljito sesula strežnik, da so morali lin- 
ke objaviti na Facebooku, sem bil 
tudi sam. Wing Commander, ki sem 
ga analno obdelal v Jokerju 156, id 
na stranki 3182, je pač eden mojih 
najljubših serialov. Od Darkest Dawn 
glede na sloves fanovskih nadalje- 
vanj nisem pričakoval dosti, a napo- 
sled mi ni bilo treba zasukati tiste 
Predinove "Če ti kdo razbije srce, nič 
se ne boj, še vedno so vsi koščki ce- 
li", kajti izdelek me je prijetno prese- 
netil. Sicer ni perfektna uresničitev 
vinkomanderjevskih sanj in lahko bi 
bil manj retro. A s prgiščem odpust- 
kov je pravo nadaljevanje v oficiel- 
nem univerzumu. To je zlasti gromo- 
zanski dosežek, ker zanj ne plačaš 
enega samega beliča in ker so ga 
sklamfali amaterji s proračunom sed- 
mih suhih sendvičev. 


Kaj manjka 

Za tiste norce na stare čase, ki imajo 
prevelike apetite, je treba takoj po- 
vedati, česa Zora nima. V prvi vrsti 
manjkajo hollywoodske sekvence z 
živimi igralci, s kakršnimi sta se pro- 
slavila Wing Commander III: Heart of 
the Tiger in IV: The Price of Free- 
dom. Namesto Marka Hamilla, Mal- 
coma McDowella in Toma Wilsona 
vidimo računalniške možičke. Ti se 
zvečine pojavljajo samo v briefingih, 
saj ni še ene prepoznavne mander- 
jevske lastnosti: vandranja po ma- 
tični ladji med nalogami. Ne boš šel 
v kafeterijo in tam izmenjal pikrih z 
Maniacom, ne boš gruntal, kako le- 
po se prilega kombinezon glavni 
mehaničarki (pomniš pornozvezdni- 
co Ginger Lynn v trojki?). Škoda, a 
razumem, da je to izven dometa ga- 
ražnih ustvarjalcev, saj FMV ali ani- 
macije, ki ti s cenenostjo ne bi izlile 
oči, stanejo mnogoter evrič. 

IGROVJE 


Še nečesa ni, kar bi morebiti lahko ude- 
janjili: vejitev. V Commanderjih si glede 
na izid misije občasno ubral to ali ono 
pot skozi zgodbo, kar te je pripeljalo do 
dobrega ali slabega konca ... oziroma do 
obveznega pogina. Ja, tako poredne so 
bile igrice njega dni. Avtorji pravijo, da 
motor Freespaca 2 tega ne omogoča. 
Če se prav spomnim, se je totalna pre- 
delava Babylon Project vejila, ampak 
kaj pa jaz vem. Takisto ni večigralstva. 
Trdojedrne navdušence bo nemara zmo- 
tilo, da manjka 'prava' WC-grafika, kajti 
pogon je drug in kabine niso zmodelira- 
ne. Slednje je res malo moteče, dočim 
prvega ne gre objokavati, saj je danes vi- 
deti ubog že Prophecy. Poligonski srček 
iz Freespaca 2 datira v 1999., toda s po- 
pravki je videzno na nivoju. Sagina inači- 
ca teče tudi v ločljivostih nad 1920x 1080 
in pozna trilinearno filtriranje, odseve na 
objektih, eksplozije ter mnoštvo modelov 
ladij, od lovcev do križark. Ne Freespa- 
covih, temveč Commanderjevih. 


Česa ne manjka 


Znajdeš se namreč sredi vojne s Kilrathi- 
ji v 27. stoletju, le da ne kot poveljnik 
Blair, marveč kot novopečen pilot s klic- 
nim imenom Sandman, ki se pridruži 
možem na križarki Hermes v razbelje- 
nem sektorju Vega. Ozadne zgodbe, ki 
je umeščena pred WC3, je sicer manj, 
kot sem pričakoval, kajti več je ima 
kampanja v Prologu (dotični je v dodela- 
ni obliki vključen v Sago - izbereš ga v 
sobani Campaign Room). V obdobjih 
med nalogami jo čitaš v tekstovnih klo- 
basah z neprijaznim fontom. Po drugi 
strani pa veliko izveš v samih misijah. 
Te so srž Zore in absolutno dogajajo. Ta- 
ko po številčnosti, saj jih je okrog petde- 
set, kar mora zadostovati vsaj za dvajset 
ur, kot krasnem vzdušju. Vsled bomba- 
stične inštrumentalne glasbene teme in 
zajetne količine radijskega čveka, od 
renčanja razjarjenih Kilrathijev do izjav 
posrečenih oseb, kot sta naduti Grey- 
hound in mirni poveljnik Moran, se le 
stežka sceloma ne vživiš v dogajanje. 

Ki je odlično načrtovano. Kot pričakuješ 
od Vinka, boš z avtopilotom (alt-A) ska- 
kal med vnaprej določenimi patruljnimi 
točkami, kjer se boš spopadal s kilrathi- 
jevskimi vojnimi stroji, branil boš svojo 
floto in postaje ter spremljal razdrapane 
šajtrge. Sprva ne boš imel ne pravic 
ukazovanja soletalcem, ne izbire oboro- 
žitve. A sčasoma boš raptorje, hellcate, 
arrowe in thunderbolte opremljal na la- 
stno pest ter tako kar najbolj efektivno 
zavdajal klingonsko neizgovorljivim dralt- 
hijem, vaktothom in paktahnom. 

Sprva bo videti, da je uspeh odvisen le 
od tega, kako dobro znaš meriti, pri če- 
mer pomaga muha, ki kaže, kam se bo 
sovražnik gibal. To ni predvidljivo, kajti 
umetna pamet ve, kaj počne, in kroženje 
s popuščanjem hitrosti ne deluje po te- 
kočem traku. A kmalu ti bo postalo ja- 
sno, da je proženje topov le temelj kom- 
pleksne akcije, ki zahteva eksperimenti- 


ranje in taktično razmišljanje. Naučil se 
boš varčevati z vabami in raketami, saj 
ima špil navado, da najtežje obračune 
skriptano prihrani za konec misij. Če si 
hlastno spušil vse ognjene čmrlje, se boš 
moral bolj potruditi, ko uleti kak kilrathi- 
jevski as. Na primer Fireclaw, s katerim 
se je Blair zapletel v trojki. Nadalje boš 
razdeljeval energijo med ščite, motorje 
in laserje, kar ni površinska kaprica, 
temveč nemalokrat rešilna bilka, in tar- 
getiral podsisteme večjih banj. Kasneje 
boš srečal commanderjevsko stalnico, 
zakrita plovila, ki ti bodo brž zdemolirala 
dragocene križarke, če ne boš posredo- 
val hitro in odločno. Tam bo domala ob- 
vezna raba drsenja z ohranjeno hitrostjo. 
Piko na i pa postavijo bitke celih skupin 
z velikanskimi plovili vred, kjer se poču- 
tiš le kot kolešček v mašini, ki melje ta- 
ko jezne mucke kot človeške cucke. 
Tedaj najbolj začutiš, da so Sago delali z 
ljubeznijo in pozornostjo ter da je bil raz- 
vojni cikel desetleten z razlogom. Neka- 
tere odprave po kompleksnosti, napeto- 
sti in taktičnosti presežejo najboljše, kar 
so ponudili Originovi Commanderji, ter 
se postavijo ob bok žanrskim težkokate- 
gornicam, kot je TIE Fighter. V njem so 
bile misije nemalokrat zapletene in si 
moral denimo gruntati pravi čas, kdaj se 
lotiti določenih tarč. 


Vir liben zi Žermans! 


Sliši se mamljivo za vsakogar, toda kleč 
je ta, da je Saga hardcore igra, ki ne trpi 
polovičarstva. Ne mara te, dokler se ne 
priučiš kompleksnega seznama ukazov, 
če nisi seznanjen z zvrstjo ali če ob neu- 
spehih nerad ponavljaš misije. Iskanje 
rešitev te zna stati kar nekaj smrti, nad- 
zornih točk pa ni, tako kot ne hitrega 
previjanja časa naprej, dasi ga Freespa- 
ce 2 pozna. Ob reštartu odprave si tako 
obsojen na poslušanje istih dialogov, 
obiskovanje istih lokacij in bojevanje 
istih bitk. Težavnost resda lahko izbereš, 
kar ti prihrani živčnost v kar lepem števi- 
lu bojev, toda ne čudi se, če te bodo oze- 
loti občasno posilili celo na 'very easy'. 
Saj ti igra praviloma da na izbiro pre- 
skok naloge, če ti petkrat spodleti, in 
neizpolnitev pogojev ne pomeni nujno 
poraza, dokler ne umrješ. Prav tako se 
ne moreš zakvačkati v neljubem zgod- 
bovnem slepem črevu zaradi neugodne 
vejitve. A na splošno je Darkest Dawn 
izključujoče težek špil z retropopadki, ki, 
tako kot smrti v rimejku Space Ouesta, 
ne sodijo najbolje v ta čas, ki vse bolj 
ceni igralske grižljajčke. 

No, po drugi strani bodo vztrajneži, ki 
hočejo frčati po vesolju in sodelovati v 
vse mogočnejših bitkah, ter stari ljubite- 
lji serije Wing Commander uživali ravno 
v tej brezkompromisnosti. Pa v pristnem 
vzdušju ter odličnih misijah, ki vlečejo, 
da ni za povedat. Upam, da EAjevi kra- 
vatarji delajo beležke - morda se jim 
zdaj, ko so jih amaterji dali v koš, konč- 
no zalušta skozi črno luknjo vrniti v pre- 
teklost. 


Tole ni prizor iz igral- 
nega dela, saj tam ne 
vidiš ne čelade, ne 
kabin, marveč iz ani- 
miranega uvoda. 
Nenehno boš prese- 
nečen nad solidnim 


/ 


govorom. 


Umri, zoprnija! HUD je poln, a pregleden in umeven, dočim se pojavi pre- 
senetljivo malo hroščev. Manj kot v številnih komercialnih igrah ... 

Tako je to, ko si se rodil, ko ga je 
Monica vlekla Klinctonu. Vedi, da je 
bila leta 1990 prvoosebna vesoljska 
simulacija Wing Commander bog in 
batina. Rulala je s kvazi 3D-grafiko, 
še bolj pa s poudarkom na zgodbi. 
Streljanje sovražnikov človeštva, mač- 
kam podobnih samurajskih alienov 
Kilrathijev, je bilo v 27. stoletju spo- 
dobno. A največji odmev je Originov 
Poveljnik eskadrilj dosegel s film- 
skostjo, kjer smo v vlogi enega od 
Zemljinih pilotov pohajali po križarki 
Tiger's Claw in se menili s sotrpini. 
Tudi med letenjem smo bili deležni 
dramskih vložkov, ko so kameradi 
izginjali v plamenih in so Kilrathiji iz- 
zivali na ravs. Imeli smo občutek, da 
smo del podrobno izrezbarjenega 
ZF-sveta, ki se je zgledoval po Star 
Wars in Star Treku, čemur je dodal 
krepko dozo druge svetovne vojne. 
Izvedbeno-zgodbovno plat je še nad- 
gradila dvojka, Vengeance of the Kil- 
rathi (1991), ki je odpirala denarnice 
z govorjenim uvodom na 
soundblaster. Ko sem pri prijatelju 
slišal zobatega vladarja reči "I will 


speak to prince Thrakhath alone," 
sem že bil na telefonu s švercerskim 
kamionarjem. Holivudsko usmerje- 
nost pa sta na vrhunsko raven spra- 
vili trojka 1994. in štirica 1996. Vse- 
bovali sta sicer poligonsko grafiko, 
s čimer sta presegli bitnokartni 
predhodnici. Toda bistvo je bilo, da 
sta domovali na več srebrnih plošč- 
kih in bili polni videoposnetkov. Ata 
franšize Chris Roberts je hollywood- 
ske zvezdnike, ki sploh niso bili po 
vrsti B-kategorniki, snemal pred 
modrim platnom, njihovi honorarji 
pa so recimo ceno štirice pahnili na 
deset milijonov dolarjev. A stroške 
je bogato povrnila. 

Odtlej je šlo s franšizo navzdol. Peti 
del, Prophecy iz 1997., je bil dober, 
a se mu je že poznal manko veliko- 
poteznosti. Roberts je namreč odšel 
v Hollywood, kjer se je poskusil kot 
taprav režiser — in mizerno skrahiral 
z ostudnim filmom Wing Comman- 
der. V njem je glavno vlogo imel an- 
drogini junak osladnih romantičnih 
komedij Freddie Prince Jr., ki je pov- 
zročil, da sem ob ogledu doživel na- 
pad putike in izpah leve možganske 
poloble. 

TO JE TAM, KJEH 50 FERHARIJJEI VELIKE ZA HOZŽHI 
PALEC IH TOUORHJAČKI ZA UZIGALIČNO SKATLICO. 
UODIČ SHMOZEH.I POS TAHE 


ljub elektronskim pripravam se petlet- 
nik in tisti, ki je tak po srcu, še vedno 
vzradostita, ko se smeta poigrati s ta- 
pravim avtomobilčkom na daljinsko 
upravljanje. Na dvorišču pred domačo 
hišo, nizbrdo ob bližnjem gozdu ali po dirkališču, saj 
nekatere igrače dosežejo 160 kilometrov na uro, kot 
kaže primer naspidiranega XO-1 (Hotnice v prejš- 
njem Jokerju). V upravljanju z njimi ležita čista za- 
bava in deška privlačnost. Seveda pa oba cenita tudi 
videoigre. Kaj je torej boljšega zanju kot združenje 
obeh svetov v arkadnih dirkaških igrah, kjer običajno 
iz pogleda od zgoraj namesto orenk štirikolesnikov 
upravljamo male avtočke? 

NORA ORA VON SVVSEUONNANA 


Prva taka igrica je letnik 1974. Tistebodi je Atari dal 
na plano avtomat Gran Trak 10 s črnobelo grafiko na 
temelju LED-diod, ki ga lahko imamo za prvi 'top- 
down racer'. Vendar to zanima le zgodovinopisce, kaj- 
ti danes je brezupno primitiven. Kar pa ne velja za nje- 
govega duhovnega naslednika Super Sprint iz 1986, 
ki so ga Slovenci izkusili na spektrumu in komodorju, 
ali njegove istoletne izpeljanke BMX Simulator. Nav- 
zlic ostareli grafiki je šofiranje v dotičnem dvojcu še 
zmerom uživantsko in polno nians. 

Isto velja za mnoge druge predstavnice tega zanimi- 
vega tekmovalnega podžanra, na katerega kakovost 
grafike ne vpliva bistveno. Način tiščanja čez drn in 
strn dojameš takoj, veliko teže pa ga mojstruješ zara- 


di hitrosti, zmikljivih avtomobilčkov in razdrapanih 
cest. Kaj šele tam, kjer je poanta veliko zaletavanja 
ali raba orožij, kot so strojnice, rakete in mine! 

Od zgoraj gledanih tiščalnic plina, kot sta Micro Mac- 
hines in Super Off-Road, se zato drži brezčasna kvali- 
teta. Jako zabavne so lahko že v enoigralstvu, pravi 
žur pa nastane, ko se ti pridruži kolega, raje več njih. 
To je cela štala, ko drvite po ozkih stezah, butanje, 
rešetanje in svinjsko nastavljanje bomb pa spremljajo 
živalski kriki ter oglušujoče tuljenje ob zmagi. Ne ver- 
jameš? Poskusi z eno od naštetih - bodisi novima Mo- 
torstorm RC in Little Racers Street, bodisi kako stari- 
no. Forza in Gran Turismo, vidva pa tiho. Dovolj sta 
rjovela. 


Prav Super Sprint je igra, s katero so zvrha gledane 
dirkačine stopile v modernost. Je star, a ko skušaš 
doseči rekord, opaziš, da vsebuje polno fines. 


Leta 1974 so grafiko risale svetleče diode, kar je 
danes videti kot iz antike. Je pa bil Gran Trak 10 
prvi avtomat z volanom, menjalnikom in pedali. 


BMX Simulator je pristal na vseh velikih računal- 
niških platformah, od spectruma do amige. V 
ovinkih je bilo treba spretno izkoriščati bankine. 


a" 


april 2012 


ROBERI 
DOWNEVRA 


LIMOVEI orinina 
v š UMIL lllih MAKI VIH 
OV DNEČNO nUme LEANOVUNOTLI. OPADICTT MOLIKAJANII VEDE 
MARN AVEENU UR NEMO OGARLET UORMOON JET 
pO TO man NE OR da MS 

MOTORSTOHM REC 


Sony za PS3 in vito, 2012 

Le šest evrov stane v Playstation Storu ta digitalni od- 
vrtek velike serije Motorstorm. V izometričnem pogle- 
du poarkadeno kontroliraš avtomobilčke na daljin- 
sko, pri čemer fantazijskih elementov ni dosti. V nas- 
protju z mnogimi predstavnicami žanra jim riti zve- 
čine ne odnaša. 

Uspeh je pretežno odvisen od tega, kako idealno lini- 
jo zmoreš držati po številnih progah, speljanih po pol 
ducata okolij (puščava, led, močvirje ...). To pa ni 
mačji kašelj, če hočeš na vsakem dogodku dobiti zla- 
to medaljo. Dobro moraš naštudirati obnašanje štiri- 
kolesnikov, ki segajo od več vrst naspidiranih avto- 
mobilov prek tovornjačkov do starodobnikov. Slednje 
uporabljaš za nabiranje točk med driftanjem. Ostali 
eventi na dvanajstih progah so bolj standardni, od lov- 
ljenja časovnega rekorda proti duhcem do dirke na 
zmago in prehitenja ukazanega števila nasprotnikov. 
Z medaljami odpiraš nove tekme in napreduješ proti 
končnemu cilju zbrati vse kolajne ter avte, ki jih je 
skoraj stotero. Žal se ti znotraj posameznih klas ne ra- 
zlikujejo, zato moraš biti ponosen na virtualno polico, 
da ti ta vidik dogaja. Na internetu je ne boš razkazo- 
val, saj ni nalinijskega udejstvovanja, le ogled rekor- 
dov drugih, o čemer te špil obvešča v slogu NFS- 
jevega Autologa. 

Pričakoval sem, da bodo kolesa na ledu bolj drsela 
in na pesku bolj kopala, vendar podlage v Mo- 
torstormu RC niso bistvenega pomena za šofiranje. 


Motorstorm RC je solidna dirkalničica s staromodnim 
voznim modelom brez ekscesov, ki nagrajuje pazlji- 
vost in sčasoma doseže poštene hitrosti. Kul je, da z 
enim nakupom dobiš tako verzijo za PS3 kot za vito. 
(lnačica za PS3 ima stereoskopsko podporo in večig- 
ralstvo za do štiri sodelujoče na razdeljenem ekranu, 
dočim je ona za vito brez multija.) Bila pa bi še boljša 
z razločljivejšo grafiko, saj so teksture grobe in celo- 
stni vtis neimpresiven, boljšo umetno pametjo, kajti 
obstoječa je robotska, bolj drznimi progami, spletnim 
igranjem in naprednejšo fiziko. Je že res, da na ledu 
drsi, toda ko voziš čez luže in luknje, avto ne reagira, 
kar zmanjša taktičnost šofiranja. 70 


LITTLE RACEHRS 
STHEET 


Milkstone Studios za xbox 360, 2012 

Kaj danes dobiš za evro? Kitajsko plastiko v 0,99 
šopu, šluk piva v zabačeni oštariji - in neodvisnico 
Little Racers Street, ki jo najdeš v razdelku Indie na 
Xbox Live Arcade. Gre za iz nagnjene ptičje perspe- 
ktive ogledovano arkadno dirkanje, ki se ob manku 
orožij in samo enem, urbanem okolišu sceloma za- 
naša na simpatični vozni model. Ta želi predvsem, da 
ob zavijanju volana ne obrneš ne premalo, ne preveč. 
V prvem primeru ne boš dobro speljal, v drugem pa 
bodo gume zacvilile in bo odneslo rit. Napake lahko 
popravljaš z nitrom, ki se počasi samodejno obnavlja, 
a hkrati pride ta zelo prav na ravnini. 


Res škoda, da Milkstone, dvočlanska garažna sku- 
pina iz Španije, ni imela večjega proračuna, saj je 
vozni model odličen. Pozor: igre ne zamešaj s 
prejšnjo inačico Little Racers, ki je slabša. 


Vsaka ostrejša šikana je zato test preciznosti, sploh 
pri hitrejših avtočkih, ki jih odkleneš z udejstvova- 
njem v kampanji. Ta se sceloma navdihuje pri Forzi, 
saj plezaš skozi s črkami označene razrede in nadgra- 
juješ dele bolidov. Sicer to pomeni dolgoveznost, saj 
traja ure, da prideš do kakovostnejših modelov. A 
vmes treniraš na številnih raznoliko speljanih progah 
in se pripravljaš na tekmovanje na spletu, ki je ostrej- 
še celo od računalniške nastavitve unfair. Poženeš 
lahko še klatenje rekordov in izzive ter občuduješ pre- 
senetljivo razgibano umetno pamet. 

Pogrešam lokalni multiplayer na razdeljenem zaslo- 
nu, več okolišev in manj vlečkasto kariero, medtem 
ko občasna sneg in dež bore malo vplivata na furanje. 
Ampak hej, en evro?! 79 


DHAHRACE 2 


Chillingo za iOS, 2011 

Če iščeš razbibrižno gornjegledno dirkanje na poti, 
opozarjam na tale cukrček finskega studia RedLynx 
za Applove napravice. Osrednja domislica je, da avta 
ne upravljaš neposredno, marveč tako, da na zaslonu 
s prstom zarišeš pot, ki jo bo samodejno odpeljal. Hi- 
treje kot potegneš, hitreje bo vozil, in lepše kot boš ri- 
sal, manj bo nesreč. Ipadov ekran, ki goni inačico 
HD, je pri tem nadmočen manjšima na iphonu ter 
ipodu touch, saj nudi več površine. 


DRAW FAST, DRIVE FAST - FEEL THE FUN! 


Rdečost črte pomeni hitrost avtomobila, tako da 
pti preverjanju takoj vidiš, ali si ga kje posral. Do- 
ber rezultat praviloma pomeni kar nekaj poskusov. 


Globine sicer kmalu zmanjka, zato se kariera s 180 
izzivi kljub 32 stezam in šestnajstim avtomobilčkom, 
od relijaških do formulic, začne vleči. Toda lov na izi- 
de je za grižljajčkaste seanse vražje nalezljiv, sploh ko 
rekorde primerjaš s prijatelji in na globalni lestvici. 
Vdelan je takisto izmenjevalni multi za dva do štiri lju- 
di. Fajna zadevščina za 2,39 evra! 

P. S.: Če ti tak pristop ne sede, za bolj klasično top- 
daun dirkanje na iOSu preveri sveži Retro Racing, 
malo starejši Reckless Racing in predelavo starega 
Death Rallyja. 


PIXEL.JUNK 
RHCERS5 ZHD LAP 


O-Games za PS3, 2010 

Todle so avtočki pripeti na nepremično stezo, zato se 
ne moreš premikati svobodno, marveč samo levo in 
desno med sosednjimi linijami. Kar pa ne pomeni, da 
je špil (celoten opis v J206) dolgočasen. Na bližnjo 
črto skočiš zato, da se ne zaletiš v sosednje voznike, 
ki vozijo različno hitro in se takisto prestavljajo. 
Početje ni enostavno, saj urno dosežeš vratolomno 
brzino, kar postane še pred polovico težava v zahtev- 
nem enoigralstvu. Treba se je odzivati v delcih sekun- 
de in usodna je že ena napaka, kar je tečno. Zna pa 
biti špil bolj odpustljivo zabaven v multiplayerju na 
enem kavču (spletnega ni), kjer se s prijatelji zaleta- 
vaš ter prehitevaš do nezavesti in je podprtih sedem 
ljudi za enim PS3. Osem apoenov koštajo Pixeljunk 
Racers 2nd Lap v Playstation Storu. 


Kamera se ne premika, marveč je vsa proga postav- 
ljena na en zaslon. To zna biti problematično za 
tiste z majhnimi televizorji, ki jih gledajo z razdalje. 


HEH STAH GP 


New Star Games za PC, 2009 

Garažno podjetjece New Star Games je naredilo tole 
luštno reč (celoten opis v J196), kjer prevzameš nad- 
zor nad moštvom formule 1. Uradne licence ni, je pa 

Čeprav je igra videti otročja, je vožnja dokaj teh- 
nična. Ovinke je treba jemati po idealni liniji in 
čimhitreje ven. Drugače hitro zarineš v pesek. 


nadzor miniaturnih formulic soliden in v nekaj pogle- 
dih izviren, saj moraš paziti na poškodbe in nitro, do- 
takati gorivo ter upoštevati vremenske razmere. Vo- 
denje moštva je sicer polno posiljenosti v slogu ko- 
ckanja in manjka lokalno večigralstvo. So pa vdelane 
posamične spletne dirke z mnogimi nastavitvami za 
do dvajset sodelujočih, nalinijske lestvice ter urejeval- 
nik stez. Kupiš na Newstargames.com za osmaka. 


IGMITICM 


Virgin za PC, 1997 

Na Vžig imamo številni lepe spomine iz več razlogov. 
Eden je tehnološki, saj je šlo za arkadno dirjalnico, 
narejeno v poligonski 3D-grafiki, ki so jo dodatno 
zaljšale kartice 3dfx. Drugi pa je zabavniški, kajti Igni- 
tion se celo sedaj igra spodobno. Logično, kajti igral- 
ni sistem domala ne more zastareti. Izbereš vozilo, 
med katerimi so policijski avto, hrošč, monster truck 
in džip, ter se greš furat po osmih raznolikih progah, 
od gorskih šikan prek ruševin do Tokia. Orožij ni, je 
pa samopolneči se turbo. Pogled je nameščen ne- 
značilno blizu, tako da moraš urno reagirati na prepa- 
de in ovire. Te niso le statične, marveč srečaš vozeče 
traktorje in vlake, dočim se pot tudi razcepi. Inačico 
za Okna zastonj najdeš na Bestoldgames.net, vendar 
ne dela na 64-bitnih Windows 7. 


TOTALŠTIMEŠ 
00 5365:17,65 
WAPTIME 


00:36:76 


ko 


Cepljenje prog v Ignitionu ni zaradi lepšega, am- 
pak predstavlja taktično izbiro. Ce vidiš, da se pred 


ubereš malce daljšo pot okrog. Ali pa tvegaš. 


MICRO MACHIHES 2 


Codemasters za PC, SNES in mega drive, 1994 
Opis Mikromašinc smo priobčili v predkambrijskem 
Jokerju 24 in jim dali 91, česar se danes ne sramujem. 
Turbo Tournament je namreč izvrstna in izvirna od 
zgoraj gledana arkadica, ki se igra fantastično ter je 
nabito polna vsebine. Nadzor nad brzinskimi modelčki, 
med katerimi niso le rally avti in formulice, marveč vo- 
zila z zračno blazino in helikopterčki, je poln fines, saj 

jih odnaša, da je veselje. Raznovrstne proge pa so pol- 
ne bližnjic, šikan, ki kličejo po zaobvladanju, in prepa- 
dov, kamor sfrčiš mimogrede, zlasti ko se s tekmeci 
butaš. Saj si včasih jezen, a le za trenutek, kajti kako bi 
lahko črtil igro, v kateri voziš po kuhinjskem pultu, 
straniščni školjki in vrtu ter se ogibaš opekačem za 
kruh? Barvita risankasta grafika se ni nič postarala, ta- 
ko kot ne vrhunska zabavnost v modusu za štiri igral- 
ce. Pecejeva verzija ima še urejevalnik prog, CD-izdaja 
pa rokersko glasbo. Dotično izvedenko snameš z Old- 
games.sk, nakar samo namestiš in igraš. Le daj, kajti 
Mašince 2 sekajo in so najboljše v seriji, boljše tudi od 
3D-inkarnacije Micro Machines V3 iz 1997. 


Mikromašince so višek dosegle z dvojko. Sprva 
boš nemara presenečen, kako hitra in občutljiva so 
vozilca, a z nekaj prakse ostane samo zabava. 


SUPER OFrr—RORAD 


Virgin za avtomat in vse domače tedanjosti, 1989 
Lastniki amig imamo lepe spomine na Super Skid- 
marks, pecejaši na slovensko Race Manio. A obe ti 
zabavni izometrični dirkalnici vse dolgujeta starejši 
igri s polnim naslovom Ivan 'Ironman' Stewart's Su- 
per Off Road. Tu s tovornjačkom ali, v razširitvi Track 
progah, nafilanih s številnimi skakalnicami, vodnimi 
globelmi in dvignjenimi robovi za pridobivanje hitro- 
sti. Temu je namenjen še omejeni nitro, a bistvo osta- 
ja spretno krmarjenje med ovirami in butanje na- 
sprotnikov. Orožij ni, lahko pa sproti pobiraš dobrote 
in med tekmami za osvojeni denar nadgrajuješ motor, 
gume, turbo .... Škoda, da so računalniški vozniki 
polsposobni, vendar je Super Off-Road hud, če tek- 
muješ z do dvema živima igralcema. Za enim zaslo- 
nom, kajpak, tedi še ni bilo internetsov v vsaki vasi. 
Inštalacijo za moderen PC snameš z Oldgames.sk. Če 
imaš wii, pa lahko v njegovi spletni trgovini poceni 
kupiš sorodno Driift Manio, ki ni slaba izpeljanka sta- 
rega koncepta. Njen opis je v Jokerju 194. 


Steze v Off-Roadu so kot neuspela županska kandi- 
datka v Ljubljani: kucler, dolinar. Zaradi tega av- 
točke odbija sem ter tja in jih nosi po zraku. 


a 


RACE MAHIRA 


Flair za PC, 1996 

V Jokerju 37 je tale izdelčič dobil oceno 90, med dru- 
gim zaradi tega, ker so avtorji Slovenci iz skupine 
Tangor. Jerovšek computers so jo prodajali za štiri 
tolarske jurčke in za ta denar si dobil kar nekaj arkad- 
nega furanja igračkastih avtomobilčkov, od tovor- 
njačkov in džipov do formulic, po kar dvajsetih pro- 
gah iz izometrične perspektive, brez orožij ali z njimi. 
Preprosta igrica, ki mi je bila danes kar zabavna, a 
manj kot njega dni, ko si je slavo delila s sorodnimi 
Super Skidmarks na amigi. Dobiš jo na Hotud.org in 
jo poženeš z DOSBoxom, navodila pa najdeš na ru- 
menjaku, če guglaš 'Race mania mn3njalnik'. 


((SlEdFace OE] Lars roso mni. (GI dese (OO) 
Steze v Race Maniji so rade speljane pentljasto, da 


krak. Štrene pa ti meša še helikopter. 


DEHTH RALLY 


Remedy za PC, 2009 

iOS je dobil nadgrajeno inačico Death Rallyja, ki smo 
ga nažigali leta 1996. Računalničarji pa lahko z Re- 
medygames.com/games/deathrally ali tomesečne 
natlačenke namestite zastonjski Death Rally for Win- 
dows, ki teče pod Visto in Win 7. Grafično je ostarel in 
igranje ni brez težav, saj se avti ob stiku z robom pro- 
ge ter drugimi bolidi čudno zatikajo. Je pa igrica do 


TRONUOHN 


|2cr4 F 


Nadgradnje v Death Rallyju ostanejo na avtu le za 
eno dirko, zaradi česar moraš biti z denarjem paz- 
ljiv. Ce ga nimaš za popravila, ti bo trda predla. 


neke mere še vedno privlačna zaradi nabiranja ceki- 
na, začasnih nadgradenj in uničevanja tekmecev z 
mitraljezi, minami ter špicami na odbijaču. Dogajanje 
pestrijo sumljivci, ki dajejo naloge za naslednjo dirko, 
kupovanje novih karjol in lestvica, kjer skušaš prehi- 
teti kup umetno(nes)pametnih nasprotnikov. Žal je v 
tej inačici onemogočeno večigralstvo. Sorodna alter- 
nativa je Overdrive za amigo, ki ga emulator WinUAE 
poganja perfektno. 


IX 
1 


NLat 


Creative Labs je po šestih letih in pol, kolikor je preteklo od 
splovitve čipa x-fi, naposled na trg poslal zvočne kartice na novi 
osnovi: sound blasterje recon3D. 
(zvočni) zid, ki je skorajda zaustavil razvoj tovrstnega hardvera. 


red desetimi, petnajstimi leti si na spisku 
omponent novega računalnika zaprmej na- 
očno kartico, saj je bila edini način, da 
iz kište izvabil prebavljive glasove. Singa- 
ski Creative Labs je bil s svojimi sound 
blasterji edina pametna možnost, a kljub manku 
stalne konkurence je napredek šibal, zato smo v tr- 
govine romali po vsako novo družino Creativovih kar- 
tic. Tako smo učinkovito smešlili tiste, ki so čemeli v 
tišini, trpeli ob PC-speakerju ali strahoma prisluško- 
vali trušču, ki so ga izvabljali prvi zvočni čipi na ma- 
tičnih ploščah. 
Danes je krepko drugače, saj so samostojne zvočne 
kartice domena zagrizenih ljubiteljev iger in glasbe. V 
matične plošče vgrajene rešitve prevladujejo in so se 
zadosti približale kartičnim, da je večina, ki goni kitaj- 
ske stereozvočnike in posluša YouTube, povsem za- 
dovoljna. Razvoj se je tudi zato na videz ustavil. Jedro 
včerajšnjih sound blasterjev, vezje x-fi, je staro že nič 
manj kot sedem let! 


Poseganje po škatlah z značilno oranžno batvo je 
bilo svojčas statusni simbol, saj so sound blasterji 
sodili v nabor hardvera, po katerem so se igralne 
mašine ločile od tistih za tipkanje v Wordu. 

A sedaj je prišla nova srčika, sound core3D - menda 
revolucionarna štirijedrna zverina za odpih bobničev. 
V roke smo dobili tri izdelke, osnovane na njej: sound 
blaster recon3D v kartični in USB-inačici ter recon3D 
fatallty champion. Osluh je na mestu. Toda preštudi- 
rajmo najprej, zakaj bi sploh nucali namensko zvočno 
kartico. Na kratko: ker občutno izboljša slušno izkuš- 
njo in si jo ušesa zaslužijo. 


Že bohotenje analognih izhodov (skupek na 
desni) na platah da vedeti, da današnje in- 
tegrirane opcije niso od muh. 


Kartica proti plati 


Tovrstni hardver je sestavljen iz dveh poglavitnih de- 
lov: zvočnega procesorja in pretvorne elektronike. 
Prvi je namenjen preračunavanju odbojev zvoka v 
igrinem prostoru, da na primer riganje orka sredi oš- 
tarije malo odmeva. Transformatorska vezja pa po- 
trebujemo, ker membrana zvočnika razume le analo- 
gni električni signal, zato je treba podatke pred odig- 
ranjem pretvoriti iz digitalne v analogno obliko. Temu 
je namenjen čip DAC (Digital-to-Analog Converter). 
Za tiste, ki zvok snemajo, je važna tudi zmogljivost 
vzorčenja, torej pretvorbe analognega signala v digi- 
talnega, kar počne čip ADC (Analog-to- Digital Con- 
verter). 

Mnogim se zdi, da je zvočni procesor najpomemb- 
nejši element kartice. Tudi zavoljo kričavih oglasov, 
kjer jih izdelovalci postavljajo v ospredje pri izdelkih 
za igre. Toda v resnici je za splošno kvaliteto žgolenja 
najvažnejša pretvorna elektronika, saj pri njej pride 


pogleda, če prebijejo 


do največjih popačenj! Dober izdelek ima kvaliteten 
DAC in operacijske ojačevalnike električne napetosti, 
po domače opampe (Operational Amplifier). 
Ravno tu nastanejo največje razlike med samostojni- 
mi izvedenkami in tistimi na matičnih ploščah. Na 
slednjih mora proizvajalec varčevati s prostorom, za- 
to vse stlači v en sam čip, kar je slabše od posamez- 
nih namenskih. Prav tako so vezja nagnetena in v vr- 
vežu prihaja do večjih elektromagnetnih motenj. Po- 
sledica je slabši zvok z ubožnejšim frekvenčnim (to- 
nalnim) razponom in obilico šuma. To je razlog, da 
celo cenejša zvočna kartica za razred prekaša integri- 
rane čipe! 
V praksi to pomeni, da so z njo inštrumenti v orkestru 
ali govorci v filmih razločneje slišni in se ne po- 
pačijo niti pri mejnih frekvencah ter jakostih. 
Občutek prostora je boljši, namesto da bi 
imeli vtis, da smo v mali kamri. Za na- 
meček ti zvok ne začne prasketati vedno, 
ko se vklopi ventilator na grafični. Čistejši 


Čip na sredi je ALC892, najzmogljivejše Realteko- 
vo vezje za integrirani zvok. V njem je skoncentri- 
rana moč starejših kartic, od zmogljivosti novejših 
pa ga ločijo čipi, kot je opamp nad sliko. 

TESTISI 


in polnejši zvok znajo ceniti tako mnogi igralci kot po- 
slušalci glasbe in tisti z domačim kinom. Nekaterim 
to ni pomembno, a to je ponavadi zato, ker imajo pre- 
slabe zvočnike oziroma še niso slišali razlike. 

Nakup kartice je seveda povezan z zvočniki. Blago- 
dejni učinek dobrega DACa je sicer do neke mere sli- 
šen že na slabših membranah. Toda izkoristiš ga šele, 
ko mu pripojiš primerljivo kvalitetne škatle ali slušal- 
ke. Moj nasvet je, da ne pljuni vsega denarja za pro- 
cesor, grafiko in take reči. Nekaj prihrani tudi za zvoč- 
nike, saj je kakovosten avdio pomemben del igralske, 
gledalske in splošne izkušnje. 


Večji zvočniški sistemi imajo pretvornike že vde- 
lane. Ker so večinoma zmogljivejši od računalniš- 
kih, lahko tedaj v mnogih primerih kartične DACe 
obidemo in zanje uporabimo digitalno povezavo. 


Zastoj napredka ... 


Kvaliteta pretvorbe je torej poglavitni razloček med ti- 
stim, kar je na voljo. Nazivna zmogljivost zvočnih 
procesorjev za igre se namreč od Creativove vpeljave 
x-fija leta 2005 ni kaj prida dvignila. Razlog je ta, da 
industrija ukvarjanja z zvokom ne doživlja bistvenih 
tehnoloških prebojev, pri čemer je glavna ovira brž- 
kone trg. Za poslušanje zelo kvalitetne muzike potre- 
buješ zelo kvalitetno (beri: drago) opremo. Redkokdo 
ima doma avdiosistem, ki povsem izkoristi CD zapis; 
večina je zadovoljna s sukanjem mp3jev na ušesnih 
slušalkicah. Dodaten dokaz je prodaja DVD-audia, to- 
rej glasbe na DVD-ploščkih, ki je nekajkrat manjša je 
od tiste običajnih cedejk, dasi je kvalitetnejša. Kje so 
šele formati, kot je SACD. Kjer ni širokega povpra- 


Od sound blasterjev in xonarjev največ odnesejo zahtevnejši 
igralci, ki jih analogno povežejo na slušalke ali zvočnike. Za 
glasbo so boljši USB-pretvorniki, za HTPC v domačem kinu pa 


ševanja, se studiem ne splača zapravljati za napredno 
snemanje, proizvajalcem zvočnih kartic pa ne za hard- 
ver, ki ga bo kupila peščica. Šest let star x-fi bo imet- 
nikom še nekaj časa dobro rabil. 

Če pogledamo natančneje, sta poglavitni merili kako- 
vost digitalnega zvočnega signala, s katerim kartica 
operira, in število kanalov, po katerih ga pošilja. X-fi 
prebavlja 24-bitni zapis pri frekvenci 96 kilohercev in 
na do osmih kanalih za prostorski zvok, torej zvoč- 
niški postavitvi 7.1. To je signal, kjer je valovanje 
zvoka vzorčeno 96-tisočkrat na sekundo z natanč- 
nostjo 16,8 milijona vrednosti. Muzika na CDjih pre- 
more 16-bitni zapis pri 44,1 kHz na dveh kanalih (ste- 
reo), kar je manj in torej slabše. 

24 bitov na 96 kHz je standard, ki ga dosegajo vsi da- 
našnji čipi, tudi integrirani. Med njimi najdemo pre- 
težno Realtekove in IDTjeve procesorje. Najzmoglji- 
vejše Realtekovo vezje ALC892 poleg osmih stez za 
prostorski zvok podpira še dve povsem ločeni za ste- 
reo, pa dva za snemanje, optične vhode in izhode ... 
kar primerljivo z 'velikimi'. Edino Dolby Headphones, 
knjižnice trikov za prisluh prostorskega zvoka na 
slušalkah, ne pozna. 


... in strojnega 
pospeševanja zvoka 


Žal je opisana blokada prisotna tudi na področju pro- 
storskih učinkov v igrah, kot so fensi odmevi kaplja- 
nja vode v jami. Razmah kvalitetnejših integriranih 
vezij je povzročil, da se je vedno več studiev za izdela- 
vo iger usmerilo v softversko obdelavo zvoka, torej na 
centralnem procesorju. Celo x-fi je zato izrabljen le 
napol. Četudi zna v prostor postaviti in obdelati kar 
128 samostojnih glasov, jih v špilih prevladuje med 
32 in 64. Enako neizkoriščen je pomnilnik, ki ga ima- 
jo nekatere kartice tja do 64 megabajtov. Bogatejše 
zvočne kulise pač zahtevajo več kvalitetnih posnet- 
kov in ustvarjalcem se to povečini ne splača. Zvočne 
kartice le na redkih mestih še nudijo efekte, napred- 
nejše od tistih, ki jih znajo računati CPUji, zato to ni 
več glavni razlog za njihov nakup. Edina tehnologija, 
ki se količkaj razvija, je varanje ušes, da na slušalkah 
ali stereo zvočnikih slišijo surround. 

Za nameček je padel še en argument za ločene zvoč- 
ne kartice - hitrost. Sodobni mnogojedrni procesorji 
povečini niso polno zasičeni niti pri zahtevnejših igrah. 
Vsi naprednejši grafični pogoni zato krike in grgranja 
računajo z neznatnim vplivom na urnost izrisa. Le sem 
in tja še najdeš take, kjer z rabo zvočne kartice dose- 
žeš pohitritev. Drugače je samo s pet in več let starej- 
šimi naslovi, ki še ne podpirajo večjedrnikov. 


se tudi niso, saj gre tu zvok skozi HDMI-izhod grafične kartice. 

Če potrebujete poceni USB-kartico 
za splošno rabo, ni treba zapravljati 
za muzikalične izdelke; sound blas- 
ter x-fi 5.1 USB bo za štart dovolj. 


Na kaj paziti? 
Tisti z izostrenim sluhom in dragimi avdiosistemi bo- 
do za poln izkoristek potrebovali kartico nad stota- 
kom. Izbira se v glavnem giblje med Creativovimi 
sound blasterji x-fi in Asusovimi karticami xonar, na 
katerih je procesor oxygen HD. Ta je primerljiv x-fiju, 
glavni privlak xonarjev pa so boljši DACi in opampi 
kot na sound blasterjih. Vsekakor si tako s sound bla- 
sterjem kot xonarjem (vstopni model je xonar DS) 
deležen občutnega zvišanja kvalitete muzike glede na 
čipe na matičnih ploščah. Igralci načeloma posezite 
po xonarju D2X ali SB x-fi titaniumu, nadebudni za- 
četniški avdiofili pa po xonar essencu STX ali SB x-fi 
titaniumu HD. Še en razlog v prid Asusu so gonilniki, 
saj je Creative znan po obupni programski podpori. 
Pri x-fijih so alternativa Creativu Auzentechovi izdelki 
s tem čipom, ki pa jih v Podalpju ni. 

Pri izbiri se velja pazljivo ozreti na izhode, kjer najdeš 
vse mogoče kombinacije vtičev TSR, RCA in S/PDIF. 
Če imaš receiver, naj ima kartica digitalni izhod. Ses- 
tavljavci domačega kina naj vedo, da zvok iz iger vse 
kodirajo v dolby digital live ali DTS connect, medtem 
ko v DTS-ES ter dolby digital EX še ne znajo. Opre- 
zen bodi tudi glede vtiča za v matično ploščo, saj je še 
vedno moč kupiti stare PCI-kartice. 


KAM JE IZGINIL EAX? 


Creative je pri zvočnih učinkih v 3D-igrah nekdaj 
postavljal standarde z znano knjižnico EAX, Envi- 
ronmental Audio Extensions. Ta je dosegla vrh s 
peto verzijo ob izidu x-fija ... in nato krepnila. Kri- 
vec je Microsoft, ki je z Visto iz Oken odstranil pro- 
gramski sloj, prek katerega je EAX dostopala do 
kartic. To je povzročilo težave vsem starejšim na- 
slovom, ko si jih hotel pognati v Visti, Creative pa 
prisililo v nakup splošnejše knjižnice OpenAL. Ta 
je sedaj eno glavnih orodij v industriji. Na njeni os- 
novi so Singapurci napravili program Creative 
ALchemy, skozi katerega lahko obsežen spisek 
podprtih starejših iger z EAXovimi bonbončki za- 
slišiš v Visti ter Windows 7. 


ŠTEVILKE NA ŠKATLAH 


Iskalci posebej čiste glasbe naj se ob primerjavah 
ozrejo na specifikacije, ki označujejo kvaliteto 
pretvorne in ojačevalne elektronike. V glavnem so 
navedene tri kategorije: razmerje med signalom in 
šumom (Signal-to-Noise Ratio ali SNR), fre- 
kvenčni odziv (Freguency Response) ter skupna 
harmonična motnja (Total Harmonic Distortion ali 
THD). SNR merimo v decibelih in stremimo k čim- 
višji vrednosti. Pri integriranem zvoku znaša ok- 
rog 100 dB, pri boljših karticah tudi čez 120 dB. 
Tudi frekvenčni odziv mora biti čimvečji, THD pa 
po drugi plati čimmanjši. 

E-MU 0404 stane dvesto evrov in je malo napred- 
nejša stvarca za tiste, ki kanijo kaj posneti. Za 
navadnega uporabnika bo dovolj njegov manjši 
bratec E-MU 0202, ki ga dobite za stotaka. 


Vse zvočnice za igre so prvenstveno namenjene po- 
slušanju, ne snemanju zvoka. Na njih lahko sicer za- 
beležiš sviranje domače kitare in večinoma podpirajo 
knjižnico za profesionalno delo ASIO. A za karkoli 
resnejšega bo treba v trgovino po namenske profesio- 
nalne izdelke. Ne le to - če hočeš stvar izključno za 
poslušanje kvalitetne glasbe, se na notranje igričars- 
ke kartice sploh ne oziraj! Tebi je namenjena druga li- 
nija produktov na osnovi zunanjih USB-pretvornikov, 
kot je E-MU 0404. Takisto so USB-škatlice edina 
možnost imetnikov laptopov, ki želijo priklopiti zvoč- 
nike. Če si prenosniški slušalkar, pa je najboljša opci- 
ja USB-naglavni set z vdelanim čipom. 


3D-izvidniki 

Zakaj med svetovanimi izdelki ni testiranih reconov- 
3D, ki so vendar najnovejša generacija kartic? Novi 
čip sound core3D naj bi bil nič manj kot štirijedrna 
zverina! Tudi konkretnih novih zmožnosti je za spisek: 
najprej THX TruStudio Pro, se pravi tehnologija za 
3D-zvok na slušalkah, ki smo jo srečali na zadnjem ti- 
taniumu HD in zamenja CMSS3D. Nato prečiščevanje 
dretja v mikrofon CrystalVoice, pa zanimivi Scout 
Mode, ki naj bi okrepil zvok soigralcev v streljankah, 
da bi jih slišali prej. In največja strojna uporabnost, 
samostojni izhod za slušalke s poštenim ojačevalni- 
kom za do 600-ohmske zvočnike. To pomeni, da lah- 
ko gor priheftamo tiste težke avdiofilske naprave. 


Kovinske kletke, kot je tale na xonarju D2X, so na- 
menjene obrambi pred elektromagnetnim šumom 
v kišti. A največ motenj pride skozi vodila. Ce tam 
ni zaščite, ti fensi kovinska srajčka ne pomaga. 


Vendar hitro trčimo ob čudnosti. Izhodi imajo samo tri 
luknje, kar pomeni šest kanalov, medtem ko jih ima- 
jo x-fijevski sound blasterji osem. Ko se ozreš na kar- 
tico, je čudno prazna in brez čipovja. Zle slutnje se 
uresničijo, ko pogruntaš, da je DAC integriran v sound 
core3D. Takisto izvidniki ne premorejo strojnega ig- 
ralnika inštrumentov in ne razumejo Asia, kar odžaga 
kogarkoli, ki bi hotel z njimi muzicirati. Kakšnega 
frankenštajna je Creative napravil? 

Sound blaster recon3D USB je z lahkim ohišjem od 
nog do glave usmerjen v prenosniško igranje. Do 
računalnika ali konzol vodita USB- in optična pove- 
zava, do slušalk stereo ter line-in. Ima tudi pri- 
ključek za anteno za povezavo z brezžičnimi Crea- 
tivovimi slušalkami omega. Cena: 80 evrov. 


izvidovanje 


Nova družina je prišla v štirih inačicah: kot vstopna 
PCle kartica recon3D, naprednejša recon3D fatallty 
pro, potem recon 3D fatallty champion, ki je pro z 
dodatno ploščo za na sprednjo stran računalnika, in 
na kraju USB-verzija recon3D USB. Vse tri notranje 
kartice imajo na zadnji strani enakih sedem izhodov: 
tri TSR za zvočniški 5.1-sistem, line-in za mikrofon, 
namenskega za slušalke ter vhodnega in izhodnega 
optičnega. Poglavitni razloček proja glede na osnovni 
recon je poseben mikrofon, ki ga montiraš predse, 
denimo na monitor, nakar skuša odfiltrirati zunanji 
hrup, da se te bolje sliši, ko kričiš ukaze kameradom 
v World of Warcraftu. Oziroma se greš telekonferen- 
ce, kajti reč je zaznavno uporabna šele, ko imaš poleg 
prižgane zvočnike, ki bi sicer motili tvoj govor. Kdor 
že ima kvaliteten mikrofon na slušalkah, ga prijem ne 
bo presunil, je pa uporaben za tiste, ki morajo nujno 
govoriti v hrupnem prostoru. 

Zvok vseh reconov je ob upoštevanju odsotnosti na- 
menskega DACa kar v redu. Zaznavno čistejši, pol- 
nejši in ostrejši je v primerjavi z matičnoploščnim 
ALC892, zato ga lahko mirno postavim nad integrira- 
ne izdelke. Drugače pa je, ko ga soočim s starim SB 
xtreme musicom. Pri igrah sta še na primerljivi ravni, 
medtem ko je pri filmih in glasbi, posebno zahtevnejši 
z veliko instrumenti, stari x-fi v opazni prednosti. No- 
vi sound blasterji še zdaleč niso napredek v proizvaja- 
nju zvoka! 

Tudi ostalih novitet ne morem opredeliti enoznačno. 
TruStudio Pro je v mnogo primerih 

boljši 


Rdečeličnik je recon3D fatal1ty pro, pod katerim 
vidite zunanjo enoto iz championovega kom- 
pleta. Gre za majhne, puste kartice brez strojnih 
naprednosti, na primer zamenljivih opampov, s 
kakršnimi se dičijo boljši izdelki. Desno je pro- 
gramski center. Cene: 80 evrov za recon3D, 140 
za inačico pro, 160 za championa. 


Podolgovatež poleg fataltty proja je mikrofonček, 
tako zvani 'beamforming microphone", ki ujame 
okoliški hrup, da ga lahko recon odfiltrira iz govo- 
ra. CrystalVoice zna razen tega iz čebljanja odstra- 
niti godenje zvočnikov in normalizirati jakost gla- 
Su, s čimer nam prepreči, da bi kogarkoli nadrli. 


od CMSS3Dja, kajti pozicioniranje je prepričljivejše in 
bolje zaznavno. A v posameznih naslovih ga še lomi. 
Scout Mode je pa sploh bizarna reč. Gre za prijem, ki 
iz igre ugotovi položaje soigralcev in okrepi njihove 
zvoke. Tako poskočiš na stolu, ko kdo odpre vrata ... 
tri nadstropja nad tabo. Gre dejansko za neke vrste 
goljufanje, ki še ni dovolj zanesljivo, da bi lahko resno 
vplivalo na igranje multiplayerskih streljačin. Vseka- 
kor se je treba nanj dodobra navaditi. Takisto nekate- 
ri naslovi zvok procesirajo brez podatkov, ki bi jih 
Scout Mode znal uporabiti, zato tam sploh ne dela. 
Programje vključuje klasiko, ki jo najdemo v osnov- 
nih Creativovih centrih: razporejanje zvočnikov po 
prostoru z efekti, izenačevalec in seveda ves prede- 
lek, ki naš govor zmaliči v Vaderjevega. Njegovo za- 
ganjanje je hitrejše, kot sem vajen od x-fija, ga pa tu- 
di tu biksa, saj sem imel že pri inštalaciji kar nekaj 
težav. Jebenti Creative. 


Mobilni izvidnik 

V Championovi pakungi je poleg kartice plošča za v 
3,5-palčno režo v računalniškem ohišju. V njej najde- 
mo vtiča za slušalke in mikrofon s knofoma za jakost, 
plus dva RCA-vhoda za zunanje naprave. A dejansko 
praktična reč je recon3D USB. Gre za zunanjega USB- 
recona, zapakiranega v res kompaktno in luštno gu- 
mirano ohišje. Na sredo je postavljen ogromen gumb 
za utišanje, jakost in hipni vklop okolizvočja TruStu- 
dio Pro ter Scout Moda. Prenašanje je enostavno in 
deluje na vsaki napravi, le da moraš za podrobnejše 
konfiguriranje inštalirati programe. 

Najboljša stvar je optični vhod, ki to stvarco naredi 
prijazno xboxu 360 in PS3. Vsi kabli, tudi tisti za v 
xboxov kontroler, so v škatli. Tako se ti ni treba več 

S slušalkami je mi od zvočnih kartic odnesti 
najboljše za najnižjo.ceno. Pri tem mislim na 
konkretne, kvalitetne: naglavnice na JSR-žici, 

Glavna problema igralskih kartic pri snemanju sta 
slaba povezljivost s studijskimi napravami in la- 
tenca oziroma zamik pri vzorčenju. Za YouTubove 
videe še gre, za resnejše reči pa potrebujemo več. 

Navadil sem se, da dnevne novice in e-pošto 
spremljam prek svojega mobitela. Preden grem v 
tujino, si za 30 EUR dokupim podatkovni paket 
Tujina Internet M, s katerim pridobim 30 MB 
prenosa podatkov za brezskrbno brskanje po 
spletu. 


V tujini uporabljam storitev Komunikator. Poiščem 
brezžično omrežje WLAN in kličem po enakih 
cenah kot doma. Tudi klice sprejemam brezplačno. 
Prijatelja sem s tem tako navdušil, da je šel takoj v 
Telekomov center in si vključil Komunikator. Jaz 
ga uporabljam na svojem mobitelu, on pa na 
prenosniku. Zakaj nebi prihranili, če lahko? 


ozirati po namenskih konzolnih slušal- 
kah, pa še surround ima tale reč boljšo 
od večine slušalkarskih. Glavna hiba mobilnega 
recona je v manku izhodov, ker pozna zgolj luknji- 

ci za headset. Kdor je upal, da ga bo na prenosniku 
uporabljal za večji zvočniški sistem, bo moral iskati 
drugje. In le do 48-kiloherčni signal pozna, ampak to 
pri njegovi mobilni rabi ni kritična težava. 

Spričo priročnosti je USBjec med tukajšnjimi reconi- 
3D edini, ki ga lahko priporočim, pa še to samo ig- 
ričarjem. Sicer je zvočno slabši od xonarja DS, a sled- 
njega ne moreš tako lepo trogati naokrog. 


Na zahodu nič novega 


Ne morem pa svetovati nakupa ostalih treh izvedenk. 
Čez nekaj časa ti namreč postane jasno, kaj je Creati- 
ve izdelal: emulacijo x-fija na splošnejšem čipu. Cilj je 
zmanjšanje stroškov in taka rešitev proizvodno goto- 
vo stane manj od kolobocije vezij na denimo xtreme 
gamerju. Sound Core3D je majhna, varčna in prilag- 
odljiva stvarca, s katero bo podjetje nedvomno na- 


Ta hip najbolj pričakovan zvoč- 
ni artikel za igranje je xonar 
phoebus. DAC na stereo izho- 
dih naj bi imel kar 127-deci- 
belni SNR, poleg je moč videti 
podaljšek za slušalke. Drag bo 
kot žafran. Spomladi. 


skakovalo trg prenosnih naprav, od laptopov do ta- 
bličnih računalnikov. Toda bližnjic prek DACov in op- 
ampov ni in novi reconi so slišati slabše od skoraj se- 
dem let starih kartic. Žebelj v krsto je cena, kajti 
Creative jih skuša tržiti, kot da so huda noviteta. Re- 
con3D PCle je z 80 evri še znosen, toda fatallty pro 
za 140 in champion za 160? Komedijanti. 


ZAČETKI PECEJEVSKEGA SVIRANJA 


is 


PCji so bili med vsemi domačimi 
računalniki sprva najbolj zvočno 
prikrajšani. Medtem ko je C64 
godel z legendarnim SIDom in so 
amige žvrgolele, se je PC- spea- 
ker oglašal kot Pingu, saj je zmo- 
gel po en preprost pravokoten si- 
gnal. Toda leta 1987 so tri tvrdke 
neodvisno napravile svoje zvočne 
kartice. Kanadski Ad Lib je pred- 
stavil sloviti adlib music synthesizer, Roland pa MT- 
32. Oba je podprl King's Ouest IV, ki je z muziko 
dotlej neslišane pecejaške prelestnosti zaoral ledino 
in navdušil druge razvijalce, da so zvoku namenili 
več pozornosti. Creative je izdal svoj creative music 
system, ki je v primerjavi z adlibom poznal stereo. A 
tako kot speaker je premogel le škatlaste signale, 
medtem ko sta tekmeca pozirala s sinusoidnimi. Za- 


Z iii 


Vse podatke, ki jih imam na svojem mobitelu, sem 
varno in brezplačno shranil z računalnikom prek 
storitve M:Rokovnik. Tako nikoli več ne morem 
izgubiti pomembnih telefonskih številk, ki jih imam 
v svojem imeniku, tudi če svoj mobitel izgubim 
ali zamenjam z novim. MROKOVNIK na 1919 ali 
na spletu https://moj.telekom.si 


Ali veste, da je brskanje po mobilni različici splet- 
nega mesta Mobitel m.mobitel.si za uporabnike 
storitev Mobitel brezplačno? Prilagojena je za 
mobitele z zaslonom na dotik, zato lahko z nekaj 
kliki hitro preverim novosti in ugodnosti storitev 
Mobitel. 


Za več informacij o storitvah Mobitel obiščite Telekomov 
center, www.mobitel.si ali pokličite brezplačno številko 


to se ni prijel, četudi so ga prekr- 
stili v game blaster. No, leta 1989 
so se Singapurci znašli — klonirali 
so Ad Libovo idejo, jo ovesili z 
bonboni in nastal je prvi sound 
blaster. Zaradi dodatkov in udar- 
nega imena je zavladal in Creative 
vse od takrat ni izpustil primata. 
SB je bil osembitna kartica, med- 
tem ko je bil sound blaster pro, 
njegov naslednik iz leta 1991, 16-biten. Na njem je 
podpisani prvič slišal Doomove monstrume rjoveti 
tako, da se je skoraj podelal v hlače. izvedenke so si 
sledile vsako drugo leto in igralci s(m)o pozirali z 
AWE32 ter kasneje serijo live. Toda koncem 
prejšnjega tisočletja je standard za integrirani zvok 
AC'97 že napovedal, da se bližajo spremembe. Ki so 
današnji dodobra uveljavljene. 


041 700 700 ali 080 8000. 

A vrača ŽOgICOo 


Ker se je AMD z novo serijo radeonov HD 7000 razpasel, ga Nvidia skuša zopet 
nagnati v stajo. Aggressor pomeri rdeče kartice z novim geforcem GTX 680. 


MD in Nvidia s serijama radeonov HD 
6000 na eni ter geforcev GTX 500 na 
drugi strani nista dala odgovora o zma- 
govalcu. Toda kupec se hkrati ni mogel 
s skorajda nobeno opcijo zamehuriti in 
si je lahko poljubno izbral kartico, ki je ustrezala nje- 
govim zahtevam. 
Prihod AMDjeve serije HD 7000 položaja ni dosti sp- 
remenil. Kot smo ugotovili v februarskem testu, je ra- 
deon HD 7970 razmeroma hiter, a zaradi brezna v de- 
narnici po nakupu pol leta živiš ob kruhu in vodi. 
AMD je izkoristil nekajmesečno prednost pred Nvidiji- 
no predstavitvijo naslednje generacije izdelkov in 
prvim sedemtisočkam nalepil zrejene cene. Pa na- 
daljnjim tudi. Februarja in marca sta dospeli šibkejši 
poddružini HD 7700 ter 7800, tako da so se v našem 
'laboratoriju' znašli radeoni HD 7770, 7750, 7870 in 
7850. Kot bomo videli, so kartice iz tega segmenta 
razporedili tako, da ne vznemirijo ravnotežja. 
Za napredek pač potrebuješ konkurenco. Nvidia je bi- 
la v preteklih dveh letih na preizkušnji, kajti štart arhi- 
tekture fermi in na njej temelječih geforcev GTX 400 
se ji je ponesrečil. Prvi primerki so bili muhasti kot 
težavne najstnice - vroči, glasni in dragi, zato so jih 
elegantni tekmeci prehitevali tako v igrah kot prodaj- 
nih številkah. Toda podjetje iz Santa Clare se je vzelo 
v roke, dalo neposlušni čip čez koleno in ga naučilo 
manir. Geforci GTX 500 so bili zato dostojni tekmeci 
radeonom HD 6000. In sedaj je pred nami njegov na- 
slednik s takisto fizikalnim imenom kepler po nemš- 
kemu astronomu Johannesu Keplerju. Je Nvidia po- 
novila napako ali pa je ubrala bolj gvišno pot? Gefor- 
ce GTX 680 kaže, da drugo. 


Zeleni astronom 


Arhitekture grafičnih čipov so nadvse zapletene in po 
čobodri pretikal presegajo celo osrednje procesorje. 
Zato jih snuješ z dolgoročnimi cilji v mislih in jih ne 
menjaš kar tako. Nvidia je s fermijem začrtala usme- 

ritev v splošno računanje in teselacijo. Kepler sledi 
tem načelom, zato je v bistvu močno dodelan pred- 
hodnik. Še vedno je izdelan iz procesorjev CUDA, ka- 
kor tvrdka po svoje imenuje splošne senčilnike, ki na 
ploskvah in pikah v 3D-prostoru izvajajo maličenja in 
učinke. Ti procesorčki podatke odvajajo teksturirnim 
enotam in na koncu izrisovalnikom, zraven pa se štu- 
li tako imenovani polymorph engine, kar je spet Nvi- 
dijin lokalni naziv za teselacijski skupek pretikal. 

A spremembe so in opaziš jih takoj ob pogledu na 
prvi čip nove arhitekture, GK104, ki poganja geforce 
GTX 680. Enot CUDA je notri kar 1536, trikrat več 
kot v GTXu 580! Obenem je tranzistorjev le za pol mi- 
lijarde več, skupaj tri in pol milijarde. Konstruktorji so 
odstranili razloček med frekvencama jedra in senčil- 
nikov, zato imajo novi geforci samo en takt. In ta je 
galaktičen, saj s 1006 MHz prebije mejo gigaherca, 
kar na grafičnem področju vidimo redko. Podobno vi- 
sok je galop pomnilnika, ki gre s 1502 MHz. To je za 


Zaradi vzporedno postavljenih izhodov DVI je hladilnik novega geforca ožji, ventilator pa zamakn- 


| jen. Kdor namerava navijati, naj si omisli kartico z boljšim hladilnikom od referenčnega. 

Zaradi STNE sposobnosti splošnega računanja 680tka fiziko teoretično simulira počasneje od tek- 
mecev. Toda v naslovih.s podporo-PhysXasskot je Arkham City, razlike zaenkrat ni občutiti. 


inženirje ogromen uspeh, saj doslej nismo poznali 
pomnilniškega kontrolerja v grafičnih karticah, ki bi 
zmogel kaj takega. Tudi zato se je Nvidia bržda zado- 
voljila z manjšo količino pomnilnika, saj ga ima no- 
vinka dva gigabajta, medtem ko radeon HD 7970 po- 
zira s tremi. Takisto je z 256 biti širine ožja žila do nje- 
ga, saj imajo radeoni in tudi prejšnje generacije gefor- 
cev 384-bitno. 

Tako kot konkurent je novi geforce zgrajen v 28-na- 
nometrski proizvodni tehnologiji, kar je korak naprej 
od 40-nanometrske v prejšnji generaciji. Zato je ke- 
pler navzlic več elementom manjši in manj požrešen, 
s slabimi 200 vati nazivne najvišje moči. Je pa hecno, 
da je z njim Nvidia iz začetnega fermijevskega dizajna 
odščipnila še en del zmogljivosti za splošno računa- 
nje. Medtem gre namreč AMD v drugo smer in je z ar- 
hitekturo GCN v novih radeonih okrepil ravno ta vidik. 


Samonavijanje 


V praksi je najbolj kričeča novost novih geforcov GPU 
boost, mehanizem za samodejno prilagajanje fre- 
kvence in napetosti jedra. Skratka, nekaj podobnega 
kot turbo boost za centralne procesorje. Kartica z me- 
rilniki električne porabe in temperature ugotovi, koli- 
ko se lahko sama navije, ne da bi prekoračila zasta- 
vljeno mejo porabe moči, ki je v tem primeru 170 W 
na sam čip. (Tega ne gre mešati z omenjenimi 200 
vati za vso kartico.) Takt raste v korakih po 13 MHz in 
se deklarirano lahko dvigne za največ deset odsto- 
tkov, torej malo nad 1100 megahercev. A dejanski 
učinek je odvisen od kvalitete polprevodniškega vez- 
ja, ki od izdelka do izdelka niha. Zato Nvidia pravi, da 
je smiselno pričakovati navitje do 1058 MHz. 

GPU boost v trenutni inačici še zdaleč nima takega 
vpliva, kot ga je imel turbo boost ob nastopu v Intelo- 
vih procesorjih. V CPUjih je moč razmeroma lahko do- 

Kot ob 7900tkah pred meseci je tudi pri radeonih za srednji Tare trg urno zasula kopica prirejenih kar- 


tic vseh proizvajalcev. Ti so prilagodljivost južnih otokov izkoristili s tovarniškim navijanjem, zato so 
cene izdelkov dokaj različne. Pri nakupu bodite pozorni na odstopanje frekvenc od privzetih. 


ločiti, katera jedra se potijo in dvigniti njihovo nape- 
tost. V GPUjih to ni tako preprosto, saj je preraču- 
navanje grafike tudi pri enostavnejših nalogah še ved- 
no močno vzporedna stvar in je tudi takrat neizkoriš- 
čenih delov čipa malo. Zaradi tega je razlika pri hitro- 
stih z vklopljenim in izklopljenim mehanizmom v so- 
dobnih igrah le nekaj odstotkov. So pa to zametki teh- 
nologije, ki bi mogla v prihodnosti imeti večjo vlogo. 
Razen tega ima prišlek še dva prijema: novi način 
glajenja robov TXAA in adaptive v-sync. Prvi je pred- 
vsem hitrostna izboljšava, saj naj bi učinek doslejšnjih 
algoritmov, kot je MSAA, ponujal ob mnogo nižji st- 
rojni zahtevnosti. Prilagodljivi v-sync pa je zmožnost 
samodejnega izklopa vertikalne sinhronizacije, torej 
uskladitve števila sličic na sekundo s frekvenco os- 
veževanja monitorja. Pri grafično zahtevnejših igrah 
FPSji radi padejo pod to frekvenco, kar ima za posle- 
dico zatikanje in trganje slike. Adaptive v-sync tovrst- 
ne probleme omili, kar pa bodo opazili le bolj predani 
igralci prvoosebnih naslovov. 

GTX 680 je mestu na lestvici primerno zajetna karti- 
ca, a vseeno nekaj krajša od radeona HD 7970. Med 
izhodi se je naposled znašel displayport, vendar polne 
velikosti, ne mini-DP, kot je v navadi in kakršne po- 
večini uporabljajo radeoni. Poleg omenjenega ima na 
zadnji plati še dva vtiča DVI ter enega HDMI. In zopet 
je moč tri kartice vkup združiti v SLI-pošast. 


Denarnicam prijaznejsi 
Rdeče novinke so pohlevnejša bitja, namenjena ti- 
stim, ki nočejo obubožati zaradi nakupa radeonov HD 
7900. Gre za pomanjšana čipa s kodnim imenom ta- 
hiti, kakršen je v 7900tkah. Za geografsko razpolože- 
ne se v 7800tkah imenuje pitcairn, 7700tkah pa cape 
verde. Vse to so otočja južnega Pacifika in Atlantika. 
Spomnimo: s temi vezji je AMD prešel na arhitekturo 
graphic core next ali GCN, s 
katero se je premaknil k Nvidi- 
ji, saj je bolj primerna za sploš- 
no preračunavanje od tiste v 


derji. Tudi sedemdesetke obeh poddružin drvijo na 
okroglem gigahercu, kar je za AMD lep uspeh, dasi je 
treba povedati, da je z manjšimi čipi to laže izvedljivo 
kot pri tistih na najvišjem delu trga. Kar se pomnilni- 
ka tiče, sta 7800tki založeni s po dvema gigabajtoma 
na 256-bitnem vodilu, šibkejša brata pa z gigabajtom 
na 128-bitnem. 


Na štromu 


Kartice smo sparili z Intelovo srčiko core i7-2500K in 
osmimi gigabajti rama, programe pa gnali v 64-bitnih 
Oknih 7. Hitro vidiš, da je novi geforce poskočna st- 
varca, hkrati pa nekam muhasta. V sintetičnih testih 
in mnogih naslovih, kot sta Battlefield 3 in Shogun 2, 
tekmeca HD 7970 suvereno odpravi. Dočim se v dru- 
gih, kot sta Crysis Warhead in Metro 2033, obira. 
Tam sta kartici poravnani, občasno pa radeon poku- 
ka ven celo s kako sličico na sekundo več. Razlika 


83je ta hip grafično najbolj napreden naslov, a ne more biti edino testno OO 


| kaže, da zaradi razlik v arhitekturi v zahtevnih naslovih še prihaja do PREJA med ale 


KE IL! 


napram prejšnji generaciji je očitnejša, saj GTX 580 
zaostaja za od 20 do 40 odstotkov. 

Hakeljc pri vsem skupaj je, da je Nvidia ceno svojega 
prvaka postavila na nekaj deset evrov nižjo stopničko 
kot AMD za konkurenta, kar pri nas pomeni slabih 
550 evrov. Zato je zelena kartica ta hip po vsej logiki 
priporočljivejši nakup. Za nameček presenetljivo po- 
rabi nekaj vatov manj kot radeon, četudi se slednji 
ponaša z naprednim ugašanjem delov jedra! 

Se pa reči rahlo zapletejo, ko gremo v podrobnosti. 

Če iščeš kartico za splošno računanje, denimo poga- 

njanje Foldingehome ali kodiranje videa s program- 

jem GPGPU, GTX 680 ni fajn. V Civilizationovem tes- 
tu vidno zaostaja tako za radeonom kot za svojo pred- 
hodnico GTX 580. Druga kaprica je navijanje. Spričo 
GPU boosta se je treba ubadati ne le s frekvenco, 
marveč tudi s spreminjanjem meje izpusta, ki jo lahko 
premakneš za do 30 % v posamezno smer. Čeravno 
se da z nekaj muke tudi nove geforce navijati, so ra- 
deoni v tem oziru zmogljivejši. Zato ni presenečenje, 
da so na trgu že serijsko naviti HD 7970, ki presegajo 
GTX 680. si tisti so tudi občutno dražji. 

sti, bo gene AMDjeve razširitve familje južnih Slekev. 

Toda le, dokler ne bo podrobno premotril cen. Ko se 
poglobiš vanje, vidiš, da ta hip še vedno malo napih- 
njene. HD 7770 denimo stane 150 evrov, enako kot 
HD 6850, četudi je slednji malo hitrejši. 7870tka je pri 
320 evrih nekaj desetakov nad konkurentko GTX 
570, to pa ravno pokrije razliko nekaj sličic, za koli- 
kor vodi v igrah. HD 7850 je pri 250 evrih za odtenek 
dražji od GTXa 560 ti, pa ravno toliko hitrejši ... Sk- 

ratka, AMD je spet določil reči tako, da nima kupec 
skoraj nič od tega. Moj nasvet je, da počakaj, da po- 
kaže svoje kartice za srednji del trga še Nvidia. Sodeč 
po tem, kako jo je tekmecu zagodla z GTX 680, se bo 
stanje hitro izboljšalo. 


gti: 


starejših radeonih in s tem bolj geforce GTX 680 (NI  J, geforce GTX 680 
podobna fermiju. Tudi AMD- radeon HD 7070 ZE radeon HD 7970 
jeva vezja so izdelana v 28-na- HAMA TNE TIA - radeon HD: 7060 
J ] j geforce GTX 580 geforce GTX 580 
nometrskem procesu tajvanske- geforce GTX 570 SGTXEO 
ga TSMCja, med vidnejše zna- radeon HD 7870 radeon HD 7870 
čilnosti pa procesorska tvrdka radeon HD 7850 radeon HD 7850 
šteje še njihovo zmogljivost, da radeon HD 6970 radeon HD 6970 
ugašajo celotne dele čipa in s rade HD 90 radeon HD 6950 
tem varčujejo z elektriko pomem pra STR BI 

je) U radeon HD 6870 radeon HD 6870 


Če ima HD 7970 kar 2048 sp- 
lošnih senčilnikov, jih ima 7870 
le 1280, 50tka pa 1024. 7700- 
tki sta pa še prepolovljeni glede 
na 7800tki, s 640 ter 512 sha- 

TESTISI 


Tabliča je»uporaben pripo- 
moček za celo družino, naj- 
bolj pa jo čislajo otroci, celo 
najmlajši,.saj ima zavoljo 
množice dobrih programčkov 
veliko zabavno in tudi 
izobraževalno vrednost. 


ablice se bliskajo od vsepovsod in občila te 

najnovejše krike tehnike slikajo kot obve- 

zno opremo sodobnega posameznika ozi- 

roma gospodinjstva. A pomp je bolj medij- 

ski in marketinški, saj njihova razširjenost 
ni tako široka, kot se zdi. Stanejo preveč, da bi lju- 
dje množično kupovali nekaj, kar je videti privlačno, 
a jim ni povsem jasno, čemu bi to potrebovali. In de- 
jansko se po pričevanju mnogih (slovenskih) lastni- 
kov izkaže to, o čemer smo že nekoč pisali: mnogo 
tistih, ki so si zavoljo japijevstva, kulerskosti ali teh- 
nohobijaštva omislili tablične računalnike, jih upora- 
blja dosti manj, kot bi se za 500-evrsko napravo 
pričakovalo. 


Široka uporabnost 


Tablice so nekakšen neobvezni člen med boljšim mo- 
bilnikom in računalnikom. Po eni strani so prevelike 
za redno troganje naokoli, po drugi pa preveč omeje- 
ne, da bi nadomestile zaresen računalnik. Tudi cena 
jim ni v prid, zlasti v teh zategovalnih časih. Vendar 
imajo namen: najbolj široko možno uporabnost. Le na 
lastniku je, da jo izkoristi. Če životari s tovarniško na- 
loženim programjem ali v ohrnosti in votlem strahu 
do internetne rabe kreditne kartice naloži par zastonj- 
skih igric, potem se bo na napravi kmalu pričel nabi- 
rati prah. 

S tablico pa se da početi neprimerno več. Prva očitna 
namembnost je okno v svet, torej brskanje po spletu, 
pregledovanje pošte, zretje v YouTube, fočkanje na 
socialna omrežja, čvekanje, dostopanje do novic in 
slično. Sledi predvajanje vsebin, kot so fotografije, fil- 
mi in muzika, ter čitanje knjig, stripov in revij. Pa se- 
veda igrice, med katerimi je najti tako orenk stre- 
ljačine kot preproste izvirnice, ki so temu hardveru pi- 
sane na kožo. Nadalje se priprava izkaže kot široka 
otroška igrača, ki poleg risank in igric ponuja čuda iz- 
obraževalnega in kratkočasnega programja. 

A to je šele začetek, kajti aplikacij na tržnicah je na ti- 
soče. Veliko jih nadgradi našteta opravila, ogromno 
pa je res izvirnih in segajo od učenja klavirja do odga- 
njanja komarjev. Le blazni produktivnosti te naprave 
niso namenjene, saj so bolj kot ne odjemalsko okno v 
svet. Kdor bi rad resno pisal v kavarni in na letalu, naj 
si privošči ultrabook (glej prejšnji Joker). 


Vrsta tabel 


Ipad danes ni več edina izbira, kajti na vlak je skočilo 
mnogo posnemovalcev. V hudi bitki je Apple sam, 
nasproti pa mu stojijo Google, množica izdelovalcev 
hardvera in še razvijalci procesorjev, kakršna sta Nvi- 
dia in Intel. A ravno to, da je sam zase, je Applova 
prednost, kajti vse je zbrano pod eno streho: načrto- 
vanje hardvera, operacijski sistem, uporabniški servis 
in sila pomembna internetna prodajalna. 

iNaprave, ki veljajo za najbolj poželjive, kajpada niso 
popolne. Pregovorna Applova zaprtost in privezanost 
na program iTunes sta resni cokli. Dobrodošel oziro- 
ma kar nujen bi bil tudi kakšen vmesniški element, ki 
ga ima Android. Toda za končni vtis je pomembnejša 
celovita izkušnja, ki seže dlje od operacijskega siste- 
ma. Vsakdo, ki je rokoval z več tovrstnimi pripo- 
močki, bo ob koncu dneva pohvalil uživaško uporab- 
nost in bogatijo ipada, medtem ko bo do android- 
nežev bolj kritičen. 

V Guglovem taboru so zadeve dosti bolj nedorečene. 
Razlike med modeli so precejšnje, saj segajo od hitrih 
štirijedrnikov do cenenih kitajskih plošč, ki so neupo- 
rabne celo za najbolj osnovne operacije. Razdroblje- 
nost in nezdružljivost sta znatni, posledica pa je slabši 
servis. lpad je standardiziran in vodilen z gromozan- 
skim naskokom, zaradi česar ima bolj kakovostno 
programje, več periferije v smislu zvočnikov, tipkov- 
nic in igrač ter mnogo podpore z vsem koncev. Poleg 
tega ima Apple več občutka za estetiko. Androidno 
okolje resda nudi več odprtosti in dodatnih možnosti, 
a je bolj malomarno, najsi gre za videz sistema in ap- 
likacij ali za ponudbo na tržnici. 

Slovenec ima pravzaprav komaj kaj izbire. Kindle in 
nook, ki v ZDA vabita z nizko ceno in delujočima eko- 
sistemoma, tukaj nista na voljo, Sonyjevi tabli nam 
onemogočata nakupe vseh njihovih vsebin, Asusovi 
transformerji in sliderji so švoh, enako velja za mnoge 
druge imne in brezimne izvedenke. Edini, ki se pri nas 
količkaj prodajajo, so Samsungovi tabi, ki jih Korejec 
pošilja rafalno na trg. Kmalu denimo pride 10.1 note, 
velika plošča, ki bo podpirala kracanje s pisalom. 
Zadnja izdaja, OLEDast in tanek tab 7.7 ni napačen. 
Če ne maraš Appla, si pripravljen na ostre androidne 
robove in pomanjkljivosti ter ceniš, da lahko gor vržeš 
MKVje direktno s PCja, je ta samsung zate! 

Tablični računalnik je naj- 
večja revolucija na pod- 
ročju uporabniške elek- 
tronike zadnjih dveh let. 
Poskusi z dotikabilnimi 

zasloni na prenosnikih so 
bili že prej, vendar je bil 

Apple tisti, ki je z ipadom 

aprila 2010 pokazal, kako 

se stvari streže. Ljudstvu 
je dal napravo, za katero 
poprej niti vedeli nismo, 
da bi jo radi imeli. Navi in 

LordFebo preverita, kako 
se je vodniku posla met 

posrečil v tretje. 


Pomito okno v svet 


Ipad je kajpakda v veliki prednosti pred androidnimi 
zasledovalci. Letos je v trgovine prikorakala tretja raz- 
ličica, ki uspešnega koncepta bistveno ne spreminja. 
Morda tudi zato Apple opušča številke in prišleka ne 
imenuje ipad 3, temveč 'novi ipad'. S tem utrdi su- 
blimno sporočilo, da je prava različica plošče tista naj- 
novejša in da so vse prejšnje zrele za upokojitev. 

No, ko novinca dobiš v roke, na zunaj ne zaznaš po- 
sebnih sprememb. Frišnež je s 660 grami za šest dek 
težji od ipada 2, črno ali belo lice z zaobljenim kovin- 
skim hrbtiščem brez lukenj za kartice ali priklop kla- 
sičnega kabla USB pa sta mu na las podobna. A ko ga 
vklopiš, je takoj jasno, da je trojka razred zase. Zaslon 
so namreč nadgradili z matriko vrste retina, torej tisto 
Samsungovo naprednostjo, ki že dve leti sije iz ipho- 
nov 4 in 4S. Bistvo je, da so pičice tako drobne in ta- 
ko gladko prehajajo ena v drugo, da jih človeško oko 
ne more razločiti. Drugače niti ne more biti, saj so na 
9,7 palcev diagonale zbasali kar 2048 x 1536 pikslov. 
To je štirikrat več kot na prejšnjih ipadih in presega 
ločljivost HD-televizorjev. 

Če smo se retine na malih telefonskih zaslonih navadi- 
li, tovrstna kakovost na ipadovi konkretni površini 
spet presune. Slastnost slike je neopisljiva, saj so piči- 
ce dejansko videti, kot bi bile natisnjene. Blazna go- 
stota ni edini vidik, saj je ta svetli, živi in barviti ekran 
odličen tako glede vidnega kota kot glede barvnega 
prostora. Ekranskost je vsekakor osrednja prednost 
trojke in izboljšava glede na starejši model. Ob nepo- 
sredni primerjavi je meglena zrnavost starega zaslona 
očitna. Branje in razločevanje drobnega teksta je na 
novem ipadu pesem, strani formata A4 pa ne potre- 
bujejo povečevanja. Učbeniki, znanstveni članki, pod- 
robne spletne pagine in visokoločljive fotke dobijo no- 
vo dimenzijo. Prelestna slika v povezavi z ipadovo 

Enogigaherčen procesor in giga rama se za aktualno čudo tehnike ne sliši veliko. Toda štetje jeder tu nima pravega smisla, kajti Apple hardver izkorišča mod- 
ro. Uporabniška izkušnja na ipadu je gladka, najsi gre za ukvarjanje s tablično pisarno, poganjanje iger in aplikacij, listanje po fotografijah ali obdelavo videa. 


uporabnostjo postane razlog, da z lažjim srcem sedeš 
k študiju, spletovanju ali branju kar tako. Ni čudno, da 
so nakupi in naročnine na časopise, revije in stripe, ki 
so večinoma ekskluzivni na iOSu, poskočili. 


Orošene mišice 


Izjemni prikaz je Apple osmislil tudi z okrepljenimi 
snemalnimi sposobnostmi. Sprednje kukalo, name- 
njeno videočveku, je sicer ostalo na ubožni ločljivosti 
VGA, kar s strupenim zaslonom ne gre najbolj skupaj. 
Zato pa hrbtna kamera zdaj premore 5 megapik. Bli- 
skavice nima in zaradi tablične glomaznosti je obču- 
tek ob fotografiranju čudaški, a izdelki so kakovostni. 
Oko poleg tega zajema video v očljivosti 1080p. Ker 
posnetki hitro presežejo gigabajt in ipadova shramba 
ostaja nerazširljiva, ni pametno kupiti najbolj kumrne 
različice z zgolj 16 GB prostora, temveč je smiselno 
poseči po 32 ali 64 gigabajtih. 

Ultimativna razločljivost obenem prinaša upe po novi 
eri mobilnega igranja. Predvsem se nadejamo več vi- 
sokoprofilnih izdelkov in ekskluziv, čeprav bo veliko 
prineslo tudi preoblačenje v podrobnejšo resolucijo. 
Za prikaz visoke jasnine so doslej prilagodili blizu sto 
iger, med njimi sekaški frp Infinity Blade 2, vesoljsko 
streljanko Galaxy on Fire 2, dirkačino Real Racing 2, 
rešetalko Epoch, ploščado Paper Monsters, družabno 
risalnico Draw Something in castlevanijsko razisko- 
valščino Waking Mars. Ne manjkata niti aktualna An- 
gry Birds Space in Flight Control Rocket. Se pa aktiv- 
nejše premetavanje poligonov pozna pri segrevanju. 
Jajc na ipadu ne boš cvrl, a ob dolgotrajnem držanju 
zna gretje zmotiti. 

Vsa ta grafična prelest pač potrebuje močnejše miši- 
ce. V novem ipadu bije srce A5X, ki je sendvič dvoje- 
drnega procesorja in štirijedrnega grafičnega čipa. 
Poleg tega so okrepili baterijo, da naprava še vedno 
zmore okrog devet ur uporabe. Slednje je pomembno 
tudi zaradi ojačane izmenjave podatkov s svetom. 
Ipadova dodatna strojna pridobitev je podpora hitre- 
mu podatkovnemu standardu LTE, o katerem smo 
pisali v prejšnji številki. Kot poprej je dodatek opcijski 
in pride v paketu s čipom GPS za satelitsko navigaci- 


jo. Tega cenejša različica ipada, ki nudi le brezžično 
povezljivost, nima. No, mobilniško opremljena verzija 
je dobila pripono 4G, kar pa je vsaj delno zavajajoče 
in je po svetu že sprožilo nekaj hude krvi. lIpadov LTE 
namreč deluje le na frekvencah, ki so pod okriljem 
Verizona in ATGTja v uporabi čez Lužo. Ipad se v pre- 
ostalem svetu priklopi na omrežje 3G, kjer je sicer po 
novem podprt poskočnejši standard HSPA:, toda na 
pravo četrto generacijo bo treba še počakati. Infra- 
struktura za LTE se tudi v Sloveniji še razvija in dokler 
omrežja ne uredimo še na birokratski ravni, novi ipad 
za nas ne prinaša prave hitrostne revolucije. Za wifi- 
verzijo glede na shrambo plačaš od 479 do 679 ev- 
rov, za '4G' pa od 599 do 799 evrov. 


Rabi me mehko 


Ker vse žaromete okupira odlični zaslon, je softverski 
vidik novega ipada manj izpostavljen. Tretja jabolčna 
plošča privzeto poganja operacijski sistem iOS 5.1. 
Čare petice smo spoznali že lansko jesen, ko je izšel 
iphone 4S. Če današnjo tablično izkušnjo primerjamo 
s tisto izpred dveh let, je opazno napredovala. Dobili 
smo izboljšano upravljanje z gestami, večopravilnost, 
roleto z obvestili, urejanje fotografij v albume in njiho- 
vo osnovno obdelavo. Nadalje je peti iOS jabolka na- 
pravil manj odvisna od namiznega računalnika. Akti- 
vacija je zdaj brezžična, prav tako posodabljanje in 
shranjevanje varnostnih kopij. Servis iCloud omogoča 
instantno deljenje vsebin med povezanimi jabolčnimi 
napravami prek spletnega oblaka. Dodaten brezžični 
bonbonček je možnost tiskanja in streamanja glasbe 
na temu namenjene zvočniške sisteme. Visenje na wi- 
fiju nadalje omogoča brezplačno videotelefonijo Face- 
Time in instantno sporočiljenje iMessage. 

Je pa v primerjavi z iphonom 4S odsotna virtualna po- 
močnica Siri. Novega ipada se torej ne da upravljati z 
glasom in ga spraševati za nasvete. A delček pogovar- 
janja je vseeno ostal, saj lahko besedilo namesto tip- 
kanja narekuješ. Podaljšek tako kot Siri deluje le, če si 
brezžično priključen na splet. To ni najbolj priročno in 
ker zanesljivost ob skandiranju daljših tekstov ni ep- 
ska, bo storitev najbrž ostala prezrta. 


Predvsem čudi, da Apple ni pripravil kaj prida aplika- 
cij, ki bi prikazale nadmoč nove naprave, zlasti njene- 
ga zaslona. Dvojko sta lani pospremila glasbena de- 
lavnica Garage Band in urejevalnik videa iMovie. Le- 
tošnja pridobitev je editor fotografij iPhoto, ki ga v 
spletni štacuni dokupiš za štiri evre. A žal se program 
ni izkazal. Namesto iskrive uporabnosti je aplikacija 
počasna in medla, z nejasnimi učinki in slabo integra- 
cijo v sistem. 

Tudi drugače plošči na področju večpredstavnosti še 
marsikaj manjka. Zlasti pekli, da ipada ni mogoče 
uporabljati kot USB-disk in nanj z računalnika zares 
lahkotno pretakati ter urejati vsebin, kar androidneži 
zmorejo brez težav. Ker bi bil lahko ipad popoln pre- 
nosni fotoalbum, je to večno zapletanje res nepotreb- 
na grenčica. Podobno nedodelano je področje filmov, 
kjer dila brez zamudnega pretvarjanja še vedno ne su- 
ka razširjenih visokoločljivostnih formatov, ki Googlo- 
vim beštijam niso tuji. 


Izbira na tapeti 


Kljub pomanjkljivostim je sveži ipad v svetu tablic 
vnovič zakoličil standarde, na katere tekmeci zaen- 
krat nimajo pravega odgovora. Mrežnični zaslon je nič 
manj kot najboljše, kar trg trenutno ponuja. Ob dode- 
lanosti in široki uporabnosti jabolčni ploh ostaja naj- 
bolj priporočljiv nakup, če tablice še nimaš in te resno 
ima, da bi si eno privoščil. Z noro dobrim ekranom je 
Applu spet uspelo, da se prejšnje generacije zdijo za- 
starele. 

A vseeno velja pridržati konje, če že poseduješ katero 
od starejših jabolčnih plošč. Če veliko bereš vsebine z 
drobnim tiskom in ti poželenje po milijonih čarobnih 
pičic ne da spati, si najbrž že letel v štacuno. V nas- 
protnem primeru dobro premisli, saj novi ipad uporab- 
nosti napram dvojki ne razširi zares. Prikaz vsebin je 
resda neizmerno lepši, tudi hitrost in poskočnost sta 
napredovali. A pod črto z njim počneš domala enake 
reči kot s predhodnikom, zato prave revolucije še ni 
na vidiku. Če in kam bo Apple razvojne sile usmeril v 
prihodnje, bo bržda odvisno tudi od domiselnosti in 
nevarnosti konkurence. 


Vsak cajteng, ki je v digitalni obliki, je za ipad. Slo- 
venski dnevniki so tudi na Androidu, naše in večina 
tujih revij pa ne. Tudi Wired, ki je prototip napred- 
nega tabličnega magazina, je samo na applih. 

ipad ima daleč najbolj kakovostno bero iger. Čeprav 
je voljo veliko dražjih naslovov, od pustolovščin 
prek akcijad do frpik, so najbolj priljubljene prepro- 
ste kratkočasnice, kakršen je Flight Control Rocket. 

iPhoto je prejkone razočaranje. Želeli bi si udobne- 
ga bogatenja fotografij s hecnimi učinki, da bi lahko 
izdelke po hitri obdelavi stočili na splet. Dobili pa 
smo presenetljivo počasno in omejeno orodje. 


MOBIDIK 


Napredni mobidični uporabnik 
da drugo možnost 

sistemu Windows Phone in 
svetlogledo upa na dopadlji- 
vost. Žal ga Microsoft ponovno 
razočara na vseh področjih. 


Finski MM Mango 


ndroid in iOS sta bila jeseni 2010 že uve- 
ljavljeni okolji, ki sta rezali večino pogače 
pametnih telefonov, medtem ko je bila 
zgodovina mobilniških Oken kilava. Tudi 
takratna splovitev pompoznega Windows 
Phone 7 področja ni pretresla, kajti nov sistem je bil 
sicer očesu dopadljiv, vendar nedodelan. Spisek po- 
grešanih elementarnosti, od funkcije copy/ paste 
prek videoklica do podpore HTMLJu 5, je bil dolg. 
Namečkoma je imel omejujoč vmesnik in v primerja- 
vi s konkurenco skrajno skopo ponudbo aplikacij. Za 
piko na i pa je blagovni znamki škodila pičla bera 
bednih aparatov. Temu primerna sta bila zanimanje 
in uspešnost. Microsoft je tako za prodor nujno po- 
treboval močnega hardverskega partnerja. 
S prodajo skoraj stotih milijonov kosov, kar je pred- 
stavljalo 22-odstotkov globalnega posla, je bila finska 
Nokia lani še zmeraj največji izdelovalec mobitelov. A 
to je bil učinek inercije, kajti leto poprej so imeli sko- 
raj tretjinski tržni delež. Finci so izgubljali, o tem ni bi- 
lo dvoma. Prodajali so le še poceni naprave, dočim 
na področju pametnih telefonov niso imeli resnega 
modela. Predolgo časa so se namreč oklepali slepo- 
uličnega sistema Symbian. Microsoftovo iskanje jim 
je prišlo kot naročeno. 


Lepota divota 


Ob sklenitvi španovije pred dobrim letom sta dva šefa 
Štefa, Microsoftov Ballmer in Nokijin Elop, ponosno 
najavila, da se je dirki pridružil še tretji konj in da naj 
se Google in Apple le pazita. Sad sodelovanja je lu- 
mia 800, ponosni zastavonoša obeh hiš in naslednik 
Nokijinega visokega razreda N. Njegov fizis je vseka- 
kor kategoriji primeren, saj gre za enega najbolj do- 
padljivih mobilnikov. Odlikuje ga edinstveno zaoblje- 
no ohišje iz prijetne plastike, v katerega je brezrobo 
vpeto rahlo izbočeno gorilje steklo. Pod njim pa je 
3,7-palčni črnočrni Samsungov organski zaslon 
AMOLED. 

Prižig pokaže prepoznavne živobarvne štirikotnike, ki 
so aktualna oblikovna smernica Microsoftove upo- 
rabniške izkušnje in jo bomo izkusili v prihajajočih 
Oknih 8. Metro ji pravijo in ime dobro pritiče slogu. Ti 
ploskovni in nenakičeni kvadratki predstavljajo tako 
animirane bližnjice kot dinamične vključke za vreme 
in slično. Če so avtorji hoteli čisto stran od forme iOSa 
in Androida, jim je uspelo, kajti navajenež slednjih je 


prve trenutke v WP7 zmeden. Na žalost so mnogokaj 
zastavili kontra po sili, ne zaradi večje priročnosti, za- 
to raba trpi. Otežujejo pa jo še mnogotere omejitve in 
pičle prilagoditvene možnosti. 


Vsi frendi na kup 


Najbolj poudarjana lastnost Windows Phona je delu- 
joča, dasi strašljiva poenotenost kontaktov, sporočil 
in slik z več vetrov. iOS tega sploh ne pozna, Android 
pa, vendar je Microsoft stike povezal najbolj elegant- 
no in brezšivno. SMSi, MMSi, Messenger in FB Chat 
tečejo skozi enoten sporočilnik. Enako so na kupu 
družabne novosti in galerije. Posebej se mi je dopad- 
lo, da se Fejsbukovi in SkyDrivovi albumi obravnava- 
jo kot lokalne slike, kar jih naredi za bolj priročne. 
(SkyDrive je Microsoftova oblačna storitev, ki omo- 
goča samodejno shranjevanje fotk telefona, dajanje 
dokumentov v skupno rabo in podobno.) Ni mi pa 
godilo, da sem na tak način vseskozi dosegljiv, spo- 
ročanje se hitro spremeni v nepregledno in razdroblje- 
no jaro kačo, pa zaradi teh navez sem v svoj Messen- 
ger na PCju fasal celoten spisek prjatlov s Fejsiča. 
Gtalk v zgodbo ni vključen in obstaja na Marketu le 
kot neoficielna, ločena aplikacija. Še bolj nenavadno 
sta izvzeta tudi Microsoftova servisa Skype in Xbox 
Live. Prvega za Windows Phone sploh še ni (obstaja v 
Slovencem nedosegljivi beti), drugi je povsem zase in 
za čvek s kolegi z xboxa terja zlat, plačljiv račun. 


what's new 

Metro na prvi uč ni napačen in tudi povezovanje 
stikov je dobro zastavljeno. A zamer, minusov in 
malusov ima Windows Phone kratkomalo preveč. 

Lumia 800 ima vso želeno opremo, 
vključno z bliskavico in GPSom. 
Fotoaparat je 8-milijonski, notran- 
ja shramba pa je velika 16 giga- 
bajtov. Star 1,4-megaherčni eno- 
jedrni čip scorpion, malo urnejši 
od onega iz prvega galaxyja S, se 
sicer ne čuje veliko, a v praksi se 
mobilnik instantno odziva na 
ukaze. A kaj, ko je sistem švoh. 


Cokle in mlinski kamni 


Upravljanje z aparatom je sicer gladko in Metro je 
všečen, toda podoba z velikimi fonti, čemur sledijo tu- 
di aplikacije, ne koristi preglednosti. Zdi se, kot da bi 
bil sistem mišljen za večje zaslone, nakar so ga pre- 
mestili na telefone, a elementov niso skladno poma- 
njšali. Posledica je, da vidiš občutno manj kot pri kon- 
kurenci. Na androidnem namizju iste ločljivosti je ikon 
recimo dvajset, tukaj osem. Prvi pokaže naenkrat de- 
vet pisemskih glav, lumia jih le pet. Tako je vsepov- 
sod, naj gre za štacuno, seznam iger ali pisanje spo- 
ročila, kjer dve tretjini ekrana (!!) zasede tipkovnica! 
Kajpakda se navadiš, vendar bi lahko bila vsaj opcija 
manjše tipografije. A je ni, kot ni precej drugih mož- 
nosti kljub najnovejši sistemski reviziji 7.5, zvani 
Mango. Sistem se je od izvirne splovitve resda iz- 
boljšal, med drugim je dobil enoten kaslc za pošto in 
funkcijo kopiraj/prilimaj. Toda malenkostnih napak, 
ki vzrokujejo nepotrebnemu klikanju in godrnjanju, še 
vedno mrgoli. Celo telefoniranje ima nekaj neza- 
slišanih hib, med ostalim klicalni imenik, ki ti nesmi- 
selno prikazuje vso množico kontaktov brez telefon- 
ske številke. Pogrešam prav tako iskalnik po vsebini, 
nastavitev domače strani, izbiro spletnega iskalnika, 
datotečni brkljalnik in več krajšnic! 

Dodatni cokli sta privezanost na računalniški pro- 
gram Zune, ki je tako kot iTunes pri Applu edini most 
s PCjem (sinhronizacija deluje brezžično), in slabo za- 
ložen Marketplace. Čeprav dobiš nucnike za vsa pod- 
ročja, je artiklov malo in preveč jih je cenenih. Razvi- 
jajo jih prvenstveno tisti, ki to počno iz ljubezni do Mi- 
crosoftove platforme, saj zaradi izredno majhnega 
števila uporabnikov drugi ne vidijo smisla. Med osta- 
lim aplikacije ne omogočajo notranjih mikrotransak- 
cij in priporočajo uniformno oblikovanje, kar ni spod- 
buda za programerje. Bolj kakovostno je področje 
iger, za katerega skrbi Microsoft Studios in ekskluziv- 
ne špilčke štanca kot po tekočem traku. Nekaj je tudi 
Gameloftovih, EAjevih, Seginih in Namcovih naslo- 
vov. Boljše špilovje označuje ikonica Xbox Live in 
vsak primerek ima demo. 

Od prejšnjega meseca je plačljiv softver naprodaj tudi 
Slovencem, a vsega potenciala Podalpci še zdaleč ne 
moremo izkoristiti. Določeni programi so nam odre- 
kani, nimamo vstopa v Marketplace prek PCja, Bin- 
gov zemljevid sicer kaže slovenske ulice, iskati jih pa 
ne zna, in prodajalna filmov ter glasbe je za nas zapr- 

ta. Povrhu vsega sistem nima šumnikov, kamoli slo- 
venščine. Bi rekel, da sta zadnji postavki dovolj teht- 
na razloga, da zadeve pri nas sploh ne bi smeli tržiti. 
Po besedah slovenskega Microsofta se bo nekaj od 
tega spremenilo zelo kmalu. 


Tretji konj 

Sprva sem takole diplomatsko sklenil zaključek: 
"Nekdo, ki mu je to prvi sodobni smartphone in ni za- 
jebano zahteven ter uporablja FB, Twitter in Live, se 
bo s 480-evrsko lumio čisto dobro počutil. Imel bo 
mobilnik, ki ga je veselje pogledati in vsa temeljna 
opravila, ki pritičejo pametnim napravam, bo počel 
brez težav. Čislal bo Nokijine zastonjske zemljevide, 
ki so velika dodana vrednost. Odsotnost prednje ka- 
mere in s tem videoklica ga ne bo motila, takisto ne 
od Microsofta zakoličena ločljivost 480 x 800. More- 
biti, ampak res morebiti, se bo navadil celo na Zune." 
Ampak potem sem našel hrbtenico. Windows Phone 
je resnično podhranjen in de facto nerodnejši od ne- 
omejenega Androida in izpiljenega, bogatega iOSa, 
dasi imata tudi onadva mnogo osnovnih debilizmov. 
Sam nisem slepo zavezan nobenemu taboru, zato 
sem na vse kriplje iskal razloge, zakaj bi kdorkoli imel 
fon s tem sistemom. Toda majke mi, da me je roko- 
vanje z lumio napram iphonu in galaxyju S2 spravlja- 
lo ob pamet na čisto vseh področjih. Če temu priš- 
tejem še nikakršno zunanjo podporo v smislu zvočni- 
kov, igračk in storitvenih aplikacij, tega res ne morem 


nikomur priporočiti. 
games 


Xbox LIVE 

No: Angry Birds 
CI Butterfly 

e Hacid Frogger pi 
Ep Glyder LU 

DRVA a 

[pesa ilomilo 


A Kinectimals Ga 

Za aplikacije je priporočljivo, da so narejene z ve- 
likimi fonti in drajsanjem levo/desno, kar oteži 
predelave z iOSa in Androida. Pravzaprav resneje 
razvija za WP7 le Microsoft, kar se vidi v naboru 
večjih iger. Toda zaradi tega sistem ni igričarju nič 
bolj priporočljiv. 


(Mimogrede, tik pred zaključkom redakcije sem pre- 
izkusil še okenski HTC titan z večjim, a enako ra- 
zločljivim zaslonom ter sprednjo kamero, ki pa še 
vedno ne podpira operaterjeve videotelefonije. HTC- 
jeve prilagoditve, ki jih poznamo z Androida, tod ne 
pridejo do izraza, saj Windows Phone ne dopušča 
svojih kožic in grafik. Vmesniška izkušnja je zato ena- 
ka na vseh tovrstnih aparatih, pri čemer je lumia 800 
najvšečnejša.) 

Če bodo hoteli biti dostojen tretji konj, se bodo mora- 
li v Redmondu bolj potruditi in se, tako kot ostala tek- 
meca, ozreti čez plot. Šele ko bodo uredili dolg sez- 
nam vmesniških okornosti, omogočili več prilagodi- 
tev, izboljšali bazarsko ponudbo, odstranili omejitve, 
predelali Angry Birds Space, spodbudili zunanjo pod- 
poro in dodali povezave z namiznimi Okni 8, bo Win- 
dows Phone postal ozira vredna platforma. Morda v 
nadgradnji 7.6 Tango, bolj verjetno šele v izdaji 8, 
kodno poimenovani Apollo. 

15. v mesecu 
še toplega Jokerja 


| v domač nabiralnik in 
et prihrani 20 odstotkov! 


(£60) sb A JA 

USB-ključ 8 GB 


simulacija košarke 


kompilacija dveh odličnih NBA 2K11 


vojnozvezdnih legoidnih arkadic 
Lego Star Wars Complete Saga 


vzdušna letalska arkada 
Blazing Angels 
A 4 


avtomobilsko divjanje 
Need for Speed: ProStreet 


zgodovinska strategija Naročilnico 


z vključenim barbarskim i 
obn in vse podrobne 


Rome Total War Gold Edition informacije najdeš prisrčna ploščadarica 
na www.joker.si. Rayman 3 


(eco) Melika 


zbirateljska izdaja vzdušne 
vojnozvezdne sekljačine E 
Star Wars: The Force ZME ih že prvi del Harryjevih 
Unleashed - Ultimate Virtua Tennis 4 lego pustolovščin 


z za xbox 360, ki podpira tudi kinect vok kA pus 


Tokrat bomo med novimi naročniki izžrebali tri srečneže, 
ki bodo prejeli knjigo POSLEDNJI VOLKODLAK. 


AndelkoYBarat RokYZupan 
Nejc Ravnikar, 

Bliska se in poka, kot bi bilo pravoslavno novo leto. Včasih je grafične- 
EE— ga ropota že preveč, zlasti pa so animacije skupinskih napadov predolge. 


Osnovne vrste kombinacij ni težko izvesti, saj si udarci sledijo od šib- 
me, kega proti močnemu. Ta veriga ('chain") se zaključi z 'launcherjem', ... 


fee Določene stopnje so večdelne, tako da se boj po izteku runde preseli na 
naslednje prizorišče. Nasploh so ozadja kakofonično pisana in animirana. 


o je pred tremi leti eksplodirala 
popularnost Street Fighterja 4, 
sem se hitro zavedel, do česa bo 
to privedlo. Do nasičenosti. Prete- 
pačine so spet postale širše zanimive, kar 
je pomenilo posnemanje. Že sam SF je 
dobil dve izpopolnjeni inačici in HD-pre- 
delavo trojke, malo prej pa še grafično 
ozaljšan in remiksan Super SF2 Turbo. 
Potem je uletela serija BlazBlue, ki je 
zbrala tri dele. Oživili so Mortal Kombat. 
Naredili so Marvel vs. Capcom 3 in Ulti- 
mate MvC3, The King of Fighters XII in 
XIII. V 3D so dospeli Soul Calibur V, roko- 
borščina WWF in našminkan Tekken Tag 
Tournament. Zdaj je tu Street Fighter X 
Tekken, prideta pa še najmanj Tekken 
Tag 2 in Dead or Alive 5. Da ne omenjam 
izvedenk za ročne drkalice (SF4 za 3DS in 
iOS, DoA Dimensions za 3DS, UMvC3 za 
vito ...) ter kupa dolpotegljive drobižne 
vsebine, od ekstra borcev do kostumov. 
Drenj je tak, kot bi imeli odjemalci ne- 
skončno keša. 
Toda pravo srž problema vidim v manku 
izvirnosti. Levji delež teh pretepačin je 
ubran na isto vižo japonskih avtomatov, 
ki vibrira še od Street Fighterja 2 iz leta 
1991. Lika se žgeta v pogledu od strani ali 
na tridimenzionalni planjavi, za kar upora- 
bljata navadne udarce ter posebne gibe, 
ki zahtevajo kompleksnejše ukaze. Jasno, 
so permutacije v sistemih in v predstavi- 
tvi, ki zdaj uporablja poligone, zdaj na ro- 
ko narisane like ter sega od risankavosti 
do krvavosti. A ker imam širok pregled 
nad področjem, lahko mirno zapišem, da 
se je ta baža pretepalk upehala. Če noče- 
jo, da se jim zgodi isto kot glasbenim ig- 
ram tipa Guitar Hero, morajo inovirati. 
Potrebujejo nekaj konkretno svežega. Ne- 
kaj, česar SFXT ne dostavi. 


Ojuken? 


V klasičnem 2D-stranskem risu si naspro- 
ti stojita dvočlanski moštvi. Svojega po- 
ljubno sestaviš iz bazena okrog štiridese- 
tih vnaprej odklenjenih likov iz serij Street 
Fighter in Tekken. Med prvimi je najti ta- 
ko stalne člane zasedbe kot pozabljene 
starine, od Ryuja, Sagata in Chun-Li do 
Huga, Poison ter Rolenta. Tekkenaši, med 
katerimi najdeš Kazuyo, Nino, Kinga in 
celo Ogra, ki službuje kot edini šef, so 
doživeli soliden prenos iz tridimenzional- 
nosti. Nekolikanj drugače jih je igrati, saj 
se poslužujejo manj magičnih pesti in bre, 
imajo različne stave ter izvajajo večdelne 
mete. Treba je reči, da se dobro vklaplja- 
jo v borilni sistem. 

Ta za razliko od Tekkena uporablja šest 
gumbov za udarce in je do neke mere 
sličen SFjevemu, a ne enak. Tudi zato, 
ker menjavaš aktivni lik s tistim, ki čaka v 
zaodrju. Svež vetrc pomagajo pihati ele- 
menti, kot so prestrezanje udarcev, me- 


premaga karatejce, pekmena in last- 
ni vamp. Vsi se pridružijo njegovemu doju. 

njava partnerja med žongliranjem nasprot- 
nika v luftu in hkratni napad. Formalno naj- 
večji novosti sta Pandora in dragulji. Prvo 
pomeni, da je moč žrtvovati lik, ki ima le še 
četrtino ali manj zdravja, na ta rovaš pa se 
njegov kamerad okrepi - a mora v določe- 
nem času zmagati, sicer umre še on. Dra- 
gulji (gems) pa so pomagala šestih vrst, od 
napadalnih do obrambnih, ki se vklopijo, ko 
se uresničijo določeni pogoji. Ko ti recimo 
ostane neka količina zdravja, petnajst se- | 
kund zadajaš močnejše udarce, moč si je 
okrepiti obrambo in preprečiti, da bi te na- 
sprotnik vrgel. 

Dragulje likom pripisuješ sam in moč je | 
opremiti do tri naenkrat, odklepaš pa jih z 
igranjem. Ali jih kupiš za pravi cekin, saj 
ima Capcom ta špil za DLC-rudnik. Med 
drugim so na ploščku že novi liki, ki jih ka- 
nijo skupaj z uravnoteževalnim popravkom 
dati naprodaj čez nekaj mesecev. 


Prefuken! 


Ne rečem, pretepaško jedro je zdravo in UPA 
igra tako zabavna za začetnike kot kar glo- Ve, Z 


prednastavljene kombinacije, žonglirajo v 
zraku in se v zadnjih trenutkih umikajo na 
varno, saj če podleže en iz moštva, je runde 
konec. Svetlobni učinki šopajo na polno, 
kamera se približuje in oddaljuje, na novih, 
izvrstno animiranih ozadjih te zasleduje ma- 
mut in se vrtinčijo vsemirski tornadi. Lušten 
fajterski žur. 

Ki pa smo ga videli že ducatkrat. Borilna 
mehanika je do neke mere izvirna, toda 
spet ne prav blazno drugačna od Street 
Fighterja. Dragulji so po mojem nepotrebni, 
saj ne doprinesejo praktično ničesar in zgolj 
odpirajo poti k neuravnoteženosti ter golju- 
fanju, zlasti na spletu. Nasploh je vse udej- 
stvovanje cinično marketinško umeščeno 
med mirnejši SF in divjaški UMvC3. Lika ni 
niti enega novega, če izvzamem nepotrebne 
in neprivlačne osebke v inačici za PS3, kot 
sta Cole iz serije Infamous ter, huh, Pac- 
Man. Dobesedno nezaslišano je, kako so 
lahko Capcomovci tako leni in ziheraški, da 
v tako visokoprofilnem naslovu ne udejanji- 
jo "niti enega" svežega garbača oziroma jih 
hranijo za DLC. Pekmen?! Žalitev! 

Pohvale gredo učni uri, ki začetnike seznani 
s sistemom igranja. A zgodbovni način je 
zehalen in opremljen z nikakvo pripovedjo 
ter standardno neživljenjsko umetno pame- 
tjo. Z nizom ločenih izzivov se nič kaj prida 
enoigralstvo izčrpa, zato je poudarek vnovič 
na tekmovalnem fizičnem in nalinijskem 
modusu. Prvi je kul, drugi pa ne pozna niče- 
sar več od rangiranega in nerangiranega 
načina ter trpi za neopravičljivim naključ- $ 
nim ugašanjem zvoka, kar je izredno mo- 
teče. Gladkost je kar v redu, čeprav ne taka 
kot v BB in SSF4AE. 

Saj bodo zaplate, če že niso, in dodati kani- 
jo tako turnirski način kot hitrejše ubadanje 
z dragulji. A komedično postaja, kako ne- 
popiljeni so tovrstni špili še kak mesec po 
splovitvi. In kako utrujajoče podobni so si 
postali. 

pis Homecominga (J185, 71), 

prejšnjega Silent Hilla za sobne 

konzole in PC, sem zaključil z mis- 

lijo, da je sveža smer za svetlo bo- 
dočost serije nujna. Ustrahovalne matri- 
ce, ki je debitirala v prelomnem prvencu, 
smo se ljubitelji srčne aritmije in posranih 
gat skozi vrsto istokopitnih nadaljevanj 
naveličali ter se manj tresli ob vsaki novi 
vrnitvi v zloglasno mestece ob jezeru. A 
Konami se je na moje pomisleke požviž- 
gal in novo poglavje zaupal češkim novin- 
cem Vatra. Delo so opravili na način, ki je 
z leti postal sinonim za to grozljivo franši- 
zo: polovičarsko. 


Nazaj v Molčeči hrib 
Da stvari v Downpourju ne bodo hudo 
drugačne, naznanijo že uvodne urice, v 
katerih se zvrstijo vsi temeljni elementi iz 
prejšnjih delov. Tu je spet zbegan prota- 
gonist, ki mu zremo v hrbet, tu je v tradi- 
cionalno gosto meglo ovit molčeč kraj, po 
katerem tavajo iznakažena strašila in ko- 
der se znajdemo ujeti po razpotegnjenem 
učiteljskem sprehodu skozi turistični rud- 
nik. Zapornika Murphyja Pendletona v Si- 
lent Hill namreč zanese kmalu zatem, ko 
se jetniški avtobus, s katerim se iz stare 
kehe prevaža do nove, po nesreči v bližini 
zloveščega naselja. 

Kar sledi, je tipična silenthillska povest o 
možiclju, ib pred svojo nasilno prete- 
klostjo, čeprav dolgo časa ne on in ne mi 
ne vemo, kako, zakaj in kaj je zakrivil. 
Uteče šele, ko se na krvavem potu posto- 
poma spomni resnice in se za svoja hudo- 
delstva pokori. Prepletanje motivov gre- 
ha, kazni, odpuščanja, otroškega zlora- 
bljanja in umske bolezni so za serijo klasi- 
ka, pri po tej plati sorodnem Homecomin.. 
gu pa so se avtorji zgledovali tudi glede 
dostopnosti povesti, Ta še zdaleč ni tako 
ničjasna kot tista iz Silent Hilla 4, vendar 
zaradi tega ni nič slabša in namenu vzbu- 
janja kurje polti rabi solidno. 

Nekaj več ambicije in domišljije so Čehi 
pokazali pri oblikovanju prizorišča, saj je 
Molčeči hrib v novi inkarnaciji dosti bolj 
'peskovniški', kot smo ga vajeni. V štoriji 
resda še vedno napredujemo tako, da v 
predpostavljenem vrstnem redu obišče- 
mo omenjeni rudnik, radijsko postajo, sa- 
mostansko sirotišnico, zapor in nekatere 
druge obsežne(jše) lokacije, do katerih se 
prebijemo s karto. Je pa pohvalno, da 
smo, če se odločimo za zamudno pregle- 
dovanje zamegljenih ulic, nagrajeni z ne- 
značilno količino stranskih opravil. V eni 
zapuščeni hiši se po mešetarjenju s televi- 
zorjem v kleti srečamo s strašljivo mario- 
neto, v drugi moramo s pravilnim dotika- 
njem pohištva rešiti uganko zakletega og- 
ledala, v tretji nas v skritem kotičku priča- 
ka vzdržljivo krepelo ali novo oblačilo za 
Pendletona, ki spočetka nosi jetniško tuto. 
Občasno iskanje zavetja v notranjosti pro- 
padajočih bivališč je priporočljivo tudi za- 
radi rednih neviht, saj je takrat verjetnost, 
da nas bodo sredi ceste skupinsko napad- 
le nagnusne kreature, tolikanj večja. Od 
tod izraz downpour (ploha) iz naslova. 

Čudaški liki, ki jih sreča 
na strašljivem pohodu, 
junaka z besednimi igra- 
mi in obskurnimi namigi 
le še bolj zbegajo. 

in loč uporabiti kot zasilno 


nadomestilo za svetilko, občasno pa pri- 


bleda senca tistih iz starih Hillov. Kje 
kje piram 

de prav tudi pri reševanju zagonetk. 

Votel strah. 


Ker je raziskovanje mestne sredice bolj 
nagrajujoče in zanimivo kot v preteklih 
Hillih, je toliko večja škoda, da tega ni 
moč trditi za večino ostalih pritiklin. 
Najmanj je napredovalo mlatenje, ki 
obsega tiščanje gumba za blok in čaka- 
nje na pravi trenutek za osnovno zama- 
hovanje s stoli, lesenimi in kovinskimi 
palicami, pajserji, kladivi, gasilnimi apa- 
rati, grabljami, sekirami ter drugimi pred- 
meti, ki jih poberemo v okolici. Na obi- 
čajni težavnostni stopnji, kjer se Murp- 
hyju zdravje do določene mere obnavlja 
samodejno in koder je paketkov s prvo 
pomočjo ter streliva za močnejšo pišto- 
lo in šibrovko dovolj, težav z odkriževa- 
njem golazni niti ni. Tudi zato, ker nas 
špil neprestano posiljuje z enimi in isti- 
mi nasprotniki, spreminja se le njihovo 
število. Imamo obnorelo ženskuljo, ki 

nas je sposobna začasno onesposobiti s 
strašljivim krikom ter se nam zna za- 
hrbtno obesiti za vrat, moško različico, 

ki v rokah stiska hladno orožje, kožast 
stvor z dolgimi okončinami, ki se plazi 

po stropu in se nam spušča na glavo, 
sitno fantomsko lutko, ki nas napada s 
senčnimi kloni ... Potem pa jih počasi 

že zmanjka. V vsakem primeru se lahko 

v bojih odločimo za strateško in ne pre- 

več zahtevno bežanje, kar nas sčasoma 
privede do enega od šestih različnih 
koncev. 

Ničesar posebej svežega ne zabeležimo 

niti med pustolovskim udejstvovanjem. 
Zagonetke Downpourja so namreč pre- 
verjene, že stokrat videne v sorodnih 
japonskih hororščinah. Čakajo nas pre- 
našanje in uporaba ključnih artefaktov, 
nabiranje namigov, ki se nam ponekod 
razkrijejo, če podlago osvetlimo s pri- 
ročno ultravijolično svetilko, vnašanje 
številčnih kombinacij, ki jih razberemo 

iz sporočil in listin, ter zaganjanje maši- 
nerije, ki steče, ko komponente aktivi- 
ramo v pravilnem vrstnem redu. 

Zaspali pa so neizkušeni igrotvorci zlas- 

ti, kar se tiče surovega strašenja. Nali- 
vu je moč v prid šteti zamorjeno vz- 
je, ki izvira iz v meglo zavite zgod- 
čudaški v in mračne podobe. 


Re dlakovje pa ostane ob koži tudi ob 


ratkih izletih v peklensko dimenzijo, 
kjer zgolj na vedno isti način bežimo 
pred hudobno svetlobno entiteto. 
Mesto je resda obsežnejše in zanimi- 
vejše kot v prejšnjih delih, v ostalih po- 
gledih pa je Downpour klasičen (beri: 
prežvečen in preživet) Silent Hill, ki ga 
je vredno igrati kvečjemu zaradi vzduš- 
ja in zgodbe. Čakanje na evolucijo stra- 
hu se nadaljuje. 


tangice po Downpourju 
na žalost ne spremenijo barve. 

uzbal imajo mnogi za najresnejšo postransko 
reč na svetu. Rečeš jim, da moštvo, za katere- 
ga navijajo, morda ni vsemogočno, in dobiš v 


ta nogometaš ni totalen čarodej z žogo, in livada dot- 
lej cvetočega prijateljstva se spremeni v zorano njivo, 
na kateri iz zob jeze poganjajo razpizdeni okostnjaki. 
Ne, s temi čustvi se ni za hecat. 

Morda je prav zato lepo videti, da Street ni enako 
brezkompromisna kot velika FIFA. Njena sestrica je 
sfalirana na kar nekaj koncih, a te kot kaka debeluš- 
kasta, nedolžna, simpatično razposajena najstnica 
prevzame z energijo in zabavnostjo. Če bi jo moral 
neprenehoma trpeti, bi se je kmalu naveličal, toda za 
hitre zabavice je kul. 


Vsajal sem jih kot čebulice 


Cifre v naslovu ni več, ker je špil glede na prejšnje tri 
dele močno spremenjen. Konec je naveze s serijo 
NBA Street in preteklost so gamebreakerji, nadmoč- 
ne poteze, za katere si nabiral energijo in nato imel 
precej večje šanse za gol. Nova Streetica je izvleček 
Fife 12 z istim fizikalnim pogonom, ki dinamično ra- 
čuna stike med telesi, in taktičnim branjenjem, kjer 
marveč ga je treba za poskus odvzema stisniti v pra- 
vem trenutku. Če ti uspe, fajn, v nasprotnem primeru 
tvegaš, da tekmec zdrvi mimo tebe. 

Ker se FIFA Street osredotoča na ulični in mali žogo- 
bre, kjer je manj prostora in gneče kot na veliki zele- 
nici, je ta trenutek odvzema žoge ali osmešenja bra- 
nilca najpomembnejši. Kdor je v posesti, lahko izve- 
de kup zvijač, ki se na enem koncu dotikajo Fife 12 
in na drugem plesa iz južnoameriških getov. Lepo na- 
rejeni, realistični, spodobno oblečeni poligonski liki - 
tu ni čudakov z ježevci na glavah in piščalkami v ritih 
- z okroglim usnjem žonglirajo, devajo si ga na vrato- 
ve, frcajo ga čez betice in z njim tancajo, da jih je 
užitek opazovati. 

Repertoar potez lastnoustvarjenih nogometašev je 
spočetka resda sila bogi, toda z udejstvovanjem na- 
biraš izkušenjske točke, ki jih vlagaš bodisi v lastnos- 
ti (hitrost, strel, obramba, dribling ...), bodisi v trike. 
Dobivaš jih povsod, tako v prijateljskih tekmah in 
gladkem nalinijskem multiplayerju kot samotarski 
kampanji. Tam si izbereš pomembno nogometno dr- 
žavo, od Anglije do Brazilije (Slovenije ni), ter se sku- 
šaš s svojo ekipo prebiti na svetovni nivo. Uradna li- 
cenca je, tako da poleg iksipsilonov srečaš velika 
moštva in zvezdnike tipa Messi in Rooney. 

Pot je dolga, vendar ima kar nekaj pristopov, od te- 
kem dva na dva z malimi goli na orenk omejenih pri- 
zoriščih prek pet na pet na večjih igriščih do dvoran- 
skega futsala 6 na 6, plus variante tipa 'prvi naberi 
2500 zvijačarskih točk' in 'vsak gol pomeni nogome- 
taša manj'. Zanimiva izvedenka je tista, kjer kopičiš 
pike s prebijanjem mimo nasprotnikov in pehanjem 

Pretiravati z zvijačenjem tudi ne gre, saj je zadosti en efektiven branilčev korak ali pomik 


Preigravanje je dokaj simpl. Držiš L2 in drezaš levo 
gobico, nakar štartaš v smer, kjer ni nasprotnika. 


žoge med njihovimi nogami (panna), nakar vse sku- 
paj pokasiraš, ko dosežeš zadetek - ali izgubiš, če ga 
fašeš. So tudi turnirji, kjer je velik plus, da jih lahko 
igraš proti konzoli ali naključnemu folku z neta. Vsa- 
kemu dogodku izbereš težavnost, nakar dobiš slabše 
ali boljše nagrade, kot so oblačila in grb na dresu. 


Kasiral pa sem kot Hilda 


Take širine in globine kot v Fifi 12 ni, saj je Street ar- 
kadnejša in manj podrobna. Igralci se ne utrudijo in 
poškodujejo, taktike so zgolj osnovne in jih ni moč na- 
stavljati, situacij je mnogo manj. Takisto je zadevšči- 
na nedovršena, saj opaziš fiziko, ki zaštrajka in pripo- 
more k čudnim prekopicevanjem, luknje v obnašanju 
igralcev, zlasti vratarjev, nedodelane animacije, po- 
časno včitavanje in nadgrajevanje likov, švoh nadzor 
nad kameradi (ni gumba player runs) ... Na voljo sta 
zgolj varianti pet na pet in šest na šest ter turnirji v 
spletnem udejstvovanju, kjer za nameček ni povezo- 
vanja s tekmeci enake spretnosti, kaj šele lig. Za višjo 
oceno bi morali izdelek popiliti in dodati še nekaj vse- 
bine, saj zanj hočejo poln cekin. 

Pa vendar sem se k igri vračal dolge dneve, rihtal eki- 
po, zbiral robo in širil repertoar znanja ter potez. Kljub 
spodrsljajem se je izkazala za razumno tehnično in ve- 
liko boljšo od Fife Street 3. Pod črto je treba še zme- 
rom dati gol in če gobici ter knofe proti podkovanemu 
nasprotniku drkaš tjavdan, se boš kvečjemu osramo- 
til z zapletanjem ob lastnega curaklja. Vzdušje je kra- 
sno, z raznolikimi prizorišči, kjer se gledalci oglašajo v 
domačem jeziku, in izvrstno etno glasbo. Najbolj pa 
seka igranje v družbi, kjer je na PS3 podprtih do se- 
dem ljudi naenkrat, saj je moč pokazati tako taktično 
nogometno znanje kot navdihnjeno zvijačnost, ki izva- 
blja vzklike navdušenja. Le preveč resno ne smeš je- 
mati Streetke, da se ti s hecnostmi ne zameri. 


Še az, 


nazaj, ti gre —— 


cela akcija po zlu. Če tedaj pri varianti dva na dva v golu ni soigralca, tvegaš zadetek čez celo igrišče. 


Klobukov angleške kraljice, perja za v štumfe in cunjastih žog ni. Se pa 
H lahko odeneš v farhovite šuškavce dizajnerskih znamk in si glavni čefur. | 

e spomniš, koliko krvi si prescal, 
da si v oni tečni puščavi v Final 
Fantasy X osedlal chocoba? Taka 
zajebanost je zdaj, s FFXIII-2, pre- 
teklost. Tretjeosebna igra je neukemu 
prijazna ter očesno čudovita, z bombas- 
tičnimi spopadi in precizno izrezbarjeni- 
mi frisi. Toda igralno je glede na pred- 
hodnico storila nekaj korakov nazaj in 
se znova približala tlačanski rutini, ka- 
kršno mnogi črtijo pri japonskih frpjih. 


Iyram v filmu? 


Nagnjenje k filmskosti se pokaže takoj 
na začetku, ko junakinja trinajstice Ligh- 
tning skače med stavbami, jezdi vranca 
in leti, vmes pa tolče in čara, da je vese- 
lje. Tako impresivno je, da komaj opaziš 
minimum vnosa, saj moraš zgolj stiskati 
X za izbiro samoumevnih opcij. Zname- 
nje tistega, kar še pride! 

Baba gre kmalu v ozadje in pod nadzor 
dobiš njeno sestro Serah ter pionirskega 
Noela Kreissa. Skupaj se odpravita iskat 
Lightning, tako da iz sučišča nepremo- 
črtno dostopata do vrste krajev, ki pla- 
vajo vsak v svojem času: mesta, vesolj- 
ske luknje, koloseja, kazinoja, poljan ... 
Nekatere so znane, druge nove. Polna- 
daljevanje torej ni več tako linearno kot 
XIII, pa tudi bolj (frpjsko' je, saj na mir- 
nih delih lokacij čvekaš z ljudmi in obi- 
skuješ trgovko. Je pa tega vseeno bolj 
malo, saj glavnino početja predstavlja 
mlatenje. 

Realnočasovni vojskovalni sistem je ze- 
lo sličen prejšnjemu. Ko se na ločenem 
zaslonu zapleteš v spopad z monstrumi, 
izbiraš ukaze iz menijev in sovragi stojijo 
na eni strani zaslona, tvoja ekipa pa na 
drugi. Cilj je še vedno ta, da capina z 
udrihanjem in magijo spraviš v ranljivo 
stanje, 'stagger', kjer ga resnično poš- 
koduješ. Ključnega pomena za to pa ni- 
sta ne oprema, ne čarobna energija, 
marveč izbira kombinacije poklicev. 
Druščina je sestavljena iz največ treh li- 
kov in vsak ima zadolžitev: bojevnik, 
zdravnik, obrambnež ... Kaj kdo je, do- 
ločiš vnaprej, nakar med temi skupki, 
'paradigmami', hitro menjuješ glede na 
situacijo. 


Ali gledam igro? 


Novosti v tepežu resda so, med njimi ra- 
njeno stanje, ki niža maksimalno zdra- 
vje, in to, da imaš v druščini poražene 
pošastke. Zbiraš jih kot pokemone, kre- 
piš jih in ceniš močnejše primerke, kot 
je robotski mofo Omega. A roko na srce 

sy XIli-2 


ga zan. ošastkov ne vidiš, temveč se ne a- 
be. Tedaj se lahko z njimi spopadeš ali zbežiš, . 


lera obrača in zumira ter je veli-' 


so le manj navdušujoča varianta starih h le JI brih 
i spremljevalni pošastki-(ieral link)... 


eidolonov in slaba zamenjava za like, ki 
si jih imel v FFXIII. Namesto šestih imaš 
zdaj le dve osebi. 

Morda je tudi zato obračunavanje s tolo- 
vaji lažje. Dočim je trinajstica kmalu po- 
kazala zobe in si moral pazljivo delati s 
paradigmami, da si sovrage spravil v 
stagger, je XIll-2 cagava. Gromozanskih 
šefov je veliko, a redkokateri te porazi in 


če te že, je to znamenje, da moraš opra- ORA PERE € 

viti še kak zehalen prinesi-mi kvest ali ooo ne nn Z pa ! sa z— 
nekam iti in tam opravljati bojno tlako / (ah - a TESTE APN — 
pri navadnih smrkljih. Ne rečem, dosti 4€ 4 h lz m rami m MA 
vrst jih je, od mutantskih panterjev do Nmneii ZO5<oreem a Na / 


ihtavih kakijev, in glede na predhodnico 
je nekaj svežih. Ampak ure grindaškega, 
taktike oropanega sekanja nesposobnih 
gnidic mi niso prav nič dogajale. 

Poleg tega so lokacije manj premišljene, 
lepe in kompleksne kot one v trinajstki. 
Nemara se mi ne bi zamerile, če ne bi 
bilo treba po njih dolgočasno brskati za 
skritimi artefakti. Brez njih dostikrat ne 
moreš naprej, kljub temu pa znajo biti 
komajda vidni. Če so izven dosega, mo- 
raš nanje zalučati pocukranega letečega 
buhteljčka Kupa, ki pri tem otročajsko 
vpije, kot bi ga iz kože devali. Za skozlat, 
tako kot glasbeni miks j-popa, j-metala 
in j-eviljenja. Dodali so še prgišče kva- Ren Or6e 
ziugank, kjer moraš s tekanjem po leb- ai G 
dečih ploščadih povezovati barvne kri- 
stale, a naj me koklja brcne, če so me 
vsaj za kanec navdušile. 

Istih misli sem glede spridene zgodbe. V 
trinajstici je bila občasno naporna, a se 
je izkazala za literarno metaforo in ni 
pretiravala z intelektualno masturbacijo. 
Tale nova je njeno nasprotje: zagledana 
je sama vase, stalno najeda z jamrajočo 
melodramatiko in tako komplicira, da 
mi kmalu ni bilo nič več jasno, pa sem 
vajen animejev. Če so se načičkani, nar- 
cisoidni liki zdeli komajda prebavljivi a pom 


Občutek pri igranju je zelo melanholičen, nežen, ženski oziroma androgin- 
sko metroseksualen. Poženščeni moški liki se docela vklapljajo v ta melos. 


uda, s 
ta mutirani paradajz. Je, 


Jrimer šefa, ki se ne zn 
en in te divje mlati, a p 

meni, ki sem praktično gejša, kaj bi na- zum. oubiversitv JE? 
nje porekel 'običajen' Slovenec? —ANIMANDEME... se? 
4 HRAVA GEA 
Minuta čez polnoč (pešče momra 
Zadostno oceno bom vseeno podelil, saj 
ne morem reči, da se nisem lahkotno še 
kar zabaval in da med tisoče rutinskih 
obračunov v petindvajsetih urah niso bili 
osejani dobri trenutki. Naj bo to vihar- x h 
Ke pri katerem je bilo treba dejan- te P, h soja 
sko opeki glavo, izvedbena lepota ali sigaj prOPO! MUPG), | 4 li, py' 
Z za i bo BRUHO, BRUHO! / 
splošna prijaznost. Po vsakem porazu 
imaš namreč možnost Retry in dogajanje [xbox 360 | - | ( 
v trenutnem svetu po vrnitvi v sučišče Sguare Enix s l/4 


zamrzne. A ko moram za hvalo takole 
paberkovati drobtine, veš, koliko je ura. 

dane 


ole je prvi glavni trirazsežni 

kjer ni sodeloval zmeš 

zar Tomonobu ltagaki. Dizajner, ki 

še v rudniku nosi soj očala, je 
šel na svoje tik pred izido jke in fani 
so zato pričakovali polom: Sam pa sem si 
rekel, ej, dajmo ostalemu Teamu Ninja 
priložnost. In čeprav odsotnosti Itagakije- 
vega uma ni bilo težko prepoznati, sem se 
imel v novi odpravi ultimativnega nindže 
Ryuja Hayabuse kar fajn. 


Rm 
""Gnile zobe lahko skrivam pod masko, garij pa ne, zato se babe ne zme- 
nijo zame. Libido bom pretvoril v jezo in naredil doručak iz vsega. Sugoi!" 


Hudiča 
na pol presekal 


Kalup linearne tretjeosebne sekljačine os- 
taja nespremenjen, ko Ryu razkriva zaro- 
to, ki ogroža svet. Ta vključuje vojaško 


skim nindžam konkurenčne Pajkovce 


i Najvišja težavnost sicer ni na ravni NG Blacka in NG2, med drugim zato, 
S) ker je manj elegance v ureditvi sovražnikov. Je pa po mojem zadosten izziv. 


rani koristil, saj ima zdaj celo opraviti z 


Mistiko je nadomestilo No 
robotskih in računalniških poskusov. Ta- 
kisto junak pokaže obraz in pridobi na 
človečnosti, saj zaradi nebrzdanega pobi- 
janja faše garjavo roko, ki ga dobro zdela. 
Po drugi strani pa je možgane bolje imeti 
pretežno na off, da se ne čudiš osnovno- 
šolskim negativcem in žajfastemu čustvo- 
vanju, ko se Hayabusa poveže z nedolž- 
nim dekličem. To je pač C(enena)-pro- 
dukcija, kjer je važno, da poka in da je 
napetost stalna. 

Na tem področju je Ninja Gaiden 3 uspeh. 
Ryu sesecka bataljone vojakov, kolje la- 


o. .z.a 
V boratorijske nakaze, se spravlja nad čaro- 


' AV eno sš Ee Ai deje, ubija druge nindže in klati soldate z 
Ko bo napočil trenutek, da se ognem raketam, se bo dogajanje upočasnilo K 


m ; Nada — a 1 No se Z raketnimi ruzaki. Navadnim sitnobam se 
in zagledal bom veliko sliko tistega, kar naj leni Masi Dele Skuk |. pridruži falanga medšefov in šefov, koder 


naletiš na večnoge tanke, titanske heli- 
kopterje, dinozavre, transformerske robo- 
te, pradavna božanstva ter švigajoče me- 
čevalce. Na enem koncu se dizajn dotika 
prejšnjih Gaidenov, na drugem pa se os- 
vobodi starega vpliva ... in se malo preveč 
spoji z znanimi temami iz Resident Evila. 
Kljub temu zevaš, ko se rušijo stolpnice in 
padajo zrakomlati. Vse razsuvaš tako z iz- 
streljevanjem puščic iz loka kot s krepko 
dozo sekvenc GTE. Ti 'Guick-Time Even- 
ti!, kjer se za zaslonu pokaže simbol gum- 
ba, ki ga je treba pritisniti ali drgniti, so 
z sedaj v slogu Ninja Blada polnopraven del 
igranja. Ne le, da z njimi ubežiš pogubi, ko 
se podrejo tla, temveč režeš jeklo, spuščaš 
čelne hudičevskim glavarjem, pohabljaš 
ladijske rušilce in v običajnem boju silovi- 
to prodiraš v telesa nesrečnikov, ki opti- 
mistično blokirajo tvojo katano. Tedaj se 
akcija upočasni, knofodrk pa botruje gej- 
zirju krvi iz sovražnika, ki nato ranjen tava 
okoli in čaka, da ga boš pokončal. Prav ta- 
ko je s OTEji podprt tek naprej skozi opu- 

BA Določene nivoje, kot je Ryujeva vas, poznamo od prej, enako sovražnike, 
s kakršen je ta črnopajkovski nindža. Kot vidiš, ne manjka niti krvošpric. 


O, 


Ryu < zmaj. Hayabusa - sokol. 
z zmerno navdušen. 


/X8360 Team Ninja / Tecmo Koei 


vrhuško, prifuknjene megalomane in zmaj- " 
Tomonobujev odhod je zgodbi po eni st-, 


realnostjo, ne da samo uletavajo demoni." 


alden 


stelo okolico, kjer naletimo na 
bojne ladje, skrivna oporišča, puš- 
čavo, džunglo in Antarktiko. Z izmeničnim 
pritiskanjem L1 in R1 se je treba vzpenjati 
po zidovih in se premikati po vrveh, kar iz- 
pade dokaj posrečeno. 


Ne z mečom, 
s kantano! 


Ta poudarjena filmskost je krepak izstop 

iz sprejetega Gaidenovega 3D-kalupa. Če 

si moral v prejšnjih delih za ubijanje gara- 

ti, sedaj delaš. Ryu pri usmrčevanju pre- 
| ide v samodejno mesarsko animacijo, pa 
| tudi sle j 


je nagnjen k avtomatizmu. Ko 
meč namoči v zadosti teleščkov, jih lahko 
par zapored uniči dobesedno na avtopilo- 
tu. Sproti pa nabira energijo za čarobnost, 
ninpo, kjer'se spremeni v kitajskega zma- 
ja in v ognjenem krogu požre okoliške ca- 
pine, s čimer si povrne življenjsko moč. 
V skladu z usmerjenostjo v vizuelno slast, 
okiji žal manjka rezanje udov, je borbeni 
sistem popreproščen. Ne toliko glede na- 
bora udarcev, saj je moč napadalna gum- 
ba, bl ik, šurikene in lok sestavljati 
leksne kombinacije, dočim 
tvoje napade radi odbijajo, se 
ajo ter se delajo nevidne. Zato je bi- 
stveno, da se z novim manevrom veliko 
premeščaš in iščeš iztočnice za napade, 
kar je isto kot prej. Bolj na udaru je razno- 
likost, saj ni več različnih orožij, magičnih 
moči, napojev, likov, zbiranja duš iz pora- 
žencev in iskanja skrivnosti. Sicer dobiš 
druge meče, a to je kozmetika. Venomer 
si Ryu in imaš tisto, kar ti dajo: katano, 
nekoristne šurikene in lok s samodejnim 
merjenjem. To je to. Dotična lenoba je 
največja zamera igri, saj ima za posledico 
preveč ponavljajoče se obračune. Tudi 
zato, ker so avtorji v sredinskem delu pre- 
tirano reciklirali vsebino. 
Mar bi poskrbeli za to plat, namesto da so 
se afnali z internetnim večigralstvom. Je 
novost, a okrasna, ker je čisto preveč kao- 
tična. Podpora movu na PS3, kjer z ople- 
tanjem 'simuliraš katano', pa je krneki. Le 
kdo bi hotel 458-krat v minuti trzniti z lizi- 
ko, namesto da bi stiskal gumb? 


Sajonara, Itagaki-san! 


A vseeno se mi je zdel NG3 v redu špil. 
Teče lepo, ne manjka mu nadzornih točk, 
akcija je spektakularna in globina, čeprav 
ne vrhunska, zadostna. Poleg deseturne 
kampanje in multija so tu dobri ločeni izzi- 
vi, ki jih igraš sam ali s sotrpinom na lini- 
ji. Špil ima sicer nastavitvi easy in normal, 
ki ustrezata nazivoma, in ni niti na master 
ninja tako legendarno zajeban kot NG 
Black in dvojka. Vendar pa mi je ipak 
predstavljal izziv, pri čemer si nisem pulil 
las ob nemogoči kameri in instantnih 
smrtih. Res se ne počutim več kot zaresen | 
nindža, za katerega so me strenirale pred- 
hodnice, a hkrati nisem fuknil joypada 
skozi okno in sebe za njim. 

reativci iz šanghajske podružnice Ubisofta so 
davno napovedani | Am Alive, ki je med raz- 
vojem zamenjal avtorje, naposled izdali v 
obliki dolpotegljivega špila za Playstation Sto- 
re in Xbox Live Arcade. Škoda, saj bi bila ta postapo- 
kaliptična akcijsko-ploščadarska pustolovščina z ne- 
kaj dodatnega kovaškega truda vredna polne cene. 


Nori Maks, ups, Adam 


Ko se z junakom iz tretje perspektive potikaš po ruše- 
vinah izmišljenega ameriškega mesta, te najbolj pre- 
suni vseskozi prisotni občutek življenjske nevarnosti. 
Za to je deloma zaslužna turobna zgodba, ki hoče, da 
se leto dni po katastrofalnem Dogodku vrneš v za- 
prašeni Haventon in poiščeš hčer ter ženo. Deloma 
pa pristno opustošena lokacija, za katero so se avtor- 
ji zgledovali po | Am Legend, The Road in sličnih fil- 


i Am Alive 


pa s hitrim goltanjem vode, sadja in podganjega me- 
sa oziroma brzinskim udrihanjem po namenski tipki, 
s čimer heroj iz sebe iztisne zadnje kapljice mišičnega 
soka. A to je res skrajnost, saj se s tem črta vitalnosti 
ne le izprazni, pač pa tudi skrči. Da jo obnoviš, moraš 
zaužiti drugo vrsto hrane, ki je ni na pretek. Panika! 


Umetnost preživetja 


Druga napeta in zanimiva zaposlitev, ki te čaka, so 
spopadi s tolpaši in obupanci, kjer se bolj kot na su- 
rovo silo zanašaš na pretkanost. Dokler v roko ne 
vzameš mačete, pištole ali kasnejšega loka, te so- 
vražniki ne napadejo kar tako. Začnejo pa ti groziti in 
se ti nevarno približevati, kar izkoristiš na različne 
načine. Na primer tako, da prvega, ki stopi predte, 
presenetiš z morilskim zamahom z mačeto, nakar 
proti ostalim uperiš pokalico. 


padli in te preobremenili. Po eni strani je res, da se 
vedenja paznikov privadiš in da se situacije precej 
ponavljajo. Je pa osvežujoče, da za spremembo ni- 
maš opravka s tipičnimi nasprotniki iz iger, ki znajo le 
streljati, jurišati in se skrivati. 


Apokalipsa zdaj 


Da se tveganega plezanja in samosvojega tepežka- 
nja, ki se v rednih intervalih izmenjujeta vse do slabih 
šest ur oddaljenega konca, ne bi prehitro naveličal, 
poskrbi prgišče dodatnih zaposlitev. Poleg z osred- 
njim kvestom, v katerem te zavezniški lik pošilja v to 
ali ono mestno četrt, se ubadaš z opcijsko pomočjo 
obnemoglim meščanom, ki te prosijo za vodo in čike. 
Pri tem moraš premisliti, ali bosta iskanje in predaja 
dobrin šla na račun tvojega preživetja. Dalje se 
sčasoma prikradeš do kavlja, ki ti omogoči tarzansko 
nihanje čez brezna, s čimer dosežeš prej nedostopne 
sekcije otožne metropole, ki jih sicer obiskuješ po 
vnaprej postavljenem vrstnem redu. Kakor tudi do 
plinske maske, s katero se lahko na ulicah zadržuješ 
več časa, ko te igra potisne v peščeno nevihto. 

Škoda torej, da Alivu marsikje malo zmanjka lajtun- 
ge. Če odštejem navdihnjen dizajn propadajočega 
mesta, grafika in animacija nista ravno zadnja krika 
mode. Pri spopadih bi se spodobila kaka dodatna 


j pretežno vodeno premikanje po mes- 


hit, ] ( 
O Oniiraš,,več točk prejmeš na koncu. 


|) % . š J - 
z da, 9 
VO iskanje soprogečin fičerke igrakmalu na ig plan ter Adama-zaplete'z likoma, ki ji mora ZUNIzIti 


ZMlivmed katerim predvsem plezaš IŠsirStikaš za.energijskimi ter zdravilnimi predmeti. Bo 


mih, kjer je prizorišče temačen madmaxovski svet. 
Adama pozdravijo opustele ulice, polne rjavečih av- 
tomobilov in nesnage, koder najde komaj kaj živeža, 
zdravil ter municije. Redki preživeli pa bi ga raje fen- 
tali in ga spekli na žaru kot povabili na štamprle. 
Vzdušje je zato ostro, dočim igralna napetost v naj- 
večji meri izvira iz obeh tvojih poglavitnih dejavnosti. 
Prva je plezanje po žlebovih, ceveh, lojtrah, okenskih 
policah in drugih izboklinah, ki krasijo pročelja razde- 
janih stavb, mostov in ostale arhitekture. Vzpenjanje 
je v osnovi podobno onemu iz Uncharteda in Assas- 
sin's Creeda. Dopadljivo pa je, da se ti med stegova- 
njem okončin zmanjšuje vzdržljivost, tako kot v Sky- 
ward Swordu. Tolikanj hitreje skopni, če se moraš do 
sosednje police silovito odriniti. 

Smrtnemu padcu, ki nastopi, če se preveč obotavljaš 
in ti ne uspe doseči počivališča, se lahko ogneš z ra- 
bo plezalnega klina, če ga imaš v inventarju. Drugače 


Posameznih klatežev, ki'ni 
če se jim približaš in jim 


V marsikateri drugi akcijski tretjeosebnici bi na tem 
mestu sledila bučna izmenjava svinca. Tu pa tako po- 
stopanje nemudoma odpade, saj si običajno neznan- 
sko vesel že, če s sabo v nabojniku nosiš dve ali tri 
krogle. Ko zagledajo smrtonosno cev, capini obstane- 
jo in dvignejo roke, četudi jim groziš s prazno pištolo, 
saj tega ne vedo. Vendar status guo ne traja dolgo, 
kajti slejkoprej se opogumijo in krenejo nadte. Če se 
tedaj odločiš žrtvovati dragocen naboj in po sreči po- 
končaš glavarja skupinice, je možno, da se bodo osta- 
li usrali. A ni nujno. Če ti svinca primanjkuje, si moreš 
mestoma pomagati tako, da kanaljam zagroziš, naj se 
ritensko oddaljijo, po možnosti do roba prepada, ka- 
mor jih nato porineš z dobro merjeno brco. 

No, ne glede na to, kako se odločiš, je važno pred- 
vsem to, da se ne obotavljaš, da imaš nasilneže ves 
čas na očeh ter da poiščeš (zase) najmanj bolečo 
rešitev. Bolj si mlahav, prej te bodo pogruntali, te na- 


h 54 
ajo pištole, deti ni treba bati. Kroglo prihrani 
preprostem OTEjuzavdaš z mačeto. 


vrsta tolpašev, saj se večidel srečuješ le z dvema raz- 
lično oboroženima inačicama ter s hrusti v oklepu, 
kjer pride do izraza merjenje v nezaščitene predele. 
Pri časovno pogojenem plezanju te dalje razjezi, da se 
možiclju pogosto zatakne pri spreminjanju smeri vz- 
penjanja. Malce hecno pa je glede na preživetveno 
tematiko tudi, da te špil dolgo časa vodi za roko, ti 
radodarno deli namige in ti tako rekoč ne pusti, da bi 
se sam znašel. 

Ampak v redu, od naslova, ki stane 15 evrov ter ima 
številne (dobre) pritikline visokoletečih, dražjih in 
često nič daljših titul, več ni bilo smiselno pričakovati. 
Razpiranja denarnice je | Am Alive vsekakor vreden! 


S priučenimi veščinami bo konec 
sveta za mala malica. 


7X360 Ubisoft 


m O obračanje in premikanje rancorja je leseno, vendar spričo os- 
novnosti špilčka zadostuje že približno oponašanje gibov pošasti. 
sa gu 


—. Predani | pristaši Zvezdnih vojn se bodo zgražali nad neresnostjo 
CENA plesne i igrice. A če kaj, bi Kinect Star Wars potreboval več takih! 


- M Zaradi zamika pri prenosu opletanja z rokami terja usmerjanje 
3; 1 živčnih lebdečih bolidov ua privajanja. Potem liste kar gre. 


o, 


Mečevalski spopadi so veliko razočaranje. Upali smo na kolikor-to- 
liko realistično križanje svetlobnih palic, dobili plitko zamahovanje. 


s v prvoosebni vesoljski sekvenci, kjer se usedemo za top trpežne lad- 
jice, merek do tarč premaknemo z istočasnim pomikanjem obeh rok. 


KONZOLEC 

Grand Slam Tennis 2 


lectronic Arts so kralji digitalnega fuzbala in 
hokeja, slabše pa jim gre pri košarki in tenisu. 
V slednjega so se spustili šele pred tremi leti z 
risankastim Grand Slam Tennisom za wii, a ni 
prišel niti med prvih sto na ATP, saj je imel preveč 
težav z izpiljenostjo in splošno zabavnostjo. Dvojka je 
boljša, vendar naleti na žestoko konkurenco v obliki 
Virtua Tennisa 4 in Top Spina 4. 
Saj je res, da je GST2 edini špil, ki vsebuje vse štiri 
turnirje za grand slam - avstralskega (Australian 
Open), francoskega (French Open), ameriškega (US 
Open) in angleškega (Wimbledon). Prav tako drži, da 
je arkadni igralni sistem spodoben. Od tebe hoče, da 


V cifrah rečeno ima igra 23 tenisačev in tenisačic, 
14 današnjih in 9 legend, ter ducat prizorišč. 


se za kar najboljši odboj pravilno po- 
staviš in gumb držiš ravno prav dolgo 
oziroma uporabiš desno gobico, s ka- 
tero oponašaš lopar. Na PS3 je moč 
zapreti tudi opletalnik move (kinect v 
inačici za xbox ni podprt), ki je na- 
tančnejši kot pri konkurenci. Če imaš 
samo liziko, tenisača usmerja konzola, 
kar ni zanesljivo, zato imej v drugi roki 
kontroler ali navcon. Tedaj je igranje 
vzdušno in beleženje dokaj precizno, 
gotovo bolj kot na wiiju v enici. 

Problem je v tem, da je način igranja sila podoben 
Virtua Tennisu, ki je boljša, elegantnejša arkada. Top 
Spinu pa GST2 zaradi manka nians in naprednosti, 
kot je kondicija, itak ne more konkurirati. Kaj poma- 
gajo številni moški zvezdniki, od Djokoviča prek Na- 
dala do Federerja ter starih favoritov tipa Becker, 
Sampras in Edbeg (ženske so zastopane slabše, od 
novih le sestri Williams, Sharapova ter Ana Ivanovič, 
od starih Davenport, Evert, Henin in Navratilova), če 
se pošiljanje žogice čez mrežo izkaže za nekam ome- 
jeno in ne povsem dodelano? Kako naj me impresio- 
nira inovativno serviranje, ko so si zvezdniki anima- 
cijsko tako podobni? Kaj se čem veseliti zelo dobrega 
komentarja s številnimi vernimi analizami dogajanja, 
ki ga prispevata mojstra John McEnroe in Pat Cash, 
ko je kariera s klasičnim razvijanjem tenisača ali teni- 


Serviranje je malo drugačno kot običajno. Najprej določiš moč v 
obliki rastoče krivulje, nakar ustaviš črto čim bliže sredini. 


sačice duhamorna, razvlečena ter oropana izbire 
težavnosti, tako da se moram cele ure znašati nad za- 
nikrno umetno pametjo? Ki pozneje, ko pride k sebi, 
da precej robotski vtis? 

Največ zabave igra prispeva v večigralstvu za do štiri, 
ki je posamič ali v dvojicah omogočeno tudi na liniji - 
žal brez presenečenj, kot bi bile lige ali dinamična le- 
stvica. Tudi zgodovinska srečanja pod okriljem teve- 
mreže ESPN so posrečena. A ker je Grand Slam Ten- 
nis 2 brez lastne identitete, je obsojen na životarjenje 
v senci šampionov. 


a 


Sneti srka limonado in opazuje igro, 
ki še ni pripravljena na turnir. 


PS3 /xbox 360 Electronic Arts / xbox 360 


Electronic Arts 


Resident Evil: Operation Raccoon City 


Po surovi strelski plati tvoji sodelavci niso od muh. Jih pa pri de- 
lu ne gre preveč podrobno opazovati, saj uzreš kup smešnosti. 


MIMUHI 


Samodejno skakanje v zavetje se sliši fino, vendar se od gradni- 


kov okolja v kaotični akciji pogosto težko odlepiš. 

transki špili iz serije Resident Evil, ki jih 
Capcom občasno zaupa tujim kovači- 
jam, tradicionalno ne dosegajo veličine 
osrednjih delov. In glej, ponesrečilo se 
je tudi pobom iz Slant Six Games, ki so se na- 
merili ustvariti svojevrsten klon Left 4 Deada. 
Prizorišče te tretjeosebne klavnice zombakljev 
je fanom dobro znani Raccoon City, v katerem 
se je razpasel strašanski T-virus. Pozabljenja 
vredna zgodbica veli, da korporacija Umbrella 
mora uničiti dokaze o vpletenosti zlobne far- 
macevtske družbe. Tu v igro vstopiš ti in prev- 
zameš vajeti enega od komandosov. Ostale 
nadzorujejo silicij ali živi pajdaši, ki se lahko 
tvoji (in ti njihovi) štorijalni kampanji pridružijo 
po spletu. 
Izkušnje, ki so jih Kanadčani pridobili s kova- 
njem špilov iz sorodnega niza SOCOM, se niso 
obrestovale. Seznam naštevanja zašuštranosti 
lahko začnem pri laboratorijskih, pouličnih in 
sličnih generičnih lokacijah, ki so jih v želji, da 
bi izpadle vzdušne, pretirano zatemnili. Na- 
daljujem z ducati likov z domnevno različnimi 
poklici, med katerimi je moč preklapljati med 
posameznimi kampanjskimi misijami, kjer pa 
so odstopanja tako majhna, da sploh ni važno, 
za koga se odločiš in kdo od ostalih te pospre- 
mi na premočrtni klavski pohod. Edinole 
zdravnico je dobro imeti ob sebi, če igraš na 
najvišji težavnosti, sicer pa ni panike. 


Umetna pamet je takisto pod vsako kritiko. 
Tako kompanjoni kot običajni zombiji, trdoži- 
vejši mutantski stvori in oboroženi soldati naj- 
raje brezglavo tekajo naokoli in se ves čas kam 
zatikajo, kolegi pa te ne znajo oživeti, čeprav ti 
njih lahko. Prav tako je sumljivo zaznavanje za- 
detkov, saj nekateri sovragi kar nočejo umreti, 
in nerodno je samodejno počepanje nadzoro- 
vanega lika v zavetje scenskih elementov. Da 
o kvazišefovskih srečanjih z iznakaženim doh- 
tarjem Berkinom, kjer špil slepari z nevidnimi 
zidovi, ne izgubljam besed. 

Zgodbovna kampanja je sicer opremljena s 
pritiklinami, kot sta stopenjsko razvijanje lika 
in odklepanje novih orožij ter pripomočkov. A 
te zaživijo šele v multiplayerju, ki pozna štiri 
načine: deathmatch, različico zavzetja zastave, 
survivor, kjer mora moštvo preživeti do priho- 
da helikopterja, in heroes, v katerem se pome- 
rita ekipi slabih in dobrih fanov in koder naletiš 
na legendarne like, kot so Leon Kennedy, Jill 
Valentine in Ada Wong. Ko umetna pamet ni 
vpletena, je Raccoon City še kar užitna tretjeo- 
sebna rešetalščina. V splošnem pa gre za na- 
slov, ki je blagovni znamki kvečjemu v sramo- 
to. Ostani pri Left 4 Dead. 


Case voha gnilobo, toda zom- 
biji nimajo nič s tem. 

ke Alan Wake smo v prvi vrsti upali, da na dru- 

go ne bomo spet čakali pet let. American Night- 
mare je res dospel prej, vendar ne gre za velik naslov, 
marveč krajši digitalni skupek za Xbox Live. 
Za petnajst evrov (1200 točk) v prvi vrsti dobimo 
okrog pet ur nove kriptične štorije, ki jo docela razu- 
meš samo, če ti je ime David Lynch. Pripoved se sicer 
navezuje na izvirnik, a narahlo. Naš nespeči pisun je 
še vedno ujet v temni dimenziji, kjer ga zasleduje nje- 
gov zli dvojnik, psihopatski Mr. Scratch. Ta je res zelo 
pokvarjen in ima v laseh žele, predvsem pa grozi, da 
bo storil neizrekljivosti Alanovim prijateljem. Zato mo- 
ramo v čudnodimenzijski arizonski divjini pogruntati, 
kako falotu dovolj močno posvetiti, da bo krepnil. 


B o koncu prve sezone psihotrilerske igrarske nizi- 


Četudi je streliva veliko, je Alan še vedno suho 
pišče in ga dve lopati po glavi spravita spat. Nava- 
li skupin terjajo natančno in hitro streljanje. 


Kontekst vnovič razkrivamo z deli rokopisa, ki ležijo 
naokrog. Ima pa preostalo dogajanje tokrat bolj obli- 
ko zbiranja predmetov, ki jih mora Alan najti, da po- 
pravi kak stroj ali zadovolji maloštevilne sogovornike. 
Zanimiva in dobro izpeljana je zamisel, da večino pri- 
zorišč obiščeš večkrat, a z različnimi odločitvami. Te 
bolje pojasnijo, kako Scratch obvladuje bitja okrog 
nas. Predvsem pa je Alan tokrat manj tečen in bolj za- 
jebantski, da ne rečem smešen. 

Lahkotnejše nature je tudi boj. Znana bitja teme, Ta- 
kene, odstranjujemo na isti način kot prej. Najprej jih 
osvetlimo z žepno svetilko, da odstranimo črninski 
varovalni ovoj, nakar jih napolnimo s svincem. Kot 
pritiče čezlužnemu pustinjskemu podeželju, gozdarje 
in lovce zamenjajo tovornjakarji in delavci. Ti imajo 
poleg običajnih kramparjev in žagarjev dve zanimivi 
inačici. Nekateri se znajo spremeniti v jato krokarjev, 
drugi se ob stiku s svetlobo razcepijo na več podzlob- 
cev. Za ubijanje imamo tokrat poleg pištol in pušk na 
voljo samostrele, streljala žebljev in celo brzostrelko. 
Je pa klavska dinamika precej drugačna od izvirne, 
ker je streliva kot listja in trave. Zato ima American 
Nightmare veliko bolj akcijski in manj srhljiv pridih. 


Arizona je ena od držav z najbolj razširjeno civil- 
no nošnjo strelnega orožja. Zato se revolverček iz 
izvirnika tu prelevi v gromozansko žival. 


Tega še poudari arkadni modus, Alanova oblika nači- 
na horde iz Gears - treba je preživeti navale, dokler ne 
nastopi jutro. 

Skratka, tole je lahkotnejši pogled na Alana, tako 
igralno kot vzdušno. Ni švoh, ker je pripoved še ved- 
no domiselna in boj soliden. Toda za grozljivost bo 
treba počakati na dvojko. Aggressor 

Microsoft e xbox 360 e 15 EUR 


MO 4 

e je poštenost lepa čednost, je Shoot Many Ro- 

bots čudovita igra. Dostavi točno tisto, kar 

obljubi v naslovu: strelski pogrom nad domala 
neizčrpnimi robotskimi hordami. Cilj te neodvisnice, 
ki jo za desetaka tržijo v spletnih servisih obeh taveli- 
kih konzol in na Steamu za PC, je dokaj preprosta ek- 
splozivna zabava za tedaj, ko nimaš česa pametneje- 
ga početi ali bi rad za par minut pozabil na realnost. 
Le ne bodi presenečen, če boš že v tako kratkem 
času prešvical, kajti robots? They are a-many. 
Fabule skoraj ni, saj postaneš ameriški kmetavz, ki 
mu kovinska nesnaga zjebe tovornjak, zato se odpra- 
vi na rahlo humoren uničevalski pohod. Djukovski 
rednek v pogledu od strani teče od leve proti desni in 
včasih tudi nazaj, medtem pa skače, rešeta in pote- 


Pogled je odstranski, toda grafika je trirazsežna, 
poligonska. Zal se je drži pridih plastičnosti in 
vobče je ta plat igre najmanj navdihnjena. 


0 % popust 


za 300 novih iger za PC, PS in Xbox 


3 rabljene igre samo 9,95 eur 
ni, UP ze Ri m ME m  — HE — Ji 


NOVO VUV/ m 


č 


gne kako ročico, da sproži eksploziv. Igranje močno 
spomni na run'n'gun klasike, kot sta Contra in Metal 
Slug - tudi po tem, da za merjenje ne uporabljaš de- 
sne gobice, marveč je skupaj s premikanjem obešeno 
na levo, kar zahteva nekaj privajanja. Na računalniku 
merek svobodno premikaš z miško, žal pa muho v 
grafičnem trušču hitro izgubiš iz vidnega polja. Preden 
se zaveš, da nažigaš v tri krasne, je že po tebi. 

Nevarnost je stalna, kajti kleč špila je v tem, da te re- 
sno zasiplje s sovražniki. Farbovite stopnje, umešče- 
ne v puščavo, rudnik, tovarno in slično, precej nenav- 
dihnjeno okolico, same po sebi niso nič posebnega. 
Pač tečeš, rešetaš, podiraš zidove in skačeš čez pre- 
pade. Fajn je le, da imaš sposobnost zamaha z roko, 
s čimer se odkrižaš bližnjih tečnob in odbiješ izstrelek, 
ter da imajo nivoji skrite predele. Te se splača poiska- 
ti, da obračunaš z dodatnimi roboti in najdeš orožja 
ter opremo. Kaj si boš nadel, določaš sam, kajti pra- 
vico imaš do raznovrstnih odklepljivih gvantov, pokri- 
val in očal ter do dveh vrst krepelc. Ta segajo od 
strojnic in bazuk do snajperk in raketometov. Šib- 
kejše orožje ima neskončno streliva, močnejše pa 
omejeno, da se ve, kaj boš zvečine uporabljal. 


Za povrnitev energije kmetavz zvrača omejene 
steklenice piva. Njihovo zalogo si obnovi pri še kar 
premišljeno razporejenih nadzornih točkah. 


Do polne razgretosti, kajti železne spake navalijo kot 
mutci na telefon, zato med tekom in skakanjem stal- 
no držiš gumb za strel in usmerjaš curke vročega 
svinca. Gnusob je kar dosti vrst, od atentatorskih paj- 
kcev prek oklepljencev, ki so občutljivi le z določenih 
smeri, do letečih bombarderjev, tako da je treba do 
neke mere prilagajati pristop. A ne preveč, kajti bist- 
vo je stalno v tem, da ti čimmanj gravžev pride za hr- 
bet in da držiš gomazečo maso pred sabo. Zlasti na 
omejenih arenah, kjer je finta v preživetju zaporednih 
valov. Če sam ne zmoreš, zahtevaš pomoč nekoga 
lokalno ali do treh sotrpinov globalno. A tedaj je ka- 
nalj še več. 

Kljub monotonosti, ki pride od že kar prevelike ko- 
ličine tečnob, upokojenskim šefom in ne najbolj pos- 
rečeni nadzorni shemi je Shoot Many Robots v redu 
2D-pucačina, ki se zaveda, da ni umetnost, marveč 
lahkotna zabava za prstnično nekoliko spretnejše. Kar 
vidiš, to dobiš - olje v fris in šraufe v mednožje. Smeti 
Ubisoft e X360 / PS3/ PC e 10 EUR 

WAKING MARS 


astlevania Puzzle: Encore of the Night sodi v vrh 

špilovja za jabolčne naprave. V skladu s porek- 

lom smo se tu šli raziskovanje grajskih čumnat in 
bili boje v obliki puzel. Od žlahtnic je z računal na ja- 
blano splezala izjemna Aguaria, zdaj pa se v lasten, s 
strani gledan univerzum odpravi Waking Mars. 
Glavni lik, astronavt Liang, je v primerjavi z marsov- 
skimi kavernami, ki jih skuša raziskati, tipično drob- 
cen. Njegovo poslanstvo je posebno v tem, da se s tu- 
jimi oblikami življenja ne bori, ampak raje vrtnari. Pod 
površjem namreč odkrije rastlinska bitja, ki so vstop- 
nice do globljih predelov. Njihova semena sadi v za- 
plate rodovitnega terena in ko je v jami dovolj bioma- 
se, se sprostijo pregrade, ki razmejujejo odseke. Flan- 
canje je sprva precej samoumevno. A kasneje, v več- 
jih dvoranah in ob bolj raznoliki zelenjavi, je možnih 
rešitev več. Predvsem je treba saditi strateško, saj se 
nekatere vrste med sabo uničujejo in gre hortikulturni 
trud hitro v nič. Ko namesto umirjene gredice vzgojiš 
ponorelo minsko polje, postanejo razmere kar vroče. 


CO Čeprav ni srčkan, ima špil kar nekaj skupnega z Vi- 
vo Pifiato. Tudi tu kultiviraš vrtičke, privabljaš nove 
vrste, jih preučuješ in skrbiš za ravnovesje. 


A ker včasih nimaš izbire, je Liang k sreči opremljen z 
raketnim nahrbtnikom, za katerega usmerjanje zgolj 
podržiš prst na zaslonu. Gibčnosti mu ne manjka, 
čeprav je šofiranje plavajoče in ga ob nepozornosti 
lahko odnese naravnost na osti. Protiuteži sta, da ne- 
katere rastline zdravijo in da je reinkarnacija neboleča. 
Zaradi umeščenosti na tuj planet je videz primerno 
našpičen. Flora bolj kot na fižol in cvetačo spominja 
na členonožce in ni nič kaj prikupna, ko z bodicami 
striže po zraku. Toda kljub videzu je polovica sočivja 
benigna. Ekosistem kasneje dopolni manj prijazno 
šavje, od napadalnih plenilcev do osatov, ki bljuvajo 
eksplozivna semena ali iztegujejo lovke. Ne glede na 
nasršenost pa imajo vse vrste svoje mesto in ti poma- 
gajo napredovati, zato se jih naučiš ceniti. 

Ko se privadiš ostrim razmeram, igra v polnosti razvi- 
je nenaravno privlačnost castlevanij. Mami te globlje 
in globlje v skrivnostni planet, rove pa razgibajo os- 
vežilni slapovi ali cisterne s kvarčnimi kristali, ki od- 
dajajo nenavadne frekvence. Zlasti slednje kaže, da 
Mars ni tako mrtev in zapuščen, kot se zdi. Kaj tiči v 
ozadju, Liang odkriva ob pomoči tehničarke Amani, 
ki ga iz baze zalaga s podatki in izračuni. 

Kasneje postane igra manj osredotočena in ponudi 
več možnih poti. Urediti moraš klimatske razmere v 
eni od jam, korenine speljati do vira vode, iti po sledeh 
izgubljenega raziskovalnega robota. Podnaloge se iz- 
tečejo v skupno nit, ki ji rade volje slediš tudi po kon- 
cu peturne osrednje kampanje. Da obenem z znan- 
stvenimi opažanji dopolnjuješ raziskovalni dnevnik, 
igranje dodatno osmisli. 

Kot celota je ta nezemeljski špil sestavljen tako neo- 

bičajno in uravnoteženo, da je ob štirih evrih odličen 
nakup. Podpora mrežničnemu zaslonu novega ipada 
je dodaten plus. Visoka ločljivost je za podrobne sve- 
tove kot naročena. Navi 84 

Tiger Style e iOS 


DRAW SOMETHING 


raw something je še ena v vrsti priložnostnih 
D igric, ki čez noč zagrabi staro in mlado. Domisli- 

ca sicer ni ni prav nova, saj smo že špilali pod- 
obni Depict, dočim globlji izvor tiči v namiznici Pictio- 
nary. Dobiš torej besedo, ki jo skušaš s prstnim ali 
peresnim risanjem pojasniti soigralcem. A kjer je bil 
Depict skupinska orgija, kjer je več tekmovalcev so- 
časno razvozlavalo risarijo enega, Draw Something 
predvidi spletno igranje v duetu. 
V špil se prijaviš z e-poštnim naslovom ali prek Face- 
booka. Soigralca nato iščeš ciljano ali se prepustiš 
naključnemu parjenju pacačev z vsega sveta. V na- 
sprotju z Depictom spremljanje slikanja ne poteka v 
realnem času, temveč si uganjevalec ogleda posne- 
tek. Ker ni časovne omejitve, je proces ležeren, da ne 
rečem zaspan. Med potezami zlahka mine več minut, 
zato je čakanja dosti več, kot bi se spodobilo za aktiv- 
nost, s katero naj bi si krajšal čas. Da težavo omiliš, 
imaš lahko sočasno odprtih več partij in rotiraš med 
različnimi soigralci. Reakcijski časi so včasih never- 
jetno dolgi in prav predstavljaš si, kako ljudje vmes 
lupijo krompir ali sprehajajo pse. 
Nabor pojmov se redno širi in med njimi so glagoli, 
pridevniki, države, deli telesa, živali, zgradbe, fizikalni 
pojmi in kup drugega. Besede so razdeljene v tri te- 
žavnostne razrede. Nagrada za uspeh so kovanci, ki 
jih prejmeta tako risar kot ugibalec. Zbrane cekine 
nato unovčiš za nove barve in za bombe, ki pomaga- 
jo, ko česa ne pogruntaš. To pa je tudi vse, kar je na- 
prednega, saj so igro napravili s preračunljivim mini- 
malizmom in se niso ravno pretegnili. Že risarsko oro- 
dje je osnovno in mu manjka recimo gumb za razve- 
ljavitev prejšnje poteze. Želela bi si tudi kantice za 
barvanje, več odklenljivih dobrot in nenazadnje mož- 
nosti igranja brez spletne povezave. 
79 centov, kolikor stane verzija brez oglasov, z razšir- 
jenim besednjakom in začetno zbirko kovancev, res- 
da ni veliko. To je ob halo efektu in fejsbukanju tudi 
razlog, da se je kracanje tako hitro prijelo, čeprav v 
ozadju melje precej len razvoj in še niso izgnali obilice 
hroščev. Je pa res, da se znajo hitro prilagoditi tren- 
dom in so že podprli visoko ločljivost novega ipada. 
Zaradi pobarvankaste grafike to še vedno ni igra, ki bi 
razkazala njegove zmogljivosti, a vlečenje črt po kri- 
stalni mrežnici vseeno dobro izgleda. Navi 70 
OMGPOP 6 iOS, Android 


00 Rešitev namignejo scrabblovske ploščice in števi- 
lo črk, kar poznamo iz igranja vislic. Kljub pomaga- 
lom ni tako redko, da se kdo zateče k premetavanju. 

Potem ko je pernata zalega osvojila in zasvojila svet, se zdaj odpravi v vesolje. 
Pri doseganju skrajne meje in uničenju vseh zelencev jim pomaga || ||. 


Jeznih tičih je težko napisati karkoli no- 
vega. Poznajo jih tako racajoči malčki 
kot osiveli gospodje in pristaši hardkor 
šuterjev ter so ena največjih zapravljalnic 
časa od Tetrisa dalje. Ustvarili so jih Fin- 
ci iz skupine Rovio in jih z začetnega iOSa prenesli 
na vse platforme, ki kaj veljajo, od osebnega raču- 
nalnika prek sobnih in ročnih konzol do telefonov. 
Igrati jih je moč celo na družabnih omrežjih Google 
in Facebook. 
Odvrtka Seasons in Rio nista izumljala tople vode, je 
pa slednji vnesel dovolj svežine, da je mnogim naj- 
ljubša inkarnacija izstreljevanja koleričnih pernatcev 
s fračo. Tudi zato, ker nismo pobijali prascev, marveč 
mesarili opice in reševali druge ptičke; licenčnica je 
marsikoga bolj zabavala kot sama risanka. Še tako 
majhna sprememba lahko doprinese veliko. Redno 
dostavljanje novih brezplačnih nivojev v Seasons je 
sicer super, a se človek vedno enakega počasi nave- 
liča. A za orenk nadaljevanje je bilo najti nekaj, kar bi Najdejo se stopnje, na katerih so tako ptiči kot pujsi 
dovolj spremenilo igranje, da bi pristop znova postal na istem planetu in fizika deluje kot v izvirnem špilu. 
svež. Ker pametne rešitve niso našli na vsem planetu, So pa redke in imajo zmeraj kak dodatek v orbiti. 


so tiče izstrelili v vesolje! 


Bistvo sicer ostaja enako. Tu je frača, tu so različne 
sorte perutnine, ki jo iz nje lansiraš, in tu so pujski, ki 
jih je treba na ta način sesuvati. Tudi fizikalne sile, ki 
krojijo pot leta, so še vedno prisotne. Se pa v vesolju 
obnašajo drugače. Kaj se zgodi, če ustreliš v brez- 
težnosti? Igralci Mass Effecta bodo takoj povedali, da 
bo izstrelek potoval naravnost, dokler ne zadene ob 
oviro oziroma dokler ga ne pritegne gravitacijsko po- 
lje. Točno to se zgodi s tiči. Pujsi plavajo v breztež- 
nosti, čepijo na mrzlih vesoljskih skalah večje ali ma- 
njše privlačnosti oziroma se skrivajo za planetki. Ne- 
besna telesca imajo večjo ali manjšo privlačnost, ki jo 
moraš upoštevati. Temu v prid se ob napenjanju frače 
pokaže pikčasta črta, ki označuje verjetno trajektori- 
jo, po kateri bo pišče poletelo. Ne razteza se v ne- 
skončnost, ampak ravno dovolj, da ti da dober obču- 
tek. Kaj se bo zgodilo potem, je prepuščeno nebeš- 
kim silam. Dostikrat je let krepko drugačen, kot si si 
predstavljal. 

Območje nevarnosti s svojo 
črno-rdečo podobo deluje prav 
zlovešče. A vendar lahko tudi 
tu, ko pogruntaš finto, vso.. 
stopnjo končaš z enim dobro 
merjenim piščetom. 


za 


PTIČI LETIJO V NEBO... 


Stopnje so razdeljene v tri sklope po trideset nivojev, 
ki se, kot je v navadi, odklepajo po vrsti. Njihova te- 
žavnost zvezno narašča in v skladu z njo splošna po- 
doba sklopa. Sprva pujse uničuješ po travnatih pla- 
netkih, potem le-te zamenjajo ledene kepe, zadnja tri- 
deseterica, ki je začasno in brezplačno na voljo zgolj 
lastnikom Samsungovih telefonov in računalniške ra- 
zličice, pa upravičeno nosi ime 'Danger Zone'. Temu 
primerno je obarvana črno in rdeče, kajti na njej naj- 
deš optimalen strel in s prvim ptičem potamaniš vse 
pujse le, če se pošteno potrudiš. 

Krilati arzenal je v vesolju dokaj podoben zemeljske- 
mu. Malce so ga našminkali, da deluje kot liki iz ZF- 
nanizank iz petdesetih, namembnost pri rdečem, mo- 
drem in črnem tiču pa ostaja nespremenjena. Rumeni 
se je tokrat prefarbal na vijolično in ne dobi več po- 
speška, marveč se kar z raketnim pogonom izstreli 
naravnost tja, kamor klikneš. Nova sta zelenec, ki po 
masi ne zaostaja za piscem teh vrstic in potlači vse 
pod sabo, ter ledenko, ki je sposoben zmrzniti vsak 
material, da je nato lahka tarča modrim ledolomilnim 
vrabcem. Še vedno jih moraš izstreljevati vnaprej do- 
ločenem vrstnem redu, ki pa tokrat ne deluje, kot bi 
ga zanalašč sestavili napak. 


i -. 
> Če se je Samsung že znebil sp 
denarcev za promocijo, bi mu 


patično zafrknjen, a doda 
dva ali pet bi prav sedlo. 

-a. IN VČIGIH 
PRISTKNETO TRDO 


Nove stopnje, nove mehanike, stari ptiči - bi si lahko 
od nadaljevanja želeli še kaj več? Ja, lahko bi si. Ce- 
lokupno gledano je novi sistem sicer fajn, a še zdaleč 
ne tako preprost kot nekoč, ko je bilo vsakemu gum- 
pcu jasno, da je treba le napeti fračo. Osnovnošolski 
učitelji fizike so verjetno navdušeni, ker so lahko tile 
novi Tiči didaktično orodje. Temu prikimava Nasa, ki 
so jo izdatno izrabili za promocijo - kar v špilu najdeš 
povezavo na njihovo stran, kjer se lahko poučiš o gi- 
banju vesoljskih teles. Tako dobiš tudi razlago, zakaj 
včasih kak izstreljen tič, namesto da bi zbil pujsa, raje 
trikrat zakroži okoli planeta in potem trešči v skalo. 
Vendar vsa ta 'znanost' Angry Birde odmakne od zabi- 
janja časa za vsakogar. In kot bi se tega zavedla, ti ho- 
če postopek olajšati s stalnim pomagalom, nakazano 
krivuljo leta. Ta element bi moral biti izklopljiv, s či- 
mer bi popihali na dušo trdokožnim igralcem. Tako 
pa imam občutek, da so se ustavili sredi poti. Čeprav 
izdelku ne gre oporekati igrivosti, občasnežev dolgo- 
ročno ne bo pritegnil, vesoljska tematika pa ne bo 
všeč deklicam in ženskam. 


HIGHSCOREJ 


SKRIVNOSTI 


Na določenih planetih odkriješ pet portalov v sk- 
rivne stopnje. Te so tematsko povzete po osem- 
bitnih legendah: Mariu, Invaderjih, Arkanoidu in 
Bubble Bobblu. Tudi tu dobijo lastniki telefona 
galaxy note en, samo njim namenjen nivo. Sam- 
sung je namreč Roviov splovitveni partner. 


A Roviu se fučka, saj je blagovna znamka noro pre- 
poznavna, igro pa že zdaj dobiš na številnih platfor- 
mah in ni povsod enaka. Na Androidu je zastonj ozi- 
roma stane 79 centov, če nočeš gledati oglasov, isto 
velja za inačico za iphone, dočim je tista za ipad vred- 
na 2,39 evra. Najbolj oderuški so pri računalniški raz- 
ličici, ki jo najdeš na Shop.angrybirds.com in te osiro- 
maši za 6 evrov, v kar pa je vštet tretji sklop nivojev 
Danger Zone. Jabolčniki ga morajo dokupiti posebej, 
tako kot vesoljskega orla, ki pomaga razsuti posebej 
zafrknjene stopnje in je na voljo le njim. 

Tudi zaradi tako širne splovitve so v prvih treh dneh 
že prodali več kot deset milijonov izvodov, kar doka- 
zuje, da je blagovna znamka strahovito močna. Če 
bodo ponovili uspeh predhodnic, pa nisem prepričan. 


Štorije tokrat za spremembo ne povedo v eni sami 
sličici, marveč so se potrudili reč narediti v stri- 
povski maniri. Za bolj zahtevne je znotraj igre še 
povezava na YouTube, kjer je prava risanka. Zanjo 
so kar kupili animacijski studio Kombo. Ča-čing! 


Pp 


SORA RE "A 

Deloreonova klinasta silhueta sicer 

ni bila blazna revolucija, saj so linije 
podobne mnogim kupejem, ki jih je 
zrisal Giugiaro, najmanj lotusu espritu 
in volkswagnu sciroccu. A celotna podoba je 
kljub temu vzbujala pozornost, zlasti galebja vrata 


in odetost v surovo nerjaveče jeklo. Mimogrede, zmotno je 
mišljenje, da tak način odpiranja.zahteva veliko prostora in je 


mna parkirišču. Nasprotno, vrata tega avtomogg 
ila potrebujejo le dobrih dvajset centimetit ns 


Avtomobil DMC-12 ima zanimivo zgodovino, vendar bi dandašanji zanj vedel malo- 
kdo, če ga ne bi leta 1985 snemalci sami od sebe vključili v film Back to the Future 
in ga s tem naredili nesmrtnega. A zgodba tega štirikolesnega nenavadneža je bila 
tedaj že zaključena, saj je šlo podjetje par let prej v stečaj. Zdaj se piše nova stran 
štorije in LordFebo to izkoristi, da se v blisku modre svetlobe prežarči v preteklost. 


ohn DeLorean je bil v šestdesetih in 
em sedemdesetih letih prejšnjega sto- 

letja pomemben mož v Detroitu. 

Kot inženir v General Motorsu si je 

ime sprva ustvaril kot avtor dveh 
ameriških legend, pontiaca GTO in firebirda. Nato je 
napredoval v podpredsednika družbe in samo vpraša- 
nje časa je bilo, kdaj se bo zavihtel na komandantski 
stolček največjega izdelovalca avtomobilov. Toda 
možak, ki je fural uživantsko, domala estradno živ- 
ljenje in prijateljeval s holivudskim jet-setom, se je 
pri oseminštiridesetih odločil za drugačno pot. Leta 
1975 je ustanovil lastno firmo DeLorean Motor Com- 
pany in dobri dve leti kasneje predstavil prototip iz- 
stopajočega športnega dvoseda DMC-12. (Cifra je 
pomenila predvideno ceno v kilodolarjih.) Oblikoval 
ga ni nihče drug kot največji avtomobilski dizajner 
vseh časov, Giorgetto Giugiaro. 


GAakilb.ša 
VUVFataan 
FOSEEFPAs 


Škatlast kupe s prisekanim nosom, nezloščenim vi- 
dezom in prepoznavnimi navzgor odpirajočimi vrati je 
bil deležen velike pozornosti in komercialnega zani- 
manja. Zaradi svojega ugleda je John hitro pridobil 
investitorje, toda pravo delo se je tedaj šele začelo in 
nabralo se je mnogo težav, zlasti konstruktorskih. 


Zaradi redkega patenta vrat je bilo za doseg želene 
trdnosti mnogo eksperimentiranja z geometrijo karo- 
serije. Dodaten izziv je bila odločitev, da bo avto iz ne- 
pobarvanega, le zbrušenega nerjavečega jekla. Za 
nameček pa so imeli probleme z motorjem. Po po- 
igravanju s sredinskim brezbatnim wanklom je John 
naposled izbral 2850-kubični V6 od naveze PRV (Peu- 
geot, Renault, Volvo). Tega so pomaknili nazaj, "da 
bo za sedeži prostor za golf opremo", in kar naenkrat 
je bila potrebna predelava šasije. V ta namen je firma 
najela strokovnjaka Colina Chapmana, ustanovitelja 
in šefa Lotusa. Ta je zavrgel mnogo preveč ambicioz- 


nih idej, vnesel rešitve iz lastnega esprita in surovo 
školjko na kolesih, ki jo je John kazal na sejmih, sp- 
remenil v resnični avto za na cesto. 

Vzporedno z razvojem avtomobila se je vlekla posta- 
vitev tovarne, ki so jo začeli graditi šele koncem leta 
1978 na Severnem Irskem v bližini Belfasta. Za nena- 
vaden kraj se je DeLorean odločil, ker je laburistična 
vlada zaradi velike brezposelnosti projekt izdatno 
subvencionirala. John ni štedil in je nakupil najbolj 
moderno opremo ter delavce kljub neizkušenosti bo- 
gato plačal. DMC je zato še danes v lepih spominih 
Severnih Ircev. 


John DeLorean (desni gospod) sprejema nagrado za svoje desetletno službo v General Motorsu, kjer je bil 
med ostalim vrhovni inženir pri razvoju klasičnega avtomobila mogote, pontiaca GTO. Na desni fotografi- 
ji je nekaj let kasneje poziral ob maketi svoje avtomobilstične vizije, modela DMC-12. 

VEDEŽ 


RiZbkan.scnne 
S elneile 


Prvi avtomobili so s tekočih trakov prišli 1981., kar je 
bilo tri leta kasneje, kot so sprva načrtovali. Zamuda 
je terjala svoj davek, kajti pričakovanja so se z leti 
ohladila in določene ideje prizemljile, cena se je zviša- 
la z namignjenih 12 na 25 tisočakov, ameriški avto- 
mobilski trg pa je zašel v krizo. Dodatno so vozilo pe- 
stili mnogi minusi, od površne izdelave do nedodela- 
ne notranjosti in nepraktičnih malenkosti do res švoh 
motorja. Že v evropski izvedbi je imel zgolj 150 konj, 
dočim je moral imeti na glavnem, ameriškem trgu 
vdelan katalizator, ki je moč zmanjšal na zanikrnih 
130. Zmogljivosti so bile razočaranje, kajti avto je do 
sto na uro kljub raketnemu videzu potreboval dob- 

rih deset sekund. Določene pro- 
izvodne pomanjkljivosti so sicer 
odpravili, vendar so prvi testi v 
časopisih pustili prej kot ne slab 
vtis. 

Da bi podjetje povrnilo vložek, bi 
morali v prvem letu prodati dva- 
najst tisoč primerkov, uspeli pa so 
jih le pol toliko. Edina možnost za 
obstoj je bila močna finančna injek- 
cija. John, ki je imel še malo prej 
svetloglede zamisli o prisilno polnje- 
ni inačici in celo taki s štirimi vrati, je 
pričel reševati potapljajočo firmo. Ko 
ni imel sreče pri resnih investitorjih, 
je za pomoč najprej prosil 'teroristič- 
no' organizacijo IRA, nato pa šel v še 

hujšo skrajnost. V obupu se je povezal s kriminalno 
združbo, ki je v ZDA tihotapila kokain. Na koncu je 
zabredel tako globoko, da so padle celo grožnje zoper 
njegovo družino. Detajli so megleni, a dejstvo je, da 
so DeLoreana Američani jeseni 1982 aretirali s petin- 
dvajsetimi kilogrami koke v aktovki in namero, da 
pripravlja štiriindvajset milijonov vredno pošiljko be- 
lega praška. (Ujel se se je namreč v dogovore z FBlje- 
vim ovaduhom. 


NSK kus UEMA 
kEsgenNda 


Čeprav so bili dokazi dovolj jasni za dosmrtno keho, 
se je dobremu odvetniku posrečilo prepričati sodišče 
v njihovo neustreznost in nezakonitost, tako da so 
Johna oprostili. Vendar je bila škoda ugledu storjena, 
vmes pa je tovarna bankrotirala. 2500 delavcev je šlo 
na cesto, Velika Britanija pa je imovino zarubila in 
skušala z razprodajo omiliti stomilijonski vložek. Veli- 
ke sanje priznanega inženirja DeLoreana so se konča- 
le. Kasneje je razglasil osebni bankrot in mnogim na- 
daljnjim idejam navzlic, celo taki o nasledniku DMC2, 
ni naredil nobenega posla več. Umrl je 

marca leta 2005 in ima nagrobnik 
s podobo avta. 


Celokupno je bilo prodanih manj kot devet tisoč 
DMCjev-12, ki se zaradi enotne barve med seboj sko- 
rajda niso razlikovali. Zadnji letnik je bil 1983. Resda 
je vozilo naredilo vtis na avtomobilistično javnost, to- 
da odmev bi bil kratkoživ, če ga ne bi uveljavljeni fil- 
mar Robert Zemeckis izbral za časovni stroj v svoji 
znameniti trilogiji Back to the Future. Zanimivo je, da 
ga v prvem scenariju ni bilo, marveč so hoteli najprej 
uporabiti hladilnik, nakar se je porodila ideja o avtu. 
Za deloreana so se odločili, ker je bil videti kot vesolj- 
ska ladja. Z nekaj dodelavami se je zamisel izkazala 
za posrečeno in zapomnljivo. Prvi del je bil leta 1985 
najbolj dobičkanosen film in s svetovno slavo je okro- 
nal tako Michaela J. Foxa kot avto. John DeLorean s 
Hollywoodom ni sodeloval, je pa Zameckisu kasneje 
napisal zahvalno pismo. 

Poznavalci ocenjujejo, da je danes 
voznih okoli šest tisoč primerkov, ki 
so zvečine lepo ohranjeni in povezani 
v mnogih klubih. Obstaja celo nekaj 
unikatnih primerkov, kot so dvotur- 
binski testni model in popolnoma 
pozlačen DMC, ki je bil del oglaše- 
valske kampanje za American Ex- 
press. Nedavno pa so v nekem irs- 
kem skednju odkrili enega prvih 

prototipov. Z obnavljanjem ljubite- 

lji nimajo težav, kajti na voljo je še 
veliko prvotnih rezervnih delov. 
Ravno iz te zaloge pa izhaja na- 
daljevanje zgodbe. 


De Loreans 
Shattered 
Dream 


Zapuščinska obravnava podjetja DeLorean Motor 
Company se je zaradi številnih upnikov vlekla do poz- 
nih devetdesetih let prejšnjega stoletja. Priložnost v 
tem je videl podjetnik Stephen Wynne in iz stečajne 
mase odkupil vso zalogo originalnih sestavnih delov 
ter licenco za naziv in logotip. Iz tega je v Texasu zra- 
sla nova delavnica DMC, ki je sprva le restavrirala av- 
tomobile, leta 2008 pa je pričela z omejeno proizvod- 
njo dvajsetih komadov letno. Kdor ima okoli 50 do- 
larskih tisočakov, lahko kupi popolnoma nov trideset 
let star avto. Pri tem nudijo veliko opcij, na primer 
močnejši agregat in vdelano navigacijo. 
Za nameček je teksaški DMC na letošnjem sejmu 
CES predstavil električno različico, zvano DMC-EV, S 
cenovno etiketo stotih dolarskih jurjev bo na ceste za- 
peljal na ceste prihodnje leto. Pri tem bo modro svetil 
in potegnil do sto v manj kot petih sekundah. Če bo 
imel vgrajen fluksni kondenzator in 1,21-gigavatno 
baterijo, ne vemo, zagotovo pa bo šel 88 milj na uro. 
In četudi ne bo pustil ognjenih sledi, bo v njem ned- 
vomno nekaj časoplovnega, tako močan duh prete- 
klosti kot tehnologija pri- 
hodnosti. 


DMC-12 ni bil nikakršen dirkalnik. Pravzaprav so bile njegove zmogljivosti in lega na cesti čisto druga pe- 
sem kot zanimiva zunanjost. Podhranjenost je bila največji minus in vkup z nesorazmerno visoko ceno je 
botrovala slabi prodaji ter posledično propadu podjetja. Danes se restavrirani komadi prodajajo za 25k. 


81 


rogovil 2012 


ja. Da so ustvarili meglo in dim, 
ki li s$remija skoke skozi prostor-čas, so si poma- 
gali z gasilnimi aparati in prilivanjem tekočega 
dušika. Naknadno so dosneli zvok osemvaljnika, 
saj izvirno brenčanje režiserju ni bilo pogodu. Za 
prizore iz trojke, kjer frči, so uporabili plastično re- 
pliko. Ohranjena sta le še dva primerka: enega ima 

nek zbiralec, drugi je na ogled v holivudskem 
tematskem parku Universal Studios. 


Takle bo videti električni delorean od zunaj in znot- 
raj. Osnovni sestavni deli so enaki oziroma nekate- 
ri kar od originalne proizvodnje iz osemdesetih. Na 
zunaj se bo EVja spoznalo po odsotnosti izpušnih 
cevi, v notranjosti pa bo manjkala prestavna roči- 
ca. Displej, sodobnejši volan in pristan za iphone 
pa sta vključeni pridobitvi že v nove stare modele. 


VOJNA PETIH KRALJEV 


Prvega aprila je HBO pričel vrteti težko pričakovano drugo 
sezono Igre prestolov. Kje smo ostali in kaj nas čaka, preveri 
. Rokavice so padle, zdaj gre na nož. 


o je HBO pred letom premierno prika- 

zal fantazijsko dramo, spisano po knji- 

gah Georga R. R. Martina, se bržkone 

še niso zavedali, kakšnega asa imajo v 

rokavu. Vse več ljudi so posrkale splet- 
ke v deželi Zahodnje, tako zaradi krutosti kot nepo- 
zabnih likov. Recimo prebrisanega Tyriona, za kate- 
rega je Peter Dinklage upravičeno pobasal emmyja in 
zlati globus. Pobalinsko Aryo, ki ima namesto igel za 
vezenje raje Iglo, posebej zanjo narejen kratki meč. 
Pankrta Jona Snega, ki najde novo družino med črni- 
mi brati na Zidu. Kraljično Daenerys, ki išče srečo in 
vojsko med divjaki na drugi strani morja, da bi se 
vrnila na prestol dinastije Targaryen. 


George in njegov najljubši pritlikavec se upraviče- 
no smejita, kajti tolikšnega uspeha nadaljevanke 
se gotovo nista nadejala. Prvo sezono na blu-rayu 
trenutno dobite na Amazonu z znatnim popustom. 


In častivrednega Neda Starka, ki se je na željo prijate- 
lja kralja Roberta proti svoji volji podal med zahrbtne 
spletkarje v Kraljevi pristanek. Tam je odkril, da Ro- 
bertovi otroci sploh niso njegovi, kar ga je po ne- 
srečni vladarjevi smrti hitro stalo glave. V Martinovem 
svetu pred kruto usodo očitno ni varen nihče, niti glav- 
ni pozitivec. Tisti, ki smo pripoved poznali iz knjig, 
smo se muzali, a v sebi podoživljali pretresenost. 
Kdor je ni, je bil šokiran. Gledanost zadnje epizode, 
ko so na svet po dolgem času privekali zmajčki, je bi- 
la s tremi milijoni gledalcev rekordna. 


1 

V drugi'Sezoni najdemo kar pet samooklicanih je 
ki pa naj kar obdržijo svoj Sever, sneg, One i H 0 dorja. Ampak potem bi bilo štorije hitro konec. Tega pa si ne želi nihče"iz 


Prihaja vojna 

Podatek je toliko zanimivejši, če ve- 
mo, da je prva knjiga in z njo sezona 
le uvertura, predstavitev družin, po- 
sameznikov in dežele. Čeprav je 
imel prenekateri deviški gle- 
dalec težave s sledenjem 
vsem osebam Sedmerih kra- 
ljestev, je bil tempo dejansko 
precej umirjen. Nova sezona 
pa ne okoliši, marveč takoj po- 
goriva iz vrhunca prve - Eddardove smrti, ki po raz- 
glasitvi neodvisnosti požene ves Sever, na čelu z nje- 
govim prvorojencem Robbom, v vojno proti Lanni- 
sterjem. Hkrati se vname boj za Železni prestol. Dejst- 
vo, da je zoprni pamž Joffrey, ki je trenutno na njem, 
nastal v incestnem razmerju med kraljico Cersei Lan- 
nister in njenim dvojčkom Jaimejem, je Ned pred 
smrtjo zaupal Robertovemu bratu Stannisu Baratheo- 
nu, ki zato meni, da je on edini pravi prestolonasled- 
nik. K temu ga podžiga Mellisandre, rdeča sveče- 
nica novega boga R'hllora. Prav tako se za krono 
poteguje privlačni, uživaški mlajši brat Renly, ki 
je med vazali družine Baratheon dosti bolj priljub- 
ljen kot resni Stannis. Na severu, ki ga čuva malošte- 
vilna Črna straža, pa se dviga nova nevarnost - Kralj 
onkraj Zidu, okoli katerega se pred grozečimi po- 
šastnimi Onimi nabirajo divježi v upanju na preživetje 
zime. Ko si tako daleč na severu, lahko korakaš samo 
še na jug ... 

Uvodni del nove sezone, v kateri se obeta spopad pe- 
tih kraljev, je spet postavil rekord. V premiernem pri- 
kazovanju si ga je ogledalo skoraj štiri milijone ljudi, 
kar je za naročniški kanal spoštovanja vredna števil- 
ka. Doslej jo je presegla le serija Imperij pregrehe, za 
katero stojijo taki težkokategorniki, kot je Martin 
Scorcese. 


Nove figure na šahovnici 


Bralci vemo, da so domala vsi Martinovi liki zamenlji- 
vi. Komaj se na nekoga navežeš, že ga ubijejo na krut 
in nenavaden način. Hkrati pa na prizorišče vstopajo 
novi. Prvi tak je Stannis Baratheon, resni, zakonov se 

da ne gre zanikati, da 

je prav ongti$ta mogočna figura, ki vleče 
večinalititiiZ'ozadja. Zakaj ne sedi na 

V Železyeij festolti, bržkone ve le sam. 


držeči knez Zmajevega kamna. Ob boku mu stoji co- 
prnica Melisandra, katere vloga bo iz dela v del posta- 
jala vse bolj ključna, medtem ko je njegova roka pre- 
kaljeni nekdanji pirat Davos Morjavredni s posmehlji- 
vim vzdevkom Čebulni vitez. Slednji bi s svojo trez- 
nostjo in pragmatičnim pristopom znal postati novi 
ljubljenec občinstva. Tudi zato, ker ga odlično upodab- 
lja Liam Cunningham. V Renlyjevem taboru bomo 
spoznali Lorasovo sestro Margaery Tyrell, ki jo je vzel 
za nevesto, čeprav raje teši njenega postavnega brata, 
in končno uzrli Brienne, vitezinjo, ki slovi tudi po svoji 
grdoti. V dogajanje bodo prav tako vstopili pomorš- 
čaki z Železnih otokov, kamor gre Theon iskat zave- 
zništva za Severnjake. Toda njegov oče Balon Greyjoy 
ima drugačne načrte, ki vključujejo Theonovo sestro 
Yaro. V knjigah ji je ime Asha, vendar so jo preimeno- 
vali, da je ne bi zamenjevali z divježinjo Osho, ki v Zi- 
mišču dela družbo pohabljenemu Branu. Tudi mlada 
kapitanka ima potencial, da se marsikomu prikupi. 


NA! 


evžmedr katerimi se za prestol spopadejo trije. Če bi mogel izbirati med ni, bi zaprisegel Daenetys, Star- 

SLIKOSUK 


Podobno pestro bo dogajanje na Zidu in onstran, kjer 
se tako debeli Sam kot Jon zagledata vsak v svojo 
punco, akosiravno sta zavezana celibatu. Ničesar ne 
veš, Jon Sneg! In, jasno, kam bi prišli, če ne omenim 
krvovolkov. Tako Sivi veter kot Duh sta odrasla in sta 
zdaj strah vzbujajoči mrcini, kar je v prvem delu že iz- 
kusil h kolu privezani Jaime Lannister. Glede na to, 
da smo v drugem delu spoznali morilca Jagena 
H'gharja, bo takisto deležen zaslužene pozornosti 
Aryin del zgodbe. In ker bo poudarek na dogajanju v 
Sedmerih kraljestvih, bo Daenerysina zgodba delova- 
la kot premor med klavsko orgijo. 


Stopnjevanje do vrelišča 
Že v prvi sezoni smo opazili zmerna odstopanja od 


knjižne predloge, ki so deloma posledica zakonitosti, 
ki veljajo za vizualni medij, in deloma ne ravno ob- 


sežnega proračuna. Ta je zdaj sicer krepko višji, ven- 
dar spektakularnosti, kot smo jo videli v Gospodarju 
prstanov, ne gre pričakovati. Kar pa ne pomeni, da ne 
bo vseh deset delov polnih akcije. Prvi epizodi, ki smo 
ju že videli, sta sicer še dokaj politični, vendar opaziš, 
da se dogodki na različnih koncih dežele prelivajo bolj 
tekoče kot lansko leto. Očitnih razlik bo več: nekate- 
re manj pomembne dogodke so izpustili, druge kro- 
nološko pomešali in celo zamenjali nekaj oseb. Še 
vedno ostajajo zvesti glavni zgodbi, le da jo podajajo 
nemara celo bolj pregledno, kot smo je vajeni s papir- 
ja. Serija v drugem kompletu ostaja brutalna brez 
olepševanj, polna krvi in golote - s tem, da bo slednje 
bržkone vse manj, medtem ko bo prva kmalu tekla v 
potokih. Vrhunec bo invazija na Kraljevi pristanek, ki 
ga upodablja dalmatinski biser Dubrovnik in za kate- 
ro so pisanje scenarija zaupali Martinu osebno. V šali 
je dejal, da sta mu producenta to naložila za kazen. 


ka. da je igralka Givendoline Christie preveč čedna za vlogo Bridnne, so utišale že prve slike. 
Tudi Davos in rdeča čarovnica Melisandra sta dobesedno stopila iz knjige; dočim častivrednega, a 


zadrtega Stannisa ne bo oboževal nihče. Ničutino, da so vazali potegnili 

ANJA - OSTALO 


MNENJE PREVAJALCA. 


Boštjan Gorenc, prevajalec knjižne serije, o niziki 
takole pravi: "Prva sezona me je pripopala pred 
ekran. Kupili so me že z uvodno špico, ki se je v 
vsej svoji mogočnosti zavrtela na velikem platnu 
enega od zagrebških multipleksov. Potem sem bil 
ob ponedeljkih kuhan in pečen pred tevejem. Be- 
nioff in Weiss sta po mojem mnenju zadevo izpe- 
ljala odlično. Knjižni purist nisem, tako da me do- 
ločeni odmiki od Martinove predloge niso pretira- 
no zmotili. Zal mi je bilo le zaradi denarnih omeji- 
tev, saj zaradi njih nismo videli bitke na Zeleni ko- 
nici. Takisto mi je v oči padla premajhna prisot- 
nost krvovolkov, ki so umanjkali zaradi serkljano- 
sti pasje pasme, izbrane, da jih igra. Po videnih 
dveh delih druge serije je bojazen, da bi se to po- 
navljalo, odveč. Krvovolki so veliki in preteči, za 
bitko na Črni vodi nam obljubljajo celoten del, za 
povrh pa so povečali prisotnost panoramskih pos- 
netkov, ki pridodajo k občutju epske mogočnosti." 


In naprej? 


HBO sicer še ni napovedal tretje sezone, a upoštevaje 
gledanost se zanjo ni treba bati. Vprašanje pa je, v 
kakšni obliki bo. Producenta David Benioff in D. B. 
Weiss sta že povedala, da tretje knjige ni moč spravi- 
ti v borih deset delov. Ali to pomeni daljšo sezono ali 
pa bomo dobili dve, še ni znano. Sta pa dala vedeti, 
da bodo štoriji četrte in pete knjige združili, če bodo 
prišli do tja, saj se dogajata sočasno. Tudi tu lahko 
računamo, da se v desetih delih ne da povedati do- 
volj. George ima torej kar nekaj let rezerve, da rodi 
šesto knjigo. A bolje, da se ne zanaša na to! 


Igre za: računalnik» igralne konzole« prenosne konzole igralni pripomočki in ostale dobrote 


» dostavlja brezplačno pri nakupih nad 30€ 

» naročila do 16:00 ure odpošlje še isti dan 

» tudi na Facebooku, kjer vsak teden nagradni kviz z eno, 
ali več igrami za nagrado 


Pomlad je tu, da vzklije žito, v šumenju vetra nič ni skrito. 
A svet je zdaj vstal, se vnel je boj krvav, gori. Navi razloži. 


oblakih perja, ki je frčalo okrog Pot- 

terja in Twilighta, se je nova najstniš- 
ka saga uveljavila potihem in zadržano. 
Knjige iz trilogije The Hunger Games 
so izhajale med letoma 2008 in 2010, 
soliden slovenski prevod pa smo iz založbe Koleda 
dočakali pred kratkim. Časovni okvir ni naključje. Ko 
sta lončarstvo in vampirstvo odložila orožje, je nastal 
prostor za nove ideje tako na knjižnih policah kot na 
platnih. Konec marca je tudi v naše kinodvorane švis- 
tnil prvi od načrtovanih štirih filmov, ki nosi naslov 
Igre lakote: Arena smrti. Ker gre za fenomen visoke 
stopnje vplivnosti, o njem po predstavitvi v črkožerju 
Jokerja 207 zdaj pišemo širše. 


Prihodnost za vogalom 


Ameriška pisateljica Suzanne Collins je v Igrah lakote 
načela mnogo važnih in razmišljujočih tem. Namesto 
da bi opletala z najstniško ljubeznijo ali nadnaravnost- 
mi, raje slika srhljivo vizijo ene od možnih prihodnosti. 
Na ozemlju propadlih ZDA se bohoti državna organi- 
zacija Panem. Razdeljena je na revna in izkoriščana 
okrožja, ki pojijo razuzdano prestolnico Kapitol. Zara- 
di preteklih uporov vlada v opomin prireja vsakoletne 
igre lakote. Kot so Minotavru dostavljali otroke, mora 
zdaj vsak becirk prispevati fanta in dekle. Nesrečni 
izžrebanci postanejo tributi, ki jih kot gladiatorje za- 
prejo v areno. Zmaga pripade preživelemu, pokol pa 
se sprevrže v resničnostni šov, saj kamere dogajanje 
prenašajo širom dežele. 

Ideja o moriji med otroki sicer ni nova, saj takoj 
spomni na japonski Battle Royale in knjižno klasiko 
Gospodar muh. A slednji deli imata več skupnega eno 
z drugim kot z Igrami lakote. Tragika ubijanja ima tu 
več podtonov in se ne ustavi pri osebnih zgodbah, 
ampak odzvanja širše v družbenopolitičnem prostoru. 
Motiv se v kasnejših knjigah nadgradi, razvije in do- 
datno osamosvoji, zato deluje sveže in nepotvorjeno. 
Močna stran so predvsem dodelani junaki. Usoda 
hoče, da se v areni znajde mlada Katniss Everdeen. 
Za sabo v žalostnem rudarskem naselju pusti razmen- 
drano družino, njeno novo resničnost pa predstavljata 
podporna ekipa in sotekmovalec Peeta. Trk svetov je 


hud, predvsem pa boj za preživetje preseže okvire 
arene. Trmasta in vročekrvna, a hkrati zelo človeška 
mladenka se zapleta v niti mnogo vplivnejših figur. 
Nasprotja so prignana do skrajnosti in ženejo vrtiljak 
napetih odnosov, odločitev med Scilo in Karibdo ter 
ostalih privijanj. Tako duševni kot telesni akciji z red- 
kimi trenutki predaha ni konca, na čemer stojijo trije 
učinkoviti zgodbovni loki. 


Resničnostni šov 


Ker so knjige napisane vešče, odlično sukajo like in 
so polne čutnih vtisov, preskok na filmsko platno ni 
bil vprašanje. Na režiserski stol je sedel Gary Ross in 
se kljub krotki filmarski preteklosti izkazal. Njegove 
Igre lakote so nepopustljive in presenetijo s surovo 
močjo. Da ne bi fasale višje starostne omejitve, so se 
sicer odpovedale brizganju krvi in prizorom groze. Tu 
bi ob sledenju knjigi zlahka dosegle eksplicitnost 
Reševanja vojaka Ryana in glede tega se Battle Roya- 
le recimo ne obotavlja. A ne glede na to tudi v Igrah 
jekleni prijem nasilja buta iz platna. V ta namen je film 
sneman iz roke in s tresočo kamero, kar da hlastne in 
begajoče kadre, ki lovijo prvoosebnost iz knjige. 

Od igralske zasedbe so za Katniss izbrali Jennifer 
Lawrence, ki je pri svojih dvajsetih visoka in postavna 
amazonka. Lokostrelstva se je učila pri nekdanji olim- 
pijki in za trdim obrazom skriva sposobno igralsko 
dušo. Mula je vsekakor eone pred zmrdama, ki ju je 
za Twilight zmogla Kristen Stewart, obenem pa s 
srčnimi zadevami nima toliko opravka. Čeprav je lju- 
bezenski trikotnik med Katniss in sovaščanoma Ga- 
lom ter Peeto izpostavljen bolj kot v knjigi, to ne po- 
dre ravnotežja. Poleg tega se dekliški svet najbrž ne 
bo delil v tabore, saj moški del trojice ni preveč raz- 
burljiv. Liam Hemsworth v vlogi Gala še ima nekaj os- 
vajalske iskre, dočim je Peeta postal precej neopazni 
Josh Hutcherson. 

Od ostalih tributov izstopa Amandla Stenberg v vlogi 
male Rue, večina drugih pa je bolj okras, ki ga poko- 
sijo že v prvih trenutkih arene. Slednja je postavljena 
v gozd, za prizorišče pa so izbrali zapuščeno posestvo 
v severni Karolini. Pri naravnih lepotah filmu nič ne 
manjka, se pa spotakne pri urbanem okolju. Ker si ob 


branju ustvariš svojo sliko bogastva, zna biti filmska 
upodobitev rahlo razočaranje. Ekstremizmi Kapitola 
niso avatarsko sapojemajoči, temveč spominjajo na 
filme iz sedemdesetih, ki so skušali delovati futuri- 
stično. Ker se tod zadržuje prva polovica dveurnega 
filma, to omaje visoka pričakovanja. A če arhitektura 
ne očara, vtis popravijo prebivalci. V oblačilih stilista 
Cinne prepoznamo Lennyja Kravitza, kot Haymitch 
pa blesti Woody Harrelson, katerega vlogo so nekoli- 
ko predelali. Filmski mentor ni več toliko smrdljiv pi- 
jandura kot raskav strateg, ki zna vleči niti. S tem film 
predstavi zakulisje iger in dogajanje iz knjige pomem- 
bno razširi. Dodatna pridobitev je ojačan predsednik 
Snow, ki ga igra Donald Sutherland. Pri njem na pri- 
četek razvoja niso čakali na kasnejši knjigi, ampak so 
ga čvrsto nastavili že sedaj. 


Igre denarja 


Igre lakote v filmski obliki delujejo posebej dobro tudi 
zato, ker bralca pred platno postavijo v nepričakovani 
vlogi. Namesto da bi svet spremljal skozi oči Katniss, 
postaneš gledalec, enako kot prenažrti človečki v Ka- 
pitolu. Ko pričakujoč spektakel glodaš kokice, med- 
tem ko v tvojo zabavo na zaslonu pleše smrt, te spo- 
znanje o lastni plehkosti prizemlji. 

Predstava govori na več ravneh in da je zabrenkala na 
prave strune, kažejo tudi blagajniške številke. Doslej 
je pokasirala blizu štiristo milijonov dolarjev in posta- 
la najbolj gledan film, ki ni nadaljevanje kakega prejš- 
njega. Sekveli vsekakor bodo, prvi prihodnjega no- 
vembra. Saga je dobro odrinila, čeprav je težko reči, 
koliko globine bo doseglo tiste, ki knjig niso brali. 
Prav mogoče je, da bodo izdelek jemali kot še eno v 
vrsti akcijad, ob katerih sicer ni dolgčas, a niso nič 
več kot večerno mašilo. Škoda bi bilo, če bi na ta 
način mimo radarja zletel ta ostri odsev družbe in re- 
sno svarilo, kam se utegnemo odpeljati. V luči seda- 
njih uporov v arabskih deželah, samovolje oblasti, po- 
grešljivosti posameznika in neenakosti, iz katere se 
napaja blaginja privilegiranih na račun izkoriščanja 
množic, dobijo Igre lakote še večjo težo. Predvsem 
pričneš svojo vlogo v svetu gledati bolj kritično in za- 
prepaden ugotoviš, kako nisi prav daleč od lutkarjev. 


Katniss v kolesju iger podpira ekipa. Effie (Elizabeth Banks) je izumetničena piarovka in se z zapitim Haymitchem ne razume najbolje. Ta je zmagovalec pretek- 
lih iger in njegovo mentorstvo je prizanesljivejše kot v knjigah. Trojico zaokroži modni guru Cinna, ki je od vseh najbolj skuliran in skrbi za kostume. 

BATTLESHIP 


ollywood je spreten pri tem, da ponuja instantne 
nadomestke za nekaj, kar ljudem manjka. V 


času, ko so prebivalci razvitega sveta vse bolj 
zamaščeni, so igralke v ameriških filmih vse hujše 
prekle. In, oh, ko je prava moškost v zatonu, na plat- 
na prihajajo psihološko subverzivni izdelki, kot je 
Battlefield. 


€ obračun na krovu je eden tistih delov filma, ki 
kažejo na skoraj popoln nesmisel scenarija. A vesolj- 
ci hočejo fentati ljudi ali ne?! Naj se odločijo!!! 


Če bi ga gledal izključenih možganov, bi se najbrž 
imel v redu. Vidim luzerčka dvajsetih let (Taylor 
Kitsch), ki na hitro postane kapitan rušilca v mornari- 
ci ZDA, nakar se prelevi v heroja, ko uletijo alienske 
ladje. Te pristanejo blizu Havajev in se brž odenejo v 
energijski zaščitni plašč, zunaj katerega ostane kom- 
pletno ladjevje razen, jasno, plovila našega junaka in 
par drugih čolnov. Veliko žmohtnega badabuma, 
AC/DCjev in patriotizma iz bibličnega pasu kasneje je 
svet rešen pred obiskovalci iz vesolja, ki so videti kot 
James Hetfield iz Metallice. Brez heca. Pa po gobcih 
jih fašejo. In Rihanno so stlačili v film. Rihanno! 


ČO Nič ne rečem, alienska plovila so zmodelirana fan- 
tastično. Nakar se izkaže, da nimajo nobenega žarka 
za delat kruto smert, temveč da lobajo mine. Ja. 


Plehkost scenarija ne čudi, če vemo, da je osnova za 
Battleship namizna igra 'potapljanje ladjic", okranc- 
ljana s tujskimi napadalci. Večja težava je v tem, da je 
film celo v akcijadnem okviru tako nepopisno butast, 
da je Jasna Kuljaj ob njem videti kot doktorica znano- 
sti, Transformers 3 pa kot gledališka drama. Našteva- 
nje logičnih lukenj bi zahtevalo skvarjenje še tistega 
malo užitka, kolikor ga film nudi, in vse Jokerjeve st- 
rani, zato se v to ne bom spuščal. Treba je izklopiti 
VSE sive celice, da za silo gre. 

Zanimiv se mi zdi film z začetkoma omenjenega vidi- 
ka. Človeštva namreč ne reši dec, kot bi ga v osem- 
desetih Bruce Willis, marveč breme pade na ramena 
joškate bjondine, računalniškega piflarja, črnskega 
kripla in dežurnega zgube. Skozi ognjeni preizkus in 
vodenje kovinskih nadomestkov za faluse, kot sta 
rušilec ter križarka, slednji postane možak, zadosti 


marelj 2012 o o 


kriterijem avtoritete (Liam Neeson kot admiral) in do- 
bi dovoljenje, da se poroči. Mase bodo to iskanje 
vrednot najbrž začutile na podzavestni ravni in more- 
biti povrnile studiev vložek, ki znaša okrog dvesto mi- 
lijonov dolarjev. Civilizacija je res že hudo dekadent- 
na, ko zapravlja take vsote za to, da si skuša vrniti ve- 
ro v izgubljeno moškost. Sneti 

Bojna ladja salvo neumnosti v kina sproži 19. aprila. 


RONAL BARBAREN 


nogo igričarskih fantazijskih parodij in kome- 
M dij smo videli, pa se ob njih nismo baš režali. 

No, tale danska poldrugo uro dolga animiran- 
ka sicer ni interaktivna, je pa zato presenetljivo smeš- 
na. Pripoveduje o Ronalu, edinem švohcu iz plemena 
stasitih barbarov, in njegovem kvestu epskih razsež- 
nosti. Ko jih rojaki dobijo mastno po pički, se jim fan- 
te namreč odpravi na pomagaj, spotoma pobere brutal- 
legendovskega barda, deviško bojevnico in homoero- 
tičnega vilina, ter na koncu, kot se od njega pričakuje, 
uporabi batino tako na zlobnjaku kot na frači lovači. 


O Junaki dežele Metalije prisegajo na starodavno 
modrost, da mora pravi dec dat ritnice narazen, da 
pokaže gate, in ne obratno. 


Kakor je zgodba klišejska, je čisto simpatična, kar ve- 
lja tudi za hece vseh kalibrov, začenši z uvodom, v ka- 
terem legendarni barbarski junak porazi Blizzardovega 
Diabla. Norčij na Gospodarja prstanov, Konana, pedre, 
heavy metal, svet Dungeons 6 Dragons in igre na sp- 
lošno je res obilo in ne delujejo posiljeno. Res pa je, da 
humornost tekom filma nekoliko opeša, saj je večina 
boljših šal v prvem delu. Vseeno je zadeva fino gledlji- 
va in nič ne moti, da je tehnično bolj na ravni sekvenc 
iz špilov kot pa zloščene holivudske produkcije. 
Čeprav se Ronal po skrajnosti, jakosti in učinkovitosti 
ne more primerjati s Korgothom, sodi zaradi vseh 
lastnosti v kanon vsebin, ki jih mora pogledati vsak 
navdušenec nad fantazijo. Seveda v izvirni vikinščini, 
ki le pridoda k vzdušju. Men ud fra skyggerne tridte 
Kran, krigeren over alle krigere! LordFebo 

Nič ne kaže, da bo Barbaren konal kdaj prišel v naše 
kraje ... zato bo dol, kot bi mignil. 


O Lasje in trave ne plovejo v vetru, saj se modeli in 
teksture ne morejo meriti niti s Pixarjevimi izdelki iz- 
pred desetletja. A nič ne de, Ronal ima druge adute. 

(NE)VSAKDANJI ZAPISI 
ČAROVNIŠKEGA FIZIKALCA 


Guattro je očaran nad zgodbami o coprniku Harryju, 
le da ta ni z Bradavičarke, saj je odrasel in hud slabo- 
ritnik. Ima pa njegov avtor v rokavu še kakega asa. 


ovora je seveda o Harryju Dresdnu, edinem 

čarovniku, ki oglašuje v rumenih straneh ve- 

trovnega mesta Chicaga. Njegov avtor Jim 

Butcher je večletna zvezda stalnica ame- 

riških lestvic fantastične in fantazijske lite- 
rature. Kako tudi ne, ko nas za razliko od nekaterih 
drugih avtorjev nagradi z novo štorijo čisto vsako le- 
to, bralci pa jih željno použijemo. Njegovo pisanje je 
tako polno epskih trenutkov, da si vsakič prepričan, 
da si večje norosti ne more izmisliti. Nakar te znova 
preseneti. 


Začelo se je z infekcijo 


Jim je res prijazen možakar, geek od glave do pete. 
Ko je bil še majhen fantek, je obležal v postelji z vne- 
tim grlom. Da bi mu ne bilo dolgčas, mu je sestra pri- 
nesla knjige, med njimi neizogibnega Gospodarja 
Prstanov in par zvežčičev o Vojni zvezd. Mali je bil nad 
fantazijskim čtivom totalno navdušen in je odrasel v 
tipičnega mn3njalničarja, ki se je z veseljem predajal 
namiznim igram, čital bukvice in nabijal računalniške 
špile. Temu primerno je do pred nekaj leti hodil okoli 
z velikansko grivo in brado. Zdaj se je ostrigel, ohranil 
pa ljubezen do čudnih majic, sramežljivost do javnih 
nastopov in ton pisanja, nabit z referencami, ki so so- 
dobni internetni generaciji povsem domače. 

Da bo postal pisatelj, se je odločil že v najstniških le- 
tih, ko je spisal svoj prvi roman. Ta seveda ni uzrl iz- 
daje, a Jim je pisateljevanje pograbil resno, se ude- 
leževal tečajev kreativnega pisanja in pri petindvajse- 
tih ustvaril Začetek nevihte, prvo v seriji Dresdnovih 
zapisov - kot vajo na enem od tečajev, ki jih je obi- 
skoval. Z njo je dve leti neuspešno hodil okoli za- 
ložnikov, dokler se ga ni usmilila agentka, specializi- 
rana za iskanje mladih talentov, ki mu je priskrbela 


1 NEW YORK TIMES BESTSELLINO AUTMOR 


Naslovnica slovenske izdaje povzema nevtralno 
angleško mehko vezavo. V ZDA imajo lepše grafi- 
ke, na katerih pa Harry nosi klobuk, četudi si ga v 
zgodbah še nikdar ni poveznil na glavo. Butcher se 
v eni od knjig iz tega dejstva prisrčno norčuje. 


prvo pogodbo. Založniški stroj je sicer stekel počasi 
in trajalo je še skoraj dve leti, preden so knjigo leta 
2000 končno izdali. Od tedaj je v knjigarne vsako le- 
to kapnil nov naslov in na prodajnih lestvicah vsakič 
prilezel malo više, dokler ni deveta knjiga posegla na 
vrh. Tako je Butcher dokazal, da se lahko uveljaviš s 
kakovostjo in reklamo od ust od ust, ne le z mogoč- 
nim marketinškim aparatom. 


Tegobe modernega 
coprnika 


Zvrst, v katero spada Dresden, uvrščajo med urban 
fantasy, kamor štejemo še recimo serijo o Sookie 
Stackhouse (avtorica Charlaine Harris je drugače ve- 
lika ljubiteljica Butcherja). Vendar bi jo bilo bolje opi- 
sati kot nadnaravno detektivko z dobršno mero črne- 
ga humorja in zapleti, ki dostikrat mejijo na noir. Iz 
prve osebe spremljamo čarovnika Harryja Dresdna, 
priljudnega možakarja v zgodnjih tridesetih, ki sprva 
deluje bolj kot zasebni detektiv, ne velik bojevnik, ki 
se spopada z nadnaravnim. Nalog ni imel dosti in de- 
narja mu ves čas manjka. Edini kolikor-toliko reden 
vir dohodkov so konzultacije, ki jih opravlja za pose- 
bno enoto čikaške policije, kadar naletijo na reč, ki je 
ni moč razložiti s silami tega sveta. Policisti ga veči- 
noma ne jemljejo resno, a njihova šefica Karrin Murp- 
hy se zaveda, da take primere reši prav zaradi njega. 
Toda situacija se spremeni, ko v mestu pride do bru- 
talnega dvojnega umora, v praktično istem trenutku 
pa v pisarno zakoraka fatalka, ki junaku ponudi na 
prvi pogled vsakdanje delo. 

Osnovni zaplet Začetka nevihte, ki ga je pri nas izda- 
la založba Videotop in odlomek iz katerega smo obja- 
vili v prejšnjem Jokerju, je torej tako stereotipen, da 
težko verjameš, kako široko, raznoliko in pisano ve- 
solje se iz njega razvije. Harry pada iz ene nevarne si- 
tuacije v drugo, po življenju mu strežejo mafijci, de- 
moni, vampirji in gigantski škorpijoni, vmes pa ko- 
majda najde minuto ali dve za predah. Sploh ker je ti- 
pičen fizikalec: njegova zaloga magije je obsežna, a 
brez prave prefinjenosti, kar mu dostikrat hodi v na- 
poto. Vendar sila kola lomi in s pomočjo čarobne pa- 
lice, zapestnice, ki deluje kot ščit, ter večjo količino 
sreče kot pameti se nekako prebije skozi vse. Mu pa 
ne manjka brazgotin in na trenutke se ti ubožec prav 
smili. Celokupno je štorija akcijski vrtiljak, ki te hitro 
potegne vase. Zlasti ker je okrašen s simpatičnim po- 
pisovanjem, referencami na popularno kulturo in pri- 
ljudnimi stranskimi liki. Med njimi posebej izstopa po- 
močnik Bob - lobanja, v kateri biva duh, ki hrani iz- 
jemno količino znanja ... in pohote. 

V naslednjih knjigah je vsega tega še več. Butcher sp- 
retno prepleta krščansko, keltsko, slovansko, vikinš- 
ko in indijansko mitologijo, nakar k vsaki pridoda ne- 

lak. ne? 
4 i | 
Jim rad igra spletne igre. V Company of Heroes so 


mu nekoč zamrznili račun, ker je igral kot Dresden 
in s tem baje kršil lastne avtorske pravice. 


kaj lastnega. Občutek imaš, kot da si odprl Pandorino 
skrinjico, polno nadnaravnih čudes, ki hočejo glavne- 
mu junaku po vrsti zavdati. Naklonjena so mu le red- 
ka. Kar je najlepše, samoumevno se ti zdi, da v svetu 
lahko obstajajo tako vile kot Odin, vampirske pornoz- 
vezde in demoni, ki se napajajo iz Judeževih srebrni- 
kov. V sredini vsega pa je čarovnik, ki le skuša preži- 
veti naslednji dan in se iz vsakega spopada nekaj na- 
uči. Se sliši kot računalniška igra, mar ne? 


Onkraj zapisov 


Popularnost serije onstran Atlantika je botrovala na- 
mizni frpjki in nekaj stripom, kanal SciFi pa je posnel 
nadaljevanko s Paulom Blackthornom v glavni vlogi, 
a so jo ukinili po eni sezoni, kobajagi zaradi previso- 
kega proračuna. V drugi Butcherjevi knjižni seriji Co- 
dex Alera je šest knjig, ki so prav tako postale uspeš- 
nice, čeprav jih je Jim šel pisat za stavo. Na eni od pi- 
sateljskih delavnic so se namreč skregali, ali je po- 
membnejša dobra ideja ali dobra izvedba. Jim je iz- 
zval udeležene, naj mu povejo DVE slabi, zlajnani ide- 
ji, iz katerih bo spisal dobro knjigo. In ju je dobil: prva 
je bila 'izgubljena rimska legija', druga pa pokemoni. 
Model, ne bodi len, spravi skupaj zanimivo pripoved o 
planetu, kjer imajo ljudje pod nadzorom furije, nara- 
vne elemente, okrog katerih so razvili rimski podobno 
civilizacijo. Izjema je junak, najstniški pobič, ki furij ne 
more kontrolirati. Zato se zanaša na lastno pamet in 
posledično katalizira usodne spremembe na planetu. 
Temu navzlic se Butcher zadnja leta vseeno posveča 
izključno Dresdnu, tako da letos poleti pričakujemo 
že trinajsto knjigo. Zaenkrat Jim napoveduje, da bo 
šel nekje do dvajset, morda še dlje, če bo imel nav- 
dih. Upamo, da ga bo in da bomo v slovenščini uzrli 
še ostale knjige. Zaslužimo si jih. 


DRE<DEN 


EME. LK: E - S 


Serija, katere producent je bil Nicholas Cage, ni 
trajala dolgo. K ohranitvi ni pomagalo niti fanovs- 
ko pošiljanje bobnarskih paličic TV-mreži SciFi. 

Edina revija za 

igre v slovenščini 


Pred petnajstimi leti je 


po cestah gonil lancio delto 


integrale, doma pa igral Motoracerja skozi legendarno navezo 
2D-kartice lightspeed 128 in 3D-pospeševalnika voodoo. Vmes 
je ždel na ircu, kjer se je zameril operaterjem kanala slovenia, 
zavoljo česar so mu za nekaj časa odrekli dostop. Padorji! 


arca 1997 je izšel PC Gamer v lingvi, 
ki je na distanco resemblirala slovenš- 
tino, ko pa si maksimaliziral pogled, 
se je naša lepa materinščina spikseli- 
zirala v nekaj nedigestibilnega. Ugani- 
te, prevod česa je bil 'kravatni vojščak'? A kljub 
obupno prevedenemu in neiskrenemu izdelku, ki ni 
imel nobenih zadržkov prikrojiti mnenja, je bil maga- 
zin konkurenčen. Zato smo tedi Jokerja prevetrili ta- 
ko oblikovno kot vsebinsko. Aprila 1997 se je med 
ostalim rodilo 20 vrstic, kjer je vsak od ekipe pri- 
občeval svoje (ne)umnosti, in pognali smo Ouattro- 
ve igle v kopici, ki so sčasoma napredovale do da- 
našnje priljubljene rubrike Uma turban. V zanosu sa- 
moljubja smo celo objavili plakat z JCTjem, ki ga 


najdete med kroniki na stranki. Več kot ducatletje je 
slika krasila steno naše pisarne in hudomušno smo 
jo opremili z označbo '9 lezb'. Napis smo nato odst- 
ranili, saj za Jacka in ZoneMana ipak nismo bili pre- 
pričani. 

Tistikrat smo povedali nekaj o porajajočem se zapisu 
muzike MP3, stestirali sound blaster AWE 64 in pred- 
stavili digitalne slovarje DZS, ki jih uporabljamo še 
dandanes! Špilovja smo napovedali in popisali mno- 
goveliko, med listanjem pa mi je v uč padel opis 
kompilacije Megasixpak. Tiste čase je bila to priljub- 
ljena blagovna znamka. Šlo je namreč za pakete sta- 
rejših uspešnic z vseh vetrov, ki jih je izdajala firma 
Megamedia. Za manj kot ceno nove igre si v škatli 
dobil šest dobrih naslovov. Takih kompletov je danes 

JOKERPLOV 


Jaii 


Theme Hospital 
Need for Speed 2 
Darklight Conflict 
Magic: The Gathering 
Die Hard Trilogy 
%  Ečstotica 2 
Interstate 76 
Reloaded 
Moto Racer 
Čavewars 
Fallen Haven 


. MS Office 97 
Corel 7 


bistveno manj oziroma so nedomišljijski. Si predstav- 
ljate šest hudih špilov za playstation 3, dasi starih dve 
leti, za 50 evrov? Založbe povečini seveda ne čutijo 
potrebe po taki razprodaji, ko pa lahko vsak izdelek 
posamično prodajo za tridesetaka. Zato bom ponovil 
naš analni stavek, ki ga že nekaj časa nisem zapisal: 
"Čisto prav, da jim kdaj pa kdaj tudi kaj spizdijo!" 


O Need for Speed Il (89) ni bil 3D-pospešen, a se je 
vseeno odlično in dolgo časa šofiral. Tudi zato, ker je 
omogočal mrežno večigralstvo za osmerico. Toliko je 
bilo hkrati avtomobilov: lotus esprit, isdera comenda- 
tore, ferrari F50, jaguar XJ220, italdesign cala, mela- 
ren F1, ford GT90 in lotus GT1. Ter bonus ford indigo. 


€ odlični Theme Park, gradilnica in upravljalnica lu- 
naparka, je dala Bullfrogu krila in izdelali so Theme 
Hospital (79), hecno simulacijo bolnišnice. Čeprav je 
bila ideja in začetno igranje v redu, se je špilanje jelo 
zaradi misijske strukture ponavljati. Igrica bi znala 
danes dobro izpasti na ipadu. 


€ z radostjo v srcu se spominjamo Activisionovega 
Interstata '76 (85), izvirne avtomobilske preganjalni- 
ce-bojevalnice. Zadeva se je igrala slično robotovšči- 
nam in vesoljskim simulacijam, le da smo red delali 
po prostranstvih izprijenega Texasa. Zakaj takih iger 
ne delajo več? 


€ Prva poštena dirkačina, ki je uporabljala 3D-po- 
speševanje, je bil Moto Racer (88). Šlo je za arkado 
po asfaltu in čez drn ter strn, pri kateri je bilo treba 
pretežno zgolj navijati ročico za plin, po možnosti iz 
prve osebe, da so se ti od hitrosti in voodoojskega po- 
nosa rosile oči! 

ČO Ečstatica je zelo verjetno edina tujska igra s č-jem 
v naslovu. Šlo je za dvojec srednjeveških arkadnih 
pustolovščin, zgledovan po seriji Alone in the Dark, 
le da so bili liki iz elipsoidov. Nadaljevanje (82) je bi- 
lo sicer mnogo daljše od prekratkega originala, ven- 
dar je zaradi glomaznosti trpela rdeča nit. 


€ v Jokerju 44 nismo imeli pojma o kasneje ljubi 
kvartopirščini Magic: The Gathering, a nas je takratna 
računalniška igra tako začarala, da smo jo ocenili z 
90. Res nam je bila všeč, saj je na slikovit način 
predstavila čarodejske dvoboje in vključevala še pu- 
stolovski modus s štorijo in napredovanjem. 


ELEMENT 
Z ENAKO 
ATOMSKO 


avtor 
JANEZ 
KORENT 


PRIPRAVA 


MEHANSKA| REKA V 
ANGLIJI 
(ZAČETEK 
TRENTE) 


ANGLEŠKI | ZABAVIŠČ- 


IGRALEC 


RI 
(PETER) ude 


ANGELESU 
RAZDALJA 
MED 
DVEMA 
KRAJEMA 


NI PARK. | REKA MED 


MEJNA PRITOK 


RENA 
V ŠVICI 


BIBLIJSKI 
PRAVIČNI 
TRPIN 


SRBIJO LILI NOW 


IN BIH 


PREVAL 
MENJAVA |MED LJUB- 


BIVALIŠČA | LJANO IN 
CELJEM 


ZAPREKA, 
PREPREKA 


ORJAŠKI 
IZUMRLI 
MESOJEDI 
DINOZAVER 


OSJE 
GNEZDO 


NIZ. FIZIK, 
NOBELOV. 
LETA 1913 
(HEIKE K.) 


PEVKA 
SIRK 


EDWARD 
YOUNG 


POLJSKEM 
EKIPA, 
MOŠTVO 


SNEŽNI 
LEOPARD 


SL. PISAT 
VITOMIL 
GL. MESTO 
KANADE 


ELEMENT 
ZNAK Y 
PEGAN 


PO NAŠE 


RAZISKO- 
VALNA 
USTANOVA 


MODERNO 
PLESNO 
DRUŽENJE 
MLADIH 


ALENKA 
DOVŽAN 


OTOK 


KRAJŠA 

OBLIKA 

IMENA 
ELIZABETH 


AFRIŠKI 
ŽUŽKOJED 


ŠKORCEV 


KRAJŠA 
OBLIKA 
IMENA 

IZABELA 


NAŠA 


AM. PEVEC 
(TOM 
NASTAVEK 
POGANJKA 
LJUDST. V 
PIRENEJIH 
COCGKER 
JUNIOR 
TRST 


JUŽNO- 
AMERIŠKA 
PAPIGA, 
ARARA 


Dobitniki trojčkov slovenske izdaje Iger lakote so: 
Janez Nučič iz Ljubljane, Tomaž Bradeško iz Selce in 
Anže Strehar iz Moravč. Rešitev je bila: panem. 


LOGIČNI KVIZNIK 


Ustvarjalci Jokerja smo gor rasli v dru- 
gačnem svetu. Takrat smo bili veseli, če 
smo v dar dobili krušni kifeljček, za še- 
černo tablico pa smo bili pripravljeni po- 
ribati pod, sklofati tepih in se celo umiti 
za uhlji. Igrače, te so prišle le ob naj- 
večjih praznikih. Današnja deca je dru- 
gačna. Klofarja sploh ne pozna, ima pa 
polno sobo vsesortne robe, ki jo često 
kupuje slaba vest staršev, ki nimajo do- 
volj časa za ukvarjanje z mladičem. A ni- 
so zaradi tega izobilja otroci nič bolj 
srečni, nasprotno, včasih se zdi, da se 
zaradi prevelike izbire sploh ne umejo 
zares igrati. Skačejo le od ene igrače do 
druge, ne znajo se osredotočiti in se do- 


di sama narava igrač, saj je naprodaj vse 
preveč brezvezne in cene kineske robe, 
ki mulariji v ničemer ne koristi in jim po 


PRE- 
BIVALCI 
OSETIJE 


možnosti še škodi zavoljo strupenih ma- 
terialov. Na srečo pa je na trgu dosti ka- 
kovostnih didaktičnih in kratkočasnih 
pripomočkov, tudi takih, ki so primerni 
za vse generacije. Blagovna znamka iz te 
skrinje je ameriški Think Fun, ki se je 
proslavil s pisano serijo všečno zasno- 
vanih miselnih iger, med katerimi je naj- 
bolj znana Rush Hour. Prav dotičnih 
špilčkov smo dobili en karton, da z njimi 
razveselimo velike in manj velike čitalč - 
ke. Reši tele logične zagonetke in mogo- 
če boš si prav ti ob mesecu osorej krav - 
žljal možgančke. 


PROGRAMA 


NATRIJ 


PEVKA 
B0TO 


izžrebani reševalci kražke, 
Mark Weixler iz Škofljice, Izak Pučko iz Kamnice in 
Jakob Koren iz Kranja. Rešitev: Disneyjeve princeske. 


PLEMEN- 
SKO ZNA- 

EDVARD 


SLAVKO 

STAR 
SLOVAN 

GIBOV 


PREDMET 


GIBANJE, 
KI GOJI 
NAGOTO 


ki dobijo lepe igrice: 


1. Stojiš pred desetimi avtomati, ki pro- 
dajajo čokolade. Vsi imajo 100-gramske 
tablice, le eden ima 99-gramske. Pri ro- 
ki imaš tehtnico in popoln dostop do 
vsebine avtomatov. Najmanj s koliko 
tehtanji lahko pogruntaš goljufivca? 

a) samo z enim 

b) z dvema 

c) šestkrat je točen odgovor 

d) desetkrat, to ve vsak 


2. Kakšne barve je bil medved, v čigar 
ustih je bila riba, ki je šla mimo kvadrat- 
ne hišice, katere stranice so gledale na 
jug, notri pa je dišalo po kurji župici? 
a) rjave 

b) črne 

c) bele 

d) vijolične s pikicami 


3. Imaš poln predal enakih rdečih in 
enakih zelenih nogavic. Koliko jih moraš 


VEZNIK 
ZLATAN IB- 
RAHIMOVIČ 


Geselj, ki izhaja iz kražkine slike, in štiričrkovno solu- 
cijo zaguljenega kviznika napiši na priloženo šelesha- 
mernato glasovnico in jo odpošlji do 6. majevca. 


potegniti iz njega v popolni temi, da ne 
boš šel po svetu kot Pika Nogavička? 
a) hočem oranžne 

b) ne več kot štiri 

c) dva, imam srečo 

d) ajd, tri 


4. Če je bila uganka, ki si jo rešil, preden 
si rešil uganko, ki si jo rešil potem, ko si 
rešil uganko, ki si jo rešil pred to ugan- 
ko, težja od uganke, ki si jo rešil potem, 
ko si rešil uganko, ki si jo rešil, preden 
si rešil to uganko, ali je bila uganka, ki si 
jo rešil pred to uganko, težja kot ta 
uganka? 

a) ne me jebat 

b) odgovor v tem prostor-času ne ob- 
staja 

c) bila je bolj zajebana 

d) bila je lažja 


(Ne velja spraševati starejše sestre!) 

Pudič iz vulkana 


9 ukoma je odprl oči. Grlo ga je peklo, 
kot da mu je nekdo zatlačil vanj ježa. 
Suho se je odkašgladljal in v pljunku, 
ki se mu je bolj pocedil po licu, kot da 
bi v lepem loku poletel na tla, je opazil 
sledove krvi. Le kaj se mu je zgodilo? 
Počasi se je postavil na noge in videl, da je vseh devet 
vojakov, ki je skupaj z njim raziskovalo jamo, prav tako 
brez zavesti. Deseti pa je imel na obraz prilepljeno ne- 
kakšno ... Saj ni mogel opisati, kaj je bilo to. Zrak je bil 
težek, zatohel, strupen. Prav mogoče je, da jih je zastru- 
pil in so zato podlegli. 
Šibek stok mu je povedal, da se je med žive vrnil še ne- 
kdo. Stopil je k njemu in ga dregnil. 
"Alo, pokonci! Pomagaj mi spravit preostale iz jame." 
Vojak je pljunil in hotel povedati nekaj jedkega v odgo- 
vor, a je še pravi čas prepoznal centuriona. Negotovo se 
je pobral in pričela sta vleči na prosto ostale nesrečnike. 
"Povem ti, Mark, da se za take naloge ne bom več jav- 
ljal. Bonusi gor ali dol, Hočem pasti v boju, ne od stru- 
penih plinov tega hriba, v katerem razbija Vulkan. Mar- 
su služim, ne kovaču!" 
"Ne šinfaj kovača, vojak, ker brez njega bi s svojim kur- 
cem opletal po sovragih. Gladij in pilum, ki ju nosiš, sta 
njegovo delo, " se je dobrohotno zarežal nazaj Mark. 
Ko sta iz jame prinesla še zadnjega vojaka, tistega s 
stvorom na glavi, se je ostala osmerica že pričela pre- 
bujati. Prav vsi so se zgrozili, ko so videli, kakšna ne- 
sreča je zadela soborca. Toda Mark jih je odpravil na 
kratko. 
"To ni naš problem. Naj se z njim v kampu ukvarja me- 
dicus." 
Ta je bil enako zmeden, ko so nesrečneža prinesli pre- 
denj. Dregal in pikal je stvor, dokler ni naznanil, da je 
reč očitno mrtva in jo pričel odstranjevati na silo. Ko ji je 
poščipal okončine in jo potegnil z obraza, je vsem obrni- 
lo želodce. Neznani stvor je imel namreč cevast po- 
daljšek, ki je, vsaj po videnem sodeč, segal vse do re- 
veževega želodca. Ne glede na to je fant 
kmalu prišel k sebi. Ranocelnik je poklical 
centuriona. 
"Mark, ne vem, kaj je to, a tista jama je 
preveč nevarna. Skoraj ste se zadušili, da 
o pošasti ne govorim." 
"Tudi sam mislim tako. Ničesar ne bomo 
našli, kar bi nam koristilo. In če je tam še 
več teh zmenet, je bolje, da vhod zasuje- 
mo. Nočem se spopadati s še kakim Vul- 
kanovim stražarjem." 
Stotnija se je vrgla na delo in deseterica, 
ki je ušla strupeni jami, je bila pri tem naj- 
bolj zagreta. Do večera jim je uspelo 
sprožiti plaz, ki je vhod nepreklicno zasul. 
Zvečer so ob tabornem ognju na ta račun 
že zbijali šale, posebej na račun fanta, ki 
je nekaj časa nosil neprijetno masko. 
"En tak pajkec da vas tako preplaši, da 
popadate v nezavest!" 
Vojak je ob provokaciji skočil pokonci, a 
so se mu naenkrat v grozi razširile oči. 
Zrušil se je na tla in pričel tresti, kar je 
najprej izzvalo nove salve smeha, nakar 
so zbrani ugotovili, da je nekaj narobe. 
Ubožcu so se pričele napenjati prsi, ki na- 
enkrat niso več zdržale pritiska. Obškro- 
pila jih je kri in iz luknje je prilezla kačasta 
pošast, ki je jadrno izginila med njihovimi 
nogami. 


Ves tabor je potihnil. Nato je Mark končno sp- 
regovoril. 

"Najdite kačo. Ubijte jo. Takoj, brez pomiš- 
ljanja." 

Vojaki so se v trenutku razkropili, pograbili 
opremo in se v temi pognali na lov za beštijo, ki 
je usmrtila soborca. Kljub vpitju, baklam in 
dreganjem v grmovje s kopji pa o kači ni bilo 
sledu. Po nekaj urah so se počasi vsi vrnili v 
kamp, utrujeni in jezni zaradi lastnega neuspe- 
ha. Mark je menil, da je bolje nadaljevati zjut- 
raj, saj žival ni mogla pobegniti daleč, in ukazal 
vojakom, naj gredo spat. 

A ni minila niti ura, ko je tabor oživel ob novem 
kriku. Dva šotora sta bila podrta, vojaki, ki so 
spali v njiju, pa ... razkosani. 

"K orožju!" je pozval Mark. Vojaki so jadrno 
vlačili nase oklepe in grabili eni za kopja, drugi 
za meče. A med vsem napravljanjem je med 
njimi švigala črna senca in brez pomišljanja 
trgala ude, parala trebuhe in snemala glave. 
"Pusti meče! Kopja in ščite! Želva!" je rjovel 
Mark. Do njega se je uspelo prebiti komajda 
tridesetim od stoterice, ki ji je poveljeval. 
Končno so postavili zid iz velikih ščitov. Niti za 
trenutek prepozno, kajti nekaj velikega in črne- 
ga je že v skoku planilo proti njim. Toda name- 
sto mehkega mesa so pošast pričakala kopja. 
Zverina je zarjovela in z močno šapo polomila 
lesene ročaje, nakar se je vrgla v nov napad. 
Tako silovit, da je obramba iz ščitov popustila. 
Še preden so se lahko legionarji pobrali, že jih 
je bilo ob življenje novih deset. A medtem je 
preostalih dvajset znova naperilo sulice in pre- 
bodli so jo z vseh strani. To je bilo tudi za tako 
mogočnega nasprotnika preveč. Ko so orožja 
izdrli, je padel po tleh in mirno obležal. 

"Mrtev je. Hudič je mrtev," je zašepetal eden od 


vojakov. Mark je še enkrat s kopjem dregnil v črni, mno- 
gokrat prebodeni, od kisline kadeči se kadaver ter na 
kratko ukazal: 

"Vrzite ga v ognjeno brezno. Ne moremo tvegati, da se 
znova prebudi. Nobenih trofej in nikomur niti besede. Ni 
ga, ki bi nam verjel. Upajmo, da je bil edini." 

Komaj so delo opravili in pričeli pobirati mrtve, ko so za- 
slišali trombo Devete, ki je prihajala iz Pompejev v jutra- 
njem soncu. Niso se še dobro zavedli, že so bili obkroženi 
z naperjenimi kopji. Marku se je zmračil obraz. Ni namreč 
imel razlage, ki bi jo poveljnik mogel sprejeti. S trdim ko- 
rakom se je nameril k legatu, ki je že jahal proti njemu. 


koko k 


"Za to, kar ste storili, ni opravičila," je z glasom, tresočim 
od jeze, izrekal sodbo legat. "Izdali ste bistvo rimske re- 
publike, tisto bistvo, ki nam daje moč, da vladamo nad 
svetom. Obrnili ste se proti lastni legiji in svoje soborce 
poklali kot prašiče. In potem mi skušate prodati ne- 
kakšne laži! Smrt na križu je še predobra za vas!" 
Dvajset parov oči se je obtožujoče obrnilo proti Marku, ki 
je zrl naravnost predse in molčal. Morda bi res moral pu- 
stiti truplo. Morda bi jim bilo prizaneseno. Morda pa ... Ti- 
sto, česar se je bal, ga je žrlo bolj od pogube tovarišev. 
Morda je bolje, da končajo tako. Morda tisto le ni bil edi- 
ni, ampak hudiča nosijo v sebi vsi. 

Obsojence so nagnali kot ovce ob cesto in jih privezali na 
lesene kole. Centurija, ki je bila takšnih del vajena, je 
križe postavila v rekordnem času. Brc, pljunkov in udar- 
cev ni manjkalo. Drugega si izdajalci ne zaslužijo. Naj 
nihče ne pozabi, kaj je prava moč Rima! 

Sonce je počasi zahajalo in sence križev so se plazile po 
cesti. Trideseterica, ki je visela na njih, je že davno oma- 
gala, a smrt še ne bo prišla ponje tako hitro. Morda bi jim 
kanilo izkazati vsaj malo milosti in jih prebosti, kljub gro- 
zljivemu zločinu, ki so ga zagrešili, je pomislil centurion 
Flavij, ko je bilo delo opravljeno in so njegovi vojaki že 
veselo popivali v kampu. Tudi sam se je 
obrnil, da bi se odpravil nazaj k svojemu 
šotoru, ko je zrak preparal nečloveški krik. 
Preplašeno je zasukal glavo in kar je ugle- 
dal, ga je zmrazilo do kosti. Iz raztreščenih 
prsi centuriona Marka, prvega na desni, 
kot se za čin spodobi, je lezlo okrvavljeno 
bitje brez oči. Samo nemo je lahko opazo- 
val, kako so se še petim križanim nape- 
njali trupi. Obrnil se je in stekel. 

V gaju nedaleč od ceste je dogajanje sp- 
remljala sloka postava. Snela si je čelado 
in vdihnila osiromašen zrak, ki pa se ji je 
zdel presenetljivo svež - ker je prinašal s 
sabo vonj starega, a spoštljivega sovražni- 
ka. Odločitev, da zapusti Egipt in si ogle- 
da to novo človeško združbo, ki je s tako 
lahkoto osvajala svet, je bila pravilna. A 
da bodo postali vreden plen, se bodo mo- 
rali še nekaj časa razvijati. Kar jim ob pri- 
sotnosti ksenomorfov ne bo nikoli uspelo. 
Še dobro, da je tu on. 

Pajkaste čeljusti so se mu raztegnile in 
krakajoče se je zasmejal, nato pa si je na 
glavo znova poveznil čelado in se stopil z 
okolico. S škodljivci moraš opraviti takoj, 
drugače ti uničijo pridelek. 

Skenirajte OR kodo ali pošljite SMS" s ključno Obiščite nas na: 

